
PREFAŢĂ 


Nu există un alt domeniu al biologiei atît de dinamic ca cel 
al geneticii. lar sarcina de a scrie o carte de Genetică este foar- 
te dificilă, căci menținerea în actualitatea documentării repre- 
zintă o adevărată cursă contra-cronometru, datele ştiinţifice, 
unele de rutină, iar altele foarte noi, sau chiar nebănuite 
Pînă deunăzi, apărind printr-un adevărat fenomen de avalanșă 
informaţională. | 

„Totodată fenomenul ereditar este extrem de complex, iar 
știința eredității reprezintă un domeniu în care trecerea de la 
teză la antiteză şi sinteză, într-o desfășurare profund dialectică, 
este un loc comun. 

Ultimul deceniu a însemnat paşi enormi în aprofundarea 
studiului fenomenului ereditar. Datele mai vechi despre repli- 
carea semiconservativă a ADN au fost completate cu modele 
noi, demonstrindu-se realitatea unei replicări segmentare, dis- 
continue. A fost demonstrată transmiterea informaţiei ereditare 
de la ARN la ADN, aducîndu-se astfel un serios amendament 
la dogma centrală a biologiei moleculare. S-au obținut rezul- 
tate remarcabile în studiul structurii moleculare a cromozomu- 
lui de tip eucariot, bandarea cromozomală reprezentind o veri- 
tabilă „bombă cu oxigen“ pentru citogenetică. 

S-a dovedit că genele prezintă secvenţe codificatoare, tran- 
scrise şi traduse şi secvențe intercalate printre secvențele codi- 
ficatoare și care sînt transcrise dar nu sînt traduse, genele avînd 
deci o structură mozaicată. De asemenea, la bacteriofagi s-a de- 
monstrat fenomenul acoperirii de gene. S-au descifrat proprie- 
tățile genelor săritoare și s-a elaborat ipoteza oncogenei. 

Rezultate de excepție au fost obținute îmtr-un domeniu nou 
al geneticii moleculare, cel al manipulării de gene cunoscut şi 
sub denumirea de inginerie genetică. Cu acesta Genetica ca- 
pătă nebănuite implicaţii de ordin ştiinţific, economic, social, 
politic şi chiar moral, iar unele realizări epocale din domeniul 
ingineriei genetice pot fi comparate ca grandoare și insolit cu 

măreţia paşilor lui Armstrong pe lună. Știință cu profunde 
rezonanțe umaniste, Genetica demonstrează unicitatea fiecărui 
individ uman, irepetabilitatea sa spațio-temporară. Totodată, 
genetica aduce în discuţie, de data aceasta pe temeiuri mate- 
rialist-dialectice, existenţa unui destin. Și acest destin se nu- 
meste destin genetic. El se împlinește cu rigoare matematică, 
fără a avea însă implacabilitatea destinului uman din mitolo- 
gia greacă. 

Concepută după un plan original, cartea de față re- 
prezintă o încercare, în limitele unui spațiu redus, dea da 
cititorului o imagine integrală asupra fenomenului ereditar. În 
intenţia autorilor a stat pe de o parte prezentarea cît mai com- 
pletă a datelor clasice și a datelor moderne privind fenomenul 
ereditar ca şi o încercare de interpretare a datelor de genetică 
clasică, formală, prin datele geneticii moleculare. Evident, car- 
tea de față este una din variantele posibile. 

Pentru documentare ne-am folosit de posibilităţile pe care 
ni le-au oferit biblioteca Facultăţii de biologie a Universităţii 
din Bucureşti, biblioteca departamentului de Biologie și Biochi- 
mie al Universităţii Harvard (S.U.A.) precum și schimbul inter- 
național de lucrări ştiinţifice, astfel încît autorii au avut posi- 
bilitatea de a consulta multe lucrări originale de genetică cla- 
sică sau modernă. 

Autorii exprimă gratitudine tuturor acestor instituţii și tu- 
turor celor care le-au oferit, pe o cale sau alta posibilitatea 
documentării. 

Bibliografia este selectivă şi totodată cuprinde lucrările 
principale devenite clasice ale geneticii formale și moleculare. 
Din motive de spațiu nu s-a realizat o permanentă corelare a 
citării în text a autorilor cu bibliografia finală. 

Lucrarea se adresează specialiștilor în genetică, studenţilor 
facultăţilor de biologie, medicină și agronomie precum şi pro- 
fesorilor de biologie și elevilor de liceu. De asemenea, ea poate fi 
consultată de oricine este interesat în descifrarea miraculosului 
fenomen ereditar, cunoștințele despre ereditate făcînd parte in- 
tegrantă din ceea ce se poate numi formaţia intelectuală a 
omului modern. 

Capitolul I 
SUBSTRATUL MATERIAL AL EREDITĂȚII 


Motto: 
- Spirala este esenţa vieţii* 
Goethe 


1. DEFINIREA EREDITAȚII 


„Încă din anul 1863 Spencer defineşte ereditatea ca fiind 
procesul care determină asemănarea dintre părinţi şi descen- 
denţi. Ulterior, la 1885, A. Weismann înțelege prin ereditate 
„transferul de la o generaţie la alta a unei substanţe cu o con- 
stituţie moleculară definită“. Prin aceasta Weismann devan- 
sează cu aproape trei sferturi de veac, concepţia modernă 
despre o bază moleculară a eredității, iar conceptul său de 
plasmă germinativă, cu ierarhia structural-funcţională determi- 
nanţi-biofori-idante-ide, este comparabil cu conceptul actual 
asupra ierarhiei sistemului ereditar care pornește de la pere- 
chea de nucleotide și ajunge la genom. 
unui sistem boge dat, în timpul reproducerii sale, conser- 
vare care asigură continuul în evoluţie, legătura organică dintre 
generaţii, adică asemănarea dintre acestea. Totodată, pe lîngă 
conținutul evolutiv, apare ca fenomen biologic fundamental, 
starea de neasemănare, de discontinuitate evolutivă, adică va- 
riabilitatea, cea mai generală lege a naturii. Cele două procese, 
conservatismul ereditar și variabilitatea ereditară sînt două la- 
turi inseparabile care definesc. unitatea dialectică a organismu- 


* Acest panseu al celebrului autor al lui Faust poate fi luat, în 
lipsa uneia exacte, drept definiţie a vieţii. Geniul marelui poet a pă- 
truns esenţa vieţii, 'de vreme ce Terra, singura planetă pe care sălăşuieşte 
în- mod cert Viaţa se află într-o galaxie de formă spirală, iar macromo- 
leculele din interacţiunea cărora irumpe triumfătoare Viaţa au şi ele în 
esenţă o structură spirală. (L. Gavrilă — Simpozionul, Progrese şi Pers- 
pective în biologie: Progrese în Genetica moleculară — București, 9 
aprilie 1981. 


lui viu. Fiecare organism are propria sa ereditate înscrisă codi- 
ficat în structuri moleculare specifice sub formă de informa- 
ție ereditară. Cu studiul eredității şi variabilităţii se ocupă 
Ştiinţa Eredităţii numită încă Genetica. Ea studiază mecanis- 
mele înregistrării, reduplicării şi modificării informaţiei eredi- 
tare precum și ale funcționării materialului ereditar în controlul 
proceselor biosintetice din organism care conduc la conturarea 
diferitelor caracteristici ale acestuia. 

Cuvîntul ereditate este de origine latină (hereditas — a moş- 
teni) şi semnifică transmiterea din generaţie în generaţie, nu 
a unor caractere ca atare, ci a capacităţii de a dezvolta aceste 
caractere la descendenți. 

Cuvîntul Genetică, dat acestei științe de către W. Bateson, 
în 1905, provine de la grecescul gennao care înseamnă a da 
naștere, a genera. Principiile de bază ale Geneticii au fost for- 
mulate în anul 1865 de către Gregor Mendel în lucrarea „Uber 
die Pflanzen hybriden“ și au la bază conceptul de factori ere- 
ditari (gene) de natură materială. Ele au fost elaborate în urma 
unor experienţe de hibridare efectuate între diferite soiuri de 
mazăre. Fără a cunoaşte care este natura chimică a factorilor 
ereditari, Mendel a stabilit, prin interpretarea corectă a rezul- 
tatelor experienţelor de hibridare, prin analiza fenotipică, 
indirectă a factorilor ereditari, dublată de analiza statistică, 
comportamentul acestor factori ereditari în  condiţionarea 
și transmiterea caracterelor ereditare. Uitate pentru mai bine 
de trei decenii, principiile elaborate de Mendel au fost confir- 
mate la începutul secolului nostru, dovedindu-se a fi universal 
valabile în lumea vie. Mendel trebuie astfel considerat fonda- 
torul celei mai moderne științe biologice — Genetica. Legînd 
factorii ereditari mendelieni de cromozomi și dezvoltind prin- 
cipiiie mendeliene de ereditate, școala lui Morgan a elucidat 
desfășurarea fenomenului ereditar la nivel celular, constatin- 
du-se existența unui comportament identic al factorilor eredi- 
tari mendelieni și al cromozomilor în timpul diviziunii celulare. 
Rămiînea încă nedescifrată natura chimică a factorilor ereditari. 
Deşi în anul 1924, Feulgen și Rossenbeck evidenţiază, printr-o 
metodă selectivă de colorare cu leucofuxină prezenţa la nivelul 
nucleului celular și al cromozomilor a acidului dezoxiribonu-- 
cleic (ADN) nu s-a putut stabili nici o relaţie dintre acastă sub- 
stanţă și factorii ereditari, a căror localizare pe cromozomi fu- 
sese clar demonstrată de şcoala lui Morgan. 

2. DEFINIREA SUBSTRATULUI CHIMIC 
AL EREDITĂȚII 


În procesul de transmitere a caracterelor ereditare de la o 
generaţie la alta nu are loc o transmitere ca atare a unui ca- 
racter. Este de neimaginat bunăoară transmiterea la nivelul 
zigotului uman a „ochilor albaștri“. Dar la nivelul acestui zigot 
„ceva“ a fost transmis și acest „ceva“ va face ca în dezvoltarea 
ulterioară a embrionului uman să apară manifest caracterul 
„ochi albaştri“. Ce este acest „ceva“ și care sînt proprietăţile 
sale? Făcînd o paralelă între legile fizicii şi legităţile fenome- 


- nului ereditar, E. Schrödinger, în 1943, devansînd concepţia. 


modernă moleculară despre ereditate, a ajuns la concluzia că 
genele îşi păstrează structura lor de-a lungul generațiilor, 
deoarece cromozomul în care ele se află, reprezintă un fel de 
cristal stabil aperiodic, compus dintr-o succesiune de elemente 
izomerice, caracterizate de permanenţă și a căror natură exactă 
este de fapt. legată de codul genetic. 

“Trei trepte. . experimentale : au dus la IN co a see 
“cevat adică a substratului material al eredității. care s-a do- 
vedit a. fi substanța chimică macromoleculară ADN. 

Prima. treaptă este reprezentată de experiențele medicului 
englez Griffith. efectuate în 1928 cu agentul pneumoniei — 
Diplococcus . pneumoniae sau pneumococ. Această bacterie se 
prezintă. sub. forma a două tipuri diferite: unul virulent şi în- 
capsulat, altul nevirulent și neîncapsulat. Caracterele de viru- 
lent. şi nevirulent sînt ereditare adică se transmit constant de 
la o generaţie celulară la alta. 

Tipul virulent a fost notat cu „S“ deoarece, crescut pe agar 
formează colonii netede (în engleză smooth — neted). Celulele 
sale sînt, înconjurate de o capsulă formată din polizaharide 
specifice încît există pneumococi, de diferite tipuri serologice 
Su, Su, Sur- 

Tipul nevirulent nu prezintă capsulă și formează pe agar 
colonii rugoase. El a fost notat cu „R“ (rough = aspru). 

În mod spontan forma S se poate transforma prin mutație 
în forma R cu o frecvență foarte mică dar niciodată nu are 
loc mutația spontană în sensul R—S. Rezultă deci că prin mu- 
tație naturală tipul R provenit din diferitele tipuri serologice 
ale lui S poate fi Ri, Ri, Rr. 

Injectînd la şoareci pneumococi cu diferite variante expe- 
rimentale, Griffith a constatat că: 

1. Tipul virulent „S“ produce boala şi animalele mor; 

2. Tipul virulent ,„S< omorît prin fierbere nu produce 
boala; 

3. Tipul nevirulent „R“ nu produce boala; 

4. Dacă la același șoarece se injectează simultan tipurile 
din variantele 2 și 3 animalul prezintă boala şi moare. Din ase- 
menea animale s-au putut izola celule vii capsulate şi deci viru- 
lente de pneumococ. Experienţa a fost riguros efectuată, exclu- 
zîndu-se posibilitatea învierii celulelor de tip S omorite prin 
fierbere, încît s-a impus o singură concluzie: celulele vii ale 
tipului R nevirulent în amestec cu celulele moarte ale tipului 
S se transformă în celule virulente. Fenomenul a fost numit 
TRANSFORMARE GENETICĂ. 

Transformarea genetică se desfăşoară cu precizie, păstrin- 
du-se tipul serologic iniţial: dacă în amestecul injectat au intrat 
celule de tip Sı omorite prin fierbere şi celule Ru vii, din 
animale vor putea fi izolate celule de tip Sr vii şi celule Rr: 
Dintr-un asemenea amestec nu vor putea fi izolate celule de 
tip Si sau Stm. Acest lucru ar fi posibil numai în urma unui 
fenomen de mutație spontană, dar un asemenea eveniment este 
pe de o parte foarte rar şi necesită pe de altă parte un timp 
cu mult mai îndelungat decît durează experienţa de mai sus. 

Celulele virulente de tip Sr rezutate prin transformarea ce- 
lulelor nevirulente de tip Ru aflate în prezenţa celulelor S 
omorite prin fierbere transmit cu fidelitate, în generaţiile celu-r 
lare ulterioare, caracterul de virulență. Transformarea are astfel 
caracter permanent, virulența fiind înscrisă în baza ereditară a 
celulelor Ru. Griffith nu a putut da o explicaţie corespunză- 
toare acestui proces de transformare genetică, dar el are un 
merit deosebit deoarece l-a semnalat pentru prima dată, impul- 
sionînd lumea științifică la elucidarea mecanismului său. 

A doua treaptă în elucidarea mecanismului transformării 
este reprezentată de experiențele lui Alloway efectuate în 1932 
și de experienţele lui Dawson şi Sia din 1937. Aceştia au reuşit 
să determine transformarea genetică prin cultivarea celulelor de 
tip „R“ în mediu lichid la care au fost adăugate extracte filtrate 
obţinute din liza celulelor de tip „S“. 

Deși nu au precizat natura agentului transformant acești 
autori au putut astfel exclude implicarea materialului capsular 
în procesul transformării. Trebuia căutată altă substanţă cu 
proprietăţi transtormante. 

A treia treaptă şi cea decisivă în elucidarea naturii agentu- 
lui transformant este reprezentată de experiențele americanilor 
O. T. Avery, C. M. MacLeod și M. MacCarty ale căror rezultate 

sînt publicate în 1944 într-o lucrare devenită clasică. În această 
lucrare se arată că în urma cultivării celulelor de tip R în pre- 
zenţa ADN înalt purificat, extras de la celulele de tip S se poate 
obţine o transformare efectivă a celulelor nevirulente R în 
celule virulente S. Descoperirea era suprinzătoare (Watson a 
numit-o „bomba“ lui Avery) pe fondul unei gîndiri dogmatice 
dominată de acceptarea generală a ideii că substanțele pro- 
teinice au rol de material ereditar, fapt cea făcut ca la început 
chiar lui Avery să-i vină greu să creadă în propria sa descope- 
rire epocală! Din această cauză rezultatele unei asemenea ex- 
periențe trebuiau verificate riguros prin efectuarea diferitelor 
teste. Astfel, testele serologice au eliminat posibilitatea conta- 
minării extractului de ADN cu polizaharide. Testele proteoli- 


_tice, în urma cărora extractul își păstra activitatea transfor- 


mantă au eliminat posibilitatea ca proteinele să fie impli- 
cate în fenomenul transformării. În sfîrşit, testul de digestie cu 
dezoxiribonuelează (enzimă ce hidrolizează molecula polimerică 
de ADN) arată că extractul își pierde proprietatea transforman- 
tă. Era dovada peremptorie că agentul transformant este ADN. 
Prin aceasta s-a pus piatra de temelie la zidirea geneticii mole- 
culare, ştiinţă prin care biologia secolului XX şi a celor ce îl 
vor urma se va înscrie ca un domeniu revoluţionar al științelor 
naturii. Descoperirea lui Avery şi colaboratorilor săi declan- 
şează o febrilă activitate în toate laboratoarele lumii. Se de- 
monstrează rolul transformant al ADN şi la alte bacterii apoi 
la plante şi animale, fenomenul transformării devenind în cele 
din urmă o cale prin care este transformată dirijat ereditatea 
în cadrul ingineriei genetice. 

O altă dovadă a rolului genetic al ADN a reprezentat-o des- 
coperirea conjugării bacteriene de către Lederberg şi Tatum în 
1946. Acesta este un proces natural prin care ADN al unei 
bacterii este direct transferat unei alte bacterii. Bacteriile se 
deosebesc după tipul sexuat. Astfel sînt bacterii de tip sexuat 
mascul desemnate Ft şi de tip sexuat femel, desemnate F— între 
ele fiind un transfer unidirecţional de material genetic de la 
F+ Ja F—. 

Capacitatea de a transfera gene o au numai acele bacterii 
care posedă un factor ereditar numit factor de fertilitate (F). 
Aceasta reprezintă tot o moleculă ADN, localizată în citoplas- 
mă, adițională cromozomului bacterian principal. El se poate 
integra în cromozomul principal devenind ceea ce se numeşte 
un episom. În stare integrată factorul F conferă bacteriei capa- 
citatea de a transfera cu o frecvenţă înaltă gene la tipul femel 

şi asemenea tulpini au fost desemnate Hfr căci transferînd ge- 
nele cu o mare frecvență determină totodată o înaltă frecvenţă 
de recombinare a genelor în populaţia bacteriană considerată. 
Transferul de gene se face într-o manieră unică, secvenţială şi 
orientată, pe baza sa stabilindu-se ordinea genelor pe cromozo- 
mul bacterian (cartarea genică) şi totodată s-a conchis că acesta 
are formă circulară. Conjugarea bacteriană explică rolul pe 
care îl are ADN în ereditate, statutul său de substanță ere- 
ditară. 

În anul 1952, N. Zinder şi J. Lederberg descoperă transferul 


de gene între diferite tulpini bacteriene mediat prin transducție | 


fagică. Bacteriofagii sînt virusuri ale bacteriilor descoperite în- 
că din 1917 de către d'Herelle şi care se mai numesc simplu 


fagi. Fagii se multiplică în celulele bacteriene lizîndu-le (ciclul . 


litic) sau își integrează ADN lor în cromozomul celulei bacte- 
riene (-ciclul lizogen). Ciclul litic şi ciclul lizogen sînt reversi- 


bile. Integrat în cromozomul bacterian la ieşirea din acesta 
ADN fagic poate smulge gene bacteriene pe care să le trans- ; 
fere la o altă tulpină bacteriană (Fig. 1). În același an, A. Her- 


pa pe Sucțiune si ` 
a iată E 5 presiune 
n alternati» 


LAg(phe+ trp*met-his-] ' ka LA 22 (phe- RF MERA PUSRA 


nu apar prototrofi prototrofi(phe+trp+ mer hist) 


Filtru de sticlă 


Fig. 1. Experiența de transducție efectuată de Zinder și Lederberg în 1952. 
Două tulpini auxotrofice de Salmonella typhimurium, LA22 şi LA? au fost 
plasate fiecare într-un braț separat al tubului Davis de forma literei U. Braţele 
sînt separate printr-un filtru de sticlă care nu permite schimbul de celule dar 
permite trecerea mediului lichid dintrun-un braţ în celălalt, astfel-că cele două 
tulpini sînt de fapt crescute pe un acelaşi mediu. Formele prototrofe apar numai 
în braţul care conţine tulpina LA22 nu însă și în acela care conține tulpina LA2. 
Cu alte cuvinte un „agent filtrabil”” (FA) activ genetic apare legat de tulpina 
LA2 care poate produce prothtrofi La22. S-a dovedit că agentul filtrabil este 
de fapt un fag temperat care a trecut odată cu mediul de cultură prin filtru de 
sticlă de tulpina LA2 la tulpina L422 pe care o lizogenizează, transferîndu-i 
genele de tip sălbatic (poet, trp+) de la tulpina nelizogenă LA2 şi transformînd-o 
astfel într-o tulpină prototrofă. Acest fenomen de trecere a unor gene de la o 
tulpină bacteriană la alta imediat de fagi s-a numit transducție fagică. Fagul 
transductant a fost desemnat P,e- 

Fig. 2. Demonstrarea rolului genetic al ADN prin studii autoradiografice efec- 

tuate de Hershey și Chase (1952). a.b. — radioactivitatea însoțește numai ADN 

şi se decelează în interiorul celulei; c, d. — radioactivitatea însoţeşte numai pro- 
teinele și nu apare în interiorul celulei bacteriene gazdă. 


shey şi Martha Chase demonstrează rolul în ereditate al ADN 
fagic, excluzînd totodată orice implicaţie directă a proteinelor 
în fenomenul ereditar (Fig. 2). Fagii pătrund în celula bacteria- 
nă unde se multiplică pe seama componentelor celulei gazdă şi 
apoi, în urma lizei celulei bacteriene se eliberează noile parti- 
cule fagice. Bacteriofagii au alcătuire foarte simplă. Ei prezintă 
o capsidă proteinică care înconjură un miez de ADN. Autorii 
au folosit bacteriofagi de tip Tə care conţin cca 40% ADN și 
60% proteine. Capsida proteinică, în interiorul căreia se află 
ADN formează capul bacteriofagului care se continuă cu o 
„coadă“. Cu ajutorul cozii, bacteriofagul se atașează la peretele 
celular al celulei bacteriene, coada avînd la partea sa distală 
o placă hexagonală cu şase spini scurţi şi numeroase fibrile şi 
posedă activitate lizozimică prin care peretele celulei bacteriene 
este dizolvat local. Pe această cale ADN fagic este injectat în 
interiorul celulei bacteriene, învelișul proteinic al fagului rămî- 
nînd la exterior sub formă de „fantomă“ fagică. Prin experienţe 

de marcare cu izotopi radioactivi, Hershey şi Chase au de- 
monstrat care este funcţia ADN (Fig. 2). Componentele bacterio- 
fagului au fost marcate pe rînd, proteinele capsidei cu 3S și 
ADN fagic cu P. 3S şi 3P diferă în intensitatea energiei ra- 
diaţiilor B pe care le emit fiind ușor de distins. Cu asemenea 
bacteriofagi marcați au fost infectate culturile bacteriene. Prin 
centrifugare au fost îndepărtați bacteriofagii neatașaţi iar prin 
agitare puternică s-au putut separa „fantomele“ fagice. Cînd 
s-au marcat proteinele cu 3S s-a constatat că între 80 şi 970% 
din 35S este asociat cu fracțiunea proteinică a „fantomelor“ fa- 
gice. Cînd s-a marcat ADN cu %P s-a constatat că cea mai mare 
parte a radioactivităţii apare în interiorul celulei bacteriene. S-a 
tras concluzia că în timpul infecţiei fagice în celula gazdă nu 
pătrunde întreg bacteriofagul ci numai ADN-ul său. Acesta stă 
la baza multiplicării fagului cu apariţia de noi particule fagice 
identice cu cea iniţială. Deşi în celula gazdă pătrunde doar 
ADN, după 30 minute rezultă particule virale întregi care 
conţin atît acid nucleic cît şi proteine. Rezultă că ADN con- 
ţine toată informaţia ereditară, atît pentru propria sa sinteză 
cît și pentru sinteza proteinelor virale. 

Aceste două categorii de experienţe — de transformare și 
de infecţie fagică au demonstrat faptul că ADN-ul reprezintă 
materialul genetic, substratul chimic al eredității, atît la viru- 
suri cît şi la sistemele biologice celulare. 

Dat fiind faptul că unele virusuri — ribovirusurile — pre- 
zintă ca miez de acid nucleic acidul ribonucleic (ARN) s-a pus 
în mod firesc problema cine îndeplinește în acest caz rolul de 
material ereditar. l 

Experiențele lui Fraenkel-Conrat, Singer și Williams pe de 
o parte şi ale lui Gierer şi Schramm pe de alta, desfăşurate 
între 1955—1956 au adus dovezi sigure după care la ribovirusuri 
ARN viral îndeplineşte rol de material ereditar (Fig. 3). Aceşti 
autori au lucrat cu virusul mozaicului tutunului (VMT) care are 
formă cilindrică în interior aflîndu-se ARN (60/,) ce este încon- 
jurat de proteină (940/) avînd o lungime de 300 um şi o lățime 
de 15 um. Pe cale chimică proteina virală poate fi separată de 
ARN. Cele două componente pot fi astfel inoculate separat la 
plante de tutun. S-a constatat că proteina virală nu este capa- 
bilă de a determina infecția virală pe cînd ARN viral are 
caracter infecțios. l 


Cînd Gierer şi Schramm au folosit ARN pur izolat de la 
VMT spre a infecta plante de tutun, au constatat că se produce 

Fig. 3. Themonătrateu Toluhzi genetic sl ARN viral la VMT. a. forma parti 
culci virale VHT şi dimensiunile sale. b, prin hidroliza proteoljitiei se poste 


vivmalizu elocttotritieraseoțic aies] de aci? nuclei AEN în trei punria; 
e. aranjamentul ipotetic al asamblării VMT din capgomare şi ARĂ Firal; d~i — 


dovedirea rolului petitie al ARN vital d — tulpina A de YVHIT produce pete 
xrtuidie pe Fruuacle de tutun: e- cing se fojnseste în Infectaten itumzalne daar 
proteina virală de la tulpina A nu are Inc infecția; f, cind ec foloacste în infecție 
ARN viral pur de La tiudțina A sè realizezi infertia, Peru pete ontocteriztiue 
talpinei A; g. a altă tulpină E de VOT determini pete trinurhiulata pe anza 
de tetun; i, L — rHaneletea proteinei virale de ARN viral permite formarea 
de particule virale hibride în care protean aparțiae tulpa A dar ARS Ja tulpi- 
ua E și viceraraa Folosind în infecție aserictiei Himete (hill) virsi se reali- 
ztază lutecia, tipul de patë viroticä find determinat de ARW participant la 
alcătuirea Pltierei zi Au de proteinik 


infentia caracteristică, identică cu aceea produsă de particule 
virale întregi. JAn pantele imfertate pu ARN viral par sul 
putut izola partiale virale progene identice cu cea de la carg 
s-a eria ARAN si care erau formate din ARH ṣi proteine. 

Cind în pranlalii ARN wiral a Lust tratat 10 minute la dC 
au RHază, enzimă care degradează în mod specific ARN, nu s-a 
mai cbtimut infecția caracteristică, A fost dovada cea mai si- 
aură că ARN viral reprezinlă la ribovirusuri materialul lor 
ereditar, 

3. STRUCTURA ACIZILOR NUCLEICI 
3.1. SCURT ISTORIC 


Acizii nucleici sînt acizi organici care conţin fosfor, repre- 
zentînd substanțe macromoleculare din grupa biopolimerilor. 

Descifrarea structurii ADN a fost îndelung pregătită. În 
anul 1868, studentul elveţian de numai 24 de ani, F. Miescher 
descoperă în nucleii celulelor prelevate din puroi uman, ca de- 
altfel şi în lapţii de somon şi sperma altor animale o substanţă 
cu un înalt conţinut de fosfor pe care a numit-o nucleină și pe 
care, în 1872, o consideră a fi materialul genetic activ al sper- 
matozoizilor. Mult timp această idee nu a fost îmbrăţişată de 
lumea biologilor. Abia în 1939, Astbury și Caspersson, în ca- 
drul celui de-al VII-lea Congres de Genetică, vor avansa ideea 
că acizii nucleici ar servi ca matriţă pentru sinteza proteinelor, 
asigurînd reproducerea materiei vii. 

În 1899, R. Altmann identifică în nucleina de drojdie o sub- 
stanță macromoleculară pe care a numit-o acid nucleic. În anul 
1909, P. Levene arată că acidul nucleic de drojdie conţine patru 
baze azotate: adenina, guanina, citozina şi uracilul precum şi 
acid fosforic şi o pentoză — riboza. În 1930, acelaşi autor ana- 
lizează compoziţia chimică a acidului nucleic din timus și con- 
stată că acesta conține adenină, guanină, citozină şi timină ca 
baze azotate precum şi acid fosforic și dezoxiriboză. La acea 
vreme, acidul care este nucleic de la drojdie a primit denumirea 
de acid ribonucleic (ARN) iar cel din timus de vițel a fost numit 
acid timonucleic, de fapt acid dezoziribonucleic (ADN). 


3.2. STRUCTURA PRIMARĂ A ADN 


Unităţile structurale ale ADN, monomeri, se numesc nu- 
cleotide. De aceea acizii nucleici se numesc polinucleotide, adi- 
că polimeri de nucleotide. În anul 1952, Todd a stabilit legă- 
turile chimice dintre componentele de bază ale macromolecu- 
lei ADN. Un nucleotid este alcătuit dintr-o bază azotată, o 
moleculă de dezoxziriboză şi un rest fosforic. Bazele azotate sînt 
de tip organic, relativ hidrofobe. Ele sînt de două feluri: puri- 
nice — adenina (A) şi guanina (G) şi pirimidinice — citozima 
(C) şi timina (T). Nucleul purinic este un dublu heterociclu al- 

Fig. 4. Nucleu purinic. Fig. 5. Adenina. Fig. 6. Guanina. 


cătuit din 4 atomi de azot (N) şi 5 atomi de carbon (C) (Fig. 4). 
Adenina este o 6-aminopurină (Fig. 5), pe cînd guanina este 
2-amino, 6-oxipurina (Fig. 6). 

Nucleul pirimidinic este un heterociclu aromatic alcătuit 
din 2 atomi de azot şi 4 atomi de carbon (Fig. 7). Timina este o 
2,6-dioxi, 5-metilpirimidina (Fig. 8) iar citozina este o 2-oxi, 
6-aminopirimidină (Fig. 9). Bazele azotate A, G, T, C, predo- 
mină în ADN de la marea majoritate a speciilor. În unele ca- 
zuri însă, bazele azotate obişnuite pot fi înlocuite de unii deri- 
vați ai lor (Fig. 10—13). Astfel, la grîu circa 1/4 din resturile 
citozină apar ca 5-metilcitozină, care are proprietăți de împere- 
chere asemănătoare citozinei. Acest derivat al citozinei apare şi 
la alte graminee, ca dealtfel şi la mamifere. 

La fagii de tip T ai bacteriei Escherichia coli (E. coli) cito- 
zina este înlocuită complet cu 5-hidroximetilcitozina care de 
regulă este conjugată cu glucoza. De asemenea, la unele viru- 
suri se află 5-hidroximetiluracilul, iar la unele bacterii se află 
6-metilpurină. 

Purinele şi pirimidinele conţin duble legături sau legături 
conjugate, din care cauză ele se pot prezenta sub forme chimice: 


T 2 

3 Cu Z CH CN Z CH 

Fig. 7. Nucleu Fig. 8. Timina. Fig. 9. Citozina.. 
pirimidinic 

6- metilaminopurina 2 — aminopurina 
HN-C H3 hipoxantina 
N N 

Aîalagi ai adeninai Aualog al guanine: 
Fig. 10. Analogi ai adeninei: 6-metilami- Fig. 11. Analog al 
noputina şi 2-aminopurina. guaninei; hipoxan- 
tina. 
yracilul © > *  S-bromouracii ~ >. S-fluorouracul 
O à SĂ | i O R N A O | 
HN | HN | Sr HN i 
Pa e să 
0° NH O NH Q NP 


Analogi ai uratilului 
Fig. 12. Analogi ai uracilului. Uracilul; 5-bromouracil; 5-fluorouracil. 

Fig. 13. Analogi ai citozinei. S-metilcitozină ; 5-hidroximetilcitozină ; 5-bromoci- 
tozină. 

diferite, cunoscute sub denumirea de structuri tautomere. Ast- 
fel, nucleele structurale ale macromoleculei ADN se caracteri- 
zează atît printr-o mare stabilitate structurală, cît şi prin posi- 
bilităţi de a se prezenta sub variante structurale. Asemenea 
aspecte contradictorii stau la baza dialecticii fenomenului ere- 
ditar. 

Purinele și pirimidinele pot realiza legături chimice cu pen- 
tozele. Atomii de carbon ai pentozelor sînt numerotaţi 1’, 2%, 3, 
4” şi 5”. Carbonul 1' al pentozei se leagă cu atomul de azot din 
poziţia 1 al pirimidinei sau cu atomul de azot din poziţia 9 al 
purinei. Prin intermediul restului fosforic se realizează legă- 
turi între carbonul 5” al dezoxiribozei unui nucleotid şi carbonul 
3” al dezoxiribozei nucleotidului următor, formîndu-se serii 
lungi de asemenea legături 5 —3' sau 3'—5' în cadrul polime- 
rului care stau la baza structurii primare a macromoleculei ADN 
reprezentată de o catenă polinucleotidică de lungime variabilă, 
specifică fiecărei specii. Legăturile 5'—3” sau 3 —5' reprezintă 
legături internucleotidice fosfo-diesterice covalente, realizate 
între acidul fosforic şi grupările hidroxilice (oxidrilice) ale 
glucidului din poziţiile 3” şi 5”, avînd loc esterificarea a două 
grupări hidroxilice ale restului fosforic: 


Rı 


Ro 


Legăturile fosfodiesterice sînt foarte puternice și deci stabile, 
pe seama lor realizîndu-se o structură liniară, reprezentind o 
adevărată coloană vertebrală a monocatenei ADN. În structura 
macromoleculei ADN intră patru tipuri principale de nucleo- 
tide:  dezoxiadenozintrifosfat (dATP),  dezoxitimidintrifosfat 
(dTTP), dezoxiguanozintrifosfat (dGTP) şi dezoxicitidintrifosfat 
(dCTP). Cînd se asamblează în monocatena  polinucleotidică 
aceste nucleotide rămîn sub formă de dezoxinucleotid-5'-mono- 
fosfat. 

Nucleotidul prezintă o regiune specifică, reprezentată de 
baza azotată şi o regiune nespecifică reprezentată de dezoxiri- 

boză şi restul fosforic. În cadrul macromoleculei, punţile fosfo- 
diesterice se stabilesc întotdeauna între aceleași grupări care 
sînt grupări nespecifice, ceea ce conferă acestei părți a macro- 
moleculei o mare regularitate, respectiv uniformitate, ce ca- 
racterizează toate moleculele de ADN, de orice proveniență ar 
fi. Nu acelaşi lucru se poate spune despre bazele azotate, care 
reprezintă regiunea specifică a nucleotidelor, a căror înșşiruire 
de-a lungul catenei polinucleotidice variază de la o moleculă 
de ADN la alta, adică de la o specie la alta şi această orînduire, 
secvenţă de baze azotate, specifică fiecărei specii, reprezintă 
modul în care este înscrisă, (sub formă codificată biochimic) în 
macromolecula ADN informaţia genetică ce ONEJ reabzaa 
rea diferitelor caractere ereditare. 


3.3. STRUCTURA SECUNDARĂ A ADN 


Pentru descifrarea structurii secundare a ADN au fost fo- 
losite metode precum spectrofotometria, rezonanța magnetică 
nucleară, absorbția în ultraviolet, cromatografia în raze X etc. 
Difracţia î în raze X a dat cele mai bune rezultate în descifrarea 
structurii secundare a ADN. 

Primele cercetări privind descifrarea structurii ADN prin 
analiza imaginilor difracției în raze X au fost întreprinse de 
către Astbury în anul 1938. În același an Astbury şi Bell au 
arătat că macromolecula de ADN are o structură fibrilară, iar 
pe axa sa lungă bazele azotate stau perpendicular, între două 
baze azotate vecine fiind o distanţă de 3,4 A. Cele mai bune 
imagini ale difracției în raze X sînt însă obţinute în perioada 
1950—1952 de către M. H.F. Wilkins şi Rosalind Franklin. Prin- 
cipiul difracției în raze X este următorul: un fascicul de raze 
X trece printr-o substanţă și cade apoi pe o placă fotografică. 
Dacă substanţa prezintă un aranjament neregulat al unităţilor 
sale structurale razele X vor produce pe placa fotografică o 
pată centrală reprezentind poziţia fascicului principal. Dacă 
subunitățile substanţei prezintă un aranjament ordonat, ra- 
zele X vor fi deviate în anumite direcții mai mult decît în al- 
tele. Dacă aranjamentul subunităţilor prezintă un model ce se 
repetă regulat, pe placa fotografică vor apare benzi foarte dis- 
tincte între care există spaţii foarte clare. S-a constatat că ADN 
care provine de la surse foarte diferite produce prin difracție 
în raze X un model de benzi foarte clar și aproape identic 

ceea ce denotă aranjamentul ordonat al monomerilor în ca- 
drul macromoleculei ADN. Mai mult, modelul de difracție în 
raze X a sugerat că macromolecula ADN are o structură heli- 
coidaiă (Fig. 14). 

De o deosebită importanţă în elucidarea structurii secundare 
a ADN s-au dovedit a fi cercetările lui Chargaff din 1950, prin 
care s-a stabilit, contrar părerilor comune dominate de con- 

Fig. 14. Structura secunsară a ADN şijconstantele fizice ale macromoleculei. 

cepţia tetranucleotidului lui Levene (macromoleculă ADN/la 
toate speciile rezultă printr-o repetare uniformă a celor patru 
nucleotide), că cele patru baze azotate principale care intră în 
structura ADN nu sînt prezente în proporţii egale la diferitele 
specii. Mai mult, el a stabilit regula echivalenței după care tot- 
deauna cantitatea de adenină (A) este egală cu aceea a timinei 
(T) iar cantitatea de guanină (G) este egală cu aceea a citozimei 
(C) de unde rezultă un raport T/A—C/G=—1 la organisme 
foarte diferite precum. Mycobacterium tuberculosis avium, Sac- 
charomyces cerevisiae, Bos taurus sau Homo sapiens. Aceste 
constatări cunoscute și sub denumirea de legile lui Chargaff au 
reprezentat un punct de sprijin de mare importanță pentru ela- 
borarea ideii împerecherilor de baze, piatră de temelie a mode- 
lului propus de Watson și Crick în 1953 pentru structura se- 
cundară a ADN. 

Pe de altă parte studiile de hidroliză urmată de separarea 
cromatografică a bazelor azotate şi estimarea lor cantitativă în 
spectrofotometrie în ultraviolet, efectuate de către Chargaff și 
colaboratorii în 1949, au arătat că ADN de la cele patru specii 
menţionate anterior are o compoziţie în baze azotate foarte di- 
ferită, raportul A + T/G + C fiind foarte variabil la aceste 
organisme, independent de țesutul sau de individul de la care 
este extras ADN 


Tabelul 7 
Compoziţia în baze a ADN 


a i Proporția în % 
ecia 

P A PLECE 
Om (spermă) 31,0 | 31,5 | 19,1 | 18,4 
Somn  (lapţi) 29,7 | 29,1 | 20,8 | 20,4 
Arici de mare 32,8 | 32,1 17,7 | 17,7 
Drojdie 31,7 | 32,6 | 18,8 | 17,4 
Mycobacterium tuberculosis 15,1 14,6 | 34,9 | 35,4 


Virusul Vaccinia 29,5 | 29,9 | 20,6 | 20,3 
Bacteriofagul T, de E. coli 32,6 | 32,6 | 18,2 | 16,6* | 


Escherichia coli 26,1 | 23,9 | 24,9 | 25,1 


* 5-hidroximetilcitozină 

Apar variații mari în raportul A+T/G+C la diferite orga- 
nisme (tabelul nr. 1). La plantele și animalele superioare apare 
un exces de A + T față de G + C. Variaţiile acestui raport nu 
sînt întîmplătoare. Raportul A + T/G + C este specific fiecărei 

specii, fiind mult mai apropiat la organismele înrudite filoge- 
netic. 

Sintetizînd în mod magistral datele acumulate în literatura 
de. specialitate, bazaţi şi pe experienţele proprii incluzîind mo- 
delarea moleculară, în anul 1953, Watson și Crick au propus 
modelul de structură bicatenară a ADN (Fig. 14). unanim ac- 
ceptat, reprezentind una dintre cele mai mari descoperiri din 
istoria ştiinţei, pentru care autorii au primit premiul Nobel. 
Modelul propus de Watson şi Crick se deosebea radical de 
modelul tricatenar propus de Linus Pauling şi Corey în care 
bazele erau dispuse la exterior şi în care nu existau forțe care 
să asigure stabilitatea structurii triplu catenare, iar unele dis- 
tanțe van der Waals erau prea mici (Watson şi Crick, 1953). 
De asemenea Watson şi Crick au adus argumente și împotriva 
modelului tot tricatenar propus de Fraser, înaintat spre publi- 
care chiar în perioada în care apărea lucrarea lor. Ei au propus 
modelul de structură bicatenară, în care fiecare catenă heli- 
cală se răsuceşte în jurul aceleiaşi axe virtuale şi constă din 
grupe fosfodiesterice care unesc resturile f-D-dezoxiribofurano- 
zice cu legături 3", 5'. Ambele catene sînt orientate dextral, 
dar secvențele atomilor în cele două catene sînt orientate în 
direcţii opuse. Bazele se află spre interiorul helixului iar gru- 
pele fosfat în afară. Zahărul este perpendicular pe bază. Struc- 
tura prezintă repetiţii (pasul elicei) după fiecare 10 resturi pe 
fiecare catenă, adică după 34 A, existînd cîte un rest (bază) pe 
fiecare catenă la fiecare 3,4 Å. Distanţa atomului de fosfor faţă 
de axa fibrei este de 10 A. Fiind dispuse la exterior, grupările 
fosfat sînt uşor accesibile cationilor. Aceasta este o structură 
deschisă și conţinutul său de apă este mare. Planurile bazelor 
sînt perpendiculare pe axa fibrei. Ele sînt unite prin punți de 
hidrogen, formînd perechi specifice de baze căci totdeauna are 
loc unirea unei baze purinice cu una pirimidinică şi viceversa. 

Astfel, ADN se prezintă ca o substanță macromoleculară bi- 
catenară, adică alcătuită din două lanțuri polimerice (catene) 
răsucite plectonemicul unul în jurul celuilalt după un ax vir- 
tual, rezultind structură bicatenară helicoidală numită dublu 
helix ADN. B 

Diametrul dublului helix este de 20 A avînd un pas (spiră) 
de 34 Å. Fiecare spiră a dublului helix ADN cuprinde cîte 10 
tz 0 ceea ce înseamnă că dimensiunea fiecărei baze este 
de 3,4 À. l 

Cele două lanțuri polinucleotidice sînt antiparalele, adică la 
unul legăturile fosfodiesterice se realizează între C 3” al dezoxi- 


25 


cin i ăia 0 inimă mg A aia d a EE 


a ribozei unui nucleotid şi C 5 
; al dezoxiribozei nucleotidu- 
lui vecin, pe cînd la nivelul 
celuilalt lanţ polinucleotidic 
legăturile  fosfodiesterice se 
realizează în sens invers C 5” 
dezoxiriboză __——> C 3’. Raportul A/T = 
G/C = 1 a sugerat realizarea 
unor împerecheri, dovedite a 
fi reale și prin modelare mo- 
leculară, între A şi T respec- 
tiv G şi C. Împerecherea de 
baze azotate are la bază prin- 
cipiul complementarităţii, cel 
mai de seamă în organizarea 
Fig. 15. Perechile specifice de bază A=T şi funcţionarea materialului l 
ee ri lee ae structurii ereditar. Astfel, A se dove- 
i dește a fi complementară lui 
T iar G lui C, adică bazele 
purimice prezintă complementaritate chimico-spaţială pentru 
cele primidinice, iar bazele primidinice prezintă complemen- 
taritate pentru cele purinice (Fig. 15). Asemenea perechi de 
baze prezintă dimensiuni egale conferind macromoleculei. ADN 
un diametru uniform pe toată lungimea sa. O împerechere 
purină-purină sau pirimidină-pirimidină ar depăși sau ar fi 
mai mică faţă de diametrul de 20Å cît are în mod norma! 
dublul helix ADN lipsindu-l de regularitate. Împerecherile de 
baze se realizează prin intermediul unor punți de hidrogen, 
două între A şi T şi trei între G şi C. Împerecherile sînt re- 
ciproce: A—T, T—A respectiv G—C, C—G. 

Dar legăturile de hidrogen joacă un rol foarte important în 
reacţiile biomoleculelor, formindu-se și dezorganizîndu-se cu 
ușurință fără a necesita surse energetice speciale, avînd totodată 
rol esenţial în reacţiile care implică recunoașterea de structuri 
complementare cum ar fi replicarea, transcrierea şi repararea 
ADN ca şi în traducerea mesajului genetic. 

Structura bicatenară a ADN prezintă de regulă o mare 
stabilitate fizică, asigurată pe verticală de punţile fosfodieste- 
rice intracatenare, iar pe orizontală de punţile de hidrogen in- 
tercatenare şi de stivuirea (stacking) perechilor de baze azo- 
tate în cadrul dublului helix, toate acestea făcînd ca ADN 
dublu-catenar să apară ca o structură 'oarecum rigidă, para- 

cristalină. Caracteristicile structurale finale ale ADN dublu-ca- 
tenar sînt dictate însă de moleculele de dezoxiriboză care se 
aşază cu oxigenul inelului orientat în sus în cadrul unei catene 
şi orientat în jos în: cadrul catenei complementare. Din cauza 
acestui aranjament opus al moleculelor de dezoxiriboză în cele 
două catene şi deoarece zahărul se leagă la o poziție excentrică 
a bazei azotate, întreaga moleculă de ADN este obligată să se 
răsucească, să se spiralizeze, rezultind nu o structură dreaptă 
bicatenară ci una spiralată — dublul helix, în care fiecare pe- 
reche succesivă de baze azotate se întoarce cu 36° îm direcţia 
acelor de ceasornic, dublul helix făcînd un tur complet (360°) la 
fiecare 10 perechi de baze. 

Structura polimerică a macromoleculei ADN permite în- 
scrierea în aceasta, sub formă codificată, a unei cantităţi de 
informaţie genetică teoretic melimitată. Numărul permutărilor 
posibile este de 4", în care n reprezintă numărul nucleotidelor 
de-a lungul unei catene ADN. Cunoscînd că cele mai mici viru- 
suri au în ADN cel puţin 1500—3000 nucleotide, aceasta fiind 
limita inferioară dimensională a genomului pentru sistemele 
biologice, putem avea imaginea enormei diversităţi informa- 
tionale a sistemelor ereditare din lumea vie, și ne putem ex- 
plica de ce este posibil ca fiecare specie să aibă propria sa in- 
formaţie ereditară, diferită de a altor specii. 

Recent două echipe de cercetători, una americană condusă de 
A. Rich de la Massachusetts Institute of Technology, şi alta 
olandeză (J. H. van Boom și Gijs van der Marel) de la Uni- 
versitatea din Leyda au descris la nivelul unor polinucleotide 
sintetice de tip poli d (G—C) duplexuri ADN cu spirala orien- 
tată senestru (ADN de stînga) avînd conformaţie diferită de 
ADN normal cunoscut ca ADN de dreapta. ADN de stinga pre- 
zintă aceeaşi regularitate internă, aceleaşi asocieri de baze 
azotate ca şi ADN de dreapta, dar şi unele diferențe structu- 
rale considerabile. Astfel, în ADN de stinga grupele fosfat se 
dispun, nu după un traiect rectiliniu, ci după un traiect în 
zig-zag, ADN de stînga numindu-se şi ADN-Z. În ADN de 
stînga perechile de baze sînt expuse mai spre exteriorul dublu- 
lui helix şi pasul elicei cuprinde, nu 10, ci doar 6 perechi de 
baze, din care cauză forțele de stivuire sînt mai mici iar mole- 
cula de ADN-Z apare mai fragilă, avînd un diametru ceva 
mai mic. 

Plasarea perechilor de baze azotate mai spre exteriorul ma- 
cromoleculei ADN-Z face ca substanţele reactante să interacţio- 
neze mai uşor cu bazele azotate. Dacă aceste substanţe sînt can- 

cerigene, ADN-Z poate să condiționeze transformarea malignă 
a celulei. Structură de tip ADN-Z poate să apară în anumite 
condiţii chiar în cadrul structurii normale de ADN nativ la ni- 
velul unor anumite segmente ale acestuia. 

Conformaţii senestre au fost descrise la numeroase polinucleo- 
tide sintetice de tip poli-d (GC), poli-d (GC) sau poli-d (AC). 
poli-d (GT). Se arată că structura senestră este accesibilă ori- 
cărui segment de ADN cu o secvenţă de baze alternative puri- 
nă-pirimidină (Arnott şi colab., 1980). Descoperirea conforma- 
tiei senestre a ADN extinde enorm limitele structurilor secun- 
dare cunoscute pentru duplexurile ADN. Ele pot fi implicate în 
multe aspecte referitoare la schimbările conformaționale ale du- 
plexului ADN în replicare, denaturare, transcriere. Regiunile 
dextre şi senestre dintr-o moleculă de ADN pot fi separate doar 
de 2 nucleotide. 

Pe baza datelor de structură a ADN se poate deduce funcţia 
sa de moleculă informaţională și se poate defini unitatea func- 
ţională de transmitere a caracterelor ereditare care a fost nu- 
mită genă. Gena reprezintă un segment, o porţiune din maero- 
molecula de ADN la toate sistemele biologice sau de ARN (la 
ribovirusuri) de lungime variabilă care deţine sub formă codi- 
ficată informaţia ereditară ce dirijează sinteza unei catene poli- 
peptidice. Gena conţine în medie între 900 şi 1500 perechi de 
nucleotide. Peste anumite limite de temperatură (între 63°C și 
100°C) stabilitatea legăturilor de hidrogen cedează avind loc 
desfacerea dublului helix. 

În cele două catene complementare, fenomen numit dena- 
turare termică. Cea mai scăzută temperatură de denaturare cu- 
noscută este 65°C şi se înregistrează în cazul denaturării poli- 
nucleotidului sintetic poli d (A—T). Dacă amestecul monocatene- 
lor rezultate din denaturarea dublului helix de ADN se răceşte 
brusc ele rămînd permanent separate și un asemenea ADN se 
numeşte ADN denaturat. Dacă amestecul de monocatene se ră- 
ceşte lent, treptat, are loc o reasociere a catenelor cu refacerea 
legăturilor de hidrogen dintre ele, restabilindu-se structura bi- 
catenară a ADN. Acest fenomen s-a numit renaturarea ADN 
(Fig. 16). 

Temperatură de denaturare poate constitui un indiciu indi- 
rect privind procentul de baze azotate din structura ADN. Un 
ADN în care predomină perechile A—T, între care există 2 
punți de hidrogen, va prezenta o temperatură de denaturare mai 
mică decît un ADN în care predomină perechile G—C care, 
prezentînd trei punți de hidrogen, sînt mai rezistente la dena- 

Fig. 16. Denaturarea şi renaturarea ADN (A). Denaturarea și 
hibridarea moleculară (B). 

turare, necesitind pentru aceasta o temperatură mai ridicată 
(Fig. 17). 

Prin denaturare-renaturare se pot realiza hibrizi moleculari 
între ADN ce provine de la diferite specii, putîndu-se aprecia 
gradul de înrudire dintre specii pe criterii moleculare. Astfel, 
dacă renaturarea ADN homolog este teoretic de 100%/, renatu- 
rarea ADN heterolog (ce provine de la specii diferite) este în 
funcţie de apropierea filogenetică a speciilor (75%, între om și 
maimuţă și 25%/, între om și şoarece, bunăoară). 

Hibrizi moleculari pot fi realizaţi şi între ADN şi ARN, iar 
cînd această hibridare se realizează in situ se pot localiza pe 
cromozomi genele care dirijează sinteza diferitelor categorii de 
ARN celular. 


3.4. STRUCTURI TAUTOMERE 


Prin deplasarea unor atomi de hidrogen de la un atom de 
azot sau oxigen de la o grupare la alta a nucleului purinic 
sau pirimidinic, fenomen numit mișcare tautomeră apar formele 
tautomere ale inelului purinic sau pirimidinic care trec de la 

Fig. 18 Structuri tautomere. 

forma amino (NH) la forma imino (NH). Acelaşi lucru se în- 
tîmplă cu atomii de oxigen legaţi de atomii Cg ai guaninei și 
timinei care au în mod normal forma ceto (C=O) şi care în 
urma mișcării tautomere trec în forma enolică (C—OH) (Fig. 18, 
19). 

Mişcarea tautomeră creează posibilitatea împerecherii gre- 
site de baze azotate de tip A—C şi G—T, fenomen care poartă 
în sine cauzele apariției de mutații spontane (vezi procesul mu- 
tagen). 


g PR * ir 

Fig. 19. Trauziţiile tautomerice de la formele comune, stabile ale bazelor azotate 
(A, T, G, C) la formele rare, tautometice (A*, T*, G*, C*). 

3.5. EXCEPŢIE DE LA STRUCTURA BICATENARĂ A ADN 


Cercetările lui Sinsheimer (1959) efectuate la bacteriofagul 
pX174 au arătat că ADN la acest virus prezintă o structură 
care nu se încadrează în modelul de structură bicatenară. El nu 
prezintă o structură complementară, fiind atacat de către fosfodi- 
esteraza extrasă din E. coli, acţiunea acestei enzime fiind in- 
eficace pe structurile bicatenare de ADN. S-a tras concluzia 
că ADN de q X174 este monocatenar, adică se prezintă în mod 
normal ca structură primară, apărînd ca o moleculă circulară 
de ADN monocatenar (Fig. 20). O situaţie asemănătoare s-a evi- 
dențiat și la alți bacteriofagi precum ọR şi Ss. Asemenea ca- 
zuri în care ADN se prezintă în stare naturală ca structură 
monocatenară ne sugerează că de fapt la toate sistemele bio- 
logice ar fi posibilă înscrierea informaţiei ereditare în structuri 
monocatenare. Starea dublucatenară nativă a ADN la covirşi- 
toarea majoritate a sistemelor biologice este o stare redutantă, 
reiterată. Dar cum înseși structurile monocatenare devin în 
timpul replicării structuri dublu-catenare, înseamnă că natura 
a avut o anumită „rațiune“ de a-și baza realizarea fenome- 
nului ereditar pe structuri dublu-catenare. Dealtfel natura face 
un foarte interesant joc de duplicitate, începînd de la perechea 
de baze azotate specifice, structurile dublu-catenare, structurile 
cromozomale bicromatidice, existența structurilor semicromati- 


Fig. 20. Bacteriofagul ØX 174. a. particule fagice intacte colorate cu acetat de 
uranil; b. cromozomal circular (ADN) monocatenar de ØX 174 (după Finch, 
Dressler şi Wolfson, din Goodenough și Levine, 1974). 

dice şi continuînd cu existența a două seturi de cromozomi în 
garnitura diploidă (numărul de cromozomi variază de la 1 la 
precariote la cel puţin 2 (Ascaris megalocephala univalens) sau 
4 (Haplopappus gracilis — compozită) şi ajungînd la ordinul a 
8, 10, 20, 100 şi mai mulţi la alte eucariote (Lima-de-Faria însă, 
consideră că orice celulă eucariotă are de fapt nevoie doar de 
3 cromozomi: un autozom pe care să fie plasate majoritatea ge- 
nelor, un cromozom de sex care să intervină în determinarea 
sexului și un cromozom organizator nuclear care să posede, 
genele nucleolare) apoi două sexe separate, implicînd două ti- 
puri de gameți diametral opuse și terminînd cu larg răspîndi- 
tele cazuri de simetrii ale naturii (să luăm doar ființa umană, 
doi ochi, două urechi, două nări, două miîini, două picioare. 
etc ...). Complementaritatea apare ca o condiţie esențială în 
desfășurarea multor fenomene ale naturii. În cazul ADN, com- 
plementaritatea catenelor din structura dublu-catenară este 
esențială în procesele de replicare şi transcriere, iar existența 
a două catene apare ca o „grijă“ a naturii de a asigura trans- 
miterea îidelă a informaţiei ereditare în condiţiile în care feno- 
menul mutagen ar afecta una dintre cele două catene. Dacă mu- 
taţia afectează o structură monocatenară şansa de a transmite 
fidel informaţia ereditară este practic nulă, pe cînd în cazul 
structurii dublu-catenare această șansă este de 50%. Dealtfel, 
vom. vedea că în cazul reparării leziunilor din ADN induse de 
mutageni, integritatea uneia dintre cele două catene ale dublu- 
lui he'i ix ADN devine esențială, condiție sine qua non a reuşitei 
reparárii. Este de la sine înțeles că această „grijă“ a ADN, spre 
a-și asigura îndeplinirea funcției sale, nu are nimic de-a face 
cu aspecte de teleologie. 


3.6. CAĂTITATEA DE ADN ŞI INFORMAȚIA EREDITARĂ 


Cant: tea relativă de ADN poate fi apreciată citofotometric 
prin analiža nucleilor interfazici colorați cu leucofuxină (meto- 
da Feulgen-Rossenbeck). Cantitatea de ADN este specifică fie- 
cărei specii, ea menţinîndu-se constată de la o generaţie celu- 
lară la alta. În ciclul celular (perioada dintre două diviziuni suc- 
cesive aicătuită din interfază şi mitoză) se remarcă o trecere a 
cantității de ADN de la o valoare considerată diploidă -tipică 
pentru fiecare specie (2 C) şi care se înregistrează la sfîrşitul 
diviziunii nucleare, cînd nucleii fii trec în interfază, la dubla- 

rea acestei cantități de ADN (4 C) în timpul interfazei. La ur- 
mătoarea diviziune nucleară prin intervenţia aparatului mitotic 
cantitatea dublă (4 C) de ADN va fi distribuită echilibrat în 
celulele. fiice, acestea primind o aceeași cantitate diploidă (2 C) 
de ADN. 

Mitoza apare astfel ca un mecanism biologic fundamental 
cas asigură constanța cantitativă a ADN-ului în succesiunea 
generaţiilor celulare. Mitoza apare astfel ca o permanentă le- 
gătură între trecut şi prezent, asigurînd transmiterea unei ace- 
leiaşi cantităţi de informaţie genetică de la celula mamă la 
celulele fiice (Gavrilă şi Dăbală, 1975). 

S-a mai constatat că în gameți (celule sexuale) cantitatea 
de ADN este redusă la jumătate faţă de cantitatea diploidă ca- 
racteristică speciei considerate (2 C). Din această cauză, gameții 
sînt haploizi (cantitatea de ADN—1C). Totodată s-a constatat 
că în gameţi numărul de cromozomi este redus la jumătate faţă 
de celulele somatice (toate celelalte celule ale organismului. Prin 
unirea gameţilor de sex opus, în procesul fecundării, se re- 
stabileşte cantitatea normală de ADN caracteristică speciei date 
(1C+1C—2C). Gameţii apar în urma unei diviziuni celulare de 
tip special numită meioză, aceasta fiind de fapt o diviziune de 
reducere (înjumătățire) a numărului de cromozomi şi totodată 
a cantităţii de ADN. Meioza apare ca un mecanism compensa- 
toriu al fecundării, obligatoriu la organismele cu reproducere 
sexuată care previne mărirea exponențială a cantității de ADN, 
ce ar avea loc în condițiile unei fecundări a gameţilor a căror 
cantitate de ADN nu ar fi redusă la jumătate comparativ cu 
celulele somatice. 

ADN-ul se caracterizează printr-o remarcabilă constanţă 
cantitativă riguroasă de-a lungul generaţiilor celulare, ceea ce 
nu este cazul altor componente macromoleculare ale celulei 
(proteine, acizi ribonucleici etc.) care prezintă variaţii cantita- 
tive evidente nu numai de-a lungul generaţiilor celulare dar 
chiar în cadrul diferitelor celule ale aceluiaşi organism la un 
moment dat. Recent, s-au adus multe date în sprijinul unor 
excepţii de la regula constanței valorii cantitative a ADN, în 
ciclul celular, realizîndu-se variaţii ale cantității de ADN prin 
mecanisme de replicare diferențiată a ADN (Nagl, 1978, 1979). 

Prin experienţe de marcare cu izotopi radioactivi (H3, C1, 
P32) s-a constatat că radioactivitatea odată încorporată în ma- 
cromolecula de ADN (de exemplu timidina tritiată — timidina 
H? — este încorporată în ADN în locul timinei fiind un pre- 
cursor al acesteia) nu o mai părăseşte atita timp cît celula tră- 

ieşte, ceea ce înseamnă că, odată sintetizată, macromolecula de 
ADN nu mai este dezagregată spre a fi resintetizată. Aceasta în- 
seamnă că spre deosebire de alte componente macromoleculare 
care suferă turnover rapid (degradare și resinteză cu schimb 
continuu de atomi) macromolecula de ADN se caracterizează 
printr-o mare stabilitate. 

Urmărind cinetica renaturării ADN-ului denaturat care apar- 
ține la specii diferite se constată că cu cît speciile sînt mai apro- 
piate filogenetic cu atît procentul de refacere de structuri du- 
blu-catenare este mai mare, aceasta deoarece speciile apropiate 
din punct de vedere filogenetic prezintă într-o proporţie mai 
mare succesiuni similare de baze azotate în macromolecula lor 
de ADN, adică prezintă un anumit fond de informaţie eredi- 
tară comună. Acest fapt ne face să gîndim că evoluţia speciilor 
s-a desfăşurat în principal la nivel molecular. 


3.7. SINTEZA REPLICATIVĂ A ADN 


Deoarece ADN conţine informaţia genetică a celulei, sinteza 
sa este unul dintre cele mai importante evenimente din viaţa 
acesteia. 

Realizată prin intervenţia unui complex aparat enzimatic, 
sinteza ADN este o reacţie de tip replicativ, fiind unicul caz 
din lumea biomoleculelor în care o substanţă își dirijează pro- 
pria sa sinteză. Complexul de replicare care include aparatul 
enzimatic și molecula de ADN în replicare se numește repli- 
som. 

Structura bicantenară se dovedeşte a avea implicaţii biolo- 
gice dintre cele mai profunde, dar prezintă şi un foarte intere- 
sant punct de dezbatere filozofică ea explicînd, cel puţin în 
parte, unele dintre misterele vieţii. 

In vivo, sinteza acizilor nucleici (ADN și ARN) se desfășoară 
în trei etape: 

a) sinteza precursorilor nucleotidelor purinice şi pirimidi- 
nice adică a acidului uridilic şi a acidului inozinic (Fig. 21); 

b) sinteza nucleotidelor propriu-zise care intră direct în al- 
cătuirea macromoleculelor acizilor nucleici (dezoxiadenozintri- 
fosfat (dATP), dezoxiguanozintrifosfat (dGTP), dezoxicitidintri- 
fosfat (dCTP) şi dezoxitimidintrifosfat (dTTP) pentru ADN; 
adenozintrifosfat (ATP), guanizintrifosfat (GTP), citidintrifosfat 
(CTP) şi uridintrifosfat (UTP) pentru ARN; 

Fig. 21. Căile biosintezei nucleotidelor. 


c) polimerizarea ordonată a nucleotidelor într-o secvenţă 
complementară unei matrițe (după modelul semiconservativ) sub 
cataliza unor enzime polimerazice celulare. | 

Sinteza în vitro a ADN a fost realizată de către A. Korn- 
berg, I. Lehmann, M. J. Bessman și E. S. Simms în 1956, în 
sisteme acelulare folosind un echipament enzimatice polimera- 
zic extras de la E. coli (ADN polimeraza I sau enzima lui Korn- 
berg) în prezența ionilor Mgt*® şi a unei matrițe ADN înalt- 
polimerizată. 

Sinteza in vitro a ARN a fost realizată pentru prima dată 
de câtre Marianne Grunberg-Manago şi Severo Ochoa de la 
Universitatea din New York, în anul 1955. Pentru aceasta au 
folosit un sistem enzimatic ARN polimerazic, ionii metalici bi- 
valenți (Mg++) şi un segment ADN ca matriță. 

Mecanismul de replicare semiconservativă a ADN presupune 
separarea catenelor complementare prin desfacerea punților de 


36 


hidrogen, fiecare catenă servind drept matriță pentru sinteza 
unui noi catene complementare, refăcîndu-se astfel structura 
bicatenară a noilor macromolecule ADN care vor avea astfel 
cîte o catenă veche şi alta nou sintetizată. Acesta este modelul 
semiconservativ de replicare a ADN. Prima dovadă experimen- 
tală în sprijinul modelului semiconservativ de replicare a ADN 
este adusă ja nivel cromozomai de către H. Taylor (1957, 1958) 
în sistemele eucariote şi în același timp, la nivel molecular, de 
către meseison şi Stahl (1958) în sistemele procariote (E. coli). 

Încă din anul 1950 Swift arătase că replicarea ADN în 
celulele eucariote, este restrînsă doar la interfază la un stadiu 
pe care Howard şi Pele l-au numit stadiu „S“, separat de divi- 
ziunea precedentă printr-un stadiu G, (de gol sintetic) și urmat 
de un stadiu Gə» în care, de asemenea nu se mai sintetizează 
ADN. Gu este foarte variabil durînd de la 3—4 ore, la zile, săptă- 
mini și luni, depinzînd de tipul de celulă și starea fiziologică 
(Gavrilă și PDăbală, 1975). Gə este mult mai constant, durînd 
2—5 ore iar S durează 7—8 ore. Pregătirea nucleului pentru re- 
plicarea ADN se face în Gy, fapt demonstrat de expunerea, 
prin transplant a nucleilor, la citoplasma celulelor afiate în 
G, (nu şi în alte faze) care arată că acești nuclei intră de îndată 
în stadiul S, de sinteză a ADN. În 1957 Taylor, Woods şi Hughes 
au efectuat experiențe autoradiografice la cromozomii de Vicia 
faba, folosind timidina tritiată (CH) precursor al timinei. Radi- 
celele crescute pe mediu cu timidină —°H au prezentat cromo- 
zomii uniform. marcați pe toată lungimea lor. Ele au fost apoi 
transferate pe mediu fără timidină tritiată (mediu „rece“). Ra- 
dicele au fost tratate cu colchicină pentru a fi prevenită for- 
marea fusului de diviziune astfel că produșii replicării fiecărui 
cromozom rămîn uniţi la nivelul centromerului. S-au efectuat 
preparate citologice pentru cromozomi după un ciclu de divi- 
ziune, după două cicluri etc. Cînd au fost analizate autoradio- 
grafic aceste preparate, autoradiogramele cromozomilor din 
radicele cultivate pe mediu cu timidina tritiată prezentau am- 
bele cromatide marcate radioactiv (Fig. 22). Cînd s-au efectuat 
preparate din radicele cultivate pe mediu radioactiv si apoi 
transferate pe mediu neradioactiv (fără timidină —"H), pentru 
un Singur ciclu celular (o singură diviziune), cromozomii din 
această a doua metafază statmochinetică de după marcare 
prezentau o cromatidă marcată şi alta nemarcată. Aceasta a 
fost prima dovadă experimentală certă în sprijinul modelului 
semiconservativ de replicare a ADN. El a fost dovedită şi la 
alte organisme vegetale precum Crepis şi Bellevalia. Dar era 

prima metafaz a doua metafază 
cupjcare + cu statmochinetică duplicare fără Sfatrochinatică 
fimidină fritiată după marcare fimidină titată după marcare 


[ambele Cromatide RE, 
marcate j pl piena fida marcată 
i Si alta nemarcat i 


Fig. 22. Modelul replicării semiconservative a cromozomului eucariot (după 
(Taylor, Woods şi Hughes, 1957). : 


o dovadă indirectă a replicării ADN, prin care de fapt se do- 
vedea replicarea semiconservativă a cromozomilor. 

Dovadă directă, la nivel molecular, a replicării semiconser- 
vative a ADN a fost adusă în 1958 de către Meselson și Stahl, 
prin experienţe de transfer izotopic (Fig. 23). Autorii au cres- 
cut pentru multe generaţii celulare E. coli pe mediu în care în 

Fig. 23. Reprezentarea grafică a experienţei lui Meselson şi Stahl ( 1958). L — light 


= uşor (ADN cu 4N); I — intermediar (ADN hibrid UN—15N); H — heavy 
= greu (ADN cu 15N). (Modificat după Lewis şi John, 1970). 

sursa de azot (NH,CI) intra nu azotul normal “N ci izotopul 
său greu N, astfel că în macromolecula ADN atomii de N 
erau reprezentanți de N. În prealabil s-au făcut cercetări de 
ultracentrifugare şi s-a constatat că ADN cu “N bandează di- 
ferit (mai sus în tubul de centrifugă) faţă de ADN cu IN care 
bandează la un nivel inferior, spre fundul tubului de centri- 
fugă. După creşterea bacteriei pe mediu cu N pentru multe 
generaţii, celulele sînt transferate pe mediu cu “N pentru a 
desfășura un singur ciclu de diviziune (a cărui durată era 
precis determinată — 90 minute). S-a extras ADN și s-a ultra- 
centrifugat. S-a constatat că acest ADN bandează la un nivel 
intermediar între “N şi N. Cu alte cuvinte acesta era un ADN 
hibrid, în care o catenă prezenta ca atomi de N, azotul normal 
14N iar catena complementară prezenta izotopul greu al acestuia 
N. După două generaţii celulare de la transfer pe mediu cu 
14N se constata că proporţia de ADN hibrid 4N — 15N scade la 
jumătate, cealaltă jumătate fiind reprezentată de ADN cu “N, 
după trei generaţii raportul dintre cantitatea de ADN hibrid şi 
ADN cu “N este de 1:3 ș.a.m.d. (Model semiconservativ de 
replicare a ADN propus de către Watson și Crick în 1953). 
Modelul semiconservativ de replicare a ADN asigură o 
continuitate a fenomenului ereditar, căci cele două noi mole- 
cule bicatenare de ADN sînt identice pe de o parte între ele, 
iar pe de altă parte sînt identice cu macromolecula iniţială 
(parentală) de ADN care și-a „topit“ identitatea în sinteza 
moleculelor fiice. Primul eveniment al replicării ADN este 
desfacerea, separarea catenelor complementare ale dublului he- 
lix din care cauză molecula de ADN la punctul de replicare 
are formă de y, această structură fiind. numită bifurcatie de 
replicare. ADN este replicat cu ajutorul unui complex multi- 
enzimatic numit „aparat de replicare“. Ansamblul de eveni- 
mente care realizează replicarea ADN a fost convenţional îm- 
părțit în inițierea, continuarea şi terminarea replicării, etape 
care se pot întilni şi în sinteza altor macromolecule informa- 
ţionale (ARN și proteine). ADN natural se află sub formă de 
structură terţiară, structură în care el este superspiralizat. La 
eucariote tururile superspiralizate din ADN liniar rezultă în 
urma asocierii sale cu proteinele bazice — histone; pe cînd 
la procariotele, la care macromolecula ADN este circulară, tu- 
rurile superspiralizate sînt formate prin intervenţia unei en- 
zime speciale care s-a numit ADN giraza, aceasta acţionînd 
chiar din. momentul replicării. 'Tururile superhelicale pot să 
apară şi: ca rezultat al desfacerii (desfășurării) dublului helix în 

timpul replicării. Din cauza vitezei mari cu care are loc. des- 
răsucirea. dublului helix în faţa bifurcaţiei de replicare, mai 
ales la moleculele :circular închise 'se formează o superspirali- 
zare, astfel că o etapă necesară în replicarea ADN este înde-, 
părtarea structurilor terțiare superspiralizate. În -acest..proces 
intervin enzime care, relaxează tensiunea de .răsucire, -prin 
crestarea unei catene înaintea. bifurcaţiei și astuparea acestei 
crestături după ce s-a realizat relaxarea. Aceste. enzime. s-au 
numit enzime de crestare-astupare, descrise atît la procariote 
cît şi la eucariote. S-a mai descris și enzima ADN-topoizome- 
raza, o enzimă care introduce o crestătură monocatenară tran- 
zitorie în duplexul ADN, oferind astfel un pivot penti HD 
ralizarea superhelicelor. . 

Pentru desfacerea punților dë hidrogen dintre Aele com- 
plementare în vederea replicării intervine o enzimă destabili- 
zatoare a dublului helix care a fost numită unwindază.. ; 

Catenele complementare separate funcţionează - ca matriță 
pentru sinteza de noi catene complementare. Nucleotidele 5'- 
trifosfat libere din mediu se aliniază pe matriţă, împerechin- 
du-se cu bazele complementare. de pe aceasta. cu stabilirea 
unor punți de hidrogen. Enzima ADN polimeraza dependentă 
de ADN catalizează “formarea. legăturilor covalente. fosfodies- 
terice dintre nucleotidele învecinate. Iniţial a fost descrisă en- 
zima polimerazică ADN polimeraza I sau enzima. lui Korn- 
berg ca avînd rol esenţial. în replicare, dar cercetări ulterioare 
au stabilit că ea intervine numai într-o etapă ulterioară a pro- 
cesului avind rol esenţial în sinteza reparatorie. Astăzi este 
unanim acceptată, intervenţia în. etapele iniţiale ale. replicării 
ca şi în alungirea catenei nou sintetizate a enzimei poa 
zice desemnată ADN polimeraza III. 


Toate enzimele polimerazice cu capacitatea den a  alungi nu- 
mai catene polinucleotidice deja existente, nu însă și de a ini- 
ţia sinteza „de novo“ a unei catene. Pentru aceasta e'e nece- 
sită un element ajutător prin care se primează (iniţiază) o ase- 
menea sinteză. În calitate de primer poate fi folosit un mie 
segment de ARN lung de cîteva nucleotide. De aceea primul. 
eveniment în replicare după destabilizarea („topirea“) dublului 
helix este sinteza prin intervenţia enzimei ARN _ polimerază `a 
unui ARN primer. Acesta oferă ADN polimerazei un capăt 
3 —OH liber al cărui nucleotid-este împerecheat cu o bază com- 
piementară din matriţă. Acum. ADN polimeraza ! catalizează 
reacţia de condensare a acestei grupe 3'—OH a primerului și 
a grupei. 5'-fosfat a primului nucleotid 5'-trifosfat aliniat. pe 

matriță-;cu: realizarea. primei legături covalente fosfodiesterice. 
Replicarea ADN este astfel:iniţiată. Are loc alungirea noii 
catene, :capătul 3'—OH al fiecărui: nucleotid aliniat servind de 
fiecare dată ca primer, din care cauză catena de ADN nou sin- 
tetizată se mai numește și ADN primer. Procesul continuă 
pînă ce este folosită întreaga matriță avînd loc sinteza cîte 
unei catene complementare matriţelor cu Ormana a două mo- 
lecule fiice identice de ADN. 


* Toate. ADN polimerazele TO de ADN pot cataliza 
idăugătea: de nucleotide la o catenă primer numai ca răspuns 
(în virtutea complementarităţii bazelor azotate) la secvenţa de 
baze pe care o găsesc pe o a doua catenă, catena matriţă. Ast- 
fel daeă un grup 3'—OH liber de pe o catenă primer stă opus 
unei timine pe catena matriţă (template) polimeraza va per- 
mite ataşarea numai a unui dezoxiadenozintrifosfat (dATP) la 
catena primer chiar dacă dCTP, dTTP şi dGTP se află în me- 
diu. Cînd în mediul de reacţie se află un amestec conținînd 
ADN polimeraze şi nucleozid-trifosfaţi împreună cu fragmente 
de ADN; aceste fragmente pot. servi atît ca primer cît şi ca 
maâtriță. => 

Polaritatea opusă a ee Si 3—5' a uneia şi 
5'—>3” a celeilalte a ridicat problema existenţei a două poli- 
meraze. care să dirijeze polimerizarea, una în direcţia 5—3, 
alta în direcția 3'—>5', Aici s-a înregistrat dilema centrală a 
rep.icării ADN dat fiind. faptul că nu au fost descoperite două 
enzime : polimerazice care să polimerizeze în direcţii opuse. 
Cercetări” recente au stabilit însă că în replicare intervine o 
singură enzimă esenţială, ADN polimeraza III, care are speci- 
ficitate de direcţie, nu de secvenţă de nucleotide. Astfel, această 
enzimă se deplasează numai în direcția 3 —5” pe ambele ca- 
tene-matriţă, determinînd polimerizarea noilor catene (replici- 
lor) numai în direcţia 5'—3'. Comportamentul polimerazei III 
nu este în acord cu modelul iniţial de replicare propus de 
Kornberg, în care se acorda rol -esențial enzimei ADN polime- 
raza I, enzimă care ar fi determinat o sinteză continuă a noi- 
lor catene. Experiențele de marcare pulsatorie (pentru scurt 
timp) cu timidina tritiată efectuate de către Okazaki și colab. 
între 1968—1970 au adus dovezi pentru existenţa unui model 
discontinuu de replicare în care noile catene sînt sintetizate pe 
segmente mici — fragmentele Okazaki — de 1000—2000 nu- 
cleotide, care apoi sînt unite, prin punți fostodiesterice covalen- 
te Prin: activitatea enzimei ADN-ligaza în segmente mai mari 
şi în ultimă instanţă: rezultă::o catenă continuă nou sintetizată, 

replică a matriței (complementară acesteia). În acest caz, sin- 
teza fiecărui fragment Okazaki este primată de un segment de 
ARN primer sintetizat prin intervenţia ARN polimerazei. După 
sinteza fragmentului Okazaki, ARN primer este excizat. Golul 
rămas în urma exciziei este umplut prin activitatea polimera- 
zei I. La nivelul bifurcaţiei de replicare sinteza fragementului 
Okazaki se continuă de pe o catenă pe cealaltă, ADN polime- 
raza III sărind de pe o catenă pe cealaltă și determinînd poli- 
merizarea pînă ce întilnește originea replicării în cazul pri- 
mului segment replicat sau bariera segmentului ADN deja 
replicat în cazul următoarelor segmente replicate. În acest caz 
intervine o enzimă endonucleazică care determină o incizie mo- 
nocatenară în segmentul ADN nou sintetizat ce se continuă de 
pe o catenă pe cealaltă în urma căreia apare un capăt reactant 
3'—OH făcînd ca procesul de replicare să se continue, iar bi- 
furcaţia de replicare să se deplaseze secvențial de-a lungul în- 
tregii matrițe avînd loc o progresivă desfăşurare a dublului- 
helix (Fig. 24A). Acesta este modelul „cuţitului și furculiţei“ 
propus de R. Barzilai şi C. Thomas ca o variantă a modelului 
propus de Okazaki şi colaboratorii în care în cadrul sintezei 

Fig. 24A. Replicarea ADN după modelul Okazaki-Kornberg. Se prezintă o 
secvență de evenimente (a—d) de despiralizare şi de replicare segmentară la 
nivelul bifurcaţiei unui dublu-helix ADN. ADN — polimeraza cataliză/ sinteza ADN 
numai în direcția 5'—-3', deplasîndu-se pe ambele catene-matriță doar în direcția 
3'—-5', sărind, la nivelul bifateației de pe o catenă pe celaltă, a) Despiralizarea 
dublei-elice (blocurile negre reprezintă puncte de inițiere a segmentelor Okazaki 
putînd fi scurte fragmente de ARN-primer). A și B reprezintă catenele-matriță. 
b) Pe măsura despiralizării, o porţiune din catena B rămîne temporar sub formă 
monocatenară pînă ce o nouă moleculă de ADN polimerază pătrunde la nivelui 
bifurcației spre a umple golul. c) ADN polimeraza determină pe catena A (cate- 
na leading = conducătoare) o sinteză continuă, pe cînd pe catena B (lagging = 
întîrziată) sinteza este discontinuă (segmentară). 

discontinue se sintetizează segmente scurte de ADN atașate la 
matriţă numai prin intermediul punților de hidrogen. După o 
scurtă perioadă de sinteză pe una din matrițe, un segment mo- 
nocatenar al celei de-a doua catene parentale (matriță) stă 
expus. Intervine o a doua moleculă de ADN polimerază la ni- 
velul bifurcației și copiază acest segment expus al celei de-a 
două :matriţe în direcţie inversă față de prima matriță (dată 
fiind polaritatea lor opusă) dar în aceeași direcţie chimică per- 
misă, adică 5'—3” ca pe prima matriță. 

Modelul de replicare discontinuă propus de Okazaki a fost 
unanim aceeptat și s-a dovedit a fi aplicabil la toate sistemele 
biologice. Este posibil ca replicarea pe o catenă să fie înaintată 
(sau unirea segmentelor Okazaki să fie mai rapidă) iar pe cate- 
na complementară să fie mai întirziată (Fig. 24B). 

Replicarea este reacţia cea mai importantă din lumea vie şi 
desfăşurarea ei cade, după cum este şi firesc, sub incidenţa 
unui strict control celular. Controlul este efectuat la mai 
multe nivele. La nivel molecular există mecanisme care asigură 
corecția replicării căci o bază azotată greșit împerecheată cu 
baza complementară din matriţă face ca desfășurarea polime- 
rizării să nu fie continuată pînă ce nu este îndepărtată baza 
azotată greşit împerecheată. La baza unei asemenea activităţi 
de corecție stă se pare activitatea ADN polimerazei I. Greșelile 
de încorporare datorate acțiunii unor agenți mutageni sau ine- 
ficacităţii în corecție a ADN polimerazei I stau.la baza unuia 
dintre mecanismele de apariție a mutaţiilor. 

Dacă la „procariote (bacterii, . actinomicete) replicarea nu 
este restrînsă la o fază anume a ciclului celular, ea fiind po- 
tenţial continuă în condiții optime de mediu pe parcursul între- 
gului ciclu celular, la eucariote replicarea este restrinsă la o 
fază bine delimitată a ciclului celular plasată în interfază şi 
care a fost numită faza de sinteză S. Durata fazei S este va- 
riabilă nu numai la diferitele specii dar şi în cadrul aceluiași 
individ la nivelul celulelor aflate în diferite stadii de dezvol- 
tare, fiind mai scurtă în stadiile timpurii ale embriogenezei 
fată de celulele somatice diferențiate. De asemenea faza S pre- 
mergătoare meiozei este foarte lungă comparativ cu aceea din 
ciclul mitotic. 


Cromozomii eucariotelor reprezintă totodată structuri com- 
plexe în care ADN este permanent complexat cu proteine ba- 
zice de tip histonă. Replicarea cromozomului eucariot se reali- 
zează asincron nu numai între diferiți cromozomi neomologi ai 
complementului cromozomal al unei celule dar chiar la nivelul 

Fig. 24. B. SCHEMA COMPLEXULUI ENZIMATIC CARE PARTICIPA 
IN REPLICAREA ADN : pentru simplificare se arată în detaliu doar sinteza 
catenei. succesoare (,„,lagging””) care, spre deosebire de catena directoare (,,lea- 
ding”) are o direcție de sinteză opusă direcţiei de mișcare a bifurcaţiei de replicare.’ 
În dreapta schemei se redă denumirea. proteinei sau enzimei participante în re- 
plicare, iar în stînga se trece funcția pe care aceasta o îndeplinește. În paran- 
teză este trecută denumirea enzimelor sau proteinelor detectate la bacteria E. 
coli. : G 
Relaxarea ADN este necesară spre a permite înaintarea bifurcației de repli- 
care, îngreunată de torsionarea duplexului circular ADN. Această torsionare este 
îndepărtată prin acțiunea unor enzime care au capacitatea de a introduce crestă- 
turi monocatenare tranziente în duplexui ADN ceea ce permite rotația liberă în 
jurul celeilalte catene. Aceste enzime s-au numit inițial swivelază (pivotază), 
enzimă de crestare-închidere, enzimă de relaxare a ADN sau unwindază, dar 
acum poartă numele de topoitzomerază ADN, însemnînd enzimă ce determină 
schimbări în conformația macromoleculei ADN. Topoizomeraząa are două subuni- 
tăți ce constituie un tetramer. Una din aceste subunități funcționează ca topoizi- 
merază propriu-zisă adică ca enzimă de relaxare, fiind sensibilă la acid nalidixic- 
un foarte eficient inhibitor al replicării ADN, pe cînd cea de a doua subunitate 
a topoizonerazei acționează ca ADN girază sau proteină omega, introducînd tururi 
superheliicale în ADN nou sintetizat. 
„ Helicaza ADN realizează separarea catenelor prin ruperea punților de hidro- 
gen folosind energia provenită prin defosforilarea ATP dependentă de. ADN. 

unuia și aceluiaşi cromozom. Cromozomul eucariot este deci o 
structură multirepliconică, prezentînd la nivelul său mai multe 
puncte de iniţiere a replicării. 

Hubermann şi Riggs (1968), extrăgind ADN din celulele 
„Hela“ marcat pulsatoriu, au măsurat lungimile variate ale 
segmentelor marcate pulsatoriu reuşind să calculeze că viteza 
de replicare este de 1 um/minut (la E. coli aceasta este de 30 
um/minut). Un cromozom uman de lungime medie are circa 
30 000 um ADN iar cromozomul eucariot are a singură mole- 
cuă de ADN. Dacă replicarea ar fi iniţiată la un capăt al cro- 
mozomuiui şi s-ar desfășura secvențial spre celălalt capăt ar 
fi necesare 500 ore pentru replicarea ADN al unui cromozom. 
Dar se ştie că replicarea are loc în 6—8 ore. Aceasta a adus 
încă o dovadă că la eucariote cromozomul are un număr mare 
de unități de replicare de lungimi diferite cu un comporta- 
ment relativ independent în replicare (Fig. 25). 

Distribuţia produșilor de replicare (cromozomii fii) se reali- 
zează !a eucariote prin intervenţia unui complex mecanism 
mitotic care este strict controlat ereditar. Replicarea ADN este 
supusă unui control riguros, la nivel molecular, dar ea cade 

Helicaza de E. coli se numeşte proteina rep. şi ea se deplasează pe monocatena 
ADN în direcția 3'—:-5” îndepărtînd catena complementară, pe cînd khelicaza IIT 
se deplasează în direcția 5'—-3” avînd aceeași acţiune. Acțiunea lor complementară 
este facilitată de prezența proteinelor neenzimatice unwindaze (HDP) sau protei- 
ne de topire a duplexului ADN. Aceste proteine asigură stabilizarea monocatene- 
lor spre a putea servi ca matrițe. 

Sinteza fragmentelor Okazaki este inițiată prin sinteza unui ARN primer 
catalizată de enzima ADN primaza (ARN polimeraza) produs al genei dna G 
care acționează sinergic cu produsul proteinic al genei dna B. Proteina dna B 
este o ATP-ază dependentă de ADN care se deplasează pe matrițe folosind energia 
eliberată prin defosforilarea ATP. Ea marchează la anumite distanțe poziţiile 
pentru sinteza primerului de către ADN primază, din care cauză s-a numit ,„,promo- 
tor mobil”. 

După primare se realizează elongarea catenei (polimerizarea nucleotidelor) 
sub cataliza ADN polimerazei III. Eliminarea primerului ARN se face sub acţiu- 
nea RNazei H sau a activităţii exonucleazice 5' a ADN polimerazei I.Golul rămas 
după excizia primerului este umplut prin acțiunea polimerizatoare a ADN poli- 
merazei I. Intervine apoi ADN ligaza care realizează închiderea covalentă a 
catenei (unirea prin punți fosfodiesterice a fragmentului Okazaki recent sinteti- 
zat cu cel precedent, realizîndu-se astfel treptat sinteza unei catene unice — 
catena nou sintetizată sau replica). După realizarea replicării intervine ADN 
giraza sau proteina omega spre a conferi moleculei fiice de ADN starea supespirali- 
zată, stare care este normală, stabilă, fiind cerută se pare de funcționarea sa 
în replicare, transcriere şi recombinare (După WACKERNAGEL, W. — 1980 
— Replication (in:) Progress in Botany, Springer-Verlag, Berlin, Heidelberg, 
NewYork, 154—170). 


45 


punct- 
punct terminal punct 
terminal) comun iorminal 


A OE TOI CTIIII CI Estet ll ADN 


Unitatea de unitatea de d 
brenicore t — replicare 2 | 


catena nou sintetizată 


Fig. 25. Modelul lui Huberman şi Riggs (1968) de replicare a ADN eucariot. 
Sînt reprezentate două unităţi de replicare adiacente care apar adesea și în imagi- 
nile autoradiografice ale fibrei de cromatină. Cele două unităţi de replicare desem- 
nate 1 și 2 au fiecare cîte un punct de inițiere a sintezei ADN I,, respectiv 
Ia, la nivelul cărora se constituie în timpul replicării buclele de replicare (ochi de 
xeplicare) corespunzătoare. Fiecare unitate de replicare are un punct terminus 
indicat prin bare transversale. a) Inainte de replicare. b) Replicarea a început 
în unitatea 1 dar nu încă în unitatea 2. c) Replicarea este completă în unitatea 
1 şi a început în unitatea 2. d) Replicarea este completă în ambele unităţi. e) 
Dublu-helixurile fiice separate în punctul terminal comun dar sînt încă unite 
cu segmentele adiacente. În dreapta se reprezintă schematic ,grainurile” obser- 
vate în autoradiografie. 


și sub incidența unor semnale venite din citoplasmă. În urma 
unor fuziuni celulare dintre celule aflate în S şi G, are loc o 
sinteză prematură de ADN în nucleul aflat în G; urmată de 
condensarea prematură a cromozomilor. Condensarea cromati- 
nei cromozomale poate duce la acoperirea și deci la reducerea 
numărului unor puncte de iniţiere a replicării. Cromatina con- 
densată numită heterocromatină prezintă o replicare tardivă în 
faza S comparativ cu cromatina difuză — eucromatina. 

ADN are. capacitatea de a exercita un anumit autocontrol 
al replicării sale, prin care este prevenită reactivarea secven- 
telor de iniţiere imediat după ce acestea au funcționat în repli- 
care. În acest proces de autocontrol un rol esenţial se pare că 
îl au diferitele fracțiuni de ADN satelit (secvenţe simple de 
ADN, dar înalt repetate localizate de regulă la nivelul regiuni- 
lor centromerice) dar mai ales ADN cu secvențe mijlociu re- 
petate, incluzînd secvențele repetate cu simetrie rotatorie in- 
versă numite palindroame de tip ABC XY C'B'A', precum şi 
secvenţe poli — (AT) de vreme ce ADN satelit nu se află la 
toate speciile. Un rol esenţial în replicarea ADN îl joacă sin- 
teza ARN sub cataliza ARN polimerazei, acest ARN condiţio- 
nînd iniţierea replicării ADN, fiind se pare vorba de un ARNm 
de iniţiere la eucariote. Replicarea ADN este însoţită şi de sin- 
teza de proteine histonice. 

Cel mai important este însă reglajul genetic al replicării. 

La eucariote există un control iîntracromozomal al replicării. 
Toţi repliconii dintr-un cromozom eucariot, avînd dimensiuni 
diferite, trebuie să funcţioneze în cadrul aceleiași perioade S 
din interfază, repliconii de la nivelul heterocromatinei (bogată 
în AT) funcţionînd spre sfîrşitul acestei perioade S, pe cînd 
cei de la nivelul eucromatinei (bogată în GC) funcţionează la 
începutul acesteia. Cromozomul Y de drosofilă, care este în 
cea mai mare parte heterocromatic, se replică mai tirziu față 
de ceilalţi cromozomi şi acest lucru este valabil şi atunci cînd 
are loc translocarea unor părţi ale sale în cromozomi eucroma- 
tici. Aceasta înseamnă că părţile cromozomului Y conţin in- 
formaţia care reglează timpul replicării lor. 

La eucariote replicarea ADN nuclear şi extranuclear este 
reglată și la nivelul celular. Pentru replicarea ADN este nece- 
sară enzima timidinkinază care este sintetizată înainte de mi- 
toză şi este hidrolizată sau inactivată după realizarea replicării. 
Sinteza ADN încetează cînd s-a atins nivelul 4 C, ceea ce pre- 
supune un mecanism fin de control celular al replicării ADN. 

În dezvoltarea timpurie a ovulelor are loc replicarea nu- 
cleară fără a avea loc replicarea celulară. Toate cazurile de 
endoreduplicare, poliploidie şi polinemie arată absenţa unei 
coordonări replicare ADN — diviziune nucleară sau celulară. 

Faptul că replicarea ADN este dependentă de factori cito- 
plasmatici este demonstrat de constatarea că nucleii din neu- 
ronii adulţi nu sintetizează ADN în mod normal. Dacă însă 

acești muclei sînt transplantaţi în ovule activate partenogene- 
tic ale aceleiaşi specii, în aceşti nuclei are loc replicarea ADN 
la numai o oră de la transplantare. De asemenea, cînd nuclei 
din blastula medie care sintetizează ADN sînt transplantați 
în ovocite în creştere care nu mai sintetizează ADN, nucleii 
transplantați încetează sinteza ADN. 

Cînd la celulele „HeLa“ se asociază experimental nuclei şi 
citoplasmă din stadii diferite ale ciclului celular sinteza ADN 
este inițiată numai dacă nucleii din G, sînt plasați în cito- 
plasma aflată în faza S. l 

S-a tras conluzia că citoplasma S trebuie să conțină 
unul sau mai mulţi factori care promovează sinteza ADN nu- 
clear. Este posibil ca aceşti factori citoplasmatici să aibă ori- 
gine nucleară. 

Replicarea ADN este reglată de asemenea la nivelul țesutu- 
rilor și organelor. Sînt date după care evenimentele desfășu- 
rate la nivelul membranei nucleare pot influenţa sinteza ADN 
nuelear. Desfăşurarea mitozei, frecvenţa diviziunii, orientarea 
fusului mitotic, incapacitatea anumitor cromozomi sau părţi din 
cromozomi de a se distribui în timpul mitozei, frecvența re- 
combinării mitotice ca şi distribuţia cromozomilor în meioză 
în urma sinapsei cromozomale sînt controlate genetic. 

"Amplificarea genică sau extrareplicarea anumitor segmente 
din genom, în special a genelor ribozomale, se desfăşoară atit 
în celulele diploide cît şi în celulele endopoliploide ducînd la 
sinteza: unui ADNr amplificat, labil metabolic, fiind degradat 
după ce şi-a îndeplinit funcţia de transcriere (sinteza ARNr). 
Recent, Mihăescu şi Gavrilă (1980) au evidenţiat fenomenul de 
amplificare a genelor ribozomale în celulele de mamifer în 
cultură infectate cu adenovirus, tratate în prealabil cu tioace- 
tamidă. Uneori ADN amplificat nu este transcris aşa cum este 
cazul cu ADN de la nivelul pufelor insectelor Sciaride sau dacă 
este transcris, ARN sintetizat nu este transportat în citoplasmă, 
acest ADN amplificat, repetitiv, localizat de regulă la nivelul 
regiunilor heterocromatice ale genomului putînd juca în prin- 
cipal rol reglator. 

Hormonii animali şi fitohormonii pot juca un rol important . 
în determinarea unei replicări diferenţiate a ADN. Cromome- 
rele cromozomului eucariot al căror ADN suferă o replicare 
amplificată de ADN s-au numit ampliconi. Amplificarea şi sub- 

replicarea nu sînt fenomene alternative, ci coexistente. Astfel, 
în celulele suspensorului embrionar de la Phaseolus se află 
cromozomii politeni, la nivelul cărora apare un fenomen de 
amplificare genică a ADN satelit. În același timp apare un 
fenomen de subreplicare a segmentelor ADN care cuprind ge- 
nele ribozomale. Conţinutul total de ADN nuclear apare însă 
ca un multiplu al valorii diploide. 

Capitolul II 


STRUCTURA ARN ȘI TRANSCRIEREA GENETICĂ 


1. GENERALITĂȚI 


ADN are două funcții primare: funcţia autocatalitică, reali- 
zată în procesul replicării sale şi funcţia heterocatalitică realizată 
în procesul de sinteză de molecule specifice, în speţă proteine. 

Dacă ADN reprezintă substanţa macromoleculară cu func- 
ție primară ereditară, ARN este implicat în realizarea decodi- 
ficării informaţiei ereditare care are loc în procesul de biosin- 
teză proteinică, cînd secvenţa de nucleotide din ADN este mai 
întîi transcrisă în ARN mesager și apoi tradusă în secvenţă de 
aminoacizi a catenelor polipeptidice. Încă din anul 1952, A. 
Dounce a arătat pentru prima dată că ADN îşi îndeplinește 
funcţia heterocatalitică în două etape: transcrierea și tradu- 
cerea mesajului genetic. 

Ca şi ADN, ARN este o substanţă macromoleculară, poli- 
mer al unor ribonucleotide, avînd de regulă structură mono- 
catenară. Axul principal al monocatenei este reprezentat de o 
coloană glucidofosforică la care sînt atașate bazele azotate (Fig. 
26). Ca pentoză, în ARN intră D-riboza care spre deosebire de 
2-deoxi-D-riboza din structura ADN, are patru grupări hidro- 
xil. Bazele azotate din ARN sînt două purinice Adenina și Gua- 
nina şi două pirimidinice Citozina şi Uracil. Deci locul timinei 
este luat în ARN de uracil (U) care prezintă complementaritate 
pentru adenină. Legăturile fosfodiesterice creează o anumită 
polaritate a monocatenei ARN care va prezenta un capăt 3 şi 
altul 5". 

În structura ARN, în afara bazelor tipice mai pot intra şi 
alte baze, unele modificate dintre care comun este nucleotidul 
pseudouridina şi dihidrouracilul mai frecvente în unele tipuri 
de ARN. În cazuri foarte rare, în structura ARN intră şi ti- 
mina. 

Fig. 26. Formula chimică a unui poliribonucleotid. 


Spre deosebire de ADN, ARN prezintă o mare heterogeni- 
tate structural-iuncţională. 

Deși în general structura ARN este monocatenară, acesta 
poate prezenta prin pliere în urma potrivirii de secvențe com- 
plementare, regiuni bicatenare la nivelul cărora apar perechi 
de baze azotate unite prin punți de hidrogen. 

Unele ribovirusuri prezintă în mod normal ca miez de acid 
nucleic ARN bicatenar cum este cazul reovirusului. De aseme- 
nea diferitele tipuri de ARN celular în special cel ribozomal şi 

de transfer pot prezenta regiuni bicatenare, separate de regiuni 
monocatenare. 

Dată fiind structura principial monocatenară a ARN pro- 
porţia de baze complementare A—U şi G—C nu realizează de 
regulă raportul unitar. Monocatenele ARN au formă liniară, 
nefiind încă decelate molecule circulare de ARN. Numărul de 
nucleotide ce intră în structura diferitelor tipuri de ARN va- 
riază între 75 şi 10.000. 

Se pot distinge două categorii esenţial diferite de ARN: 
ARN viral — materialul ereditar al ribovirusurilor şi ARN 
celular — molecule care intervin în decodificarea informației 
ereditare şi traducerea sa în secvențe aminoacidice în proce- 
sul de biosinteză proteinică celulară. 

ARN viral. Este ARN care ca și ADN este înzestrat cu func- 
ție genetică primară şi anume funcţie de depozitare a informa- 
tiei ereditare şi transmiterea sa în generațiile virale succesive 
prin replicare. Se întilnește la unele virusuri vegetale (VMT), 
la unii bacteriofagi (Qf, R 17, MS), unele virusuri animale 
(polio, virusuri poliedrale citoplasmatice de la insecte etc.). 
Cantitatea de ARN viral reprezintă 1%/ din greutatea particu- 
lei virale cum este cazul virusului influenza sau 6%/ în ca- 
zul VMT. 

De regulă ARN viral este monocatenar (VMT, virusul gri- 
pal, polio, fagi QB, Rı7 : Fo) sau bicatenar cu catene complemen- 
tare (reovirus). 

ARN celular. Acest tip de ARN nu codifică informaţie gene- 
tică şi este sintetizat pe matriţă ADN, adică transcrie infor- 
mația genetică. Niciodată însă ARN celular nu îndeplinește 
funcţie de matriță pentru propria sa sinteză, deosebindu-se 
principal de ADN sau de ARN viral. El îndeplinește însă func- 
ţia de primer în replicarea ADN. 


2. TRANSCRIEREA GENETICĂ 


Transcrierea genetică reprezintă un proces complex desfă- 
şurat în mai multe etape, în care pe matriţă de ADN se sinte- 
tizează monocatene ARN, asigurindu-se transferul informa- 
tiei genetice de la ADN la ARN. În cadrul procesului enzima 
numită ARN polimerază — dependentă de ADN — recunoaște 
secvențe specifice de pe matriţa ADN şi catalizează polime- 
rizarea unor ribonucleotide trifosfat libere, aliniate pe matrița 


52 


ADN în virtutea complementarităţii de baze azotate de tip 
A—U, T—A, G—C, C—G, primul partener al perschilor fiind 
baze azotate din ADN, al doilea fiind baze azotate ce sînt in- 
cluse în catena poliribonucleotidică. Matriţa şi catena poliri- 
bonucleotidică nou sintetizată formează un hibrid molecular 
ADN—ARN temporar, prin intermediul punților de hidrogen 
dintre bazele complementare. Ca substrat pentru ARN polime- 
rază servesc cei patru ribonucleotidtrifosfaţi ATP, GTP, CTP 
și. UTP. ARN polimeraza, spre. deosebire de ADN-polimerază 
are capacitatea de a iniţia sinteza „de novo“ a unei catene po- 
linucleotidice fără a necesita primer. Cel mai bine studiată este 
ARN. polimeraza bacteriană. 

ARN polimeraza bacteriană este o enzimă complexă alcă- 
tuită din 2 subunități a, o subunitate B, o subunitate $’ și fac- 
torui alosteric o. Ea are o greutate moleculară de 495.000 dal- 
toni. Holoenzima se poate separa în miezul enzimatic şi facto- 
rul o. Factorul o este factor de iniţiere, el fiind acela care re- 
cunoaște o secvenţă specifică din ADN (promotorul), condiţionînd 
formarea complexului ADN—ARN polimerază. După iniţierea 
sintezei ARN factorul o se desprinde de pe holoenzimă şi se 
poate asocia cu un alt miez enzimatic căruia îi conferă specifi- 
tate pentru matriţa ADN. i 

Procesul de transcriere cuprinde ca și în cazul replicării 
ADN o fază de inițiere a catenei ARN, o fază de elongare şi o 
fază de terminare a transcrierii. Fiecare fază se desfăşoară prin 
intervenţia anumitor factori de iniţiere, de elongare şi de ter- 
minare. ARN polimeraza este dependentă de ADN, ceea ce 
înseamnă că ea funcţionează numai în prezenţa matriţei ADN. 
Catena din duplexul ADN care funcţionează ca matriță în sin- 
teza ARN, care este deci transcrisă, se numește catenă sens. 

Procesul de iniţiere a transcrierii presupune mai întîi pre- 
iniţierea în care are loc formarea unui complex molecular ADN- 
ARN polimerază, enzima recunoscind prin factorul o o sec- 
vență specifică din matriţa ADN cu care se asociază intim. 
Urmează apoi formarea complexului de iniţiere propriu-zisă a 
transcrierii şi în care este iniţiată polimerizarea secvenţială a 
ribonucleotidelor cu desfășurarea alungirii catenei poliribonu- 
cleotidice (ARN), prin formarea de punți fosfodiesterice suc- 
cesive. Transcrierea poate fi prezentată astfel: 


ATP + GTP + CTP + UTP = 


matriță ADN A a 
= —— > ARN + PPi (pirofosfat) 
ARN polimerază 


PEN SONE DEAA ENE EA EE 


Creșterea catenei ARN are loc prin formarea punților fosfo- | 
diesterice succesive în direcţia 5° —— 3’, adică prin adiţia unui 
ribonucleotid-5'-fosfat la capătul 3'-O0H al ribonucleotidului 
precedent. 

Formarea punților fosfodiesterice (alungirea catenei ARN) 
este catalizată de miezul enzimatic al ARN polimerazei. 

Ribonucleotidul iniţial 5” al unei catene ARN este de obicei 
un ribonucleotid trifosfat purinic (ATP sau GTP) care își păs- 
trează toate grupele fosfat. Aceasta înseamnă că în matriţă, la 
situl de iniţiere a transcrierii diferitelor catene ARN se află 
fie dezoxitimidinmonoftosfatul, fie dezozicitidinmonofosfatul, 
ceea ce înseamnă că o grupare de pirimidine în matrița ADN 
ar putea constitui situl de iniţiere a transcrierii ARN, recu- 
noscut de către transcriptază prin factorul o. 


Situl din ADN la care se ataşează ARN polimeraza şi a că- 
rui secvenţă este recunoscută în mod specific de factorul o s-a 
numit promotor. El reprezintă o regiune mică din matrite ADN 
de pînă la 50 nucleotide lungime, localizată imediat înaintea 
genei sau grupului de gene a cărei informație genetică trebuie 
transcrisă în ARN. De reţinut că secvența promotorului nu 
este transcrisă în ARN. Studiind iniţierea transcrierii ARNm 
specific pentru enzima B-galactozidază, Gilbert şi Maxam au 
stabilit în 1973 secvenţa de baze din punctul de inițiere a sin- 
tezei ARNm care este următoarea: 


D atat "PGGAATTGTGAGCCGATAACAATTTCA uo 
as ACCTTAACACTCGGCTATTGTTAAACGT ..... 5 


Inițierea sintezei ARNm pentru f-galactozidază este indi- 
cată prin săgeată. Se poate constata că secvenţa de baze, cores- 
punzătoare sitului de iniţiere a transcrierii este bogată în pe- 
rechi A—T. Iniţierea transcrierii poate fi inhibată în mod spe- 
cific de antibioticul rifampicină la procariote sau ad-amanitină 
la eucariote. 

Și alţi factori sînt implicaţi în controlul iniţierii transcrierii, 
cel mai important pentru bacterii fiind factorul proteinic CRP 
(proteina receptoare a catabolitului) numită încă factor CAP 
care reprezintă proteina receptoare a AMP ciclic, acest nucleo- 
tid monofosfat ciclic avînd rol important și multiplu în reacţiile 
biochimice legate de decodificarea informaţiei genetice. Absența 
CRP sau chiar a AMP ciclic duce la descreșşterea vitezei de 
inițiere a transcrierii şi ca urmare a sintezei ARN. 

Desfășurarea transcrierii (elongarea catenei ARN) se reali- 
zează cu o viteză de 60 nucleotide pe secundă, dar viteza de 
transcriere poate fi influențată de însăși secvenţa care trebuie 
transcrisă, acesta fiind chiar un mecanism de reglare a transcri- 
erii. Elongarea catenei ARN este inhibată specific de către anti- 
bioticul streptolidigina, care are afinitate pentru ARN polime- 
rază, inactivînd-o. Acelaşi efect are acţiunea actinomicinei D. 
Terminarea sintezei ARN este directă, condiţionată de întilni- 
rea de către complexul tripartit de transcriere ADN — miezul 
enzimatic al ARN polimerazei — ARN născînd, a unui sit de 
terminare din cadrul secvenţei ADN ce este transcrisă cu eli- 
berarea catenei ARN adică a transcriptului și dezorganizarea 
complexului de transcriere. Transcriptul ARN începe la capă- 
tul său 5” cu o așa-numită secvență ghid sau conducătoare (lea- 
der) care poate avea pînă la 150 de baze şi include şi comple- 
mentul operatorului (vezi reglajul genetic) sau al unei părţi a 
acestuia. 

Terminarea transcrierii însă poate avea loc prin intervenţia 
unui factor proteinic care a fost desemnat factorul de termi- 
nare ọ (rho) care este alcătuit din 6 subunități identice aranjate 
în cerc şi care are capacitatea de a se lega la ARN polimerază 
spre a înceta transcrierea la nivelul unor bariere naturale ale 
transcrierii care apar în ADN reprezentate de secvenţe speci- 
fice de nucleotide localizate fie în cadrul secvenţei unei gene, 
fie între gene adiacente. Sinteza ARN se desfășoară polarizat. 
Transcrierea începe la capătul 3'—OH al matriţei ADN şi sin- 
teza ARN se desfășoară în direcţia 5' —— 3”. Rezultă deci că 
matriţa și transcriptul sînt antiparalele. În vederea transcrierii 
are loc o desfacere locală a dublului helix ADN în zona ce ur- 
mează a fi transcrisă şi apare astfel aşa-numitul ochi de tran- 
scriere. Pe măsură ce transcrierea se desfășoară, în urmă se re- 
face structura dublu-catenară a ADN la parametri săi iniţiali. 
Desfacerea locală în transcriere poate fi folosită și în replica- 
rea ADN. 

In vivo transcrierea este asimetrică adică doar una din cele 
două catene ale dublului helix ADN servește ca matriţă pentru 
sinteza ARN. Dar acest lucru nu înseamnă că în toate cazurile 
una Şi aceeaşi catenă a ADN este activă în transcriere iar cea- 
laltă este inactivă. Pentru o genă dată sau un grup de gene 
(vezi operonul) o catenă ADN este activă în transcriere iar ca- 
tena complementară inactivă, pe cînd, pentru altă genă sau alt 
grup de gene aceeași catenă ADN poate fi inactivă iar catena 
complementară poate fi activă în transcriere. Dar dacă un 

segment al unei catene ADN este activ în. transcriere segmen- 
tul corespunzător de pe catena complementară este în mod -de- 
terminat inactiv în transcriere. Altfel s-ar sintetiza două trans- 
cripte care prezentîind complementaritate ar duce la formare. de 
structuri bicatenare ARN, de regulă inactive în dirijarea sinte- 
zei proteinice. Factorul o joacă rol esenţial în selecția catenei 
active, căci în absenţa sa miezul enzimatic al ARN polimerazei 
nu prezintă specificitate de secvenţă şi catenă, putîndu-se lega 
la orice secvenţă a oricăreia dintre cele două catene ale ADN. 
În prezența factorului o însă, ARN polimeraza capătă capaci- 
tatea de a recunoaște secvența specifică de pe catena sens ce 
trebuie transcrisă. 

În mitocondrii s-a stabilit existența unei transcrieri genetice 
simetrice, ambele catene ale ADN mitocondrial fiind active în 
transcriere, dar intervine și aici un mecanism specifie- care de- 
gradează rapid unul din cele două transcripte. - 

La procariote produsul imediat al transcrierii de verie oa 
din ADN ce specifică sinteza diferitelor proteine este un. ARN 
mesager. policistronic, adică care conţine transcrisă informaţia 
genetică pentru mai multe proteine, sistemele de transcriere Și 
de traducere fiind intim cuplate (Fig. 27), tepi i care nu se. evi- 

Fig. 27. Transcrierea şi aducerea mesajului geiene la PESENE sînt frecvent 
Ki îi cuplate. : .. mat ele tafta 

čențiază la eucariote unde transcrierea are loc în nucleu iar 
traducerea mesajului genetic are loc în citoplasmă, la nive- 
a. ribozomilor. La eucariote produșşii imediaţi ai transcrierii 
sint mult mai mari decît produșşii maturi astfel că ei sînt su- 
puși unor prelucrări posttranseripţionale prin care sînt pe de 
> parte modificate unele baze azotate (metilare, acetilare etc.) 
seu sint excizate anumite secvențe de baze azotate iar uneori 
aGăugaie unele secvenţe specifice de baze (adenilare). În urma 
acestor prelucrări posttranscripționale, ARN mesager precursor 
euczariotic devine un ARN mesager monocistronic matur care 
Cetine informaţia ce specifică o singură catenă polipeptidică. 
în raglarea transcrierii intervin factori inductori şi. represori 
bine en i apă el mai ales la procariote. La eucariote transcrierea 
ADN din cromozomi este dependentă de starea decondensaţă 
intertazică a cromatinei, starea condensată a cromozomilor mi- 
ici sau a heterocromatinei nepermițînd transcrierea ADN. În 
vederea transcrierii la nivelul cromozomilor condensaţi are loc 
un proces de deslinare locală, cu apariția de pufe sau inele 
Balbiani în cazul cromozomilor politeni de diptere. Sinteza 
ARN are loc pe parcursul întregii interfaze şi continuă și. în 
protază: cînd încetează, reîncepind în telofază. Din această cau- 
ză s-a tras concluzia că ea este condiționată de integritatea 
membranei nucleare şi a nucleolului. Aceasta poate fi justifi- 
cat pentru sinteza ARN ribozomal, nu şi pentru alte categorii 
de ARN. Mai sigur este că sinteza ARN este condiţionată de 
starea difuză, decondensată a cromatinei. 

Proporția din ADN la bacterii care este transcrisă este de 
ordinui a 80—1000/ pe cînd la eucariote aceasta este mult mai 

mi-ă (2—200/) şi este dependentă de tipul celular şi de orga- 
nismul considerat. Transcrierea la eucariote nu este cuplată 
nici temporar şi nici spaţial cu traducerea mesajului genetic. 

Transcrierea a fost vizualizată electronomicroscopic atit la 
procariote cît şi la eucariote (Fig. 28 A, B, C) de către Miller 
și colab. (1970). 

Diferitele categorii de ARN celular intervin în etape speci- 
fice ale decodificării informaţiei ereditare. 

Sə pot distinge mai multe tipuri de ARN celular: ARN me- 
sager, ARN ribozomal, ARN de transfer, ARN heterogen şi 
ARN cromozomal. Primele trei tipuri de ARN celular intervin 
direct în procesul decodificării. 


3. ARN mesager (ARNm) a mai fost numit ARN de infor- 
matie. Moleculele de ARNm sînt componente centrale în ex- 
presia genelor structurale. ARNm reprezintă 2%/ din ARN ce- 

Fig. 28. A. Transcrierea genetică. la pro- 
cariote. Interpretare după electronografie. 

Fig. 28. B. (a) — un fragment de ADN de E. coli avînd ataşate mole- 
cule ale enzimci ARN-polimerazei şi ribozomi; (b--c) — diagrama zo- 
nei de iniţiere a transcrierii cu redarea, deplasării secvențiale a ARN- 
polimerazei spre stinga determinind sinteza de ARNm pe matrița 
ADN. La aceste molecule de ARNm se atașează ribozomii, la cape- 
tele lor 5’, traducind secvenţa sa polinucleotidică într-o secvență de 
aminoacizi a polipeptidelor pe măsură ce aceasta se deplasează spre 
capătul „în creştere” 3' al mesagetului; (d) Degradarea ARNm începe 
cu capătul 5' şi astfel nu mai are loc atașarea de ribozomi care se diso- 
ciază,. 

Fig. 28. C. Transcrierea la eucariote. (a). Electronografia unei secvențe ADN 
în procesul de transcriere în ovocita de Triturus viridescens. Moleculele de ARN 
transcrise pornesc radiar din axa ADN. La intersecția unei catene ARN şi axei 
ADN se află un granul proteinic dens care cel mai probabil reprezintă molecule 
de ARN polimerază b—f. Secvența de evenimente redată diagramatic care duc 
la transcrierea unui segment ADN. (b). O moleculă de ARN polimerază (+1) 
se ataşează la un sit de inițiere pe o secvenţă de ADN ce trebuie transcrisă 
la un moment dat. (c). Molecula de ARN polimerază se deplasează pe catena ADN 
transcriind-o într-o secvență ARN. După ce polimeraza + 1 s-a deplasat pe un 
anumit interval, se atașează polimeraza 4 2 la situl de inițiere şi începe şi ea 
transcrierea, ş.a.m.d. astfel că pe cînd molecula de ARN asociată cu ARN poli- 
meraza ur. | reprezintă o secvență complementară la aproape întreaga lungime 
a unei catene ADN, celelalte asociate cu ARN polimerazele 2, 3, 4 etc. sìnt pro- 
gresiv mai mici. La terminarea transcrierii ARN polimeraza este eliberată împre- 
ună cu ARN transcris. 


lular, avînd durată scurtă de viaţă. El transcrie informaţia ge- 
netică de pe un segment al unei catene a dublului helix ADN 
corespunzător unei gene care trebuie să funcționeze la un mo- 
ment dat și funcţionează ca matriţă pentru sinteza sa. Segmen- 
tul din ADN care serveşte ca matriţă pentru sinteze ARNm 
poate corespunde la o genă sau la mai multe gene care deţin 
informaţia genetică pentru sinteza unor proteine sau enzime 

înrudite ce controlează un aceiaşi caracter sau intervin în 
aceeași cale metabolică. 

Dimensiunea diferitelor molecule de ARNm este în funcţie 
de mărimea mesajului pe care îl poartă, adică corespunde 
secvenţei de baze a diferitelor gene pe care le transcrie, gene 
care au la rîndul lor dimensiuni foarte diferite și care speci- 
fică în consecinţă catene polipeptidice de lungime variabilă. 

Astfel, constanta de sedimentare a diferitelor molecule de 
ARNm de la acelaşi organism variază între 8 S şi 45 S. 

ARNm pentru ovalbumină cuprinde cca 1890 nucleotide. 
Unul dintre cele mai mari tipuri de ARNm este cel pentru 
fibroina firului. de mătase din glanda posterioară de Bombyx 
mori. Acest ARNm are constanta de sedimentare de 32 S (Tay- 
lor, 1979). 

Durata de viaţă a ARNm la procariote este de 2—4 minute. 
De îndată ce au fost traduse, moleculele de ARNm sînt distru- 
se, evitîndu-se astfel aiterările posibile din structura sa care 
ar duce la modificarea mesajului genetic și la sinteza de pro- 
teine modificate, sau la traducerea unui ARNm care nu este 
în conformitate cu cerințele de mediu celular care se schimbă 
rapid de la o perioadă de timp la alta. 

Cele mai multe tipuri de ARNm prezintă la capătul 3” al mo- 
nocatenei o secvenţă poli (A) care este adăugată posttranscrip- 
tional și este implicată în conturarea duratei de viaţă a ARNm. 

Complexul enzimatic care degradează ARNm procariot are 
capacitatea de a distinge diferitele tipuri de ARNm pe care ie 
degradează în mod specific, degradarea fiind cuplată cu tradu- 
cerea mesagerului. 

La eucariote, la care durata de viaţă a celulei este mai mare 
şi durata de viaţă a ARNm este mai mare, de cca 1—4 ore. 
Atît la procariote cît şi la eucariote există situaţii în care 
ARNm are o durată de viaţă mai mare. Este cazul celulelor de 
Bacillus cereus induse să devină spori în care ARNm durează 
cca 6 ore și reticulocitelor mamiferelor în care 90%% din sin- 
teza proteinică este reprezentată de sinteza hemoglobinei iar 
cînd se maturizează pierd spontan nucleul, nemaifiind deci vreo 
matriță pentru sinteza ARNm pentru hemoglobină. Cu toate 
acestea, sinteza hemoglobinei este continuată pe seama ARNm 
sintetizat încă din stadiul nucleat și care persistă și funcționează 
mult timp (cîteva zile) după aceea. 

În cazul dormanței adoptată de multe ouă la animale și 
seminţele de plante, ARNm este menţinut într-o. formă sta- 
bilă pentru luni şi chiar ani. 

Moleculele de ARNm cu durata lungă de viaţă, cum sînt 
şi ce.e din ovulele de broască care sînt păstrate multe luni 
înainte de a fi traduse, sînt protejate faţă de atacul enzimelor 
depolimerizatoare ribonucleaze prin asociere cu categorii spe- 
ciale de proteine. Asemenea asocieri ARNm — proteine la 
eucariote care apar înainte de trecerea ARNm din nucleu în 
citoplasmă unde se asociază cu ribozomii — sedii ale sintezei 
proteinice — au fost numite înformozomi sau informofere. 

La bacterii, genele aflate în raport de contiguitate și înru- 

dite metabolic (legate de aceeași cale metabolică) formează o 
unitate reglatoare care s-a numit operon. Ele sînt transcrise 
într-un ARNm policistronic ce poartă mesajul genetic pentru 
mai multe proteine. La scurt timp de la iniţierea sintezei 
ARNm bacterian, ribozomii se ataşează la aceasta şi se depla- 
sează de-a lungul său în urma ARN polimerazei, spre a asi- 
„gura traducerea mesajului genetic. 
l De regulă, la eucariote ARNm este monocistronic și trans- 
crie gene care dirijează sinteza de polipeptide. Aceste gene sînt 
de regulă reprezentate de secvențe unice, nerepetate din ADN. 
ARNm eucariotic se sintetizează sub forma unui precursor he- 
terogen — numit și ARN nuclear heterogen care are o greutate 
moleculară de 5X105 — 10* daltoni. S-a mai numit pre-ARNm. 
Precursorul ARNm este supus prelucrărilor posttranscripționale 
în cadrul cărora vor fi eliminate nucleotide de la capătul 5 al 
moleculei şi totodată vor fi adăugate la capătul 3", 50—200 
resturi adenilat formînd un segment de acid poliadenilic care 
condiționează durata de viaţă a ARNm. 

La procariote ARNm reprezintă copia exactă a secvenţei ge- 
nice, fără a-i lipsi anumite segmente. La eucariote în cazul 
unor gene apar porţiuni (secvenţe interpuse sau spațiatoare în 
cadrul secvenţei genice codificatoare) care sînt transcrise în 
ARNm dar nu sînt traduse. O situaţie similară apare în cazul 
unor virusuri animale. 

Asemenea secvenţe spaţiatoare apar în genele pentru catena 
B a hemoglobinei, în genele pentru imunoglobulină, ovalbumi- 
nă şi în genele ARNt şi ARNr. Secvenţele spațiatoare sînt im- 
plicate se pare în reglarea activităţii genice. Ele pot fi transcri- 
se în ARNm, dar ulterior sînt excizate. Este admisă și posibili- 
tatea ca la eucariote ARNm să fie sintetizat segmentar, segmen- 
tele fiind ulterior unite într-o monocatenă unică de ARNm în 
care nu sînt incluse şi secvențele spaţiatoare. 

4. ARN -ribozomal (ARNr). ARNr reprezintă cca 80%, din 
ARN celular total şi intră în structura ribozomilor care sînt 

particule ribonucleoproteinice implicate în biosinteza proteinică. 
Ribozomii conţin 40—600/ ARNr și proteine bazice ribozomale. 
Ribozomii apar în citoplasma tuturor celulelor procariote şi 
eucariote avînd un diametru variabil de 140—230 A. Proteinele 
ribozomale în număr total de 53 la procariote şi 70—80 la euca- 
riote se leagă de ARNr prin legături necovalente, asigurînd 
stabilitatea structurală a ribozomului permiţind totodată ataşa- 
rea altor tipuri de ARN la ribozom. Prin ataşarea de ribozomi 
pe monocatena ARNm se păstrează conformaţia monocatenară 
a acestuia propice decodificării — traducerii mesajului gene- 
tic. Ribozomii se ataşează la ARNm formînd poliribozomi sau 
polizomi, între ei fiind o distanţă de 50—150 À. 

Ribozomii procariotelor au constanța de sedimentare 70 S 
(subunități 30 S și 50 S) pe cînd cei eucariotici citoplasmatici 
au constanta de sedimentare 80 S (subunități 40 S şi 60 S) fără 
ca ribozomii eucariotici să constituie un grup uniform „80 S“ 
căci greutatea lor moleculară variază de la 3,9 X 106 daltoni la 
plante la 4,55 X 106 la mamifere, schimbarea masei ribozomale 
bazindu-se în special pe variaţia dimensiunii subunităţii mari 
ribozomale (60 S) de la 2,4 la 3,05 X 106 daltoni, variaţie care 
este determinată de variaţia cantitativă atît a ARNr cît şi a 
proteinelor ribozomale asociate. Subunitatea ribozomală mică 
(40 S) a ribozomului eucariot nu s-a schimbat apreciabil în 
cursul evoluţiei eucariotelor. Ribozomii organitelor celulei eu- 
cariote, cloroplastici și mitocondriali sînt de tip procariot avînd 
constanta de sedimentare 60—70 S. Prin scăderea concentrației 
ionilor Mg?t sub 0,35 mM, ribozomii bacterieni disociază în 
subunitățile 50 S şi 30 S. 

Greutatea moleculară a proteinelor bazice structutăle ribo- 
zomale este de 25.000—26.000 daltoni. Proteinele ribozomale 
sînt heterogene fiind descrise două categorii, una S, corespun- 
zătoare subunității ribozomale mici și alta L corespunzătoare 
subunității ribozomale mari. Fiecare categorie de proteine ribo- 
zomale are mai multe fracțiuni Sy—Su şi Lį—L3 La euca- 
riote fracţiunile celor două categorii de proteine ribozomale 
sînt mai numeroase. Ele sînt esenţiale în funcţionarea ribozo- 
milor. Proteinele ribozomale L; şi Lu» au proprietăţi contractile 
şi se pare că sînt implicate în translocarea aminoacizilor în 
timpul sintezei proteinice. 

Asamblarea ribozomului realizată la nivelul nucleolului este, 
cel puţin în parte, un proces autodirecţionat, deci nedirecţio- 
nat de alte structuri celulare preexistente. Sint date după care 
unii ribozomi pot fi specific mesageri, cu funcţie informaţio- 

Fig. 29. Ciclul ribozomului. Subunitatea 308 se asociază cu ARNm după care 
are loc atașarea subunității 50 S. 

nală. Se pesupune că ARNr posedă in vivo un mesaj tradus, 
specific pentru sinteza proteinelor ribozomale (Rieger și co- 
lab., 1968, 1976). Interesant este că ribozomii ca și cromozomii 
eucariotici sînt organite celulare, lipsite de membrane delimi- 
tante, care prezintă totodată — spre deosebire de alte organite 
ale celulei — un ciclu caracteristic de organizare şi desfacere 
în vederea funcţionării. Există astfel un ciclu ribozomal (Fig. 
29) (vezi şi sinteza proteinică) şi un ciclu cromozomal (vezi or- 
ganizarea genetică).* În celulele eucariote care sintetizează pro- 
teine pentru secreție-export, majoritatea ribozomilor sînt eta- 
șaţi la membranele reticulului endoplasmic prin intermediul 
subunităților mari 60 S. Ribozomii liberi neatașaţi la membra- 
nele reticulului endoplasmic sintetizează proteine care rămîn în 
citoplasma celulei. Se admite că în acest proces de selecție 
de către ribozomii atașați sau neatașaţi la reticulul endoplasmic 
a unui ARNm particular spre a fi tradus, un rol important îl 
joacă secvența lider din ARNm ce poate fi recunoscută în mod 
diferențiat de către cele două tipuri de ribozomi. De asemenea, 
proteinele destinate nucleului sînt sintetizate pe ribozomii cito- 
plasmatici neataşaţi la reticulul endoplasmic. După sinteză, 
aceste proteine sînt pompate sau sucționate în nucleu. Se admi- 
te că şi la procariote ARNm ce codifică proteine speciale sînt 
traduşi în locuri speciale şi probabil de către ribozomi speciali. 
Astfel, la Bacillus sinteza proteazei neutre, care este secretată 
în mediu, are loc pe ribozomi localizaţi la periferia celulei. 

În subunitatea ribozomală mică intră ARNr de tip 16 S la 
procariote şi 18 S la eucariote. 


* Reunirea subunităţilor ribozomale spre a constitui particule ribo- 
zomale funcţionale este aleatorie, ceea ce înseamnă că reciclarea sub- 
unităţilor ribozomale într-o nouă rundă de sinteză nu presupune aso- 
cierea aceloraşi subunități care au constituit ribozomii funcționali ai 
rundei precedente. 

În subunitatea ribozomală mare intră ARNr de tip 23 S la 
procariote şi 28 S la eucariote. 

Atît la procariote cît și la eucariote asociat subunităţii ribo- 
zomale mari mai intră şi un tip aparte de ARNr, care are con- 
stanta de sedimentare 5 S. În plus, la eucariote, s-a descris şi 
un alt tip de ARNr care are constanta de sedimentare 7 S și 
care intră în componenţa subunității mari a ribozomului, exis- 
tind la eucariote deci 4 tipuri de molecule de ARNr (Wool, 
1979). 


Toate moleculele de ARNr atit la procariote cît şi la euca- 
riote se sintetizează sub formă de molecule precursoare de 
ARNr (pre-ARNr) care, după transcriere, sînt supuse prelucră- 
rilor posttranscripţionale. Acestea includ pe de o parte metila- 
rea resturilor riboză la cca 5%/ dintre nucleotide, determinînd 
diferențieri calitative în funcţia catenelor poliribonucleotidice, 
iar pe de altă parte clivarea unor secvenţe (eliminarea) ducînd 
la reducerea lungimii pre-ARNr şi delimitarea unei molecule 
mature de ARNr. După prelucrarea posttranscripţională struc- 
tura. primară monocatenară a ARNr poate suferi contorsionări 
spaţiale cu realizarea de regiuni bicatenare şi cu apariția unor 
modele spaţiale caracteristice. 

Genele (ADNr) pentru cele trei categorii de ARNr sînt dis- 
puse în tandem (policistroni) în ADN (genom) şi sînt transcrise 
în ordinea 16 S — 23 S la procariote. Aceste gene apar de ase- 
menea. strîns lincate, la eucariote fiind dispuse în ordinea 18 S 
— 28 S și transcrise ca un pre-ARNr unic care are o constantă 
de sedimentare 45 S. Acesta va fi separat prin prelucrările post- 
transcripţionale ulterioare în cele trei tipuri de ARNr matur. 

La eucariote, genele pentru sinteza ARN 18 S. şi.28 S se 
află în regiunea organizator nucleolară (NO) localizată la nive- 
lul constricţiilor secundare implicate în formarea nucleolului. 
Rezultă că aceste gene ribozomale sînt gene nucleolare. Ele sînt 
regiuni vitale ale genomului de vreme ce mutantele de Xeno- 
Dus desemnate D-nu în stare homozigotă lipsite de nucleoi 
nu sînt capabile să sintetizeze ARNr şi mor. Genele pentru 
ARN 5 S, prezente şi ele în copii multiple la eucariote sînt 
nelincate cu celelalte gene ribozomale, fiind distribuite pe di- 
verşi cromozomi, în speţă în regiunea telomerică a lor. Deşi 
nelincate cu genele ribozomale 18 S și 28 S, genele ribozomale 
5 S sînt transcrise coordonat cu genele pentru ARNr 18 S ṣi 285. 
S-a constatat că prezenţa ARN 5 S în subunitatea mare a ribo- 
zomului este esenţială în funcţionarea normală a ribozomului 
în sinteza proteinică. sepia 

ARNr din cloroplaste şi mitocondrii prezintă greutăţi mo- 
leculare mai mici decît moleculele corespunzătoare din cito- 
plasmă. 

Nu se cunoaște deocamdată care este funcţia particulară a 
ARNr. Se admite că bazele neîmperecheate din ARNr ar par- 
ticipa, într-un fel sau altul (posibil tot pe principiul comple- 
mentarităţii şi formării de punți labile de hidrogen) la inter- 
acţiunea cu celelalte categorii de ARN celular spre a decodifica 
mesajul genetic purtat de ARNm. Are loc o aliniere corectă a 
diferitelor tipuri de ARN celular cerută de o fidelă traducere 
a informaţiei genetice într-o secvenţă corectă de aminoacizi 
pentru sinteza unui polipeptid normal. Un rol principal în rea- 
lizarea acestei alinieri revine ionilor de magneziu (Mg?!) care 
joacă de asemenea un rol important în asamblarea unităţilor 
ribozomale. 

Există diferenţe semnificative în structura ribozomilor la 
procariote şi eucariote, diferențe care formează ceea ce Wool 
(1979) a denumit dilema centrală a ribozomului. Astfel, ribozo- 
mii eucariotici sînt apreciabil mai mari decît cei procariotici, 
conținînd un număr mai mare de proteine ribozomale (cca 80, 
faţă de 53 la procariote) și au o moleculă în plus de ARN. 
Totodată moleculele de proteine ribozomale şi de ARNr sînt 
mai mari la eucariote faţă de procariote. Diferenţa în dimen- 
siune este un paradox deoarece ribozomii eucariotici îndepli- 
nesc aceeași funcţie generală — cantonarea sintezei proteinice 
ca și ribozomii procariotici. Se admite ca pentru a justifica 
aceste diferențe dimensionale la ribozomii eucariotici trebuie 
descoperite funcţii noi. Unele proteine ribozomale suplimen- 
tare pot fi specializate pentru interacțiunea cu receptorii din 
reticulul endoplasmic numiţi ribophorine I şi II, altele pot îi 
implicate în reglarea mai complexă a traducerii ARNm. Nece- 
sitatea suplimentară pentru anumite proteine ribozomale, ne- 
implicate în biosinteza proteinică poate fi determinată de parti- 
cularităţile biogenezei organitului: proteinele ribozomale sînt 
sintetizate în citoplasmă şi transportate în nucleol unde sînt 
asamblate în subunitățile ribozomale prin ataşarea lor la pre- 
cursorii ARNr pe cînd aceştia sînt încă transcrişi de pe ADN 
ribozomal. Pre-ARNr va trebui prelucrat și ARNr 5 S transcris 
din alte situri în nucleu trebuie să fie încorporat în subunitatea 
mare ribozomală. Cele două subunități ribozomale trebuie trans- 
portate din nucleu în citoplasmă. În acest proces extrem de 
complicat de transport bidirecțional nucleu — citoplasmă ar 
putea fi implicate proteinele ribozomale suplimentare ale ribo- 

zomului eucariot. Ele de asemenea pot participa la asamblarea 
subunităţilor ribozomale ca şi în transportul lor spre cito- 
plasmă. 

Proteinele ribozomale ale organitelor celulei eucariote mito- 
“ondriale şi cloroplastice sînt codificate în ADN nuclear şi sin- 
tetizate pe ribozomi citoplasmatici. Din această cauză la euca- 
riote cu mitocondrii şi cloroplaste sînt sintetizate în citoplas- 
mă circa 200 de proteine ribozomale care trebuie distribuite în 
nucleol, mitocondrii şi cloroplaste. Cum se realizează această 
distribuţie nu se cunoaște. S-ar putea ca toate aceste proteine 
să fie filtrate prin cele trei organite, fiecare reţinînd grupul 
corect de proteine ribozomale. S-ar putea ca proteinele supli- 
mentare ale ribozomilor eucariotici să condiționeze ele însele 
această distribuire. În sfîrşit, nu poate fi exclusă nici posibili- 
tatea ca proteinele ribozomale suplimentare de la ribozomii 
eucariotici să nu aibă o funcție specială sau să nu îndeplinească 
nici o funcţie. Există mutanțţi de Bacillus subtilis şi B. megate- 
rium rezistente la thiostrepton şi care sînt lipsiţi de proteina 
ribozomală L 11. Mutantul de la prima specie spre deosebire de 
acela de la a doua specie de Bacillus nu prezintă nici un fel 
de deficiență. Concluzia care se desprinde este că proteina L 11 
la B. subtilis. nu îndeplineşte vreo funcţie ribozomală sau în 
sinteza proteinică, dar nu poate fi exclusă posibilitatea ca rolul 
său să fie preluat de alte proteine ribozomale prezente la acest 
mutant. 

5. ARN de transfer (ARNt). A mai fost numit şi ARN so- 
lubil (ARNSs), ARN acceptor de aminoacizi sau ARN adaptor. 
Sînt molecule adaptoare sau de racordare la care se atașează 
diferiţi aminoacizi care sînt transferați la ribozomi în timpul 
biosintezei proteinice. Aceste molecule de racordare se ataşează 
la rîndul lor în mod specific la grupările cetonice și aminice li- 
bere de pe monocatena ARNm pe principiul împerecherii com- 
plementare de baze azotate cu formarea unor punți temporare 
de hidrogen. ARNt joacă rol cheie în biosinteza proteinică. 

Pentru fiecare aminoacid există cel puţin cîte o moleculă 
specifică, diferită de ARNt. Greutatea moleculară a ARNt este 
de circa 25.000 daltoni avînd o constantă de sedimentare de 
4 S. Lungimea moleculei ARNt este de 73—90 nucleotide. Re- 
prezintă 10—15% din cantitatea totală de ARN celular. Ca și 
ARNr, ARNt nefiind purtător de mesaj genetic are, spre de- 
osebire de ARNm o durată de viaţă mare, prezentînd o stabili- 
tate metabolică mare, diferitele molecule ARNt putind fi re- 
ciclate de nenumărate ori. Capătul liber 3” al monocatenei se 

termină la toate tipurile de ARNt cu secvența CCA pe cînd 
la capătul liber 5” se află secvența terminată în G. Moleculele 
ARNt prezintă o mare stabilitate metabolică care derivă toc- 
mai din prezența guaninei (pG) la capătul 5' al monocatenei 
sale. Aceasta face ca ARNt să nu fie supus aşa cum este supus 
ARNm digestiei enzimatice, guanina stabilind punți de hidrogen 
cu baza opusă din tulpina dublu-catenară a structurii trifoliare 
a ARNt. ARNt conţine şi unele nucleotide neobişnuite precum 
acidul inosinic (1) care poartă purina hipoxantină și care nu 
formează aceleaşi perechi de baze azotate ca cele formate de 
A şi G. Alte nucleotide neobișnuite aflate în ARNt sînt acidul 
1-metilinosinic (1”) acidul 1-metilguanilic (G™) şi acidul NyN-di- 
metilguanilic (G») la care, prezenţa grupărilor metil determină 
formarea de perechi cu oricare alte baze azotate. Tot ca bază 
neobişnuită intră în ARNt şi acidul pseudouridilic (Y) la care 
inelul pirimidilic uracil este atașat la riboză nu prin azotul său 
N, ca în acidul uridilic normal ci prin carbonul său C—5. Aci- 
dul ribotimidilic (T) este de asemenea o ribonucleotidă neobiş- 
nuită ce intră în ARNt şi care este legată de convertirea ura- 
cilului în timină în urma unei metilări a uracilului la C 5. Mai 
există și o altă bază neobișnuită în ARNt și anume acidul di- 
hidrouridilic (U%) sau DHU) în care uracilul poartă hidrogen 
suplimentar la C 5 şi C 6. În realitate dihidrouracilul nu este 
o pirimidină deoarece legătura dintre C 5 şi C 6 nu este o 
punte dublă ci una simplă. Nucleotidele neobișnuite nu pot fi 
introduse în precursorul ARNt în timpul transcrierii prin nici 
un mecanism de împerechere de baze complementare. Ele apar 
în urma modificărilor posttaranscripţionale a nucleotidelor nor- 
male, deja prezente în pre-ARN. 

Prin plierea monocatenei rezultă regiuni dublu-catenare în 
zonele în care bazele azotate se împerechează complementar cu 
formarea de punți de hidrogen. Din aranjamentul spaţial al re- 
giunilor bicatenare și al regiunilor monocatenare rezultă o 
structură secundară care este cunoscută ca modelul frunzei 
de trifoi (Fig. 30). Structura secundară bidimensională poate 
îi la rîndul ei supusă plierii spre a da o structură terţiară tri- 
dimensională caracteristică de forma literei T (Fig. 30c). 

În structura unor tipuri de ARNt intră și inosina (I) mai 
ales în secvenţa anticodonului pentru codonii serinei (UCU), 
leucinei (CUU), prolinei (CCC), argininei (CGC), izoleucinei 
(AUA) etc., în care inozina (I) intră în poziţia 3 antiparalelă 
(deci poziţia 1 în citire directă). Neputîndu-se împerechea, ba- 
zele metilate delimitează regiunile bicatenare ale monocatenei. 


67 


copâty 30H (b) 


4 
1 a n pula ese ee pia trotui de cerce 
ps "ru 4 ei sr, Avi 
© w mA a Samir atergum, 
A 3 
capia anti € Se Si SA ADU CnaG E Atta 
Ce G GU cer: 
aa AN urtu J An6G CG 
ii CU bu urinei ITC Si D on p 
bulo DrulB-i 5° U in imperecreote) f ko 
baze neimpenehio y e a ` vaze, nampeg DHU & & w; P 
te U. A € u 620 fi IA 
N „O acta O În 8 ile | 
RY O s .... È E Apă] 73 
nu cu Cfo PC Uep GUO so Aj ji 
© e Rol OKA Gec o 
GAO Ls “UA C25 e 2 2) 
© g' hi A ici nor 
Ca c GA 47 bució variabilă C.G 
Coe. G C eG 
A. U Au, 
Cy a mg CH e m'Cwp 
A . Y A Y „ butio pntcodorutu 
Em A — bucia antitodonuha „Cm A 
9 A u A 
Gr A * Om A 
E anticodon Mas 
(c) 
bucla mine e TNP brota de acceptore 
AN N Ă o Gminoaciduiut 
b e 
N b 
Pia 4 


; bucla DHU == NS: 
W far L 


R7 ` 


25 38 ka 
LAEN bucle ânticodonului 
SS 


Fig. 30. Structura ARNt. (a). Secvența celor 76 nucleotide din macromolecula 
de ARNt pentru alanină de la drojdie prezentată în modelul bidimensional al 
frunzei de trifoi. Se indică cele patru bucle majore incluzind şi bucla anticodonului 
care are secvența A—A—A și care se potrivește prin complementaritate codonu- 
lui din ARNm fenilalanină U—U—U. Bazele încercuite cu linii continui ocupă 
aceleași poziţii în toate moleculele de ARN care au fost analizate pină în prezent. 
Bazele încercuite cu linii întrerupte sînt diferite la alte tipuri de ARNZ. Numero- 
tarea bazelor începe de la capătul 5'. Nucleotidele neobişnuite găsite la ARN? 
sînt: kU =DihU = dihidrouridina, Y = pseudouridina, mx = nucleotide metilate 
și T = timina (un uracil metilat în poziția 5 în inelul pirimidinic). (b). Diagra- 
ma schematică care indică maniera în care ARN/FeR poate fi răsucit spre a pro- 
duce unele dintre relaţiile fizice observate între diferitele părți ale moleculei. Li- 
niile subțiri indică punţile de hidrogen ce apar între baze în cadrul structurii 
terțiare pliate. (c). O reprezentare tridimensională a ARNt redată după studii 
de difracție în raze X. 


Descifrarea secvenţei de baze din structura primară monoca- 
tenară a ARNt pentru alanină la drojdie precum și a structurii 
sale secundare — configurația spaţială cu regiuni monocatenare 
şi bicatenare — au permis lui Holley şi colaboratorilor săi să 

elaboreze modelul frunzei de trifoi pentru această configuraţie 
spaţială care s-a dovedit a fi valabil pentru toate tipurile de 
ARNt. Pentru această realizare Holley a fost distins cu pre- 
miul Nobel. Folosind datele de secvenţiere a ARNt pentru ala.. 
nină extras de la drojdie, Khorana și colab. au realizat pe cale 
chimică, prima sinteză a unei gene, gena care dirijează sinteza 
ARNt pentru alanină. l 

ARNt se sintetizează pe matriță de ADN prin intervenţia 
ARN-polimerazei şi apare mai întîi ca moleculă precursoare 
care, după transcriere, este supusă prelucrărilor posttranscrip- 
tionale. Moleculele precursoare la ARNt ca şi la ARNm pre- 
zintă la capătul 5” o secvență suplimentară numită secvența 
conducătoare sau din cap (leader) iar la capătul 3” altă sec- 
vență suplimentară numită secvenţa din coadă (trailer). De 
asemenea, precursorul ARNt prezintă secvenţe interpuse în 
cadrul secvenţei care va constitui secvenţa ARNt matur func- 
tional. Printre prelucrările posttranscripționale unele determină 
excizia unor nucleotide din pre-ARNt sub acțiunea enzimei 
RN-ază P (P de la precursoare) pe cînd altele determină adiţia 
la capătul 3” al monocatenei a secvenței 5” pC,C, A 3', impli- 
cată în aminoacilarea ARNt. Implicarea secvenței CCA în ami- 
noacilarea ARNt (atașarea aminoacidului activat — vezi sin- 
teza proteinică) a fost dovedită în experienţe de îndepărtare a 
acesteia folosind fosfodiesteraza din venin de şarpe care acţio- 
nează numai asupra acestui capăt monocatenar al moleculei 
ARNt. ARNt lipsit de secvenţa CCA de la capătul 3° pierde 
capacitatea de a accepta aminoacizi. Capacitatea acceptoare 
pierdută a unui ARNt tratat cu fosfodiesterază poate fi redo- 
bîndită dacă acest ARNt deficient este pus într-un amestec de 
reacţie care conţine o enzimă specială (terminaltransieraza) ce 
are capacitatea de a adăuga nucleotide terminale fără a re- 
curge la împerecherea complementară de baze cu o matriță 
polinucleotidică şi substraturile sale CTP și ATP. Alte pre- 
lucrări posttranscripţionale sînt cele care realizează modifi- 
carea chimică a unora dintre nucleotidele rămase. Printre mo- 
dificările chimice mai importante sînt metilarea și formarea 
pseudouridinei. 

Modificările chimice ale nucleotidelor obișnuite (incluse în 
catena pre-ARNt în timpul transcrierii sale de pe matrița ADN) 
care duc la convertirea lor în nucleotide neobișnuite sînt cata- 
lizate de enzime speciale existente atit la procariote cît şi la 
eucariote. O astfel de enzimă convertește grupul NH> de pe 
carbonul 2 al acidului adenilic din pre-ARNt în grupul OH 

creind astfel un rest inozină la unele situri ale catenei. pre- 
ARNt. Alte enzime transferă grupul metil (enzimele se numesc 
în consecinţă metilaze) la hipoxantină, guanină sau uracil din 
pre-ARNt spre a da In, G™, G” sau T. În sfîrșit, alte enzime 
rearanjează legăturile dintre inelul pirimidinic şi riboză spre a 
converti uracilul în pseudouracil sau spre a hidrogena inelul, 
convertind uracilul în dihidrouridină. Asemenea prelucrări 
posttranscripţionale au putut fi studiate în cazul microinjec- 
tiei nucleului de drojdie de bere în ovocita de broască. 

Prelucrările posttranscripționale implică în cazul precurso- 
rului ARNt (pre-ARNt) pentru tirozină de la drojdie, elimi- 
narea secvențelor interpuse din pre-ARNt (descrisă prima dată 
de către Goodman şi colaboratorii în 1977), excizia secvenţelor 
suplimentare 5” leader şi 3” trailer, adăugarea secvenței CCA 
la capătul 3'. Toate aceste prelucrări au loc în nucleu. Tot în 
nucleu mai sînt modificate, în cazul ARNt pentru tirozină de la 
drojdie sintetizat în ovocite de broască microinjectate cu nu- 
cleu de drojdie, cel puţin şapte ribonucleotide înainte ca ARNt 
să fie transportat din nucleu în citoplasmă (Melton şi colab., 
1980). Aceste modificări ce duc la formarea în pre- ARNt a 5 
metil-citozinei (m5C), 1 metil-adenozina (miA), pseudouridi- 
na (Y) şi dihidrouridina (DHU) apar în nucleu. O singură mo- 
dificare apare în citoplasmă și anume a guaninei. S-a constatat 
că modificările apar într-o ordine precisă, strictă, care se core- 
lează cu schimbările din dimensiunea precursorului ARNt de- 
terminate de eliminarea secvenţelor leader şi trailer. Astfel, de 
îndată ce secvenţa leader este eliminată și este adăugat 3'CCA, 
U din regiunea anticodonului este modificat în pseudouri- 
dină (VW)... 

Determinarea secvenţei ADN corespunzind la 4 din cele 8 
gene ARNt pentru tirozină (t ADNtyr) de la Saccharomyces 
cerevisiae a condus la constatarea că aceste gene ARNt pentru 
tirozină conţin o secvenţă interpusă de 14 baze adiacente anti- 
codonului care nu este prezentă în ARNt matur şi deci ea este 
eliminată în cadrul prelucrărilor posttranscripţionale. 


Maturarea precursorilor ARNt divizată în mod convenţional 
în două procese separate — reducerea dimensiunii şi modifi- 
carea de baze reprezintă un proces unic, căci cele două aspecte 
sînt intim legate, desfăşurindu-se concertrant. Succesiunea 
ordonată a etapelor de prelucrare posttranscripțională a ARN 
în general şi a ARNt în special, sugerează că enzimele de ma- 
turație care condiționează transformarea pre-ARN în ARN ma- 
tur au capacitatea, unele de a recunoaşte precursori cu sec- 

vențe 5 leader, iar altele de a recunoaște și accepta ca sub- 
strat pre-ARN fără această secvenţă 5” leader. Este posibil ca 
în această capacitate de recunoaștere să joace un anumit rol 
şi secvențele interpuse. Ar trebui să fie un număr de cel puţin 
61 tipuri de ARNt care să traducă mesajul genetic (vezi codul 
genetic) şi care ar corespunde celor 61 codoni sens din ARNm. 
La E. coli sînt 30—40 tipuri diferite de ARNt specificaţi de 
gene limitat redundante. La eucariote, genele peuti ARNt 
sînt înalt redundante. 

Teoretic ar trebui să fie un număr de 64 tipuri diferite de 
ARNt care să traducă mesajul genetic (vezi codul genetic). Au 
fost izolate în stare pură aproape toate tipurile de ARNt, iar 
la peste 20 dintre ele a fost stabilită secvența de nucleotide a 
monocatenei (structura primară). Genele pentru ARNt ca şi 
cele ribozomale sînt prezente atît la procariote cît și la euca- 
riote în copii multiple (40—80 la procariote, 320—-1400 la eu- 
cariote), în unele cazuri fiind distribuite grupat în genom for- 
mînd așa-numiții clusteri. Fiecare aminoacid are cel puțin un 
ARNt specific care intervine în activarea sa în cadrul biosin- 
tezei proteinice. Uneori, acelaşi aminoacid poate fi activat de 
două tipuri diferite de ARNt care s-au numit ARNt isoaccep- 
tori. Specificarea unui aceluiaşi aminoacid de două tipuri de 
ARNt ar fi o măsură elaborată în cursul evoluției de a asigura 
realizarea biosintezei proteinice în condițiile în care la nivelul 
unuia dintre ARNt isoacceptori s-a manifestat fenomenul mu- 
tagen. 

Fiecare moleculă de ARNt prezintă regiuni specifice de in- 
teracțiune cu alte molecule, regiuni, în care nu apar împe- 
recheri de baze prezentîndu-se ca bucle la nivelul cărora ba- 
zele sînt expuse avînd posibilitatea interacțiunii cu alte ele- 
mente. Astfel, secvența CCA de la capătul 3" al moleculei 
ARNt este implicată în atașarea aminoacidului corespunzător 
la molecula ARNt, în vederea transportului său. Fiind aceeaşi 
la toate moleculele ARNt, secvența CCA nu este implicată în 
specificitatea ataşării aminoacidului la ARNt. 

Molecula ARNt prezintă însă o regiune care conferă speci- 
ficitate ARNt prin care acesta recunoaște în mod specific un 
aminoacid dat. Această regiune este variabilă la diferitele 
tipuri de ARNt. De asemenea, molecula ARNt mai prezintă o 
regiune de recunoaştere a ribozomului reprezentată de prima 
buclă din modelul frunzei de trifoi, alcătuită din 7 baze ne- 
împerecheate, numită bucla TYC, precum și o regiune de re- 
cunoaştere a codonului din ARNm, regiune care s-a numit 

anticodon sau nodoc (opusul lui codon) și care este formată, 
ca şi codonul din trei baze azotate (tripleta). Ea se află în 
bucla anticodonului. Regiunea anticodonului este specifică fie- 
cărui tip de ARNt și ea condiţionează recunoașterea corectă a 
codonului din ARNm corespunzător aminoacidului purtat de 
ARNt și care este specificat (codificat) de către codonul din 
ARNm. Între prima buclă şi bucla anticodonului se află o 
buclă mică numită „ciot“. 

Recunoașterea codonului de către anticodon se bazează pe 
principiul complementarităţii bazelor azotate de tip (A U A — 

| 1 2 3 
codon — U A U anticodon; C G A codon — G C U — antico- 
32 1 1 2 3 32 1 
don etc.) care se asociază temporar prin formarea unor punți 
de hidrogen. Codonul şi anticodonul sînt orientate antiparalel 
(5'—3” codonul, 3'—5' anticodonul). 

Împerecherea corectă codon-anticodon condiţionează plasa- 
rea în catena polipeptidică ce se sintetizează a unui aminoacid 
dat la locul corespunzător, sintetizîndu-se astfel o proteină nor- 
mală structural şi funcțional. 

Dar, potrivit ipotezei oscilării (wobble) elaborată de Crick 
în 1960, uneori un anumit tip de ARNt are capacitatea de a 
recunoaşte prin anticodonul său mai mulţi codoni (triplete) 
care însă se deosebesc doar prin cea de-a treia bază. Înseamnă 
că în cadrul interrelaţiei codon-anticodon, esenţială în descifra- 
rea, decodificarea (traducerea) mesajului genetic transcris în 
ARNm, primele două perechi de baze prezintă o mai mare spe- 
cificitate a împerecherii pe cînd cea de a treia capătă caracter 
oscilant. Astfel U aflat în conformitate cu antiparalelismul 
împerecherilor de baze pe primul loc în secvenţa anticodonu- 
lui (altfel, ea ocupă tot locul trei în acesta dacă considerăm 
orientarea generală de la stînga la dreapta) poate să se împe- 
recheze cu A dar şi cu G aflate în codonul ARNm ca cea de 
a treia bază. 

Tot astfel G din anticodon poate recunoaște, în aceleaşi 
condiții tipologice atit C cît şi U, iar hipoxantina poate recu- 
noaşte U, C şi A aflate în poziţia a treia în codon. Nu același 
lucru este pentru C şi A aflate în poziţia ultimă (considerînd 
sensul general stinga—dreapta) în anticodon. Acestea nu pot 
recunoaşte şi nu se împerechează decît cu bazele complemen- 
tare corespunzătoare aflate în a treia poziţie în codon şi anume 
G şi U. 

Cea de a patra buclă din modelul frunzei de trifoi conţine 
6—12 baze neîmperecheate. Ea s-a numit bucla dihidrouraci- 
lului, fiind implicată în legarea ARNt la aminoacilsintetază, 
enzimă activatoare specifică pentru fiecare aminoacid. 

Iniţierea tuturor catenelor polipeptidice (traducerii mesa- 
jului genetic) se realizează prin intervenţia așa-numitului 
ARNt inițiator. Acesta este ARNt ce transferă N-formilmetio- 
nina (ARNt/Me') la bacterii, virusuri, mitocondrii şi cloroplaste 
şi ARNt ce transferă metionina (ARNt) la eucariote. 

Funcţia ARNt este în esență legată de decodificarea mesa- 
jului genetic. Dar ARNt mai poate juca rol şi în alte procese 
celulare, mai ales la bacterii cum ar fi reglarea activităţii ge- 
nelor (operoni) care dirijează sinteza unor aminoacizi, transpor- 
tul unor aminoaţizi necesari formării punților interpeptidice 
din pereţii celulari ai bacteriilor, sinteza aminoacilfosfatidilgli- 
cerolului, adiția terminală a resturilor aminoacizi la protei- 
ne etc. 

În cazul în care genele pentru ARNt suferă mutație se sin- 
tetizează ARNt la care este alterată specificitatea de recu- 
noaştere de către anticodon a codonului corespunzător datorită 
modificărilor ce apar în bucla anticodonului sau adiacent ei. Un 
asemenea ARNt va putea să recunoască codoni nonsens sau 
missens, care condiţionează fie terminarea lanţului polipepti- 
dic în primul caz, fie încluderea în lanțul polipeptidic a unui 
aminoacid necorespunzător datorită modificării prin substituție 
a secvenţei de bază în cel de-al doilea caz. 

ARN nuclear heterogen și ARN cromozomal. 

La eucariote se mai descriu şi alte două tipuri de ARN 
celular. Este vorba de ARN nuclear heterogen şi ARN cro- 
mozomal. 

6. ARN nuclear heterogen (ARNhn) reprezintă o clasă de 
molecule ARN cu greutate moleculară variabilă între 105 şi 
2 X 107 daltoni cu durata de viață scurtă (5—10 minute) fiind 
instabil metabolic. ARNhn reprezintă cca 3%/ din totalul ARN 
celular. Fiind sintetizat pe matrița ADN are o compoziție de 
baze complementară ADN. Are un conţinut G+C de cca 
40—45%7, cu mult mai mic decit cel al ARNr care este de cca 
700%. Este localizat în afara nucleolului. 

Din ARNhn derivă, în urma prelucrărilor posttranscripţio- 
nale ARNm, din care cauză ARNhn s-a mai numit ARN pre- 
mesager sau pre-ARNm. Partea din ARNhn care nu reprezintă 
ARNm este transcrisă de pe ADN care prezintă secvenţe re- 
petate de nucleotide şi care se pare că sînt implicate în me- 

'canisme de reglare. Această parte a ARNhn poate prezenta o 


conformaţie caracteristică sub formă de ac de păr numită struc- 
tură hairpin şi care se formează prin împerecheri intracatenare 
de baze complementare. 

7. ARN cromozomal (ARNc). Este un tip de ARN comple- 
mentar unor secvenţe specifice din ADN cromozomal al euca- 
riotelor. O parte din acest ARNc reprezintă molecule precur- 
soare ale ARNm, ARNr, şi ARNt. ARN cromozomal, pe de altă 
parte se crede că reprezintă o categorie de ARN celular legată 
de interacţiunea ADN-proteine căreia îi conferă specificitate 
de secvenţă, acest tip de ARN legîndu-se covalent la proteinele 
cromozomale histone. 

Greutatea moleculară a ARNc este mai mică decit cea a 
ARNt căci cuprinde doar 30 pînă la 50 nucleotide. Conţine pînă 
la 2707, dihidrouracil. Nu se ştie încă dacă ARNc este într-ade- 
văr un tip aparte de ARN celular sau reprezintă un produs de 
degradare a ARNhn. Sînt date după care ARNc intervine 
într-un mod specific în reglarea activităţii genice la eucariote, 
avînd efect derepresor asupra genelor represate prin comple- 
xarea ADN cu histonele. 

8. ARN viral. La unii fagi ca şi la unele virusuri vegetale şi 
animale miezul de acid nucleic este reprezentat de ARN, pur- 
tător în acest caz de informaţie genetică primară din care cauză 
se mai numește și ARN genetic. ARN viral poate fi monoca- 
tenar (bacteriofagii F şi Ry, virusul mozeicului tutunului, vi- 
rusul gripal şi polio). Reovirusurile au ARN bicatenar. Mole- 
culele ARN sînt liniare, niciodată circulare. 

ARN viral îndeplineşte atît rol de matriță pentru replicarea 
sa în vederea multiplicării particulelor virale cît şi rol de ARN 
mesager pentru sinteza de proteine virale specifice. Genomul 
viral ARN îndeplinește deci o funcţie dublă, genomul și tran- 
scriptul fiind într-un anume sens unul şi acelaşi lucru și 
aceeaşi enzimă numită replicază sau transcriptază, de fapt o 
ARN polimerază servind atît funcţia de replicare cît şi func- 
ţia de transcriere. 

Cel mai bine studiat este ARN al fagilor QÊ şi R47 la care 
s-a realizat secvenţierea nucleotidelor în cea mai mare parte. 
Astfel cromozomul fagului R47 alcătuit dintr-o monocatenă ARN 
conţine cca 3510 nucleotide, purtîind informaţia pentru sinteza 
a 3 proteine şi rămînînd încă 580 nucleotide, primele 100 nu- 
cleotide de la capătul 5” nefiind niciodată traduse în proteină 
ca dealtfel nici cele 50 nucleotide care preced capătul 3'. Ca- 
pătul 3” al catenei conţine secvenţa 5'... CCA CCCA—3 şi se 

Fig. 31. Replicarea ARN viral. RF — formă replicativă 
dublu-catenară. 


admite că această secvenţă este recunoscută specific de către 
enzima replicază. Pe parcursul secvenţei ARN apar posibilități 
de împerecheri complementare intracatenare cu formare de 
structuri buclate de tip hairpin, structuri implicate în confe- 
rirea de stabilitate monocatenei ARN în timpul infecției, în 
împachetarea sa într-o formă mai compactă în capsida fagică. 

În vederea sintezei proteinelor virale moleculele de ARN 
viral, acţionînd ca ARNm se ataşează la ribozomii celulei gazdă 
formînd poliribozomi. 

Imediat după injectarea: ARN viral în celula gazdă şi lega- 
rea sa de ribozomii celulei gazdă este sintetizată enzima ARN 
sintetază (ARN-replicază) care catalizează formarea unei ca- 
tene complementare realizind astfel replicarea ARN viral 
(Fig. 31). Dacă se consideră catena iniţială, care pătrunde în 
celula gazdei drept catena „+“ ea serveşte ca matriţă pentru 
sinteza catenei complementare ,—“ pe principiul împerecherii 
de baze complementare cu formarea de punți de hidrogen, rea- 
lizîindu-se pentru un anumit timp o structură bicatenară ARN 
numită formă replicativă (RF). Au loc apoi multe runde de 
replicare ale formei replicative bicatenare. Unele din catenele 
+ nou sintetizate acţionează ca ARNm dictînd sinteza de 
replicază și proteine ale capsidei. Alte catene +, dar nu este 
exclus ca şi unele din acelea care au participat la sinteza pro- 

Fig. 32. Dogma centrală revizuită 
a biologiei moleculare. Diagrama 
redă relațiile de transfer de infor- 
| maţie dintre macromoleculele in- 
d formaţionale: liniile groase — re- 
lații dovedite pînă în prezent; 
linia subţire continuă — mecanis- 
mul special de transfer de infor- 
maţie de la ARN la ADN (re- 
verstranscriere) care are loc în 
i celulele infectate cu oncovirusuri; 
î liniile întrerupte — transfer de 
informaţie nedovedit pînă în pre- 
zent. 

teinică, devin împachetate în capsida proteinică a noilor par- 
ticule fagice, constituind cromozomul viral. 

Iată deci că avem aici de-a face cu o dualitate în care 
aceeași moleculă de ARN viral poate funcţiona atît ca mate- 
rial genetic cît şi ca ARNm. 

9. Reverstranscrierea. Pînă acum am analizat transferul 
informaţiei genetice de la ADN la ADN în procesul replicării 
ADN de la ADN la ARN în procesul transcrierii şi de la ARN 
la ARN în replicarea ARN viral. 

Pînă în anul 1970 a dăinuit ideea, cristalizată în așa-numita 
dogmă a biologiei moleculare (Fig. 32), potrivit căreia transmi- 
terea informaţiei ereditare se face unidirecţional în sensul 
ADN-—ARN-—proteine. În anul 1970 Temin şi Mizutani pe de 
o parte şi Baltimore pe de alta au descris o ADN polimerază 
dependentă de ARN izolată din virionii virusurilor oncogene 
ARN (ribovirusuri oncogene din familia Retroviridae) şi din 
celule infectate cu asemenea virusuri ca şi din celule transfor- 
mate malign. Această enzimă are capacitatea de a transcrie 
ARN natural sau sintetic şi de a sintetiza astfel, folosind ca 
matriță ARN, o copie complementară — ADNc. Este deci o 
violare a dogmei centrale a biologiei moleculare căci în acest 
caz enzima ADN-polimerază, dependentă de ARN, condiţio- 
nează transferul informaţiei genetice de la ARN la ADN. Din 
această cauză a fost numită învertază, revertază sau revers- 
transcriptază iar procesul sintezei unei copii ADN pe matriţă 
ARN s-a numit inverstranscriere sau reverstranscriere. 

Reverstranscriptaza foloseşte ca substrat dezoxiribonucleo- 
tid-trifosfaţi, este dependentă de o matriță ARN şi pentru 
reacţia de polimerizare necesită un ARN primer cu rol de a 
iniţia sinteza catenei ADN la care se leagă printr-o legătură 

covalentă fosfodiesterică. De asemenea enzima necesită pentru 
reacţia reverstranscrierii ioni bivalenţi de Mg și Mn. După 
adăugarea primului dezoxiribonucleotid la grupul 3'—OH al 
primerului ARN, reacţia de reverstranscriere se desfășoară prin 
adăugarea succesivă de dezoxiribonucleotide, care se împe- 
rechează cu bazele complementare din matrița ARN, între 
dezoxiribonucleotide stabilindu-se legături covalente fosfodi- 
esterice. Monocatena ADN astfel sintetizată, copie a matriței 
ARN, formează cu aceasta, prin intermediul punților de hidro- 
gen dintre bazele complementare o structură bicatenară hibridă 
ARN-ADN, Intervine se pare o ribonuclează H care hidroli- 
zează ARN din hibrid astfel că monocatena ADN poate servi 
ca matriță pentru sinteza unei catene complementare. Rezultă 
un ADN bicatenar purtător de informaţie genetică virală și 
care se poate integra în cromozomul celulei gazdă sub forma 
a ceea ce a fost numit provirus. Fără a duce la liza celulei 
infectate, pe calea reverstranscrierii, celula gazdă este însă 
transformată malign. La un moment dat, sub influenţa dife- 
riților factori mutageni, fizici, chimici sau biologici (infecția cu 
un alt virus) provirusul ADN se desprinde din cromozomul 
gazdă şi poate transcrie molecule de ARN viral, asigurînd ast- 
fel multiplicarea virusului oncogen. 

ADN proviral se integrează în cromozomul gazdă în regiuni 
omoloage, integrarea fiind condiţionată de o enzimă numită 
integrază pe cînd în excizia sa pe lingă integrază intervine şi 
o excizionază. Integrarea şi excizia ADN proviral sînt în esenţă 
fenomene recombinatorii de tip rupere-reunire (vezi recombi- 
narea genetică). 

Virusurile oncogene prezintă un genom reprezentat de ARN 
monocatenar avînd o constantă de sedimentare de 78 S, care 
cuprinde patru gene simbolizate gag, onc, înv şi pol. 

Gena gag specifică proteinele virale interne avînd ca pro- 
dus primar o proteină cu masa moleculară de 76 000 daltoni. 
Gena onc specifică o proteină implicată în inducerea transfor- 
mării maligne a celulelor în creştere. Gena inv este legată de 
sinteza glicoproteinei de la suprafața învelișului virionului, iar 
gena pol specifică sinteza inverstranscriptazei (reverstranscrip- 
tazei). 

În 1969, Huebner şi Todaro au elaborat ipoteza oncogenei 
potrivit căreia toate celulele conţin în ADN o virogenă, adică 
o genă care conţine informaţia genetică a unui virus incluzînd 
şi aceea pentru transformarea malignă a celulei gazdă, adică 

oncogena. Virogena este replicată şi transmisă odată cu ADN 
gazdă de-a lungul generaţiilor celulare. În mod normal celula 
a elaborat mecanisme de represie a virogenei. Cind mecanismul 
de represie este alterat virogena se exprimă și duce prin acti- 
vitatea oncogenei la transformarea malignă a celulei. Altera- 
rea mecanismului de represie apare în urma acţiunii diferiților 
agenţi fizici, chimici sau biologici. 

Desigur virusurile oncogene pot fi ribovirusuri (ARN) sau 
dezoxiribovirusuri (virusuri ADN). Reverstranscrierea este însă 
specifică ribovirusurilor oncogene. 


Capitolul III 
ORGANIZAREA MATERIALULUI EREDITAR 


Sistemele biologice cuprind două tipuri fundamentale de 
organizare şi anume organizarea virală şi organizarea celulară. 
La rîndul său organizarea celulară cuprinde două tipuri diver- 
gente de organizare: organizarea procariotă şi organizarea eu- 
cariotă, precum și un tip intermediar, organizarea mezocariotă 
(Gavrilă, 1978). 


1. ORGANIZAREA VIRALĂ 


Asupra conceptului de virus a fost elaborat recent un ex- 
celent studiu critic (Zarnea şi Herlea, 1974). 

Statutul particular al sistemului viral poate fi desprins 
de expresia aforistică a lui Lwoff care în 1957 afirmă că 
„virusurile pot fi considerate ca virusuri, din cauză că viru- 
surile sînt virusuri“. Virusurile se caracterizează prin existenţa 
în structura lor a unui singur tip de acid nucleic (fie ADN, 
fie ARN, niciodată ambele tipuri de acid nucleic). Virusurile 
nu cresc, nu se divid şi nu posedă aparat enzimatic pentru 
producere de energie. Prin aceasta virusurile se deosebesc esen- 
țial de toate celelalte sisteme biologice existente actual- 
mente în natură. Dar virusurile pot fi considerate totuși sis- 
teme biologice prin faptul că ele prezintă caracteristici struc- 
turale şi dimensiuni constante, pot suferi mutații şi recombi- 
nare genetică şi prezintă o ontogeneză precisă în care pe seama 
materialului biologic al celulei gazdă, materialul lor genetic 
dirijează formarea noilor particule virale, asigurînd astfel per- 
petuarea lor. 

Virusurile au organizare acelulară. Particula virală com- 

pletă numită virion sau virusul infecțios matur reprezintă o 
unitate de structură şi funcţie alcătuit dintr-un înveliș protei- 
nic — capsida și un miez de acid nucleic. Miezul de acid nu- 
cleic este reprezentat de ADN la dezoziribovirusuri şi de ARN 
la ribovirusuri. Acizii nucleici virali nu sînt asociaţi cu proteine 
cu excepția unor cazuri în care se descrie existența în interio- 
rul capsidei a unei proteine implicată în împachetarea (supra- 
spiralizarea) acidului nucleic viral obligat să fie cantonat 
într-un spaţiu foarte restrîns. Alte tipuri de proteine virale 
„interne“ au rol enzimatic (replicaza sau reverstranscriptaza 
de exemplu). 

Miezul de acid nucleic viral se mai numeşte cromozom vi- 
ral. Virusurile sînt paraziți obligaţi de nivel genetic, deoarece 
virusurile, nu se reproduc de sine stătător, ci ele se reproduc 
pe seama componentelor celulei gazdă după planurile arhitec- 
turale înscrise în informația ereditară virală depozitată în 
miezul de acid nucleic ADN sau ARN. 

Datorită acestui fapt marea majoritate a virusurilor mani- 
festă o înaltă şi striotă specificitate de gazdă: un virus ce in- 
fectează Escherichia coli bunăoară, în mod normal nu va pu- 
tea infecta o altă specie de bacterie, ba mai mult prezintă pre- 
ferințţă pentru o anumită tulpină de E. coli. O singură excepţie 
se impune a fi amintită. Este vorba de virusul PWT care in- 
fectează peste 40 de specii diferite de plante şi chiar o insectă. 

În afară de virion, virusul se mai poate afla sub formă de 
virus vegetativ corespunzind cromozomului viral aflat liber în 
citoplasma celulei gazdă în timpul multiplicării sale sau sub 
formă de provirus cînd este integrat în cromozomul gazdă. În 
cazul dezoxiribovirusurilor, ADN poate fi dublu-catenar (li- 
niar sau circular), sau monocatenar, circular. Acesta din urmă 
devine dublu-catenar în timpul replicării. 

La ribovirusuri precum bacteriofagii QB, Riz şi fẹ» VMT, 
unele virusuri animale (influenza şi al poliomelitei) ARN este 
monocatenar și devine dublu-catenar în timpul replicării. Reo- 
virusul are un ARN dublu-catenar chiar atunci cînd este în 
stare de virion. Virusurile plantelor au în general un ARN 
dublu-catenar. La reovirus şi alte virusuri animale genomul 
viral este segmentat adică ARN este reprezentat prin mai multe 
piese de ARN bicatenar. Genomul ARN al virusului gripal este 
discontinuu. El este monocatenar şi format din 9 fragmente 
avînd o greutate moleculară cuprinsă între 105 şi 106 daltoni 
realizînd o masă moleculară de 5,5 X 106 daltoni. 

Virusurile gripale, paragripale şi rabdovirusurile se numesc 
virusuri cu catenă negativă deoarece ARN-ul lor nu are funcţie 
mesageră, şi pătrunzînd în celula gazdă, nu poate induce sin- 
teza proteinelor virale specifice, din asemenea virusuri nepu- 
tîndu-se extrage ARN viral infectant. În particulele virale ale 
acestor virusuri există enzima transcriptază care asigură tran- 
scrierea unei catene „+“ pe catena iniţială ,—“. Transcrierea 
şi replicarea ar putea fi realizată de aceeași enzimă ARN 
transcriptază, sau enzima de transcriere este modificată prin 
adiția unei proteine din celula gazdă astfel că ea devine o 
replicază. 

Dimensiunea genomului viral variază între 3000 nucleotide 
şi peste 10 000 nucleotide, codificînd între 3 şi 10 proteine cu o 
secvenţă de cca 140—160 aminoacizi. Bacteriofagii ARN repre- 
zintă unele dintre cele mai mici virusuri avînd cca 3300 nu- 
cleotide care corespund la 3 gene principale, două specificînd 
proteine structurale ale virusului iar a treia specificind ARN- 
sintetaza. 

Adenovirusurile mai mici prezintă o macromoleculă de ADN 
sub formă circulară atît la nivelul virionului cît şi în forma 
sa replicativă, pe cînd în cele mari, la nivelul virionului, ADN 
se prezintă ca o moleculă filamentoasă lungă de 6 um la fagul 
pə ce infectează bacteria Bacillus subtilis și de 47—52 um la 
fagii de tip T, şi T; ai bacteriei E. coli. Virusul variolei aviare 
are o moleculă de ADN lungă de 93 um. 

Fagul à al bacteriei E. coli are o moleculă de ADN lungă 
de 16 um şi care prezintă la capete prelungiri monocatenare 
din care cauză aceste capete sînt „lipicioase“* sau „adezive“, 
adică au secvenţe complementare pe seama cărora molecula 
bicatenară liniară de ADN se circularizează în vitro ca şi în 
timpul cînd se află în celula bacteriană. 

Și fagii To, Ta, T3 și T7 prezintă secvențe terminale repe- 
tate în moleculele liniare dublu-catenare de ADN dar ele se 


află la nivelul unor regiuni dublu-catenare, neputîndu-se rea- 


liza circularizarea. 

Forma circulară protejează macromolecula ADN de atacul 
exonucleazelor. 

De regulă însă la nivelul ADN viral nu se află secvente 
repetate de baze. 

Se constată că virusurile care au acid nucleic reprezentat 
de o moleculă monocatenară în virion aceasta devine dublu- 
catenară în timpul replicării. Monocatena reprezintă mesagerul 
la fagi precum Q$ şi fọ care, pătrunzînd în celula gazdă poate fi 

direct tradusă de maşinăria de sinteză proteinică a celulei 
gazdă. În alte cazuri, catena care pătrunde reprezintă comple- 
mentul mesajului, așa cum este cazul lui ọ X 174. În acest caz, 
replicarea monocatenei este primul eveniment și numai după 
aceasta aparatul genetic este disponibil pentru transcriere. 

În concluzie se poate spune că informaţia genetică a viru- 
surilor se află codificată în cromozomul viral care este repre- 
zentat fie de ADN, fie de ARN și care se află sub formă de 
molecule liniare sau circulare bicatenare sau monocatenare. 
Moleculele monocatenare de ADN sau de ARN capătă în tim- 
pul replicării formă bicatenară, reprezentind intermediari re- 
plicativi sau forme replicative. 


2. ORGANIZAREA CELULARĂ 


Toate sistemele biologice cu excepţia virusurilor prezintă 
organizare celulară. Organizarea celulară a reprezentat o etapă 
esenţială în organizarea şi evoluţia materiei vii care a oferit 
enorme posibilități şi perspective evolutive. Deosebirea princi- 
pală dintre virusuri şi celule constă în faptul că niciodată o 
particulă virală nu va putea da naștere direct la alte două 
particule virale prin diviziune. În cazul celulelor, oricît de 
simple ar fi ele, chiar aflate la limita superioară dimensio- 
nală a particulelor virale, cum sînt microplasmele şi ricketiile, 
multiplicarea presupune diviziunea unei celule preexistente 
prin care rezultă două celule fiice identice. La baza multipli- 
cării celulare stă o fină coordonare între replicarea ADN și 
distribuţia produșilor de replicare în celulele fiice prin inter- 
venția unor mecanisme specializate şi extrem de diversificate. 

Toate celulele au de asemenea ambele tipuri de acizi nu- 
cleici şi un sistem propriu de sinteză proteinică. 

În cadrul organizării celulare se deosebesc două tipuri car- 
-dinale de organizare genetică — procariot şi eucariot şi un tip 
intermediar — mezocariot. 


2.1. ORGANIZAREA PROCARIOTĂ 


Acest tip de organizare caracterizează bacteriile, actinomi- 
cetele şi algele albastre-verzi numite încă cianobacterii, prezen- 
tînd toate atributele sistemului biologic celular, inclusiv auto- 

reproducerea și morfogeneza autonomă. Materialul. jor ereditar 
este reprezentat de o moleculă circulară dublu-catenară de 
ADN care se mai numește cromozom bacterian. Corespondentul 
morfologic al cromozomului circular bacterian este nucleoidul 
bacterian care prezintă la nivel ultrastructural ca şi genoforul 
algelor albastre-verzi fibrile fine de ADN care au un diametru 
de 25 A (Gavrilă şi Tăcină, 1978). 

Nucleoidul bacterian nu este separat față de citoplasmă, 
de către o structură membranară, astfel că aceste organisme 
nu au un nucleu adevărat. Materialul genetic nu este închis 
într-un spaţiu genetic definit, astfel că raporturile sale cu cito- 
plasma sînt directe. La procariote relația ADN-cromozom este 
de totală omologie. Cromozomul bacterian cuprinde un set 
complet de determinanţi genetici (gene) ai tuturor caracterelor 
unei celule bacteriene, pentru metabolism energetic, biosinteze 
celulare, creştere și diviziune ca şi pentru reglarea activităţilor 
intracelulare. ADN bacterian nu se asociază de regulă cu 
proteine bazice histonice. Date recente indică prezența la bac- 
teria E. coli şi la cianobacteriile Anabaena și Aphanocapsa, aso- 
ciate la ADN, a unor proteine bazice de tip histonă cu greu- 
tate moleculară mică de 10.000 daltoni. Structura superspira- 
lizată a ADN bacterian este menţinută de către ARN. 

Cromozomul circular bacterian reprezintă suportul fizic al 
unicului grup de înlănţuire a genelor, toate genele bacteriene 
fiind transmise în bloc la descendenţi. El reprezintă cea mai 
mare moleculă descrisă pînă în prezent într-un sistem biologic 
cuprinzind un număr de cea 2000—3000 de gene. Are un peri- 
metru de 1400 um. Circularitatea cromozomului bacterian îl 
protejează față de acţiunea depolimerizatoare a unor enzime 
precum dezoxiribonucleaza. Date asupra circularităţii cromozo- 
mului bacterian au fost obținute prin urmărirea procesului de 
conjugare bacteriană. S-a constatat astfel că în cadrul acestui 
proces transferul de gene de la celula donor la celula receptor 
se face cu o secvenţialitate precisă şi determinată în timp 
(Jacob și Wollman, 1961). Ulterior Cairns (1963) aduce dovezi 
concludente electronomicroscopice și autoradiografice care pro- 
bează circularitatea cromozomului bacterian. Toate bacteriile, 
cu o posibilă excepţie a bacteriei Pseudomonas, prezintă cro- 
mozom circular. Se cunoaşte încă puțin despre organizarea unor 
asemenea inele de peste 1000 um lungime, aflate în celule a 
căror lungime nu depăşește 1—2 um. Cromozomul bacterian 
prezintă un punct de atașare pe membrana celulară, iar ata- 
şarea aceasta reclamă sinteză proteinică. Sînt date după care 

situl de atașare la membrana celulară corespunde unei regiuni 
din cromozomul bacterian bogată în secvenţe A—T. De regulă 
fiecare celulă bacteriană are un singur cromozom dar în cazu- 
rile cînd replicarea cromozomului nu este urmată de diviziu- 
nea celulei pot apare 2—4 cromozomi. Dar acești cromozomi 
multipli nu aduc o informaţie genetică suplimentară, ei repre- 
zentind copii identice ale cromozomului original. Condiţia nor- 
mală a celulei bacteriene este haploidia, căci ea prezintă un 
singur set de determinaţi ereditari (gene). 

În afara cromozomului circular — suportul grupului prin- 
cipal de gene în citoplasma celulei bacteriene se pot afla una 
sau mai multe structuri ereditare adiţionale, extracromozo- 
male (separate fizic de cromozomul principal) conținînd fiecare 
cca 0,5—20% din ADN total al celulei, care au fost numite 
plasmide. Ele se replică independent de cromozomul principal 
bacterian şi sînt moștenite stabil. Ele sînt repliconi tipici. Plas- 
mida (termen introdus de Lederberg, în 1952) reprezintă o mo- 
leculă circulară de ADN bicatenar, mult mai mică (1%/) com- 
parativ cu cea a cromozomului bacterian. Plasmida poartă 
6—10 gene fiind de fapt un cromozom bacterian miniatural. 
Ca exemple de plasmide pot fi considerate factorul de sex (F), 
factorul de rezistenţă la antibiotice (R), factorul colicinogenic 
(col), fagii temperaţi cum ar fi fagul å, care în stare de profag, 
se integrează în cromozomul gazdă tot astfel precum se poate 
integra şi factorul F. În stare integrată asemenea structuri 
poartă numele de episomi. 

Unele plasmide au fost numite conjugoni datorită proprie- 
tăţilor de a se comporta ca factori determinaţi ai conjugării, 
fiind transmisibile de la o celulă la alta în procesul conju- 
gării. 

Datorită transferului de plasmide de la o celulă la alta 
ca şi a pierderii spontane a unora dintre ele, celula bacteriană 
se află într-o stare permanentă de variabilitate genotipică asi- 
gurîndu-se astfel o mai bună şi nuanţată adaptare a acestora 
la mediul lor de viaţă. Dată fiind implicarea plasmidelor în fe- 
nomenele de rezistenţă la antibiotice, studiul lor a căpătat un 
mare impuls în ultimul timp cînd au apărut tulpini bacteriene 
multiplu rezistente. Dar în prezent studiul plasmidelor bacte- 
riene este intensificat şi prin aceea că aceste structuri mole- 
culare s-au dovedit a fi excelenți cărăuși ai unor fragmente de 
ADN eucariot, reprezentind un fel de „cal troian“ prin care 

este introdus într-o celulă bacteriană un fragment de ADN 
purtător al unei gene eucariote. Este vorba de realizarea aşa- 
zisului ADN recombinant. 


2.2. ORGANIZAREA EUCARIOTĂ 


Cu excepţia bacteriilor, actinomicetelor şi cianobacteriilor, 
toate sistemele biologice celulare au materialul ereditar în- 
chis într-un spaţiu genetic — mucleul — delimitat de proce- 
sele fundamentale ale citoplasmei prin intermediul unei mem- 
brane dublă electronooptic şi prevăzută cu pori (anuli) prin 
care se realizează schimbul reciproc material-informaţional 
nucleu-citoplasmă. 

La nivelul nucleului materialul ereditar este organizat 
într-o substanţă numită cromatină. Aceasta reprezintă forma 
interfazică a unor structuri caracteristice care la eucariotele 
superioare apar doar în timpul diviziunii nucleare şi care s-au 
numit cromozomi. Cromatina prezintă două stări funcționale 
alternative şi reversibile: eucromatina şi heterocromatina. Eu- 
cromatina prezintă proprietăţi de colorare normale cu coloranţii 
bazici şi un ciclu de condensare standard (condensare în divi- 
ziune, decondensare în interfază). La nivelul eucromatinei de 
regulă se află secvenţe unice de ADN. La nivelul eucromatinei 
ADN se replică timpuriu, la începutul fazei S. Eucromatina 
reprezintă partea activă genetic (în transcriere) a cromatinei 
interfazice, la nivelul său aiîlîndu-se cea mai mare parte din 
proteinele nonhistone care condiţionează funcţionarea materia- 
lului ereditar în replicare sau transcriere. 

Heterocromatina prezintă un ciclu atipic de condensare 
(alociclic) reprezentind cromatina care este condensată și în 
interfază, apărînd sub formă de cromocentri. La nivelul său 
replicarea ADN este întîrziată. Este inactivă în transcriere şi 
suferă subreplicare. Heterocromatina constitutivă, localizată în 
regiuni specifice ale cromozomilor cuprinde ADN, care prezin- 
tă secvenţe repetate de nucleotide. Prin heterocromatinizarea 
diferențiată a eucromatinei rezultă heterocromatina faculta- 
tivă. 

Heterocromatina se colorează în tot timpul ciclului celular 
din care cauză se spune că ea manifestă heteropicnoză pozi- 
tivă. Între eucromatină si heterocromatină apar diferențieri şi 
la nivelul structurii fizice. Astfel, pe cînd eucromatina are ca 

elemente ultrastructurale predominante fibrele nucleohistonice 
de circa 100 A diametru, la nivelul heterocromatinei se află 
fibre nucleohistonice de 250 Å, deoarece acestea apar. mai. con- 
densate, mai contractante, de unde şi reacţia lor Feulgen-pozi- 
tivă mai intensă. 

Dacă eucromatina cuprinde genele majore, heterocromatina 
prezintă mai ales funcții reglatoare controlînd activitatea gene- 
lor din eucromatină şi rata mutaţiei, moditficînd specific acţiu- 
nea unor gene, penetranţa, expresivitatea şi specificitatea lor. 
Rolul structural al heterocromatinei este legat de stabilizarea 
structurii centromerice şi a capetelor cromozomului (telomere), 
de împerecherea cromozomilor în meioză, controlul schimbu- 
lui reciproc de gene între cromozomi omologi (crossing-over). 
Rolul funcţional al heterocromatinei este legat şi de controlul 
transportului substanțelor prin membrana nucleară ca şi de 
controlul diferenţierii celulare. Cel mai evident rol al hetero- 
cromatinei este legat de inactivarea (represia) activităţii ge- 
nice în mecanismul compensației de doză. 

Se disting trei categorii principale de heterocromatină: 

— heterocromatină constitutivă, prezentă tot timpul şi în 
toţi nucleii celulelor unui organism fiind localizată în regiuni 
specifice ale cromozomilor iar în nucleul interfazic se poate 
aglomera într-o masă cromatică evidentă numită cromo- 
centru; ai 

— heterocromatină facultativă legată de compensarea dozei 
de gene la cele două sexe ale mamiferelor prin care unul dintre 
cromozomii de sex X este inactivat genetic prin heterocroma- 
tinizare, realizîndu-se un echilibru între genele sexlincate la 
cele două sexe la mamifere; 

— heterocromatina condensată distribuită diferențiat de la 
ţesut la ţesut, apărînd în cursul maturării celulare printr-un 
proces care blochează o anumită informaţie genetică în anumite 
celule. 

Diferitele tipuri de heterocromatină constitutivă pot fi 
evidenţiate prin metode moderne de colorare a cromozomilor 
metafazici în care se produc experimental regiuni diferențiat 
colorate sau fluorescente care apar sub forma unui model de 
bandare specific fiecărei specii și identic pentru cromozomii 
omologi. 


Sînt două categorii majore de modele de benzi: 


— bandare C evidenţiată prin colorare cu Giemsa. după un 
pretratament specific cu alcalii şi acest model de bandare evi- 

denţiază heterocromatina constitutivă aflată de o parte şi de 
alta a centromerului; 

— bandare G reprezentind zonele heterocromatice inter- 
calare dispuse deci de-a lungul braţului cromozomului și care 
se evidenţiază în urma unui pretratament cu tripsină (hidro- 
liză sau denaturare enzimatică) şi apoi colorare cu Giemsa 
(bandare G propriu-zisă) cu quinacrină fluorescentă (benzi Q). 
Deocamdată nu există o explicaţie cuprinzătoare a naturii chi- 
mice a bandării cromozomale. 

Compoziţia chimică a cromatinei, respectiv cromozomilor 
eucariotici este reprezentată în special din ADN şi histone 
aflate în proporţii aproximativ egale. În plus se mai află can- 
tităţi variate de proteine nonhistone și o mică cantitate de 
ARN, ca şi lipide, polizaharide şi ioni metalici precum Cat+ 
și Mgt+t, ultimele componente putind fi eventual contami- 
nanți celulari. 

ADN cromozomal formează componenta esenţială structu- 
rală și funcţională a cromozomului eucariot. Date recente de- 
monstrează echivalenţa o moleculă de ADN — un cromozom 
eucariot, stabilindu-se astfel universalitatea relaţiei atît la vi- 
rusuri şi procariote cît şi la eucariote. 

La eucariote ADN prezintă trei tipuri distincte de secvenţă: 
secvențe unice sau nerepetate, secvenţe miţlociu repetate și 
secvențe înalt repetate. 

Secvenţele mijlociu repetate sînt secvenţe simple cu lun- 
gimea de 100—500 perechi de baze care sînt repetate de 102 
pînă la 10% ori ce se interpun între secvențe unice, nerepe- 
tate. 

Secvenţele înalt repetate sînt secvenţe simple, repetate 
de 105 ori. În urma denaturării, ADN cu asemenea secvențe 
prezintă o viteză mare de reasociere a monocatenelor spre a 
forma structuri bicatenare (renaturare) ceea ce nu apare în 
cazul ADN cu secvenţe unice sau ADN viral şi procariot. ADN 
repetitiv se află de regulă în regiunile heterocromatice dispuse 
la capetele cromozomului eucariot (telomere) sau în regiunea 
centromerului. ADN repetitiv este de regulă inactiv transcrip- 
tional. 

ADN cu secvențe mijlociu (intermediar) repetate cuprinde 
în parte genele ribozomale şi pentru ARNt şi constituie sub- 
stratul fizic al amplificării (reiterării) genice. 

ADN cu secvențe unice, nerepetitiv, cuprinde informația ge- 
netică pentru sinteza diferitelor proteine celulare. 

Cantitatea de ADN repetitiv variază de la 20 la 80%, din 
totalul ADN. La unele specii secvențele înalt repetate sînt 
reprezentate de 6—13 perechi de baze şi în acest caz prin 
ultracentrifugare în gradient de CsCl sau sucroză asemenea 
fracțiune de ADN înalt repetitiv se separă ca o bandă aparte 
de fracțiunea principală de ADN, formînd ceea ce se numește 
ADN satelit. 

Genomul eucariot apare ca un genom de tip interspers în 
care secvențele unice alternează cu secvențe înalt sau mijlociu 
repetate. 

ADN mijlociu repetitiv codifică informaţia pentru sinteza 
ARNr, ARNt, ARN 5S şi histonelor, dar funcţia ADN înalt 
repetitiv nu este pe deplin explicată. Se admite că acesta ar 
reprezenta o încărcătură excesivă a genomului, un balast evo- 
lutiv, dar mai ales ar interveni în reglarea diferitelor funcții 
genetice, în conservarea formei cromozomilor, ar servi în spa- 
țierea genelor, ca dealtfel şi în crearea de noi gene. 

ADN repetitiv diferă de restul ADN prin conţinutul său 
mai mare în G + C sau mai mare în A + T. 

Organismele eucariote superioare, plante și animale conţin 
în genomii lor o cantitate de ADN suficientă spre a codifica 
mai mult de 1 000 000 de proteine diferite. Dar sînt date con- 
vergente spre concluzia că numai o parte din întregul genom 
nuclear poate codifica proteine. 

La Drosofila, pe baza unor analize genetice și biochimice 
exacte s-a estimat un număr minim de 5—10 000 de gene struc- 
turale. La animale toate țesuturile prezintă un set comun de 
gene funcţionale de „întreţinere“ de citeva mii de tipuri dife- 
rite pe lîngă alte cîteva mii sau multe mii de gene active ce 
funcţionează diferențiat. 

La plante numărul de gene active este estimat de la 3—4000 
la drojdie la 13—14 000 la pătrunjel şi orz, pînă la 27 000 la 
tutun. Asemenea date au o valoare pur orientativă. 


2.2 1. ORGANIZAREA GENELOR EUCARIOTE 


Dezvoltarea tehnologiei ADN recombinant care a permis clo- 
narea de gene eucariote în celula bacteriană a dus la aprofun- 
darea cunoştinţelor privind organizarea genelor eucariote. Pe 
această cale s-a stabilit că genele eucariote au o structură mo- 
zaicată în care secvențele lor codificatoare respectiv regiunile 

care vor fi în final traduse în secvenţe de aminoacizi nu sînt 
continui ci sînt întrerupte de secvenţe de inserţie sau de in- 
tercalare netraduse, numite cu un termen general ADN silen- 
țios. Cel mai bine studiat caz de organizare a unei gene euca- 
riote care se încadrează în acest tip este gena pentru ovalbu- 
mină, o proteină din albușul de ou. În acest caz, secvenţa ge- 
nică codificatoare a secvenței de aminoacizi din ovalbumină este 
separată de 7 regiuni necodificatoare de lungimi variabile inter- 
puse în cadrul secvenţei codificatoare și separînd-o pe aceasta 
în mai multe segmente. Secvența codificatoare de baze care 
va fi exprimată, deci tradusă în secvenţa de aminoacizi este 
deci divizată in regiuni care au fost numite de către Gilbert 
(1978) extroni sau exoni pe cînd regiunile interpuse, necodifi- 
„catoare, transcrise în ARNm dar netraduse în proteină s-au 
numit întroni. Asemenea organizare genică a fost evidenţiată 
şi la alte gene precum: gene pentru ARNt de la drojdie, gene 
pentru histone, gene pentru ARNr de la drosofilă, gena globi- 
nei de iepure și șoarece, genele imunoglobulinei şi genele mi- 
tocondriale de la drojdie. Se pare că asemenea organizare este 
cvasiubicvitară la eucariote. 

Gena f-globinei de la şoarece prezintă două inserţii, una 
de 116 şi alta de 642 perechi de baze. Gena f-globinei de iepure 
prezintă o organizare asemănătoare cu aceea de la gena f-glo- 
binei de șoarece cu excepția secvenţelor de inserție care pre- 
zintă o puternică divergență evolutivă. 

În cazul genelor pentru hemoglobină și ovalbumină intronii 
cuprind secvenţe unice sau de puţine ori repetate, genele struc- 
turale fiind reprezentate ca regulă de secvențe unice, nerepe- 
tate de ADN. | 

În cazul genelor hemoglobinei s-a demonstrat transcrierea 
intronilor în ARNm precursor (pre-ARNm) sau ARN hetero- 
gen (hnARN) care va fi supus prelucrărilor posttranscripţionale 
spre a da naştere ARNm matur cel care va funcționa ca mesa- 
ger în sinteza proteinei. 

În cadrul ARNm matur şi funcţional în traducere nu mai 
apar secvențele intronice, ceea ce înseamnă că ele sînt excizate 
în cadrul prelucrării pre-ARNm. Prelucrarea posttranscripțio- 
nală a pre-ARNm se realizează sub acţiunea unor enzime spe- 
cifice, de tipul RN-azei P. care taie, excizează intronii şi apoi, 
alte enzime, posibil de tipul ligazei ARN numite de altoire, li- 
pesc extronii spre a genera ARNm matur (Herzfeld și Kiper, 
1979). În cadrul prelucrărilor posttranscripționale ale pre- 
ARNm intră şi poliadenilarea sa la capătul 3” şi modificarea 

Fig. 33. Organizarea genei ovalbuminei. 


chimică posttranscripțională a nucleotidelor prin metilare sub 
acţiunea unor enzime specifice metilaze. Această metilare se 
admite că are loc la nivelul exonilor care astfel devin rezistenți 
la acţiunea enzimelor exonucleazice. Enzimele de clivare actio- 
nează asupra secvenţelor intronice care nu au suferit metilarea 
şi astfel au rămas sensibile la enzimele de clivare. Se reali- 
zează apoi unirea segmentelor exonice sub acțiunea unor enzime 
specifice de legare sau altoire (splicing). Modelul acesta (Fig. 
33) admite că regiunile codificatoare din pre-ARN care vor de- 
veni adiacente în cadrul ARNm vor fi aduse în nemijlocită. 
contiguitate prin buclarea secvenţelor intronice. Regiunile exo- 
nice contigui vor fi unite covalent, printr-o reacţie de ligare 

intracatenară. Buclarea regiunilor intronice, excizia lor și liga- 
rea ulterioară a regiunilor extronice apar ca rezultat al inter- 
acțiunilor complexe acid nucleic — proteine. 

Recent, Lerner și colab. (1980) au implicat în excizia intro- 
nilor şi unirea exonilor din precursorul ARNm (pre-ARNm) o 
categorie de molecule mici, discrete, stabile de ARN mic nu- 
clear (snRNA) a căror lungime variază între 90 şi 220 nucleo- 
tide. Acest ARN nuclear mic este asociat cu proteine formînd 
particule nucleare mici ribonucleoproteinice (snRNP). Pe baza 
observaţiilor că secvența de nucleotide de la capătul 5' al unei 
asemenea categorii de sn RNA prezintă complementaritate cu 
joncţiunile introni-exoni de la diferite tipuri de ARNm pentru 
insulină de şobolan (5' Exon CAGGUAUGU -> ... Intron 
CUACUUCCAGG Exon 3”) catena ð a imunoglobulinei, catena 
6 de globină de șoarece, ovalbumina de găină şi fibroina firului 
de mătase de la Bombyz, aceşti cercetători au implicat snRNA 
în excizia intronilor şi unirea exonilor spre a forma ARNm 
matur. În ultimul timp se conferă intronilor anumite roluri 
funcţionale în prelucrările pre-ARNm. S-a stabilit că gena mi- 
tocondrială pentru citocromul b de la drojdie are şi ea o struc- 
tură mozaicată cu exoni și introni. Mutaţia poate afecta atît 
regiunea exonică cît şi cea intronică, evidențiindu-se peste 200 
mutante care au afectată gena citocromului b. Mutaţia atît la 
nivelul intronilor cît şi la nivelul exonilor duce la alterarea 
structurii şi funcţiei citocromului b. Dacă într-o experienţă de 
complementaţie genetică participă la încrucișare o tulpină A 
cu mutaţia la nivelul exonului şi o tulpină B cu mutaţia la 
nivelul intronului (ambele tulpini incapabile de a sintetiza ci- 
tocrom b şi de a fermenta glucoza) la nivelul zigotului apare 
complementaţia şi se realizează sinteza citocromului b func- 
tional. 

Slonimski a demonstrat că exonii normali furnizaţi de ce- 
lula de tip B cu mutație intronică servesc la sinteza citrocro- 
mului b în zigot iar intronii normali furnizaţi de celula tip A, 
cu mutație exonică, furnizează informaţia genetică necesară ali- 
pirii exonilor în ARNm matur. S-a stabilit astfel, fără echivoc 
funcția intronilor în lipirea exonilor. 


Echipa lui Slonimski consideră că intronii servesc ca un 
„model de asamblare“ spre a permite enzimei (enzimelor) de 
clivare şi unire să realizeze excizia intronilor şi legarea exoni- 
lor. O porţiune din intron oferă o secvenţă-ghid care formează 
cu alte elemente complementare din pre-ARNm o structură 
tranzitorie capabilă de a menţine adiacente extremităţile exo- 

nilor alăturaţi. Ori, mutaţia la nivelul intronilor împiedică for- 
marea de asemenea structuri tranzitorii. Este posibil ca secvenţa 
ghid să fie oferită de acele molecule mici de sn RNA despre 
care s-a vorbit mai înainte. Există și ipoteza că intronii codi- 
fică „proteinele mesagere“, diferite de cele codificate de exoni. 
Aceste proteine au fost botezate „ARN-maturaze“. Se admite 
că primul intron furnizează o proteină de alipire, ARN-matu- 
raza, pe cînd ceilalţi furnizează „secvenţele-ghid“ ale ARN. 
Proteinele mesagere sau proteinele-m ar avea o secvenţă de 
aminoacizi care la un capăt numit globul exonic este hidrofilă, 
iar la celălalt capăt, corespunzind la intron, este hidrofobă, 
prinzîndu-se de anvelopa nucleară, lăsînd capătul hidrofil (glo- 
bul exonic) liber. 

În procesul de traducere a mesajului, ribozomul se asociază 
cu exonul nr. 1 din ARNm şi începe să se formeze o catenă po- 
lipeptidică identică la un capăt cu globulul exonic al protei- 
nei-m. Această porţiune a proteinei-m ar servi în inițierea 
catenelor identice polipeptidice sintetizate pe ribozom prin tra- 
ducerea aceleiaşi molecule de ARNm. 

Se mai admite că anvelopa nucleară conţine enzimele ne- 
cesare prelucrării pre-ARNm, mai ales cele necesare exciziei 
intronilor şi alipirii exonilor în ARNm matur care va îi trecut 
în citoplasmă. Aceste ipoteze nu se exclud şi mai degrabă se 
completează. Este de reţinut că această structură mozaicată a 
genelor eucariote este specifică lor şi este legată de separarea 
celor două procese esenţiale ale decodificării informaţiei ere- 
ditare, transcrierea și traducerea în spații diferite, primul în 
nucleul, al doilea în citoplasmă. Trecerea mesagerului prin 
membrana nucleară este obligatorie şi această trecere se dove- 
dește a fi un proces foarte complex. 

Recent s-a constatat că gena insulinei umane conţine două 
secvențe de intercalare, una în cadrul regiunii transcrise în- 
tr-un segment netradus 5” al ARNm şi alta care întrerupe re- 
giunea codificatoare C-peptidică (Bell şi colab. 1980). Compa- 
rarea genelor insulinei umane şi de şoarece arată existența de 
regiuni potenţial reglatoare în cadrul segmentului de ADN ce 
precede gena sugerînd că forma ancestrală a genei insulinei a 
avut două secvenţe de intercalare. Dealtfel, la mamifere s-au 
descris două: tipuri de organizare a genei pentru insulină: gena 
pentru insulină la om şi şobolan II prezintă două secvențe in- 
terpuse pe cînd gena de şobolan I are o singură secvenţă in- 
terpusă. Semnificaţia acestei organizări a genelor eucariote este 
deosebită. Se admite că prezenţa secvențelor interpuse (introni) 

a putut accelera evoluţia căci a permis construirea de noi pro- 
teine din segmente ale genelor deja existente (Eaton, 1980). 
Potrivit acestei ipoteze, secvențele codificatoare (exroni) co- 
respund părţilor funcționale ale proteinei. 

Trebuie precizat că la procariote ADN necodificator (silen- 
fios) nu apare în interiorul genei ca la eucariote, ci între gene. 

ADN al cromozomilor eucariotici este replicat semiconser- 
vativ şi bidirecțional, fiecare cromozom avînd numeroase uni- 
tăți de replicare (cca 2—10X 104 pe celulă), care sînt aranjate în 
tandem care funcționează asincron şi a căror lungime variază 
între 20 şi 70 um. Replicarea ADN cromozomal se desfăşoară 
mult mai încet decît a ADN bacterian avînd o viteză de 0,5— 
2,0 um/minut, față de 30 um/minut cît este la bacterii. 

Replicarea ADN eucariotic mecesită sinteză proteinică si- 
multană. 

ADN ce se replică timpuriu este relativ bogat în G + C pe 
cînd cel care se replică tîrziu, de obicei fiind localizat în hetero- 
cromatina constitutivă centromerică, este bogat în A-+IT. 
Membrana nucleară joacă un rol important în iniţierea şi des- 
făşurarea replicării. 

Asociat cu ADN cromozomal și interacționind cu grupele 
fosfat ale acestuia prin forțe ionice şi electrostatice se află pro- 
teinele cromozomale histonice care au caracter bazic prin care 
sînt neutralizate grupele acide fosfat. 

La eucariote există o cerinţă strictă ca ADN nou sinteti- 
zat să se asocieze cu histonele astfel încît să formeze complexe 
nucleohistonice. Acest fapt este demonstrat de intima asociere 
a sintezei ADN şi a histonelor în aceeași fază S a ciclului ce- 
lular. 

Histonele nou sintetizate se concentrează în vederea aso- 
cierii cu ADN nou sintetizat în imediata vecinătate a bifurca- 
tiei de replicare. 

Histonele joacă pe de o parte rol structural în mentinerea 
şi controlul conformației cromozomului eucariot în ciclul ce- 
lular, în spiralizarea şi condensarea cromatinei, iar pe de alta 
în reglarea genică grosieră care duce la diferenţierea de modele 
de represie genică cu specificitate de ţesut în timpul dezvoltă- 
rii. 

Histonele acţionează astfel ca represorii generalizați ai acti- 
vităţii genice căci, condiţionînd condensarea cromatinei şi su- 
perspiralizarea ADN, determină inhibiţia sterică a transcrierii 
în această stare condensată ADN neputind funcţiona ca matriţă 

în transcriere, numai cromatina difuză prezentind o intensă 
activitate de matriţă. | 

Au fost descrise 5 tipuri de histonă simbolizate H4, Hoa, 
Hb, H; şi Ha. După compoziţia în aminoacizi se deosebesc 
histone bogate în arginină (H şi H4), histone bogate în lizină 
(Hı şi Həb) şi histone cu conţinut aproximativ egal de arginină 
și lizină (Ha). În structura cromatinei aceste fracțiuni histo- 
nice, cu excepţia H, intră în cantităţi echimolare. Studiile de 
secvenţiere a acestor fracțiuni histonice au evidențiat lipsa 
tism al secvenței lor cu excepţia francţiunii H; care prezintă 
o mai mare variabilitate. 

S-a realizat o imagine simplistă în ceea ce priveşte conser- 
vatismul secvenţei histonelor miezului nucleozomic Ha, Həb, 
Ha şi H4. Astăzi s-a renunţat la ideea că aceste francțiuni histo- 
nice sînt înalt conservate (Isenberg, 1979). În cadrul fiecăreia 
dintre cele cinci clase de histone H4, Ha, Hab, H şi H; secven- 
ţa de aminoacizi poate prezenta anumite variaţii. Există deci 
subtipuri ale acestor clase histonice, fie în embriogeneză, fie 
în timpul maturării unor celule specializate. Variabilitatea his- 
tonei H, se datorește modificărilor posttraducătoare. Variabili- 
tatea celorlalte clase de histone se bazează pe divergențe evo- 
lutive semnificative. În cadrul unei clase particulare de histonă 
există subtipuri care au structuri primare diferite. 

Histona Həb reprezintă un hibrid evolutiv căci la aceasta 
cca prima treime a moleculei este variabilă, restul fiind foarte 
puternic conservată. Histona H3 de la vițel şi plante prezintă 
divergențe de secvenţă față de H; de la Tetrahymena şi droj- 
die. H; de la vițel diverge faţă de H, de la Tetrahymena. Aces- 
te divergențe sînt însă mult mai mici comparativ cu cele ale 
altor proteine, astfel că histonele H3 și H; trebuie încă să fie 
considerate ca proteine înalt conservate. Histonele H; şi H, au 
partea bazică amino şi partea globulară carboxil. Presiunea se- 
lectivă a conservat regiunea globulară, în parte din necesitatea 
interacțiunii histonă-histonă, aceste interacțiuni avînd loc între 
regiuni globulare. Nu se cunoaşte de ce au fost conservate 
și părţile bazice. Este posibil ca aceste părți bazice să fi fost 
conservate în vederea stabilirii interacțiunii cu ADN care apare 
ca substanţă. acidă. 

La Saccharomyces cerevisiae se află patru clase de histone 
dar nu se ştie dacă este și histona Hı. Mai mult, histonele Ha 
Həb şi Hg de la această drojdie se deosebesc de clasele cores- 
pondente de histone de la plante și animale. H3 de drojdie de 

exemplu prezintă o mai mare mobilitate pe geluri de acid- 
uree şi nu posedă nici cisteină şi nici metionină. 

Micronucleii de Tetrahymena au numai clasele histonice 
Ha, Hb şi H,, fiind lipsite aparent de histonele H3 şi H4. 

În cromatina ciupercilor se află histone care se deosebesc 
față de cele de la alte eucariote, eritrocitele nucleate de păsări 
conţin o singură fracțiune histonică desemnată FC iar în sper- 
matozoizi — celule foarte specializate care nu sintetizează ARN 
sau proteine — locul histonelor este luat de protamine (pro- 
teine foarte bogate în arginină). Rolul histonelor în represia 
genică generală este demonstrat chiar și prin acest caz al eri- 
trocitelor nucleate de păsări, al căror nucleu este nefuncţional, 
ADN-ul său fiind represat prin interacţiunea cu histona FC 
sau Hs. Mamiferele au ales o altă alternativă evolutivă a aces- 
tei represii — enuclearea eritrocitului matur. 


Histonele sînt supuse unor modificări posttraductoare (post- 
sinteză) şi anume metilare, acetilare şi fosforilare. Prin acetila- 
rea resturilor aminoacilice din histonă este reglată interacțiu- 
nea histonelor cu ADN, permiţind funcţionarea acestuia ca ma- 
triţă în transcriere. Alte modificări sînt implicate în realizarea 
complexelor nucleohistonice dintre ADN nou sintetizat și histo- 
nele nou sintetizate sau în modificarea spiralizării cromozo- 
male, ca şi în alte fenomene (schimbări în activitatea cromozo- 
mală în timpul ciclului celular sau diferenţierii, menținerea 
conformaţiei corecte a histonelor față de ADN). Fosforilarea 
H, în special a fost implicată în condensarea cromozomilor. 
Schimbările în organizarea structurală a cromatinei sînt nece- 
sare pentru progresarea ciclului cromozomal (condensare-de- 
condensare) şi se crede că sînt reglate în special prin modifi- 
carea proteinelor cromozomale precum fosforilarea, acetilarea, 
metilarea și poli (ADP-ribozil)-area. Fosforilarea histonei Hı 
este se pare cel mai important factor care reglează condensarea 
cromozomală (Matsumoto şi colab., 1980). Forma fosforilată a 
H, este deci implicată în iniţierea condensării cromozomale. 
Activitatea H, fosforilate este strîns corelată cu activitatea mi- 
totică a celulelor iar fosfokinaza histonei H, este implicată în 
iniţierea mitozei. 

Rolul specific al variatelor tipuri de histone în structura şi 
funcţia cromatinei este încă neprecis stabilit. O modificare a 
Ha sub forma de A» apare a fi preferențial localizată în re- 
giuni inactive ale genomului. S-a mai descris şi metilarea şi 
ribozilarea histonelor, fără a se cunoaște semnificaţia acestor 
modificări. 

Genele pentru diferitele fracțiuni histonice sînt prezente în 
mai multe copii per genom și ele pot fi dispuse în tandem pe 
acelaşi segment ADN. Repetivitatea genelor pentru histone este 
cerută de necesitatea unei sinteze bogate de histone într-un 
interval scurt de timp ce corespunde fazei S cînd are loc și 
sinteza ADN. Histonele sînt sintetizate în citoplasmă şi apoi 
transferate în nucleu. Cînd este blocată sinteza proteinică dar 
nu și a ADN, histonele parentale se leagă numai la unul dintre 
duplexurile fiice. Sinteza histonelor este intim asociată cu sin- 
teza ADN. Cînd sinteza ADN este blocată, sinteza histonelor 
scade rapid, deoarece poliribozomii mici asociaţi cu ARNm pen- 
tru histone, care este de tip 7 S—9 S, sînt preferenţial dezorga- 
nizaţi. Numai histona Hs din eritrocitele de păsări nu se sin- 
tetizează coordonat cu sinteza ADN. Ea este sintetizată în 
timpul maturării eritrocitelor, probabil spre a bloca majorita- 
tea genelor nucleare, lăsînd funcţionale doar citeva, în speţă 
genele hemoglobinei aviare. Cea mai importantă caracteristică 
a genelor pentru histone este gruparea lor strînsă, lincajul strîns 
dintre genele ce dirijează sinteza tipurilor de histonă (Kedes, 
1979). Cele mai intens studiate sînt genele histonice de la dro- 
sofilă, dar mai ales de la ariciul de mare. Ele au fost clonate 
în celula bacteriană prin tehnica ADN recombinant. Genele 
penru histone s-au dovedit că, pe lîngă lincajul lor în tandem 
în ordinea H4, Hs, Hoa, Həb, Hy, ele sînt repetitive, printre sin- 
gurele gene codificatoare de proteine care sînt repetitive. Re- 
giunile codificatoare ale genelor histonice sînt interdigitate cu 
secvențe spaţiatoare mecodificatoare. Prin hibridare ARNm his- 
tone (9 S) cu ADN de arici de mare, s-a arătat că genele pen- 
tru histone sînt reiterate de cîteva sute de ori în genomul de 
arici de mare. Secvenţele codificatoare sînt bogate în perechi 
GC, pe cînd secvențele spaţiatoare sînt bogate în perechi AT. 
Secvenţele codificatoare pentru histone reprezintă 0,2% din 
ADN total de arici de mare, pe cînd secventele spaţiatoare re- 
prezintă 0,5% din genomul haploid. 

La numeroase specii de arici de mare s-a reuşit alcătuirea 
hărților unităţilor de repetiție a genelor pentru histone. S-a 
demonstrat păstrarea topologiei (localizării şi lungimii) regiu- 
nilor spaţiatoare. La Drosophila melanogaster, genele pentru 
histone se cartează în regiunea 39 D—E din braţul stîng al 
cromozomului 2. ARNm pentru histone de arici de mare, mar- 
cat radioactiv, hibridează în aceeaşi regiune. La om, genele 
pentru histone au fost cartate pe cromozomul 7, banda nega- 
tivă Gi q 34. 

Genele pentru histone de la drojdie au o organizare ceva 
diferită de aceea a genelor histonelor de arici de mare și dro- 
sofilă. 

În afara histonelor, în structura cromatinei mai intră şi pro-. 
teinele nonhistone numite încă hertone, incorect numite pro- 
teine acide deoarece punctul izoelectric al lor variază din zona 
acidă pînă în zona bazică. Ele reprezintă enzime ale metabo- 
lismului cromozomal cum ar fi ADN polimeraza, ARN polime- 
raza, NAD — sintetaza, nucleosidtrifosfataza, apoi diverse alte 
proteine cu caracter acid precum molecule proteinice implicate 
în activitatea genică, activatori şi represori ca și alte proteine 
cromozomale. Proteinele nonhistonice sînt sintetizate în cito- 
plasmă şi apoi transferate în nucleu. Ele sînt foarte variabile, 
heterogene, atît ca structură cît şi ca funcţiune, prezentînd o 
viteză mult mai mare de sinteză şi de degradare (turnover) com- 
parativ cu histonele. Greutatea lor moleculară variază între 
10.009 și peste 150.000 de daltoni pe cînd a histonelor este cir- 
cumscrisă în limitele a 10.000—20.000 daltoni. 

Proteinele nonhistonice se caracterizează prin specificitate 
de țesut şi specificitate de specie. Aceste proteine sînt impli- 
cate în reglajul fin al activităţii genice, din interacţiunea lor 
cu histonele rezultă derepresia unei gene date şi transcrierea 
pe segmentul corespunzător din ADN. Ele pot interacţiona nu 
numai cu histonele dar şi cu ADN şi ARN. Zonele din genom 
active în transcriere sînt mult mai bogate în proteine nonhis- 
tone decît cele inactive în transcriere. Același lucru este valabil 
pentru celule și țesuturile în care au loc sinteze active şi care 
prezintă o cantitate mai mare de proteine nonhistonice. 

În reglarea transcrierii genice un rol important îl joacă fos- 
forilarea proteinelor nonhistonice. Prin această modificare a 
proteinelor nonhistonice histonele pot fi scoase din complexele 
nucleohistonice ale unui segment dat din genom, lăsînd posi- 
bilitatea ca gena sau genele din acea regiune să fie transcrise 
și deci să funcţioneze. 

Deţinători ai informaţiei ereditare, cromozomii sînt în nu- 
măr, mărime şi formă caracteristici fiecărei specii. Totalitatea 
cromozomilor unei celule formează complementul său cromozo- 
mal numit încă genom. Numărul de cromozomi al oricărei celule 
somatice la indivizii ce se reproduc pe cale sexuată este dublu 
(diploid) faţă de complementul cromozomal al celulelor repro- 
ducătoare (gameţi). 

La microscopul optic cromozomii apar ca structuri sferice 
sau baghetiforme, cu dimensiune variabilă între 1 și 30 um. 

La organismele ce se reproduc pe cale sexuată în complemen- 
tul cromozomal cromozomii se află sub formă de pereche, fiind 
doi cîte doi omologi, la nivelul fiecărei perechi un cromozom 
fiind de origine paternă (adus de spermatozoid în timpul fe- 
cundării, la formarea zigotului) iar altul fiind de origine ma- 
ternă (adus de ovul la nivelul zigotului). Din unirea garnituri- 
lor haploide ale gameţilor în procesul fecundării se reface în 
zigot o garnitură diploidă care prin diviziunile mitotice succe- 
sive ale acestuia va fi transmisă fiecărei celule a organismu- 
lui ce rezultă. 

Cromozomii omologi au aceeași structură și funcţie (poartă 
aceleași gene, aceeaşi informaţie ereditară). Omul are de exem- 
plu în garnitura diploidă a tuturor celulelor somatice cîte 46 
de cromozomi, dintre care 23 de provenienţă maternă și 23 de 
provenienţă paternă. Aranjamentul cromozomilor, prin dispu- 
nerea lor ordonată în perechi de cromozomi, considerind mumă- 
rul, forma, mărimea şi orice altă caracteristică specifică com- 
plementu! cromozomal al unei specii sau linii celulare duce la 
obţinerea cariotipului acelei specii sau linii celulare. 

Cariotipul uman a fost stabilit în anul 1956 de către Tijio 
şi Levan, a fost standardizat prin conferințele de la Denver, 
Londra și Chicago şi definitivat ulterior, pe baza studiului mo- 
delelor de bandare (colorare diferențiată a cromozomilor) la 
Conferinţa de la Paris din anul 1971. 

Metodele de bandare au permis nu numai identificarea 
exactă a omologilor din cadrul fiecărei perechi de cromozomi, 
care se poate face cu o anumită doză de relativitate datorită 
subiectivismului cercetătorului şi prin metodele clasice dar, pe 
baza comparării modelului de benzi al omologului matern și al 
omologului de origine paternă, s-au putut stabili modificările 
exacte, structurale, ale cromozomilor, modificări: care au stat 
la baza evoluţiei cariotipului ce a însoţit evoluţia speciei sau 
stau la baza diferitelor maladii numeric și mai ales structural- 
cromozomale. În cadrul fiecărei perechi de cromozomi, modelul 
de benzi trebuie să fie identic la cei doi omologi în condiţii 
normale. 

Cariotipul uman este alcătuit din 22 perechi de autozomi 
(cromozomi identici la ambele sexe) şi o pereche de cromozomi 
de sex sau heterozomi, identici sau omologi la femeie (XX) și 
neidentici, neomologi, nepurtînd aceleași gene la bărbat (XY). 

Cromozomii din perechile 13, 14, 15, 21 şi 22 sînt cromozomi 
organizatori nucleolari (NO) din care cauză sînt afirmaţii după 
care la origine, specia umană ar fi un pentaploid. Maimuţțele 

antropoide au un cariotip asemănător oarecum celui uman. Cim- 
panzeul, cel mai apropiat de om are 48 de cromozomi și se 
admite că dintr-o specie comună au putut deriva specia umană 
și primatele prin remanieri numeric și structural cromozomale 
de tip fuziune-fisiune centrică sau aneuploidii. 

Prezenţa unui cromozom suplimentar în perechea 21 condi- 
ționează un sindrom foarte grav al trisomiei 21 sau mongolis- 
mul. l 

Aproape toate anomaliile numerice care afectează cromo- 
zomii sînt corelate cu apariția de grave sindroame cu defecte 
fizice și psihice. Şi aberatiile structural cromozomale sînt extrem 
de grave. Deleţia parţială a braţului scurt al cromozomului din 
perechea a 5-a condiţionează sindromul cri-du-chat (ţipătul 
pisicii) cu înapoiere mintală a copilului şi moarte prematură. 
În leucemie este de asemenea implicată o translocaţie între 
cromozomii 9 şi 22. Studiul cariotipului este deci de interes 
major atît la plante cît şi la animale incluzînd omul. La porumb 
există o garnitură diploidă de 20 cromozomi care alcătuiesc 10 
perechi. Deci în fiecare celulă se află două seturi identice de 
cromozomi. Crcinozomii de la nivelul unui set sînt însă ne- 
omologi, sînt diferiţi ca morfologie și dimensiune, purtînd şi 
gene diferite. La organismele diploide informaţia ereditară apa- 
re astfe: redundantă. 

Organizarea multicromozomală a genomului eucariot este 
cerută şi de particularitățile realizării recombinării genetice la 
eucariote cu implicaţii în conferirea unei mai mari flexibilități 
evolutive. 

Cromozomul eucariot prezintă două unităţi structurale lon- 
gitudinale care au fost numite cromatide, libere pe toată lungi- 
mea cromozomului cu excepția unei, regiuni care s-a numit 
constricție primară la nivelul căreia este localizat centromerul, 
o zonă specializată a cromozomului pentru ataşarea sa la fi- 
brele fusului de diviziune. Regiunea centromerică constă din 
numeroase fibre cromatice, aşezate latură pe latură, ce pot 
trece de la un braț la altul cromatidei (fibre intercromatidice). 

Morfologia cromozomului eucariot este determinată de pla- 
sarea constricţiei primare de-a lungul acestuia. Astfel, cromo- 
zomul este metacentric, prezentînd două braţe egale cînd cen- 
tromerul este localizat în poziţie mediană. Cînd centromerul 
este plasat în afara regiunii mediane apar două braţe cromo- 
zomale inegale şi cromozomul se numește submetacentric. Cînd 
centromerul se află deplasat spre un capăt al cromozomului 
apar două braţe inegale dintre care unul foarte lung și altul 

foarte scurt, izodiametric și cromozomul se numește subtelo- 
centric. În sfîrşit, atunci cînd centromerul se află pe capătul 
cromozomului, deci terminal, există un singur braț cromozomal 
și cromozomul se numeşte telocentric. 


La nivelul cromatidei au fost descrise filamente spirale, 
reciproc încolăcite care s-au numit cromoneme și care prezintă 
din loc în loc îngroșări care s-au numit cromomere. Cromo- 
merele conferă cromonemei un aspect moniliform foarte evi- 
dent în timpul profazei din mitoză, dar mai ales din meioză, 
aranjamentul şi numărul cromomerelor fiind o caracteristică 
de specie. 

Structura bicromatidică a cromozomului eucariot metafazic 
este caracteristică perioadei cuprinse între apariţia cromozomi- 
lor la debutul diviziunii nucleare şi sfîrşitul metafazei. 

La nivelul fiecărei cromatide-surori din cromozomul meta- 
fazic se află cîte un dublu-helix ADN. Mononemia sau unine- 
mia cromozomului eucariot a fost dovedită pentru prima dată 
autoradiografic în 1957 de către Taylor și colab. (1957) şi apoi 
prin cercetări biochimice pe ADN din cromozomii de drosofilă 
de către Kavenoff și colab. (1973). Aceeaşi uninemie apare în 
cromozomul anafazic echivalent de fapt cu o cromatidă a cro- 
mozomului metafazic. Ipoteza uninemiei cromozomului eucariot 
este susținută de dovezi biochimice, ultrastructurale și genetice. 
Recent, Okada şi Comings (1979) au evidenţiat la nivelul cro- 
mozomilor metafazici de hamster chinezesc trataţi cu acetat de 
amoniu 4M şi întinşi pe suprafaţa apei distilate, existenţa unei 
organizări de un ordin mai înalt a ADN, care în urma unui 
asemenea tratament este eliberat sub forma unor serii regulate 
de rozete conectate de porţiuni liniare de ADN numite inter- 
rozete. Lungimea medie a regiunii în care molecula ADN ca- 
pătă configuraţia de rozetă este de 14 um care este apropiată de 
lungimea medie de 10 um a ADN cromomeric din cromozomii 
politenici de drosofilă. Segmentul interrozetă are o lungime 
medie de 4,2 um. Proteinele matrixului nuclear nehistonice care 
includ şi cantităţi semnificative de actină și tubulină sînt im- 
plicate în formarea rozetelor. 

Cea mai lungă piesă de ADN descrisă în nucleii celulelor 
umane are 22.000 um. Taylor și Hozier (1976) au stabilit că 
unitatea de replicare la celulele ovariene de hamster chine- 
zesc este de 4 um lungime, ceea ce implică cca 550.000 situri de 
iniţiere în nucleul diploid (2.200 000 um :4 um). Complemen- 
tul uman diploid conţine 6,9X10-:2 gm de ADN. Împărţind 
această valoare cu 3,14X10! gm/um de dublu helix ADN se 


100 


calculează 2,2 metri (2.200.000 um) de ADN per nucleu diploid 
uman (Bahr, 1977). 

Caracteristic pentru eucariotele evoluate este existenţa unui 
ciclu cromozomal numit ciclul condensării și decondensării cro- 
mozomului. Cromonemele sau cromonemata — cele două fibri- 
le longitudinale ale cromozomului eucariot — prezintă proprie- 
tatea de a se spiraliza mai mult sau mai puţin (spiralizare cro- 
mozomală) ceea ce determină variaţii în forma cromozomilor 
în timpul ciclului celular. Spiralizarea cromonemelor este în- 
soțită de condensarea cromozomului, procesul atingînd maxi- 
mum în metafază cînd cromozomul prezintă cea mai constantă 
morfologie. În timpul diviziunii cromozomul apare sub forma sa 
transportoare, formă cerută de o repartizare echilibrată a in- 
formaţiei ereditare în celulele fiice. După realizarea acestei 
repartizări care are loc în anafază şi desăvirșită în telofază 
cromozomul trece de la forma transportoare la forma sa func- 
ţională în cadrul nucleului interfazic. În forma funcţională cro- 
mozomul atinge gradul maxim de spiralizare a cromonemeior, 
însoţită de decondensarea şi desigur pierderea individualităţii 
cromozomului. Materialul cromozomilor se va organiza sub în- 
fățişarea cromatinei interfazice. Se pare că doar cromonemele 
îşi păstrează continuitatea atit la nivelul cromozomilor cît și 
la nivelul nucleului interfazic. Se cunosc puține lucruri despre 
cauzele şi. mecanismele spiralizării și despiralizării cromozo- 
mului eucariot. Cercetările din ultimul timp pun pe seama fos- 
forilării proteinelor cromozomale histonice, în speță a H,, con- 
densarea cromatinei la debutul diviziunii. 

Nucleul interfazic este metabolic activ, la nivelul său avind 
loc intense sinteze ale componentelor majore ale celulei și în 
primul rînd sinteza ADN și a proteinelor cromozomale histo- 
nice. Dublarea cantităţii de ADN este o condiție necesară des- 
făşurării mitozei şi impune diviziunea. Cînd replicarea cromo- 
zomilor nu este urmată de diviziunea nucleului şi ulterior a ci- 
toplasmei iau naştere diplocromozomi, cromozomii fii nese- 
parîndu-se în două celule fiice, rezultind o celulă care este 
endoploidă avînd o cantitate dublă, sau corespunziînd la un 
multiplu al cantităţii diploide de cromozomi, depinzind de nu- 
mărul de cicluri de replicare desfăşurate fără interpunerea mi- 
tozei. Un caz interesant este oferit de celulele glandelor sali- 
vare de diptere în care endociclurile duc la formarea cromo- 
zomilor politeni. Prin politenie se înţelege desfăşurarea de run- 
de multiple de replicare a cromozomilor, fără ca cromatidele 

fiice să se separe în nuclei fii diferiţi. Rămînînd asociate ele 
realizează o structură cromozomală politenică în care alternea- 
ză benzi clare şi benzi întunecate dispuse transversal, perpen- 
dicular pe lungimea brațului cromozomal. Cromozomii politeni 
reprezintă astfel forma interfazică a cromozomilor obișnuiți la 
nivelul cărora s-au desfășurat multiple runde de replicare. Di- 
mensiunea unor asemenea cromozomi este de peste 200 ori mai 
mare ca a cromozomilor obişnuiţi din care derivă. Deoarece are 
loc un proces de împerechere somatică a cromozomilor omologi 
în timpul politenizării lor, numărul cromozomilor politeni apa- 
rent reprezintă jumătate din acela al cromozomilor obișnuiți. 

Din asocierea intimă (împerecherea) la același nivel a cro- 
momerelor identice ale celor doi omologi rezultă un model de 
bandare specific fiecărei specii, pe baza căruia se poate alcătui 
o cartare citologică a genelor, admiţind că fiecărei benzi îi co- 
respunde o genă. În anumite regiuni benzile (cromomerele) 
prezintă o dispunere laxă, deslinată a fibrilelor, rezultînd struc- 
turi caracteristice care s-au numit pufe, iar cele care au o ex- 
tindere mai mare au fost numite inele Balbiani. La nivelul 
acestor structuri a fost evidenţiată prin experienţe autoradio- 
grafice cu 3H-uridină, desfășurarea unei intense transcrieri ge- 
netice. În cursul dezvoltării ontogenetice pufele apar într-o 
anumită ordine, indiciu că are loc o activare diferențiată, eșa- 
lonată a genelor, în funcţie de necesităţile de moment ale 
celulei. | 

Cromozomii politeni au fost descriși şi la angiosperme, pro- 
tozoare, în unele celule transformate malign. La plante cromo- 
zomii politeni nu sînt împerecheaţi, prezentind o structură gra- 
nulară, fără a prezenta benzi distincte. 

Cromozomii politeni apar în celulele înalt diferenţiate care 
nu se mai divid şi deci care reprezintă punctul terminus al 
unei linii celulare date. Astfel, cromozomii politeni nu vor 
mai reveni niciodată la forma obişnuită, celulele în care se află 
(de exemplu cele din glandele salivare ale larvelor de diptere) 
iuncţionînd foarte intens într-un moment precis circumscris al 
ontogeniei după care mor (glandele salivare ale adultului se 
dezvoltă ulterior din celule care au cromozomi obișnuiți). Poli- 
tenia ajută. tocmai în realizarea unei asemenea funcţionări la 
parametri metabolici maximi. 

În timpul meiozei în nucleul ovocitei primare, mai ales la 
batracieni dar şi alte vertebrate şi nevertebrate s-a descris un 
tip special de cromozomi care apare mai ales în stadiul de di- 

ploten prelungit. Acest tip 
de cromozomi numit lamp- 
brush (în perie de sticlă de 
lampă) este specific aces- 
tei faze şi este reversibil, 
căci în fazele ulterioare 
ale meiozei el revine la 
forma tipică de cromozomi 
specifică acelei specii. 
Acest tip de cromozomi 
apare și în spermatogene- 
ză la Drosophila. Dimen- 
siunea cromozomului lamp- 
brush poate depăși pe a- 
ceea a cromozomului poli- 
ten ajungînd la 1 mm, dar 
diametrul său este foarte 
subţire. Din cromomerele 
sale sînt proiectate late- 
ral bucle în perechi avînd 
diferite forme şi dimen- 
siuni (Fig. 34). Aceste bu- 
cle au o axă fină repre- 
zentată de ADN și din ea Fig. 34. Cromozomi „lampbrush” din ovo- 


a : . cite de Tritutus viridescens. Ei reprezintă 
sînt proiectate fibre care bivalenți (cromozomi omologi) şi deci două 


sint acoperite de un ma-  stucturi bicatenare de ADN prezentînd 
trix ce este alcătuit din regiuni strîns spiralizate-cromomerele. 
ARN și proteină. 

Aflîndu-se în mijlocul profazei primei meioze se înțelege 
că fiecare cromozom lampbrush reprezintă de fapt un bivalent, 
adică doi cromozomi omologi împerecheaţi. Bucla laterală apare 
în acest caz ca unitate de transcriere. Fiecare buclă apare asi- 
metrică în sensul că la nivelul uneia dintre inserţiile sale în 
cromomeră este fină şi lipsită de fibre reprezentînd capătul său 
gol, nud, de la care se remarcă un gradient de lungime al fibre- 
lor ce sînt proiectate din buclă, la început scurte și devenind 
progresiv mai lungi pe măsură ce se apropie de celălalt capăt 
al buclei unde se inseră în cromomeră. Este posibil ca la 
nivelul capătului gol sinteza ARN să fie blocaţă sau asimetria 
să apară ca un rezultat al polarizării formării buclei. Buclele 
sint considerate a reprezenta modificări reversibile ale struc- 
turii cromozomale la nivelul unor gene active, acest fapt fiind 

demonstrat şi de reducerea sau anularea lor atunci cînd se 
acţionează cu inhibitori ai transcrierii genetice. La unele uro- 
dele (salamandră de exemplu) din unele bucle care sînt omo- 
loage pufelor cromozomilor politeni, se desprind continuu 
structuri circulare care conțin ADN și care reprezintă nucleolii 
extracromozomali, rezultați în urma unui proces de extrare- 
plicare care se numeşte amplificare genică. Printr-o asemenea 
extrareplicare, cantitatea de ADN se măreşte considerabil, 
uneori depășind chiar cantitatea de ADN a cromozomilor în- 
şişi. 

Între cromozomii politeni şi cromozomii lampbrush apar 
unele asemănări cum ar fi amplificarea genică, fenomenul de 
pufare. — respectiv buclare, structura cromomerică, împere- 
cherea omologilor (în primul caz este vorba de o împerechere 
somatică, în al doilea de o împerechere normală meiotică). 

Marea deosebire dintre aceste două tipuri particulare de 
cromozomi, dar de excepțională importanță în înțelegerea fe- 
nomenului ereditar, este că în cazul cromozomilor politeni, spre 
deosebire de cromozomii lampbrush, transformarea (metamor- 
foza) este ireversibilă. Ei nu vor mai reveni la forma normală, 
tipică a cromozomilor obişnuiţi ci funcționează într-un stadiu 
critic al vieţii celulei, respectiv individului (stadiul larvar III) 
cînd sînt necesare sinteze de proteine, respectiv enzime ale 
glandelor salivare. După îndeplinirea rostului lor, celulele 
glandelor salivare se autolizează și odată cu ele şi cromozomii 
uriași — politeni. l 

Cromozomii lampbrush, după ce îşi îndeplinesc funcţia lor 
de sinteză intensă de ARNr revin, începînd din diachineză şi 
mai ales în metafaza I a meiozei, la forma normală de bivalenți 
asigurind continuitatea genetică în linia germinală. 


2.2.2. STRUCTURA ELECTRONOMICROSCOPICĂ A CROMATINEI 
ȘI A CROMOZOMULUI EUCARIOT 


Cercetările de microscopie electronică asupra cromatinei in- 
terfazice ca şi a cromozomului metafazic au stabilit că unitatea 
de structură a cromatinei eucariote este nucleosomul, o struc- 
tură periodică, repetitivă de histone și ADN. Fibra de croma- 
tină este flexibilă şi pe ea se află particule sferice dispuse pre- 
cum mărgeiele într-un șşirag. Nucleosomii se află deci atît în 

cromatina interfazică cît și în cromozomul metafazic, în eucro- 
matină și heterocromatină, pe această bază putîndu-se explica 
continuitatea structurală la nivel celular a materialului gene- 
tic la eucariote. l 

Particula nucleosomală are un diametru de 70—110 Å. 
Nucleosomul este alcătuit dintr-un octamer histonic în care 
intră în cantități egale fracțiunile histonice Ha, Hb, H3 și H, 
dar în dublu exemplar. Octamerul histonic are o greutate mo- 
leculară de 110.000 daltoni. El se asociază cu ADN de lungime 
corespunzînd la 200 perechi de baze. ADN stă la periferia octa- 
merului înfăşurat ca o superhelice plată (Fig. 35). Între parti- 
culele nucleosomice se află de asemenea ADN, lung de 1,8— 
3 nm, neasociat cu histone. Nu se ştie încă cum participă frac- 
ţiunea histonică H, la structura cromatinei. 

În ciuda unor deosebiri de vederi privind forma şi di- 
mensiunea nucleozomului, numărul de perechi de baze asociate 
acestuia şi lungimea ADN intercromozomal este clar că nucleo- 
zomul este o unitate de bază a cromatinei eucariote. Dimensiu- 
nile sale sînt de 70—125 Ă, formă de disc (se mai numește și 
platizom) sau sferică, fiind înfăşurat de 2 ori şi jumătate în- 
tr-o dispoziţie încreţită de o lungime de ADN care are 140— 
200 de perechi de nucleotide. După 
Gottesfeld şi colaboratorii (1975) numai | 
porțiunile inactive ale ADN sînt orga- A | 
nizate în nucleozomi. Histona H, este 100 Le 

p | 


implicată în superspiralizarea nucleo- 
zomilor şi a ADN internucleozomal și S N- 
împachetarea lor în fibra de cromatină ON 


(Bahr, 1977). 


Fig. 35. Relația dintre structura ADN, oligomeri 
histonici și fibrile de cromatină de diferite dimen- 
siuni (grosimi). Duplexul ADN de circa 25 Å 
diametru este supraspiralizat în interiorul subuni- 
tăților cromatinei (NUCLEOZOMI cu un pas (înăl- 
țime) de 50Å spre a da ofibră de 100 Å aşa cum 
apare la microscopul electronic. Întregul complex 
nucleohistonic este din nou spiralizat (înfășurat) 
cu un pas de 500 Å şi o rază de 130 Å spre a da 
o fibră de 200 A așa cum se vede la microscopul 
electronic. Porțiunile (întinderile) de ADN liber 
dintre nucleozomi în mod normal sînt mai lungi 
decît este arătat în această schemă. 

În fibra de cromatină ADN se află sub forma superspirali- 
zată raportul lungime ADN : lungime fibra de cromatină fiind 
de cca 30 la 1. Nucleozomii sînt menținuți în fibra de croma- 
tină prin cooperarea proteinelor specifice cum ar fi histona H4, 
nonhistonele și proteinele contractile. 

Cînd celula trece prin stadiul postreplicativ Gə al ciclului 
celular, cele două fibre replicate în stadiul precedent de sinteză 
S al interfazei se condensează spre a forma jumătatea unui 
cromozom (cromatida), pliindu-se în cromatide surori. Fiecare 
cromozom este pliat într-o configuraţie specifică în metafază. 

Structura electronomicroscopică a cromozomului eucariot 
relevă natura fibroasă a fibrei nucleohistonice care nu prezintă 
capete libere. 

Cercetări recente efectuate de către Loemmli de la Univer- 
sitatea Princeton din New Jersey arată că organizarea cro- 
matinei în cromozomul metafazic are la bază o reţea de pro- 
teine nonhistonice. Îndepărtiînd histonele şi majoritatea pro- 
teine:or nonhistonice din cromozomii metafazici umani a ajuns 
la constatarea că ADN cromozomal rămîne într-o structură 
organizată şi compactă care apare ca un miez central ce pre- 
zintă morfologia cromozomilor metafazici intacţi, fiind încon- 
jurat de un halou de ADN. Structura miezului central este 
dezorganizată în urma tratamentului moderat cu tripsină. Pro- 
duşii de digestie au fost analizaţi electroforetic. S-au eviden- 
tiat peste 30 fracțiuni de proteine nonhistonice. Aceste cerce- 
tări aduc date noi referitoare la structura cromozomului euca- 
riot şi arată că aceasta se bazează în primul rînd pe existenţa 
unei matrice de proteine nonhistonice care conferă cromozo- 
mului metafazic forma sa caracteristică. Aceste cercetări ur- 
mează să fie confirmate. 


2.2.3. COMPLEXUL SINAPTINEMAL 


În meiocite apare ca structură caracteristică prezentă doar 
la eucariote complexul sinaptinemal (C. S.) descris pentru pri- 
ma dată, în.1956, de către Moses. C. S. este o structură tripar- 
tită (Fig. 36) evidenţiată numai electronomicroscopic, prezentînd 
două componente laterale şi o regiune centrală mai puţin 
electrondensă numită spaţiu de împerechere. Regiunea centrală 
are o lăţime constantă de 1000 Ă, reprezentînd şi distanţa din- 

Fig. 36. Complexul sunaptinemal (CS). A. în spermatocitele de Philaenus 
spumarius se remarcă dimensiunile complexului sinaptinemal în absența materia- 
lului cromatic. Mărire x 78.000. B. complexe sinaptinemale multiple, în legă- 
tură directă cu membrana nucleară, + 48.000 (după Maillet şi Foillot, 1965). 


tre cromozomii omologi în pachiten, indiferent de lungimea 
cromozomilor omologi şi conţinutul de ADN din aceştia. În re- 
giunea centrală se află elementul central care are 200 Å dia- 
metru. Spaţiul dintre regiunea centrală și elementele laterale 
este traversat de filamente fine. La lăcuste și ascomicete, com- 
ponentele laterale apar ca o structură bandată cu o periodici- 
tate de aproximativ 100 À. Cromatina cromozomilor omologi 
vine în contact cu elementele laterale ale C. S., pe întreaga lor 
lungime. Ambele capete ale bivalentului sînt atașate la mem- 
brana nucleară prin telomerele lor. La formele la care în pa- 
chiten apare o distribuţie în buchet a bivalenţilor, ambele ca- 
pete ale bivalenților sînt atașate într-o regiune restrînsă a mem- 
branei nucleare, adiacentă centriolului. Formarea CS începe cu 
sinteza unei componente laterale în spaţiul dintre cromatidele- 
surori ale fiecărui cromozom leptotenic (încă aflat sub formă 
de univalent, neîmperecheat cu omologul său) şi capetele fie- 
cărui cromozom leptotenic (avînd între cromatidele sale un 
element lateral), sînt ataşate la membrana mucleară. Are loc 
alinierea relativă a cromozomilor omologi pe un spaţiu de cca 
3000 Ă, fără a se cunoaşte mecanismul prin care se realizează 
această împerechere prealabilă a omologilor. Elementele laterale 
ale C. S. ce aparţin omologilor se asociază avînd loc asambla- 
rea C. S. care determină o împerechere foarte exactă, cromo- 
meră la cromomeră, punct la punct a celor doi cromozomi omo- 
logi cu formarea bivalenţilor. Pentru asamblarea C. S., elemen- 

tele laterale ale fiecărui omolog suferă o transpoziţie dintre 
cromatidele surori spre exterior, deplasare determinată de 
rotirea cromatidelor surori față de componenta laterală. Este 
posibil ca componenta centrală a C. S. să derive din elemen- 
tele laterale omoloage prin existenţa unor fibrile dar Wester- 
gaard și Wettstein (1971, 1972) admit că elementul central al 
C. S. ar fi sintetizat în nucleol de unde migrează la locul de 
unire a elementelor laterale. În diplotenul tirziu C. S. se dez- 
organizează iar omologii sînt respinși de la nivelul bivalentului. 
fără însă a se separa, rămînînd uniţi la nivelul chiasmelor — 
semnu. citologic al schimbului intercromozomal (crossing-over), 
C. S. mediind schimbul dintre moleculele de ADN ale omolo- 
gilor. 

C. S. apare ca o structură ribonucleoproteinică. Această 
aserțiune se bazează pe rezultatul digestiei enzimatice cu DN- 
ază care dizolvă cromatina bivalentului fără a altera structura 
complexului sinaptinemal. 

Rezultă că ADN nu este un component major al C. S., pu- 
tînd fi prezent însă în cantităţi infime. În schimb, ribonucleaza 
dezorganizează regiunea centrală și cea mai mare parte a ele- 
mentelor laterale. 

Prezenţa componentei proteinice în C. S. este dovedită de 
rezultatul digestiei cu enzime proteolitice (tripsina). Elementele 
laterale dau reacţii citochimice care indică prezenţa în ele de 
proteine bazice de tip histonă, regiunea centrală dînd reacţie 
citochimică diferită de aceea a elementelor laterale. 

Există unele afirmaţii după care ADN rămas nereplicat în 
faza S premeiotică şi replicat în zigoten (Stern şi Hota, 1969, 
Hota și Stern, 1971) ar media împerecherea cromozomilor omo- 
logi dar după alţi autori (Westergaard şi Wettstein, 1972) în- 
săși componenta laterală a C. S. poartă informaţia pentru 
împerecherea sit la sit a cromatidelor cromozomilor omologi. 

Complexele sinaptinemale mediază formarea de heteroduple- 
xuri ADN. După unele ipoteze ar exista gene care codifică sin- 
teza unor proteine alosterice de imperechere, capabile să se 
ataşeze la anumite secvenţe de nucleotide. Ar exista două ti- 
puri de asemenea proteine de împerechere, unele caracteristice 
regiunilor eucromatice, altele caracteristice regiunilor hetero- 
cromatice. După altă ipoteză ar exista gene de fuziune care ar 
dirija sinteza unor proteine de împerechere bivalente speci- 
fice celor doi cromozomi omologi ai fiecărui bivalent. Aceste 
gene ar fi derivat printr-un crossing-over inegal între cromo- 
zomi omologi. 

3. CARACTERISTICILE ORGANIZĂRII EUCARIOTE 


1. Închiderea materialului ereditar într-un spaţiu genetic 
reprezentat de nucleu. 

2. Asocierea permanentă a ADN şi histonelor cu formarea 
fibrelor nucleohistonice. 

3. Prezenţa a trei clase de secvenţă în ADN: secvenţe uni- 
ce, secvențe moderat repetate şi secvenţe înalt repetate. 

4. Diterenţierea a două stări funcţionale ale cromatinei — 
eucromatina şi heterocromatina. 

5. Evoluţia unui ciclu de condensare şi decondensare a 
cromatinei. 

6. Organizarea unui fus de diviziune care asigură reparti- 
zarea echilibrată a produşilor de replicare. 

7. Specializarea la nivelul cromozomului a unei regiuni de 
ataşare la fibrele fusului de diviziune — centromer (cineto- 
chor). 

8. Organizarea nucleolului ca structură intranucleară spe- 
cializată în sinteza ARN ribozomal. El este asociat cu regiunea 
organizator nucleolară (N. O.) a unuia sau a mai multor cro- 
mozomi. 

9. Apariţia unui centriol cilindric cu formula ultrastructu- 
rală 9X3 filamente, implicat în organizarea fusului de divi- 
ziune. 


4. PROCARIOTE-EUCARIOTE, O COMPARAȚIE 


Procariotele prezintă ADN necomplexat cu proteine bazice 
histonice (cu unele excepţii — E. coli, Anabaena, Aphanocap- 
sa). ADN procariot nu prezintă secvenţe repetate (excepţie gene 
ribozomale prezente în cîteva copii). Nici ADN viral nu pre- 
zintă secvențe repetate de baze cu excepţia fagilor din grupa 
T pară (Tə, T4, Te) al căror cromozom prezintă repetiții de baze 
la fiecare capăt. Procariotele nu au materialul ereditar încadrat 
întru-un spaţiu genetic definit. 

Cantitatea de ADN este mult mai mare la eucariote, cores- 
punzînd unei cantităţi mai mari de informaţie ereditară (ta- 
belul 2). 

Tabelul 2 


Date cantitative privind genomul viral şi celular:(după J.H. Taylor) 


cu Lungimea | Număr de 

: - cromo- 

Grupa Specia ADN/genom matai tam) zomi 
(n) 


Polioma | 0,00158 1 
pX 174 | 0,00186 1 
fagul T 7 0,0122 1 
Virusuri fagul ì 0,0172 1 
fagul T 4 0,0520 4-6 1 
Virusul Fowlpox 0,0930+6 1 
z E. coli Lark 0,45 x 10-2? 1,530 1 
Bacterii E. coli Cairns 1,400 1 
Alge Chlamydomonas 3 x 10—2| 10,200 16 
, Drojdie 1,8 x 10—2 6.12 15 
Ciuperci Neurospora 4,6 x 102| 15,64 7 
Raphanus sativus „23 830,00. a 
Vicia faba , - 
Angio- Lilium longiflo 53 18.020 12 
sperme Xanthorhiza 0 45 153 18 
Aquilegia , 
0,45 153 7 
Drosophila melanogaster | 0,18 61,2 4 
Neverte- Chironomus 0,20 68,0 4 
brate pallidivittatus 
Pești (specii diferite) 0,7—2,8 238—952 24—30 
Dipnoi: Protopterus 50 17.000 19 
Lepidosiren 124 42.160 19 
Amphibia 4,9 1.666 13 
Vertebrate gufo an dra 24,6 8.364 13 
Piethodon 
Necturus maculosus 94,5 32.130 12 
Reptile 


Ord. Squamata 


i 2,1—2,3 714—782 | 18—23 

Ord. Crocodylia 29—31 986 — 1054 21 
sari f 

Mamifere-hamster 2a 4,2 10Sa 00 

Om 3.0 1.020 23 

Eucariotele conţin de cca sute de mii de ori mai mult ADN 
decît virusurile şi de mii de ori mai mult decît bacteriile. 
Există însă mari variaţii cantitative chiar în cadrul aceluiaşi 
grup de organisme eucariote. Drojdiile bunăoară, eucariote ti- 
pice, conțin o cantitate de ADN nu cu mult mai mare decît 
bacteria E. coli, pe cînd în nucleii unor dinoflagelate se află 
mai mult ADN decît la om. Nu există deci o relație simplă, di- 
rectă între cantitatea de ADN şi aceea de informaţie eredi- 
tară. (ADN nerepetitiv). 


5. GENOMUL EXTRANUCLEAR 


La eucariote, în afara nucleului se află molecule informa- 
tionale de ADN cantonate la nivelul unor organite specifice 
precum mitocondriile și cloroplastele ca şi în kinetozomii de la 
ciliate, granulii bazali ai flagelilor organismelor flagelate și 
kinetoplastele de la Trypanosomidae. Din această cauză celula 
eucariotă apare ca o structură multigenomică în care, alături 
de un genom nuclear există cel puţin alți doi genomi diferiți 
extranucleari — genomul cloroplastic specific celulei vegetale 
și genomul mitocondrial, comun celulei vegetale şi animale 
(Fig. 37), ADN organitelor, localizat în matrixul acestora, pre- 
zintă un aspect ultrastructural similar aceluia al nucleoidului 
bacterian sau cianobacterian, în care se remarcă o rețea tridi- 

Fig. 37, Fracțiuniie de ADN celular de la Euglena v 
gracilis. (a) Bandarea care apare în tubul de + 
centrifugă care conține ADN de Euglena gracilis > ADN 
(centru și dreapta) şi ADN de fag SP 8 folosit ca +} mitocondrie 
standard (stînga). (b) Analiza spectrofotometrică 2 ADE aste 
în ultraviolet a benzilor. Banda cu densitatea -, 
1,743 corespunde ADN martor SP 8. Banda =. , 
. . {v pi Q 
principală din centru corespunde ADN nuclear. 3 | | 
ADN mitocondrial bandează la 1,691 iar ADN 4 1,743 169% 1686 
<a ' STN 


cloroplastic bandează la 1,686 (greutate mole- 
culară 9,2 x;10° daltoni). 


greu densitatealg cm) ușor 

mensională de fibrile fine de ADN cu orientare randomizată, 
avînd un diametru de cca 25 Å. Înseamnă că şi în acest caz 
este vorba de lipsa asocierii ADN cu histonele. 

De regulă ADN extranuclear se prezintă ca molecule cir- 
culare bicatenare de ADN, dar şi sub formă de molecule li- 
niare. ADN extranuclear se replică după modelul semiconser- 
vativ şi relativ independent de replicarea ADN nuclear avînd 
echipament enzimatic propriu de replicare şi de transcriere. 
Organitele celulei eucariote, cloroplastele şi mitocondriile, pre- 
zintă un sistem autonom de sinteză proteinică echipament enzi- 
matice propriu cu ribozomi specifici de tip procariot (70 S) 
și cu ARNt specific. Există însă o strînsă independenţă între 
funcţionarea genomului nuclear şi a celui cloroplastic sau mi- 
tocondrial. ADN mitocondrial este o structură circulară dublu- 
catenară care are o greutate moleculară ce variază între 1X107 
şi 5X107 daltoni. El are o dimensiune mai mare la ciuperci, 
protiste şi plante superioare. Mamiferele au un genom mito- 
condrial mic de 1 X 107 daltoni. | 

La drojdie, ADN mitocondrial are 5 X 107 daltoni ceea ce 
corespunde la 75 kilobaze. Primele gene care au fost desem- 
nate a codifica componente ale maşinăriei de sinteză protei- 
nică mitocondrială au fost desemnate gene syn şi ele includ ge- 
nele pentru ARNr şi ARNt mitocondrial (Tzagolofi şi Macino, 
1977). La Saccharomyces cerevisiae s-au descris cel puţin 30 
tipuri diferite de ARNt mitocondrial. Numărul total de specii 
izoacceptoare de ARNt este în acord cu ipoteza wobble (vezi 
codul genetic). La Saccharomyces nu este necesar importul de 
ARNt citoplasmatic pentru sinteza proteinică pe ribozomi mi- 
tocondriali. La Tetrahymena însă numai ARNt pentru leucină, 
fenilalanină, triptofan şi tirozină sînt sintetizaţi pe matriță de 
ADN mitocondrial, restul fiind importaţi din citoplasmă, avînd 
origine nucleară. Aminoacil sintetazele mitocondriale, factori de 
iniţiere a sintezei proteinelor în mitocondrii și cele mai multe 
proteine ribozomale sînt produși ai genelor nucleare sintetizaţi 
pe ribozomi citoplasmatici. 

Mutaţia „poky“ de la Neurospora crassa apare ca rezultat 
al absenței unei proteine specifice a subunităţii ribozomale 
mici (30 S) a ribozomilor mitocondriali. Această proteină a fost 
desemnată var 1 şi este codificată de o genă mitocondrială. A 
doua clasă importantă de gene mitocondriale a fost desemnată 
genele mit și codifică proteine ce funcţionează în transportul 
electronilor şi fosforilarea oxidativă. Mutaţiile mit afectează 

trei complexe ale membranei interne, citocromoxidaza, coen- 
zima QHo-citocrom c, reductaza și ATP-aza oligomicin sen- 
sibilă. 

Din totalul a nouă proteine sintetizate în mitocondrii șase 
s-au dovedit a fi specificate de ADN mitocondrial. S-au descris 
trei grupe de complementaţie mitocondrială oxi 1, oxi 2 şi oxi 
3 care intervin în codificarea subunităţilor citocromoxidazelor 
sintetizate în mitocondrii. Mutaţiile din grupul de complemen- 
tație cob sînt deficiente în citocromul b. Un grup de mutante 
mitocondriale deficiente în ATP-ază desemnate pho 2 pre- 
zintă leziuni în componenta proteolipidică a ATP-azei. 

La S. cerevisiae mutantele citoplasmatice spontane „petite“ 
prezintă unități genomice mitocondriale în care un segment 
excizat al genomului parental de tip sălbatic (normal) a fost 
amplificat în tandem. Acest segment excizat devine unitatea 
repetată a genomului „petite“. Acest genom „petite“ la rîndul 
său, deși produsul unui eveniment mutaţional poate suferi de- 
leţii care duc la genomuri „petite“ secundare, avînd unităţi 
repetate mai scurte (Gaillard și colab., 1980). Studiul mutante- 
lor spontane „petite“ arată că în mod frecvent capetele seg- 
mentului excizat corespund la secvenţe scurte ale genomului de 
tip sălbatic care sînt extrem de bogate în GC. Astfel, clusterii 
(grupări masive) de GC sînt localizaţi în segmente lungi bogate 
in AT. Repetiţii de secvenţe s-au dovedit a fi prezente atît la 
nivelul clusterilor GC cît şi a spațiatorilor AT, ceea ce face 
probabilă posibilitatea ca excizia să se realizeze printr-un me- 
canism de recombinare nelegitimă cu specificitate de sit, între 
secvenţe omoloage. 

Combinarea metodelor de cartare genetică și de cartare fi- 
zică a dus la cartarea markerilor mit— şi de rezistenţă la anti- 
biotice din genomul mitocondrial de la S. cerevisiae. 

Pe calea analizei co-retenției şi co-deleţiei alelelor mutante 
în şi din ADN mitocondrial al mutantelor petite (0) şi a ana- 
lizei produşilor de recombinare (analiză genetică) din încruci- 
şări bi- şi trifactoriale, s-a stabilit circularitatea hărţii genetice 
mitocondriale, unicul grup de lincaj genic mitocondrial avînd 
ca suport fizic molecula circulară dublu-catenară de ADN 
mitocondrial. 

Genele ribozomale mitocondriale şi pentru ARNt mitocon- 
drial au fost cartate prin hibridarea acestor produşi cu frag- 
mente de ADNmt de la tipul sălbatic şi de la tipul ọ— (petite) 
generate prin restricţie cu endonucleaze de restricţie. 

Harta genetică mitocondrială evidenţiază o considerabilă 
dispersie a genelor care codifică funcții înrudite. Cele trei gene 
structurale care codifică citocromoxidaza sînt separate de sec- 
venţe care conţin genele syn și mit. 

Genele ARNr, ARNt şi ATP-azei sînt de asemenea distri- 
buite împrăștiat în tot genomul mitocondrial. Această distribu- 
ţie specifică a genelor mitocondriale elimină posibilitatea expre- 
siei lor coordonate controlată prin sinteza unui ARNm poli- 
cistronic, genele mitocondriale, spre deosebire de cele de pro- 
cariote, apar a îi transcrise individual, caracteristică specifică 
şi genelor nucleare eucariote. | 

Cloroplastul plantelor superioare conţine un număr mare 
de molecule circulare, identice cu ADN cu o greutate mole- 
culară de cca 9X107 daltoni. Fiecare moleculă conţine infor- 
maţia genetică totală a organitului (Börner, 1980). Ca urmare, 
numărul de copii ale fiecărei gene cloroplastice per celulă poate 
ajunge la cîteva mii, depinzind de numărul de cloroplaste per 
celulă şi de cel al moleculelor de ADN per cloroplast. 

Cu ajutorul endonucleazelor de restricţie s-a stabilit harta 
fizică a genomului cloroplastic și au fost cartate genele pentru 
©- ARNr, ARNt, subunitatea mare a fracțiunii proteinice I şi pen- 
tru unele polipeptide neidentificate. S-a stabilit că genele 
ARNr sînt localizate în cadrul unor regiuni cu secvențe repe- 
tate din ADN (în cadrul a două repetiții inversate la spanac, 
porumb şi Chlamydomonas şi în cadrul a trei repetiții în tan- 
dem mai mici la Euglena). Pe ribozomii cloroplastici sînt sinte- 
tizate mai mult de 90 polipeptide distincte, incluzînd şi sub- 
unitatea mare a fracțiunii proteinice I (ce participă în cataliza 
enzimatică a fotosintezei), trei subunități ale factorului de cu- 
plare CF4, doi factori de elongaţie şi citocromii. Un număr mare 
de proteine cloroplastice sînt sintetizate pe ribozomi citoplas- 
matici şi includ enzime ale ciclului Calvin, enzimele sintezei 
pigmentului ADN polimeraza, polipeptidele tilacoidelor şi mem- 
branele anvelopei cloroplastului. Polipeptidele sînt evident sin- 
tetizate în citoplasmă, ca precursori avînd o secvență semnal. 
Această secvenţă adițională permite transportul specific prin 
anvelopa cloroplastului după care este eliminată. În membrana 
anvelopei cloroplastului se află receptori specifici pentru sec- 
vența semnal a moleculelor precursoare, facilitind trecerile 
prin membrană. 

Recent, au fost izolaţi cromozomi cloroplastici intacţi de la 
alga Euglena ca şi de la numeroase plante superioare şi s-a 

constatat că aceştia sînt circulari, avînd o circumferiţă de cca 
45 um, ceea ce corespunde la cantitatea de ADN de la fagii 
T» sau Tz. 7 

S-a constatat că genele cloroplastice care codifică diferitele 
enzime sau proteine ce participă în fotosinteză sau în morfo- 
geneza organitului sau genele mitocondriale ai căror produși 
dirijează sinteza unor enzime ce intervin în lanțul transporto- 
rilor de electroni sau a unor proteine structurale: suferă mu- 
tație şi recombinare. Ele alcătuiesc ca şi la procariote un sin- 
gur grup de înlănțtuire. 

Cercetări de hibridare moleculară au demonstrat lipsa unei 
omologii între ADN nuclear şi ADN extranuclear. O analogie 
mai mare apare între ADN extranuclear şi ADN bacterian sau 
cianobacterian, de unde s-a tras concluzia că organitele celu- 
lei eucariote ar fi derivat prin endosimbioza unor strămoşi de 
tip procariot — bacteriile pentru mitocondrii, cianobacteriile 
pentru cloroplaste (Gavrilă, 1978). Există şi alternativa ca ce- 
lula eucariotă să derive prin transformarea progresivă a ce- 
lulei procariote, organitele citoplasmatice ale celulei eucariote 
provenind prin transformarea membranelor tilacoide şi prin 
compartimentalizarea genomului inițial în genom nuclear, mi- 
tocondrial, cloroplastic etc. 


Capitolul IV 


CODIFICAREA BIOCHIMICA 
ȘI EXPRESIA GENICĂ 


1. GENERALITĂȚI 


Gena reprezintă un segment din macromolecula ADN a 
cărui secvenţă de nucleotide deține, sub formă codificată bio- 
chimic, informaţia genetică necesară pentru sinteza unei catene 
polipeptidice. Această informaţie este transmisă în procesul 
de transcriere unei monocatene ARN care poartă astfel mesa- 
jul genetic ce dirijează includerea în catena polipeptidică a 
aminoacizilor corespunzători. Secvența genică codificatoare este 
precedată de o secvenţă necodificatoare de circa 50 nucleotide 
care s-a numit regiune promotor, reprezentînd situl de ataşare 
a ARN polimerazei în vederea transcrierii. De asemenea în 
cadrul genei se mai află o regiune implicată în reglarea tran- 
scrierii genei și care a fost numită regiune operatoare. Uneori 
două sau mai multe gene care deţin informaţia genetică ce di- 
rijează sinteza unor enzime ce intervin în aceeaşi cale meta- 
bolică pot avea același promotor și același operator. În acest 
caz asemenea gene sînt transcrise sub forma unui transcript 
comun care poate fi apoi clivat în diferite catene ARNm pur- 
tătoare ale mesajului genetic pentru fiecare catenă polipepti- 
dică. 

Genele care deţin informaţia genetică pentru sinteza poli- 
peptidelor se numesc gene structurale. Transcriptele lor repre- 
zentate de ARNm sînt traduse în polipeptide. 

Genele care deţin informaţia genetică pentru sinteza ARNr 
se numesc gene ribozomale. Transcriptele lor nu sînt traduse. 

Conversia (traducerea) mesajului genetic din limbaj de acid 
nucleic construit din cele patru nucleotide într-un limbaj pro- 

teinic, construit din cei 20 aminoacizi principali este mediată 
de un sistem de codificare-decodificare cunoscut sub numele de 
cod genetic. Această conversie se realizează la nivelul ribozomi- 
lor — locul sintezei proteinice — şi are loc prin participarea 
celor trei categorii principale de ARN celular: ARNm, ARNt 
şi ARNr. 

Ideea profetică a lui E. Schrödinger din anii 1944—1945 
despre natura relaţiei dintre acizii nucleici şi proteine formu- 
lată în termeni de codificare biochimică s-a dovedit reală şi 
cristalizată sub denumirea dogmei centrale a biologiei mole- 
culare elaborată în anul 1956 de către Crick. Dogma centrală a 
biologiei moleculare a admis transferul unidirecţional al infor- 
maţiei genetice ADN — ARN — proteine. Ulterior, descope- 
rirea reverstranscrierii a adus corecții dogmei centrale a biolo- 
giei moleculare, demonstrînd posibilitatea unui transfer invers 
de informaţie genetică de la ARN la ADN. 


2. CODUL GENETIC 


Codul genetic reprezintă un sistem biochimic prin care se 
stabilește relaţia dintre acizii nucleici și proteine. 

Relaţia dintre mutaţia unei gene și blocarea unor etape spe- 
cifice ale unui lanţ metabolic la Neurospora a fost stabilită 
înainte de 1944 de către Beadle şi Tatum sub formula meta- 
iorică: o genă — o enzimă. Colinearitatea genă — polipeptidă 
a fost ulterior demonstrată în numeroase cazuri. Astfel, în 
1957 Ingram și Husit au arătat că hemoglobinele de tip A şi S 
au o structură primară care diferă printr-un singur aminoacid 
(fig. 38). Hemoglobina S este o hemoglobină mutantă. S-a tras 
concluzia că mutaţia a alterat poziţia nucleotidelor la nivelul 
genei iar această alterare a fost tradusă printr-o alternare a 
poziţiei unui aminoacid în catena polipeptidică. Veridicitatea 
colinearităţii nucleotidelor de la nivelul genei cu aminoacizii 
de la nivelul catenei polipeptidice a fost demonstrată experi- 
mental de către Yanofsky în 1964. Analizînd mutanţii auxotrofi 
de E. coli indușşi prin iradiere UV, deficienţi în proteina A a 
triptojansintetazei, proteină care reprezintă o catenă polipepti- 
dică de 267 aminoacizi, autorul a constatat că în poziţia 210, 
mutanta A are arginina iar mutanta A; are acidul glutamic 
pe cînd tipul normal prezintă în poziția respectivă glicina. Pe 

Fig. 38. Comparaţia cromatogramelor peptidelor produse prin digestie cu tri- 
psină a hemoglobinei normale (HbA) şi hemoglobinei din celule falciforme (HbS) 
din care reiese modificarea în poziția peptidei 4. 


această bază s-a tras concluzia că o schimbare în secvenţa de 
nucleotide determină înlocuirea unui aminoacid cu altul, de 
unde dovada colinearităţii nucleotide — aminoacizi, respectiv 
o colinearității genă—proteină. 

În anul 1952 Dounce şi apoi în anul 1954 Gamow, bazati pe 
descoperirea lui Astbury şi Bell din 1938 care au constatat prin 
cercetări cristalografice că spaţiul dintre nucleotide în ADN 
este aproximativ egal cu spaţiul dintre aminoacizi în catena 
polipeptidică, emit ipoteza potrivit căreia secvența liniară de 
nucleotide din ADN determină secvenţa liniară a aminoacizi- 
lor din catenele polipeptidice ale moleculelor proteinice. 

Gamow a analizat statistic relaţia dintre polinucleotide, re- 
prezentînd cuvinte lungi scrise într-un alfabet cu patru litere 
(cele patru baze azotate) și polipeptidice, reprezentînd cuvinte 
lungi scrise într-un alfabet cu 20 litere (reprezentate de cei 20 
aminoacizi principali). Dacă secvenţa de nucleotide din acidul 
nucleic determină secvenţa de aminoacizi din polipeptidă se 
pune problema relației dintre cele 4 baze azotate şi cei 20 ami- 
moacizi principali în termeni de determinare cantitativă: cîte 
baze azotate determină un aminoacid? 

Dacă se: admite că o singură bază azotată determină 
(specifică sau codifică) un singur aminoacid atunci în vir- 
tutea relației 4t — 4 nu vor putea fi specificaţi decît 4 amino- 
acizi. Tot astfel combinări de cîte două baze azotate, potrivit 
relaţiei 42 = 16 sînt insuficiente spre a specifica toți cei 20 ami- 

noacizi principali. Doar combinări de cîte 3 baze azotate 
(45 = 64) pot să ofere posibilitatea specificării tuturor celor 20 
suplimentare de specificare. 

Relaţia nucleotide-aminoacid a fost dovedită experimental 
studiindu-se mutaţiile induse de către acidul nitros la VMT, a 
cărui capsidă constă din 2150 catene polipeptidice identice, 
fiecare conținînd cîte 158 aminoacizi. Mutaţiile induse de către 
acidul nitros sînt tranziţii de tipul A > G sau C — U (vezi 
mutageneza). În urma apariţiei acestor mutații la nivelul nu- 
cleotidelor din ARN genetic al VMT, care îndeplinește şi rol 
de ARNm, apar modificări şi în catena polipeptidică. Aceste 
modificări sînt de tipul unor substituţii de aminoacizi: 


Prolină — Serină — Fenilalanină sau 
Prolină — Leucină — Fenilalanină. 


S-a dedus că Prolina este specificată de un codon la care cel 
puțin două nucleotide sînt fie A, fie C. Tranziţia A— G sau 
C — U a uneia din aceste nucleotide trebuie că generează codo- 
nul Serinei, respectiv pe acela al Leucinei. În codonul Fenilala- 
ninei ambele nucleotide trebuie să fie G sau U. 

Pe seama unor deducţii asemănătoare şi a analizei varian- 
telor hemoglobinei umane, Nirenberg a descifrat în 1961 codul 
genetic. 

Efectuîndu-se studii genetice asupra mutantelor induse cu 
proflavină la bacteriofagul T, s-a demonstrat experimental că 
unitatea care codifică un aminoacid este tripleta de nucleotide 
care s-a numit codon. 

Asemenea studii în care s-au aplicat teste de recombinare 
cu tipul sălbatic au condus la concluzia că în urma acţiunii 
proflavinei are loc fie adiţia, fie deleţia de baze din secvenţa 
polinucleotidică. Astfel, există mutante iniţiale notate conven- 
tional cu „—“ şi mutante naturale de reversie notate cu „+“. 

O secvenţă iniţială, normală de nucleotide va fi citită din 
trei în trei baze azotate spre a dirija de fiecare dată plasarea în 
lanţul polipeptidic a unui aminoacid. 

Dacă se admite că secvenţa de nucleotide reprezentind ca- 
drul de citire începe să fie citită dintr-un punct fix, deleţia unei 
singure perechi de nucleotide va duce la schimbarea tuturor 
tripletelor, modificînd cadrul de citire și atunci în catena poli- 
peptidică vor fi încluşi cu totul alți aminoacizi decît în cazul 
normal. Are loc citirea greșită a codului. Astfel, dacă cadrul 

normal de citire este GACG. GAG. GAG. GAG, inserția unui 
singur C la nivelul săgeţii va determina următorul cadru de 
citire: GAG. GAC. GGA. GGA. etc. Tot astfel deleţia lui A va 
produce de asemenea schimbarea cadrului de citire GAG. GAG. 
GAG. GAG şi atunci secvenţa de triplete va fi GAG. GGG. 
AGG. AGG. etc. În ambele cazuri este schimbat totalmente ca- 
drul de citire mai ales dacă asemenea alterări se produc la în- 
ceputul genei. Se sintetizează o proteină anormală, mutantă sau 
nefuncţională. 

Dacă în urma mutaţiei, după ce a avut loc iniţial o deleţie 
a unei perechi de baze azotate, va avea loc adiţia unei alte 
perechi de baze azotate în porţiuni adiacente ale aceleiași gene 
se poate restabili ordinea normală a nucleotidelor (se reface 
cadrul de citire) şi ea va fi citită normal. Astfel, consideriînd 
polinucleotida GAG, inserţia lui C urmată de deleţia lui A va 
reface cadrul normal de citire, va avea loc o citire corectă a 
sa şi se va sintetiza un polipeptid normal: 


GAG. GAG. GGA. GGA. GGG. GAG. GAG... 


chiar dacă cîteva triplete pe porţiunea în care se realizează adi- 
ţia şi deleţia vor fi modificate. Deleţia sau adiţia uneia, a două 
sau a patru perechi de nucleotide nu reface ordinea normală a 
nucleotidelor respectiv a codonilor şi are loc sinteza unei pro- 
teine mutante. 

În anul 1961 Nirenberg și Matthey pe de o parte şi Kho- 
rana pe de alta, folosind ARNm sintetizaţi artificial ce conți- 
neau o secvenţă cunoscută de nucleotide, au reuşit să sinteti- 
zeze in vitro diferite polipeptide în sisteme acelulare care con- 
ţineau ribozomi, factori proteinici necesari pentru sinteza poli- 
peptidică precum şi tot setul de ARNt. S-a analizat apoi 
compoziția polipeptidelor sintetizate. Astfel cînd au folosit un 
homopolimer poliribonucleotidic format numai din uracil — 
(poli U} a fost sintetizată in vitro polipeptidul polifenilalanina. 
Astfel, s-a demonstrat că tripleta UUU specifică aminoacidul 
fenilalanina. Cînd s-a folosit poli-C s-a sintetizat poliprolina. 
Poli-A determină sinteza polilizinei. Numai poli-G nu a putut 
fi verificat iniţial căci formează între resturile guanină punți 
de hidrogen care determină conformaţii spaţiale multicatenare 
spirale la care ribozomii nu se pot ataşa. Ulterior s-a stabilit 
că GGG codifică glicina. Experiențele de verificare a proprie- 
tăţilor de codificare ale polimerilor au fost continuate luîndu-se 
în considerare copolimeri. Pe această bază s-a stabilit că poli 
A-G determină încorporarea lizinei într-o catenă polipeptidică 

pe cînd poli C-G determină încorporarea într-o catenă poli- 
peptidică a alaninei, argininei și prolinei. O secvenţă repetitivă 
CUCUCU determină sinteza unui polipeptid în care leucina 
alternează cu serina. Au fost folosiţi apoi copolimeri cu 2 baze 
azotate în proporţii diferite şi cu 3 baze azotate diferite reușin- 
du-se sinteza de polipeptide artificiale în care erau incluşi 
diverși aminoacizi. Prin asemenea experienţe s-a putut deter- 
mina direct relaţia de specificare a aminoacizilor de către nu- 
cleotide. Dar prin ele nu se putea stabili ordinea nucleotidelor 
în cadrul tripletelor. Pentru aceasta a fost sintetizat artificial 
un ARNm alcătuit din două nucleotide diferite dar la care se 
ştia care este ordinea acestor nucleotide. De exemplu s-a con- 
struit un ARNm artificial de tip UGU-GUG-UGU-GUG etc. şi . 
s-a constatat că el dirijează sinteza unui polipeptid în care 
cisteina alternează cu valina. Pe această cale s-a putut deter- 
mina experimental ordinea nucleotidelor celor mai multe tri- 
plete. Ulterior, pe baza unor tehnici sofisticate care au inclus 
hidroliza ribonucleazică a ARNm, ultracentrifugarea fracțio- 
nată și electroforeza lizatelor, cromatografia pe hirtie cu sta- 
bilirea fingerprint-urilor diferitelor oligonucleotide, analiza 
spectrofotometrică în ultraviolet şi analiza „de vecinătate“ prin 
care se poate stabili poziția radicalilor fosforici s-a putut de- 
termina ordinea nucleotidelor în diferitele triplete. 

În studiul codificării biochimice a fost aplicată şi metoda 
identificării aminoacizilor — ARNt fixaţi pe ribozomi sub in- 
fluenţa unui codon cunoscut. Această metodă ca şi celelalte 
prin care s-a descifrat codul genetic s-au bazat pe constatarea 
că ionii Mgt+ în concentrație mare împiedică disocierea ribo- 
zomilor 70 S în subunitățile sale şi permit acestora să iniţieze 
traducerea fără codonul inițiator AUG. Astfel, în 1964, Niren- 
berg a sintetizat trinucleotide cu secvenţe de baze cunoscute, 
acestea au fost asociate cu ribozomii şi s-a urmărit care dintre 
ARNt se leagă la un asemenea complex. De exemplu, trinucleo- 
tidul 5” GCC 3” legat la ribozom a determinat atașarea la com- 
plexui format doar a ARNt pentru alanină dintr-un amestec de 
diferiţi ARNt. Tot astfel, 5 GUU 3’ acţionînd ca ARNm, de- 
termină legarea la ribozomi doar a ARNt pentru valină. Pe 
această cale s-a putut stabili direct semnificaţia de codificare 
a fiecărui codon. Astfel, s-a rezolvat semnificaţia de codificare 
a trei izomeri UG: UUG-leucină; UGU-cistenă; GUU valină. 
Folosind această cale s-a reuşit descifrarea în totalitate a co- 
dului genetic. Crick a sugerat aranjarea codonilor într-un ta- 
bel care să reprezinte grafic codul genetic. Semnificaţia acestui 

tabel pentru Biologie este comparabilă cu aceea a tabelului 
periodic al elementelor pentru Chimie. i 

Au fost studiate de asemenea mutațiile care determină sub- 
stituția unor aminoacizi din molecula unor proteine binecu- 
noscute ca secvență de aminoacizi cum sînt hemoglobina, trip- 
tofansintetaza de E. coli şi proteina VMT. 

Mutațiile de substituție afectează de regulă o singură nu- 
cleotidă din catena polinucleotidică. O mutație de substituție 
care apare cu mare frecvență la hemoglobina umană duce la 
înlocuirea valinei cu izoleucina. Cum valina este codificată de 
GUU iar izoleucina de 1 A 2U s-a tras concluzia că ordinea 
nucleotidelor în tripleta izoleucinei este AUU, codonul valinei 
devenind prin substituția G cu A codonul izoleucinei. Printr-o 
analiză de acest fel s-au putut dovedi experimental raporturile 
de codificare şi s-a descifrat codul genetic (fig. 39). Cea mai 
neambiguă validare a codului genetic stabilit prin experiențe 


Fig. 39. Reprezentarea codului genetic ARNm. Codonii se formează pornind 
din centru spre periferie. La periferia cercului sînt dispuși aminoacizii codificaţi 
de  codonii corespunzători. Ala = alanina; Arg = arginină; Asp = acid 
aspartic; Asb—NH, = asparagina; Cys = cisteina; Glu = acid glutamic; 
Glu—NH, = glutamina ; Gly = glicina; Met = metionina; Phe = fenilalanina ; 
Pro = prolina; Ser = serina; Thr = treonina; Try = triptofan; Tyr = tirozi- 
na; Val = valina. Codonii ocru, amber şi opal desemnați cu un cerc negru sînt 
codonii nonsens, care nu specifică nici un aminoacid, reprezentînd codoni termie. 
natori ai catenei polipeptidice. Codonii desemnaţi cu un triunghi sint codon_ 
inițiatori ai catenei (AUG și GUG). Cu un pătrat sînt desemnați aminoacizii codi 
ficați de codoni diferiți care se deosebesc după prima bază. 

Fig. 40. Un fragment din ARNm de Ray cu co- 
domnii care specifică diferiți aminoacizi dintr-un leu 
fragment al proteinei interne a capsidei. Sec- 
vența de nucleotide din ARNm `R, ca și cea de 

în vitro a fost realizată prin compararea secvenţei de amino- 
acizi din proteina capsidei fagului R47 cu secvența de nucleo- 
tide a ARNm de Ryy în regiunea moleculei care dictează sin- 
teza proteinei capsidei. 

Secvența teoretică, stabilită prin experienţe în vitro s-a 
constatat a corespunde exact cu secvenţa de aminoacizi din 
proteina capsidei (fig. 40.) 


3. CARACTERISTICILE CODULUI GENETIC 


Sînt posibili 64 de codoni sau triplete potrivit relaţiei 
43 — 64. Dintre aceştia doi sînt codonii de iniţiere şi anume 
AUG şi GUG, care marchează începutul unei catene polipep- 
tidice. Ei determină iniţierea catenei polipeptidice prin încor- 
porarea formilmetioninei la E. coli şi metioninei la eucariote. 
Alţi trei codoni nu codifică nici un aminoacid (sînt codoni 

nonsens), ei indicînd însă sfîrşitul unei catene polipeptidice 
(codoni stop). Aceştia sînt codonii ocru = UAA, ambră = UAG 
şi azur = UGA. Codonul UGA separă genele în cadrul unui 
mesaj genetic policistronic. 

Codul genetic are cinci caracteristici esenţiale: este univer- 
sal, neacoperit, fără virgule, degenerat și ambiguu. 

Caracterul de universalitate al codului genetic ne arată 
că un anumit codon codifică un acelaşi aminoacid la orice or- 
ganism, indiferent de treapta evolutivă pe care se află, de la 
virusuri pînă la om. Prin mutație codul genetic nu se schimbă; 
este schimbată informaţia ereditară, iar în traducerea acesteia 
într-o proteină mutantă funcţionează același cod care functio- 
nează şi în traducerea informaţiei ereditare normale de ia tipul 
normal (sălbatic). 

Universalitatea codului genetic a fost demonstrată experi- 
mental în cazul sintezei proteinice desfăşurate în sisteme ace- 
lulare provenite de la bacterii și mamifere sub influența unui 
aceluiaşi ARNm sintetizat artificial, cînd se obţin aceleaşi 
proteine, indiferent dacă sistemul acelular este provenit de la 
bacterie sau de la mamifer. Hemoglobina de iepure a putut 
fi sintetizată artificial folosindu-se ribozomii şi ARNm din 
reticulocite de iepure şi ARNt de E. coli. Experiențele de ingi- 
nerie genetică (prin care gene de la mamifer pentru insulină, 
pentru hemoglobină, pentru hormonul de creştere, pentru an- 
giotensină II precum şi gene ribozomale sau pentru histonă de 
la arici de mare şi drosofilă au fost introduse în celula bacte- 
riană E. coli) au arătat că poate fi dirijată sinteza de produşi 
genici specifici eucariotelor, folosindu-se aparatul bacterian de 
traducere — ribozomul. Este dovada clară a universalităţii co- 
dului genetic. Dar, probabil cea mai evidentă demonstrare a 
universalițăţii codului genetic a fost realizată de J. Gurdon, 
care a purificat ARNm pentru hemoglobină din reticulocite de 
iepure şi l-a injectat în ovocite de broască unde aparatul de 
sinteză proteinică, de traducere a mesajului genetic al broaştei 
sintetizează hemoglobină stabilă de iepure, chiar dacă celulele 
ovocitare nu sintetizează niciodată hemoglobină. Mesajul ge- 
netic al oricărui sistem biologic poate fi tradus de maşinăria 
de traducere a oricărui alt sistem biologic. Codul genetic este 
deci universal. 

Neacoperirea codonilor. Codonii succesivi, vecini, în care 
se organizează o secvenţă de nucleotide a unei gene ce speci- 
fică o proteină dată nu se acoperă, nu-și împrumută nucleotide, 
nu au nici o nucleotidă comună. Ei reprezintă unităţi de codi- 

ticare de sine stătătoare, nesuprapuse. De asemenea, între 
sfîrşitul unui codon şi începutul codonului următor nu există 
spaţii sau nucleotide. Codul genetic este așadar fără virgule, 
lipsind semnalele speciale care să marcheze sfîrșitul unui codon 
și începutul codonului următor. La fagul q X 174 gene diferite, 
adiacente însă îşi împrumută nucleotide sau codoni fără însă 
ca aceştia să se suprapună. 

Două caracteristici ale codonului genetic sînt foarte impor- 
tante în traducerea mesajului genetic. Este vorba de degene- 
rarea şi ambiguitatea codului genetic. 

Caracterul de degenerare a codului genetic ne arată că în 
unele cazuri un acelaşi aminoacid este specificat de mai mulţi 
codoni. Astfel, fenilalanina este specificată de UUU dar şi de 
UUC. Serina este specificată de 6 codoni: UCU, UCC, UCA, 
UCG, AGU, AGC. Tot astfel leucina este codificată de 6 codoni: 
UUA, UUG, CUA, CUC, CUU, CUG. Dar codonii în care pre- 
dominantă este guanina (ce determină apariţia de structuri secun- 
dare) sînt de regulă ineficienţi în biosinteza proteinică. Dife- 
riții codoni care au însă primele două nucleotide identice pot 
specifica acelaşi aminoacid. Și aminoacidul arginină este codi- 
ficat de 6 triplete. Numai metionina şi triptofanul sînt codificați 
de cîte un singur codon (AUG respectiv UGG). 

Ambiguitatea codului genetic este redusă. Ambiguitatea în- 
seamnă recunoaşterea de către anticodonul dintr-un ARNt a 
mai multor codoni din ARNm şi deci posibilitatea ca un codon 
să specifice mai mulţi aminoacizi. Astfel codonul AUG este 
recunocut atît de către anticodonul lui ARN?! (cînd este în 
interiorul mesajului — cadrului de citire) cît și anticodonul lui 
ARNt!ne! (cînd este la începutul cadrului de citire). Tot la fel, 
codonul GUG poate specifica atît formilmetionina cînd este la 
începutul cadrului de citire cît și valina cînd este în interiorul 
mesajului. 

Aminoacizii cu proprietăţi structurale similare au tendinţa 
de a avea codoni înrudiţi. Aşa se face că acidul aspartic şi aci- 
dul glutamic prezintă codoni similari GAU şi GAC în primul 
caz, respectiv GAA și GAG în al doilea caz. Tot astfel amino- 
acizii aromatici fenilalanina, tirozina şi triptofanul sînt codifi- 
cați de triplete care încep cu U. Se admite că această proprie- 
tate de codificare a fost stabilită în decursul evoluţiei, ea pre- 
zentînd avantaje evolutive căci înlocuirea prin mutație a unui 
aminoacid cu altul în catena polipeptidică este cu atît mai 
puțin dăunătoare cu cît aminoacizii înlocuiţi au proprietăți 

Fig. 41. Decodificarea informației ereditare (complementa- 
ritatea şi antipolaritatea tripletelor din ADN, codonilor din 
ARNm şi a anticodonilor din ARN). 


mai asemănătoare, ceea ce face ca proteina mutantă să poată 
fi încă funcţională. 

Crick a elaborat ipoteza oscilării (wobble) spre a explica 
ambiguitatea. Astfel, U aflat în poziția a 3-a în tripleta antico- 
donului, la capătul 5” al acestuia se poate împerechea atît cu 
A cît şi cu G. Astfel, primele două nucleotide sînt cele mai 
semnificative şi mai exacte în codihcare, pe cînd cea de-a 
treia bază a codonului este oscilantă. Flexibilitatea celei de-a 
treia baze a unui codon a prezentat de asemenea avantaje se- 
lective minimalizînd consecințele erorilor. 

În cadrul interacțiunii codon-anticodon (fig. 41) interac- 
ționează mai întîi nucleotida capătului 5° al codonului cu nu- 
cleotida capătului 3” al anticodonului. În al doilea rînd inter- 
acționează nucleotidele plasate la mijlocul codonului și antico- 
donului. După Crick, se admite că, odată împerecheate primele 
două baze, cea de-a treia bază din codon şi anticodon prezintă 
o oarecare oscilație în împerechere. Astfel baza purinică ino- 
sina (I) care prezintă proprietăţi structurale asemănătoare gua- 
ninei se află în unii anticodoni şi se poate împerechea în mod 
normal cu citozina (C) din codonul ARNm. Cînd însă I ocupă 
poziţia a treia în anticodon ea se poate împerechea cu U sau cu 
A. aflate în poziţia a treia în codonul ARNm. Asemenea împe- 
recheri de baze se numesc perechi de baze oscilante (wobble). 
O moleculă de ARNt ce are ataşată serina și avînd anticodonul 

3—AGI—5' va interacţiona cu codonii ARNm pentru serină 
UCC, UCU, şi UCA. Tot astfel U plasat în poziţia a treia în 
anticodon se poate împerechea atît cu A cît și cu G plasați în 
poziţia a treia în codonul ARNm. 

Regulile „wobble“ pentru împerecherea codon-anticodon 
atestă existenţa a numai 54 anticodoni care să se împerecheze 
cu 61 codoni deoarece baza A nu se află niciodată în prima 
poziţie a anticodonilor. Absența lui A din prima- poziţie a tu- 
turor anticodonilor cunoscuţi se crede că este rezultatul acțiunii 
dezaminazei anticodonale care schimbă adenina la hipoxantină, 
anticodonii care încep cu inozina (I) fiind caracteristici amino- 
acizilor care sînt codificaţi de mai mult de doi codoni așa cum 
este valina (Jukes, 1977). Absența unui anticodon IAA pentru 
fenilalanină se explică prin eliminarea sa din cauza letalităţii 
căci s-ar putea „Împerechea greşit“ cu UUA (leucină) şi cu alţi 
codoni ce specifică cu totul alți aminoacizi. Jukes apreciază că 
mai curînd dezaminarea anticodonului și nu „oscilarea“ explică 
de ce nu se întîlnesc 61 tipuri de ARNt. 

Unii anticodoni din moleculele ARNt conţin baze modificate 
în poziția I, altele decît hipoxantina. Asemenea modificări mă- 
resc oscilarea codon-anticodon fără însă a genera ambiguitate 
în încorporarea aminoacizilor în timpul sintezei polipeptidice. 

Evoluţia codului. Universalitatea codului genetic la organis- 
mele actuale este un indiciu pe de o parte a vechimii sale, iar 
pe de alta că el a rămas neschimbat în cursul evoluției. S-au 
emis două ipoteze care ar explica aceste aspecte: ipoteza ste- 
reochimică şi ipoteza accidentului înghețat. 

Ipoteza stereochimică admite existența unei relaţii sterice 
dintre codon, respectiv anticodon şi aminoacidul specificat. 
Stabilitatea evolutivă a codului ca şi structura sa au derivat 
din stereochimia preordonată a elementelor sale. 

Ipoteza accidentului înghețat admite că structura codului 
genetic a evoluat prin hazard dar, din momentul în care în ce- 
lula ancestrală comună tuturor formelor prezente actuale au 
fost stabilite relaţiile exacte de codificare, acestea au devenit 
vitale, încît o evoluție ulterioară a codului a devenit imposi- 
bilă. Orice mutație în relaţiile de codificare a devenit letală 
pentru individul biologic la care aceasta a apărut. 

Prima ipoteză nu este probată de experiențele în care ala- 
nina ataşată la ARNt pentru cisteină a fost inclusă în catena 
polipeptidică în locul cisteinei. Aceasta arată că aminoacidul nu 
este „văzut“ de codonul din ARNm în etapa de asamblare a 
polipeptidului. Sînt date care arată că aminoacidul nu este re- 

cunoscut de către anticodon în etapa de activare a aminoacidu- 
lui. Este însă foarte probabil ca asemenea relaţii stereochimice 
să fi fost de mare importanţă în etapa timpurie a istoriei vieţii 
înainte chiar de apariţia aminoacil-ARNt sintetazelor, care au 
înaltă specificitate ca şi înainte de apariția însăși a adaptorului 
ARNt. Sinteza proteinică la început, după Crick şi Woese a fost 
un proces imprecis, desfăşurat cu un grad scăzut de specifici- 
tate funcţională, în proteinele protoorganismelor putind intra 
oricare dintre aminoacizii unui grup care sînt similari struc- 
tural. De exemplu, unul şi același codon ar fi putut specifica 
alanina și glicina, altul treonina și serina. În codonii tripleți 
ambigui primitivi numai primele două nucleotide participă în 
realitate în procesul de recunoaștere. Ulterior, cea de a treia 
nucleotidă a fost inclusă în procesul de recunoaștere deși la un 
nivel mai scăzut de specificitate decît cea admisă prin ipoteza 
oscilării. 

Ipoteza accidentului înghețat este pe de o parte dificil de 
respins și pe de altă parte greu de sprijinit cu date actuale. 


4. BIOSINTEZA PROTEINICĂ. 


Proteinele joacă un rol cheie în metabolismul celular. În- 
săși funcția materialului ereditar este condiţionată de funcţio- 
narea proteinelor cu rol enzimatic sau structural. Enzimele 
participă la replicarea ADN și ARN, la transcrierea genetică 
etc. Proteinele structurale intră în structura cromatinei, în 
componența membranelor, a altor componente celulare şi par- 
ticipă la asamblarea însăși a ribozomilor. Toate reacţiile chi- 
mice din celulă sînt catalizate de regulă de enzime. Enzimele 
— proteine tipice — participă în însăși sinteza proteinică. Ast- 
fel, cîteva sute de molecule de diferite proteine sînt necesare 
pentru sinteza unui singur lanţ polipeptidic. Este o reînnoită 
povară pentru celulă să sintetizeze o catenă polipeptidică, dar 
ea este cerută de o traducere exactă a mesajului genetic. 

Proteinele sînt polimeri de aminoacizi. 

Toţi aminoacizii, cu excepţia prolinei, au o structură de 
bază comună, prezentîind un radical R, o grupare COOH și o 
grupare NH3. Prolina are doar gruparea COOH şi un atom de N 
inclus in radical. Unii aminoacizi sînt bazici (lizina, arginina şi 
histidina). Lizina poartă un rest NH în cadrul radicalului. 

Acest rest are tendinţa de a accepta protoni devenind —NH?. 
Alţi aminoacizi sînt acizi purtînd la nivelul radicalului resturi 
COOH care au tendinţa de a pierde protoni. Există şi amino- 
acizi aromatici care prezintă inele nesaturate de carbon în ra- 
dicalii lor. Doi aminoacizi poartă un atom de sulf în radical 
(cisteina, metionina). 

Legarea aminoacizilor între ei (polimerizarea) se face în 
urma interacțiunii grupului a—NH» al unui aminoacid cu gru- 
pui u—COOH al celui de-al doilea aminoacid cu eliberarea unei 

O H 

Io 
molecule de apă. Se formează o legătură peptidică A—C—N—. 
Prin polimerizarea aminoacizilor rezultă o catenă polipeptidică 
care are un schelet de N şi C sub formă de zig-zag analog schele- 
tului glucido-fosforic al catenei polinucleotidice cu radicalii R 
proiectați în afară într-o manieră alternativă. 

Distribuirea liniară a aminoacizilor în catena polipeptidică 
reprezintă structura primară a polipeptidei considerată. În anu- 
mite condiţii fiziologice, de temperatură sau de pH are loc 
interacţiunea diferiților aminoacizi din catena polipeptidică 
prin intermediul unor punți de H, al unor legături bisulfidice 
(S—S) ducînd la configurații spaţiale bi- sau tridimensio- 
nale. Prin punți de hidrogen dintre aminoacizi vecini rezultă 
o structură secundară regulată numită configuraţia a-helix, al 
cărei mode! a fost elaborat pentru prima dată de către L. Pau- 
ling înainte de 1940. | 

Proteinele pot fi alcătuite dintr-o singură catenă polipepti- 
dică (mioglobina, histonele, ADN-polimeraza etc.) sau din 2, 3 
sau n catene polipeptidice în care caz ele prezintă o structură 
cuaternară. Astfel, hemoglobina este alcătuită din patru catene 
polipeptidice separate numite globine, două catene a și două 
catene f, asociate într-un mod complex. ARN polimeraza de E. 
coli este o proteină oligomerică alcătuită din 6 subunități poli- 
peptidice. 


41. DESFĂȘURAREA PROCESULUI DE BIOSINTEZĂ 
PROTEINICĂ 


Ribozomii joacă un rol esenţial în biosinteza proteinică, adi- 
că în decodificarea informaţiei genetice. Ei condiţionează in- 
teracţiunea specifică codon-anticodon, fapt evidenţiat prin ex- 

perienţe în care s-a urmărit acţiunea streptomicinei. S-a con- 
statat că acest antibiotic poate altera procesul de decori:icare 
a ARNm. Streptomicina reduce de trei ori rata de încorporare 
a fenilalaninei în polifenilalanină cînd se foloseşte un sistem 
acelular de sinteză proteinică în care în calitate de ARNm este 
utilizat poli-U. Reducerea ratei de încorporare a fenilalariinei 
este însă însoțită de încorporarea leucinei (CUU), izoleucinei 
(AUU), tirozinei (UAU) și serinei (UCU). Concluzia este că pre- 
zența streptomicinei permite altor tipuri de ARNt, altele decît 
ARNt legitim pentru fenilalanină să răspundă la codonii UUU 
în traducerea ARNm poli-U. Citirea greșită a codului genetic 
este determinată de interacţiunea streptomicinei cu ribozomii 
din amestecul de reacţie a sistemului acelular de sinteză pro- 
teinică. Situl de acțiune al streptomicinei este subunitatea ribo- 
zomală 30 S, fapt dovedit de experiențe de asamblare a parti- 
culelor ribozomale din subunități 30 S de la tipul mutant re 
zistent la streptomicină și subunități 50 S de la tipul normal 
sensibil. Asemenea ribozomi sub acţiunea streptomicinei nu 
condiţionează o citire greşită a mesagerului genetic. Nomura a 
efectuat experienţe de disociere a subunităţilor 30 S extrase 
de la bacterii rezistente şi de la bacterii sensibile la strepto- 
micină şi a separat proteinele ribozomale din această subuni- 
tate (21 proteine ribozomale S) prin electroforeză. După aceea 
a reconstituit subunități ribozomale 30 S prin amestecarea de 
variate combinaţii ale celor 21 de proteine ribozomale S cu mo- 
lecule de ARNr 16 S. Subunităţile 30 S reconstituite au fost 
amestecate cu subunități 50 S şi au rezultat ribozomi care au 
fost folosiți în sisteme acelulare de sinteză proteinică. Nomura 
a constatat că sensibilitatea sau rezistența ribozomilor recon- 
stituiţi la citirea greşită indusă de streptomicină a mesajului 
genetic conținut de ARNm depinde în întregime de faptul! dacă 
o singură proteină ribozomală S, și anume proteina ribozomală 
So, derivă de la subunități 30 S ale bacteriilor streptomicino- 
sensibile sau streptomicino rezistente. La formele sensibile ia 
streptomicină, acest antibiotic se combină cu două situri din 
ARNr 16 S blocînd sinteza proteinică. Tulpinele bacteriene re- 
zistente la streptomicină au proteina Sy modificată, ceea ce 
face să fie ascunse cele două situri de legare a streptomicinei. 
Dovada suplimentară că proteina ribozomală Sp participă în 
procesul de recunoaştere codon-anticodon a fost adusă de con- 
statarea că unii supresori nonsens care sînt eficienţi la tipul 
sălbatic, normal streptomicino-sensibil sînt ineficienţi la mu- 
tanţii streptomicino-rezistenți. Secvenţierea aminoacizilor pro- 

teinei ribozomale S; a evidenţiat faptul că la tipul strepto- 
micino-rezistent apar substituţii de aminoacizi în poziţiile 42 
sau 87. Iată deci că o simplă substituție de aminoacizi în ca- 
tena polipeptidică Si interferă cu fidelitatea cu care codonii 
ARNm sînt împerecheaţi cu anticodonii ARNt în procesul de- 
codificării mesajului genetic. Desfăşurarea procesului de bio- 
sinteză proteinică presupune inițierea, alungirea și terminarea 
catenei ca şi în cazul sintezei polinucleotidelor. 


4.1.1. INIȚIEREA CATENEI POLIPEPTIDICE 


Catena polipeptidică este sintetizată treptat începînd cu un 
aminoacid N-terminal şi terminînd cu un aminoacid C-termi- 
nal. ARNm care poartă mesajul pentru sinteza unei catene po- 
lipeptidice şi care deci dictează secvenţa de aminoacizi a aces- 
teia este citit stadial de către aparatul de sinteză proteinică, 
cîte un codon la fiecare moment, începînd de la capătul 5” spre 
capătul 3", fiecare codon fiind recunoscut de către anticodonul 
corespunzător din ARNt, acesta din urmă purtînd un aminoacid 
corespunzător codonului din ARNm. Zamecnik şi Hoagland au 
ajuns la concluzia că prima etapă în biosinteza proteinică este 
activarea aminoacizilor cu ATP catalizată de către enzime ami- 
noacilsintetaze specifice fiecărui aminoacid. Aceste enzime au 
fost descoperite de către Paul Berg de la Standford University. 
Ele se mai numesc amino-acil-ARNt-sintetaze şi reprezintă fac- 
torii celulari care „cunosc“ codul genetic, deși însăși secvența 
lor de aminoacizi este codificată în ADN. 

Aminoacizii nu se atașează direct la matrițele ARNm ci prin 
intermediul ARNt care reprezintă o moleculă adaptoare de ra- 
cordare specifică, recunoaşterea codon-anticodon avînd loc pe 
principiul împerecherii de baze complementare cu formare de 
punți temporare de hidrogen. Ataşarea aminoacidului la adap- 
tor este catalizată de enzima aminoacilsintetază care foloseşte 
energia rezultată prin hidroliza ATP. Enzima se ataşează la 
gruparea laterală a aminoacidului (fiecare aminoacid are en- 
zima sa specifică de activare) și la molecula adaptorului (bucla 
a patra a dihidrouracilului). Aminoacidul (AA) se combină la 
început cu ATP. Între fosfatul din AMP și grupul carbonil al 
aminoacidului se realizează o legătură (—P—O0—C—) stabilă, 
rezultind produsul intermediar AA ~ AMP. Acesta se leagă 
ferm de enzima activatoare pînă ce se întîlneşte cu o moleculă 

de ARNt specifică, corespunzătoare aminoacidului respectiv. 
Între riboza adenozinei terminale a grupării CCA de la capătul 
3' al ARNt şi gruparea carboxilică a aminoacidului se stabileşte 
— sub cataliza aceleiaşi enzime aminoacilsintetaza — o legătură 
covalentă, macroergică. Energia pusă la dispoziţia acestei legă- 
turi de către ATP va fi folosită în formarea legăturii pepti- 
dice. 

Evenimentele de activare a aminoacidului pot fi astfel re- 
prezentate: 


I AA, +ATP aminoacilsintetaza (AA, ` AMP)E, + D-®. 


II (AA, AMP)--ARNI, A Pinoacilsintetaza, A A ARNI, + AMP. 


Legătura AA — ARNt de tip (—C—O0—C—) se stabileşte 
între riboza acidului adenilic terminal al grupării CCA-3' şi 
grupul carbonil al aminoacidului. Iată de ce aminoacidul nu 
trebuie să ajungă niciodată pe matriţa ARNm. El trebuie numai 
să se atașeze corect la un ARNt corespunzător lui. Dacă are 
loc atașarea greşită a unui aminoacid la un ARNt care nu îi 
este specific (de exemplu prolina se atașează la ARNt pentru 
fenilalanină) intervine ARNt sintetaza pentru fenilalanină care 
face ca prin hidroliză prolina să fie eliminată. Aminoacil- ARNt 
sintetaza este la rîndul său recunoscută (sau recunoaște) bucla 
dihidrouracil! a ARNt, care este diferită la diferitele tipuri de 
tetază- ARNt. 

Deși există mai multe tipuri de ARNt pentru un același 
aminoacid, din cîte se cunoaște pînă acum există doar o sin- 
gură aminoacil-ARNt sintetază pentru fiecare aminoacid. 


Aminoacilarea ARNt catalizată de aceste enzime trebuie să 
fie controlată cu extraordinară precizie căci o încărcare gre- 
şită a unui ARNt cu un aminoacid necorespunzător lui are 
aceeaşi valoare ca mutaţia, fiind inserat în catena polipeptidică 
în creştere un aminoacid greșit (Schimmel, 1979). A devenit 
astfel clar că ARNt este implicat în reglarea expresiei genice 
căci concentraţia de aminoacil-ARNt servește ca semna! pen- 
tru intrarea sau scoaterea din funcţiune a diferitelor gene, in- 
tervenind în transcrierea genică la un sit dintre promotor și 
prima genă structurală (vezi reglajul genetic). Deoarece sinte- 

tazele catalizează aminoacilarea ARNt ele sînt direct sau in- 
direct implicate în reglarea expresiei anumitor gene. 

Ataşarea unui aminoacid la ARNt specific este evenimentul 
în cursul căruia informaţia din acidul nucleic este confruntată 
cu aminoacidul pentru prima dată. 

Problema recunoaşterii aminoacid-ARNt este încă departe 
de a fi clariftcată. Ea este însă extrem de precisă de vreme ce 
schimbarea numai a unei baze azotate din secvenţa: ARNt afec- 
tează proprietățile de recunoaştere ale acestuia. 

Bucla GTYCG a ARNt se împerechează prin baze cu o sec- 
vență complementară din ARNr 5 S şi aceasta pare a fi regiu- 
nea responsabilă pentru atașarea la ribozom a ARNt încărcat 
cu aminoacidul activat. Lungimea constantă de la capătul 
—CCA 3' al ARNt la bucla opusă a frunzei de trifoi se presu- 
pune a fi în legătură cu poziționarea corectă a aminoacizilor în 
vederea formării punților peptidice. 

A treia etapă în iniţierea sintezei proteinice se desfăşoară 
pe ribozom. Acesta are suprafețe specifice de legare stereo- 
chimică corespunzătoare a ARNm, a AA—ARNt și a lanţului 
polipeptidic în creștere. Ribozomul asigură de așa manieră 
asocierea acestor elemente astfel încît anticodonul să poată 
recunoaşte codonul corespunzător ducînd astfel la o corectă 
descifrare a mesajului genetic. Nu se ştie exact care din com- 
ponentele ribozomale (proteine ribozomale sau ARNr) îndepli- 
nește rolul esenţial în înlesnirea apoziţiei corecte a ARNm și 
a ARNt, dar recent s-a stabilit că proteina ribozomală con- 
tractilă Sı are capacitatea de a determina deplierea ARNm în 
vederea interacțiunii sale cu ribozomii, legînd apoi ARNm la 
subunitatea 30 S (Blumenthal și Carmichael, 1979). Ea se leagă 
în ribozom la capătul 3' al ARNr 16 S, dar în ribozomi activi 
ea se află la un sit diferit. Avînd o greutate moleculară mică 
(70.000 daltoni) se admite că proteina S, funcţionează în con- 
formație alungită. 

Descifrarea mesajului genetic determină traducerea sa în- 
tr-o secvenţă de aminoacizi -asamblaţi într-o catenă polipepti- 
dică. Înainte de a începe sinteza polipeptidului ribozomul se 
disociază în subunitățile sale sub acţiunea factorului de inițiere 
IF-. În cadrul formării complexului de inițiere ARNm se leagă 
de subunitatea ribozomală 30 S prin secvența sa leader care 
nu este tradusă. Apoi are loc asamblarea particulei ribozomale 
funcţionale prin ataşarea subunităţii ribozomale mari 50 S. 

Aminoacil-ARNt se asociază cu subunitatea 50 S a ribozo- 
mului. Subunitatea 50 S are două situri: unul a fost desemnat 

situl aminoacil (A) și în el pătrunde aminoacil-ARNt corespun- 
zător codonului din ARNm recunoscut, prin anticodonul din 
ARNt şi al doilea sit a fost desemnat situl peptidil (P) care ac- 
ceptă moleculele de ARNt numai dacă au trecut prin situl 
aminoacil (complexul aminoacil-ARNt trecut prin situl A su- 
feră probabil modificări conformaţionale care permit accepta- 
rea sa în situl P). Iniţierea propriu-zisă a cateneř polipeptidice 
are loc atunci cînd situl A al unui ribozom expune reacției de 
recunoaştere codon-anticodon acel codon de iniţiere AUG din 
ARNm. Acest codon de iniţiere corespunde primului amino- 
acid din catena polipeptidică. Situl A este ocupat în inițiere de 
un ARNt pentru formilmetionină la procariote sau metionină 
la eucariote, care prin anticodonul său 3” UAC 5° recunoaște 
codonul iniţiator 5” AUG 3’ din ARNm. Acest ARNt are ata- 
şat aminoacidul formilmetionină respectiv metionină. După re- 
cunoaşterea codon-anticodon, ARNt care are ataşat primul 
aminoacid al catenei polipeptidice se deplasează în situl P, 
mișcare realizată prin înaintarea ARNm prin ribozom sau in- 
vers, prin înaintarea ribozomului pe ARNm (mişcare de trans- 
laţie), ceea ce face ca situl aminoacil să vină în dreptul urmă- 
torului codon din ARNm. Se înțelege că mişcarea de translație 
se face de fiecare dată pe o distanţă ce corespunde la un. codon. 

Toate catenele polipeptidice încep cu aminoacidul metionină. 
La procariote toate catenele polipeptidice încep cu N-formil- 
metionina care este astfel un aminoacid blocat de grupul for- 
mil. După sinteza polipeptidei, gruparea formil poate fi elimi- 
nată. Metionina este specificată de codonul 5'—AUG-—3' din 
ARNm, recunoscut de anticodonu! din ARNI»* și acest 
ARNT?! este un ARNt de inițiere. 


Principiul citirii codonului de către anticodon este următo- 
rul: dacă un codon din ARNm este 5 —UUG-—3' el va fi recu- 
noscut de către un anticodon din ARNt scris în direcția inver- 
să adică 3 —AAC—5. 

Atit metionina cît și formilmetionina au ca anticodon 5" — 
CAU—3' care se va împerechea cu codonul 5 —AUG—3' şi 
acest codon AUG reprezintă codon de iniţiere. Deşi codonul 
AUG poate fi localizat şi în interiorul monocatenei. ARNm, 
ARNt de iniţiere (iARNt*!) are afinitate numai pentru codonul 
AUG localizat la capătul monocatenei ARNm, sau acest codon 
de inițiere este dispus pe un segment din ARNm cu o structură 
secundară proeminentă de tip buclă (hairpin). 

În cadrul iniţierii (fig. 42) evenimentele se derulează astfel: 
o subunitate ribozomală mică interacționează cu un codon de 

capatul 5° 

Fig. 42. Schema sintezei proteinice. Decodificarea mesajului genetic începe cu 
citirea codonului de inițiere AUG de către ARN! met și se termină cu codonul de 


terminare UAA. Codonul AUG în mod obișnuit nu este plasat exact la capătul 
5' al ARNm, ci el este precedat de un număr de alte nucleotide, dar el ocupă o 
poziție specifică pe catena ARNm putind fi recunoscut. Tot astfel codonul 
terminator UAA nu este în mod obligatoriu ultimul codon din macromolecula 
ARNm. Uneori aceeași moleculă ARNm posedă mai mulți codoni de iniţiere şi 
codoni terminatori condiţionînd sinteza mai multor catene polipeptidice. În cazul 

ARN care specifică proteinele triptofansintetazei la E. coli, codonul de termi- 
nare pentru gena trp B cste parțial folosit drept codon de inițiere pentru gena 


trp A (UGAUG). 'Fransferarea aminoacil-ARNI din situl A în situl P este însoțită 
de s schimbarea conformaţiei spațiale a moleculei sale (după Strickberger, 1976). 


iniţiere AUG și cu un ARNt", care poartă deci metionina. Se 
formează un complex metionil-i- ARN;“ AUG numit complex 
de inițiere. Formarea complexului de iniţiere implică interven- 
ţia a trei factori proteinici de iniţiere care au fost desemnaţi 
IF, IF> şi IF. Rolul exact al acestor factori nu este cunoscut. 
IF; împiedică asocierea subunităţilor ribozomale 30 S şi 50 S, 
cînd ribozomul nu este angajat în sinteza proteinică. Energia ne- 

cesară în inițiere este eliberată prin hidroliza unei molecule de 
GTP care este şi ea considerată factor de iniţiere atunci cînd se 
leagă la fmet-ARNt fără a fi hidrolizat. Complexul de iniţiere 
se asociază apoi cu o subunitate ribozomală mare (reacţie care 
necesită potasiu), rezultind ribozomul funcţional (70 S la pro- 
cariote și 80 S la eucariote). Din asocierea ARNr—ARNm se 
delimitează în subunitatea mare a ribozomului două situri 
aminoacil (A) şi peptidil (P). În momentul asamblării particulei 
ribozomale funcţionale ARNm este reţinut într-o adîncitură 
rezultată din poziţia celor două subunități ribozomale. ARNm 
expune în situl A codonul inițiator AUG care va permite pă- 
trunderea în acest sit a ARNt iniţiator fMet — ARNt“. 1F3 
acționează apoi ca translocază care catalizează translocaţia fmet 
— ARN(ine! și regiunea corespunzătoare codonului AUG din 
ARNm din situl A în situl P. Reacţia necesită energie eliberată 
din hidroliza GTP. Translocarea eliberează situl A care va pu- 
tea accepta alt AA — ARNt corespunzător noului codon din 
ARNm. Astfel, ARNt funcţionează nu numai ca un cărăuş de 
aminoacizi la ribozomi dar și ca moleculă adaptoare care sec- 
vențiază aminoacizii în catena polipeptidică potrivit instruc- 
ţiunilor date de ARNm. 


4.1.2. ALUNGIREA CATENEI POLIPEPTIDICE 


De îndată ce a avut loc iniţierea catenei polipeptidice prin 
alinierea codonului iniţiator AUG cu anticodonul metionil — 
IARN("€! şi formarea unei particule ribozomale complete, acti- 
vă în sinteza proteinică, situl P al ribozomului este ocupat de 
IARN?"€! iar situl A este liber să primească al doilea aminoacil 
— ARNt corespunzător celui de-al doilea codon din ARNm. 
Particula ribozomală se deplasează pe monocatena ARNm, care 
îşi expune astfel succesiv codonii spre a fi recunoscuţi de anti- 
codonul diferiților ARNt. Legarea aminoacil-ARNt la situl A 
este catalizată de un factor proteinic T care folosește de ase- 
menea energia eliberată de GTP. 

La nivelul sitului P, grupul a—COOH părăsește legătura 
cu ARNt şi formează o legătură peptidică cu grupul a—NH> 
al aminoacidului legat de ARNt intrat în situl A. Trecerea 
aminoacidului de la legătura cu ARNt la legătura peptidică se 
realizează prin intervenţia enzimei peptidiltransferază, legată 

de subunitatea mare a ribozomului. Formarea legăturii pepti- 
dice este catalizată de enzima peptidilpolimerază sau amino- 
acid-polimerază localizată pe subunitatea mare a ribozomului. 
Se formează un dipeptid, iar ARNt din situl P rămîne fără 
aminoacid și părăseşte ribozomul, al doilea ARNt purtînd doi 
aminoacizi uniți printr-o legătură peptidică (un rest dipeptid) 
trece din situl A şi intră în situl P. Această trecere din situl A 
în situl P, condiţionată de formarea legăturii peptidice a ARN? 
se numește translocație (fig. 42). Ea este mediată de un factor 
proteinic numit G a cărui acțiune este dependentă de energia 
eliberată prin hidroliza GTP, ca şi de o notabilă modificare 
conformaţională a structurii ribozomului. Totodată ribozomul 
se deplasează pe ARNm pe o distanţă echivalentă cu un co- 
don. Noul codon va ajunge la nivelul sitului A, unde va pă- 
trunde un nou aminoacil — ARNt cu un anticodon corespun- 
zător. Pe măsură ce ribozomul se mișcă în direcţia 5 —3, 
de-a lungul catenei ARNm are loc alungirea catenei polipepti- 
dice şi totodată descifrarea mesajului genetic din ARNm. Cer- 
cetările lui Fritz Lipmann au arătat că în procesul de asam- 
blare a aminoacizilor intervin trei tipuri diferite de proteine 
care s-au numit factori de elongație şi au fost desemnați 
EF—ly, EF—T, şi EF—G. Aceștia sînt componente structurale 
ale ribozomului şi se ataşează la particula ribozomală matură 
doar în faza de funcţionare a acesteia în asamblarea aminoaci- 
zilor în catena polipeptidică. 

La E. coli, EF—1, şi ET—T, reprezintă 50%/ din proteina 
solubilă și participă în transferul aminoacil-ARNt la situl 
aminoacil al ribozomului. Factorul EF—T, facilitează forma- 
rea unui complex dintre factorul EF—T,, aminoacil-ARNt şi 
GTP. Ribozomul care poartă un peptidil-ARNf, în situl său P 
acceptă acest complex la situl său aminoacil. Cînd are loc for- 
marea legăturii peptidice EF—fT„ este eliberat iar GTP este 
hidrolizat spre a da GDP și fosfat cu eliberare de energie. Fac- 
torul EF—G participă în translocarea (mişcarea de translație) a 
ARNm pe ribozom spre a fi expus următorul codon în situl A. 
Translocarea implică consum de energie derivată din hidroliza 
unei molecule de GTP în GDP şi P. Elongarea însăşi a cate- 
nei polipeptidice nu necesită energia eliberată prin hidroliza 
GTP, deoarece energia liberă înmagazinată în legătura amino- 
acil-ARNt este suficient de mare spre a conduce la formarea 
punţii peptidice. 

GTP acţionează așadar ca un factor alosteric a cărui combi- 
nare cu proteina EF—T, determină o modificare conforma- 

ţională a factorului EF—T, care permite amino-acil-ARNt să 
se lege la situl ribozomal corespunzător. După elongarea cate- 
nei polipeptidice născînde, GTP este hidrolizat făcînd ca 
EF—T, să revină la conformaţia iniţială şi să se desprindă de 
pe ribozom. 

Iată reacţiile în care factorii de elongaţie sînt implicaţi în 
alungirea catenei polipeptidice (Blumenthal și Carmichael, 
1979): 


EF — T, : GTP + aaARN, 5 EF — T, - aa ARN,: GIP 

EF — T, . aaARN, : GTP + ribozom s$s ribozom : aaARN, + 
+ EF — T, - GDP + PP 

EF — T, : GDP + EF — T, 5 EF — Tu - T, + GDP 

EF — T, : T, + GTP s EF — T, GTP + EF — Te 


Viteza de polimerizare a aminoacizilor este de 15 amino- 
acizi pe secundă. După ce un ribozom a tradus aproximativ 
25 codoni capătul 5” al ARNm devine liber spre a forma un 
al doilea complex de inițiere și un al doilea ribozom începe 
mişcarea de-a lungul catenei ARNm, determinînd sinteza unei 
a doua catene polipeptidice, apoi un al treilea, al patrulea ri- 
bozom ş.a.m.d l 

Prin atașarea mai multor ribozomi la catena ARNm rezultă 
o structură numită poliribozom. Structura poliribozomală con- 
diționează sinteza simultană a numeroase catene polipeptidice 
care au dimensiuni diferite la un moment dat, în funcţie de 
distanţa pe care fiecare ribozom a parcurs-o de la capătul 5 
spre capătul 3” al catenei ARNm. 


La procariote transcrierea (sinteza ARNm) și traducerea me- 
sajului (sinteza proteinică) au loc simultan, și înainte ca să se 
termine sinteza ARNm, capătul său 5” devine asociat cu ribozo- 
mul spre a forma un complex de inițiere (fig. 42b). 

La eucariote transcrierea are loc în nucleu iar traducerea 
în citoplasmă unde se află ribozomii. Există o specificitate a 
activităţii ribozomilor în sinteza proteinică care ar reprezenta 
o modalitate de reglare a activităţii genelor la nivelul tradu- 
cerii. Astfel, în sistemele de sinteză proteinică în vitro (ace- 
lulară) se constată că ribozomii izolaţi din celulele interfazice 
sînt mai activi decît cei izolaţi din celule aflate în diviziune. 
În celulele hepatice, ribozomii ataşaţi la reticulul endoplasmic 

servesc pentru sinteza proteinelor serice pe cînd cei liberi ser- 
vesc la sinteza proteinelor hepatice specifice neserice. 
Alungirea catenei polipeptidice poate fi schematizată astfel: 


AA, ~ ARNA + AA, ~ ARN, as erat AA, ~ AA; = 


Ataşarea ribozomilor la monocatena ARNm facilitează păs- 
trarea structurii liniare, monocatenare a ARNm, favorabilă 
unei citiri corecte a mesajului, unei decodificări corespunză- 
toare. În cazul în care pe parcursul catenei ARNm apar re- 
giuni dublu-catenare ribozomii le desfac spre a permite o 
corectă selecţionare a AA» ARNt. 

Lungimea moleculelor ARNm este heterogenă, depinziînd de 
mărimea mesajului genetic purtat. La E. coli mărimea medie a 
ARNm este de 900—1500 nucleotide purtind un mesaj care 
corespunde la catene polipeptidice de 300—500 aminoacizi. 

În sinteza histidinei intervin 10 enzime. Acestea sînt sin- 
tetizate sub direcţia unui mesaj purtat de o singură moleculă 
de ARNm. 


4.1.3. TERMINAREA CATENEI POLIPEPTIDICE 


Cînd ribozomul în deplasarea sa pe ARNm întilneşte în si- 
tul A un codon terminator la care nu mai răspunde nici un tip 
de aminoacil-ARNt are loc încetarea sintezei catenei polipep- 
tidice căci un asemenea codon nu este recunoscut de nici un 
anticodon ARNt, prezența sa în situl A al ribozomului blocînd 
adăugarea oricărui alt aminoacid la catena polipeptidică. Codo- 
nii UAA, UGA şi UAG sînt codoni terminatori. Uneori există 
nu un singur codon terminator ci doi codoni terminatori suc- 
cesivi spre a asigura că sinteza catenei polipeptidice se ter- 
mină în punctul corespunzător. Terminarea catenei polipepti- 
dice este un proces activ și nu se datorește simplului fapt că 
un codon nu poate fi citit. Codonii terminatori (stop sau non- 
sens) spre deosebire de codonii sens care sînt citiţi (recunoscuţi) 
de diferitele tipuri de ARNt sînt recunoscuţi de către factori 
proteinici numiţi şi factori de eliberare. Semnalele de terminare 
reprezentate de cei trei codoni terminatori (nonsens) sînt recu- 

noscute de trei factori proteinici (enzimatici) de terminare 
(Tr—R, TF—R, şi TP—R3). TF—R, recunoaște codonii UAA 
și UAG, TF—R» recunoaşte codonii UAA şi UGA. Codonul 
UAA (ocru) se pare că este cel mai eficient codon terminator, 
pe cînd UAG (amber) şi UGA (opal = azur) ar reprezenta sem- 
nale accesorii care să asigure că terminarea nu eșuează. UAA 
şi UAG asigură terminarea eficientă a traducerii la bacterii în 
proporţie de 1000%/. UGA este rareori mai eficient de 980/, iar 
la codonii terminatori „leaky“ — slabi, adică un terminator 
aparent greşit citit ca un codon ce specifică un aminoacid, efi- 
cienţa terminării este scăzută dar semnificativă. Aceasta duce 
la alungirea catenei polipeptidice dincolo de codonul de termi- 
nare. Codonul terminator interacționează, cu factori proteinici 
care au fost notaţi cu R, creîndu-se un complex R-codon termi- 
nator-ribozom care blochează alungirea în continuare a catenei 
polipeptidice. Terminarea implică formarea în situl A a unui 
complex ce include TF—H sau TF—R codonul terminator 
UAA şi ribozomul. TF—R3 acţionează atunci enzimatic la nive- 
lul sitului P spre a separa grupul carboxil al aminoacidului C 
terminal de legătura sa cu ARNt printr-o hidroliză, eliberînd 
peptidul. Blocarea sitului A face ca polipeptida completă să ră- 
mînă esterificată la ARNt final care ocupă situl P. Factorul 
proteinic TF—R; va rupe această legătură, făcînd ca să fie eli- 
beraţi din ribozom atît catena polipeptidică cît şi ARNt. Tot- 
odată are loc disocierea ribozomului în subunitățile sale mare şi 
mică, proces mediat de factorul IF; implicat după cum s-a văzut 
şi în medierea formării complexului de iniţiere. În procesul de 
terminare a catenei polipeptidice au fost implicate şi proteinele 
ribozomale Ly şi Liz 

Sinteza proteinică este însoţită de așa-numitul ciclu ribozo- 
mal (fig. 43). Mai întîi are loc asamblarea ribozomului din sub- 
unităţile sale. Pînă în anul 1967 s-a crezut că subunitățile 30 S 
și 50 S ale ribozomului sînt permanent cuplate spre a forma 
un ribozom matur 70 S dar, din acest an, s-a stabilit că sub- 
unitățile ribozomale se asociază doar atunci cînd sînt active în 
sinteza proteinică. De îndată ce a fost tradus mesajul genetic 
din ARNm şi s-a terminat sinteza catenei polipeptidice, ribo- 
zomul se disociază de pe ARNm, subunitățile ribozomului se 
separă şi ele își iau alţi parteneri (30 S, + 50 Sı 30 S + 50 S 
într-un ciclu de sinteză și 30 S + 50 S, respectiv 30 Sə + 50 S; 
în următorul ciclu de sinteză. 

Prin experienţe de marcaj cu izotopi grei şi radioactivi, 
Meselson a arătat natura efemeră tranzientă a cuplării de sub- 

Fig. 43. Schema aranjării ciclice a subunităților ribozomale 
în sinteza proteinică. 


unităţi ribozomale în constituirea de particule ribozomale ma- 
ture, funcţionale. În timpul iniţierii are loc legarea factorilor 
de iniţiere IF—1, IF—2 şi IF—3 la subunitatea 30 S. 
Iniţierea mai necesită ARNt formilmetionil la bacterii sau 
ARNt-metionina la eucariote, ARNm asociat subunităţii 30 S, 
GTP. Aceste componente alcătuiesc așa-numitul complex de 
iniţiere. Complexul de iniţiere se combină cu o subunitate ribo- 
zomală 50 S spre a forma un ribozom funcțional 70 S. Procesul 
este însoţit de hidroliza unei molecule de GTP din care rezultă 
energie avînd loc şi eliberarea factorilor IP. Se desfăşoară 
apoi translocaţia ribozomului reprezentînd deplasarea ribozo- 
mului de-a lungul ARNm pe o distanţă ce corespunde cu fie- 
care mişcare la trei nucleotide (codon). Translocaţia ribozomu- 
lui este un proces activ care necesită energie pusă la dispoziţie 
prin hidroliza GTP precum și intervenţia unui factor G numit 
factor de translocaţție. Siturile de interacţiune cu G şi GTP se 
află în subunitatea ribozomală mare. Pentru realizarea translo- 
caţiei ribozomale, ARNt deacilat (lipsit de aminoacid) trebuie 

să fie expulzat din situl P, peptidil- ARNt trebuie să se depla- 
seze din situl A în situl P, iar ARNm trebuie să se depla- 
seze pe subunitatea ribozomală mică astfel încît să poată ex- 
pune următorul codon în situl A. După parcurgerea întregii 
molecule de ARNm, ribozomul se disociază în subunitățile sale. 
La o nouă reconstituire de particule ribozomale, subunitățile 
ribozomale se pot schimba între ele. Reciclarea necesită un 
factor de iniţiere numit factor de disociere ribozomală ce men- 
ţine poliribozomii, inhibă disocierea subunităţilor ribozomale 
înainte de a fi disponibil mesagerul, condiţionează intrările 
cantitative ale subunităţilor mari în poliribozomi, permite acu- 
mularea de subunități ribozomale în loc de acumulare de par- 
ticule ribozomale unice şi este cerut de legarea ARNm la 
ribozomi. 


CONCLUZII 


În procesul de biosinteză proteinică se realizează decodi- 
ficarea informației genetice. 

Procesul de biosinteză proteinică este extrem de complex 
şi implică recunoașteri pe bază de complementaritate dintre 
acizii nucleici, în care rol esenţial are relaţia codon-anticodon. 

Întreg procesul de biosinteză proteinică se desfăşoară prin 
intervenţia unui număr mare de alte proteine cu caracter en- 
zimatic sau care funcţionează în calitate de factori de recu- 
noaştere (iniţiere, elongare, terminare). Este o reînnoită povară 
pentru celulă cînd îşi sintetizează o catenă polipeptidică, căci 
pentru aceasta ea pune în funcţiune un număr incomparabil 
mai mare de alte proteine. 

— În celulele procariote cu ARNm de scurtă durată de 
viaţă reglarea expresiei genelor apare în principal la nivelul 
transcrierii (vezi reglajul genetic). 

— La Eucariote cu ARNm de durată de viață mai lungă, ex- 
presia genică este controlată atît la nivelul transcrierii, cît și a 
traducerii. Reglarea traducerii în acest caz are loc în parte în 
timpul iniţierii catenelor polipeptidice, ceea ce explică de ce 
factorii de iniţiere eucariotici sînt mai numeroşi și mai com- 
plicaţi structural decît omologii lor procariotici (Ochoa S. şi de 
Haro, 1979). Pe cînd aparatul de iniţiere procariotic constă din 
2 sau 3 factori de iniţiere, cel eucariotic implică cel puţin 7 

sau 8 asemenea factori. Factorul procariotic IF—2, care mijlo- 
cește legarea metionil-ARNt iniţiator, constă dintr-o singură 
catenă polipeptidică cu greutatea moleculară 80 000—90 000, 
iar factorul de recunoaștere a ARNm IF—3 constă dintr-o ca- 
tenă polipeptidică cu greutatea moleculară de 23 000 daltoni. 

Factorul de iniţiere eucariotic e IF—2 este compus din 3 
subunități cu greutate moleculară combinată de 150 000 daltoni, 
iar IF—3 are nu mai puţin de 10 subunități care dau o greu- 
tate moleculară totală de 500 000 daltoni. 

Controlul traducerii la eucariote implică intervenţia pro- 
teinkinazelor care, atunci cînd sînt activate înhibă traducerea. 

Se cunosc două mecanisme majore ale controlului tradu- 
cerii la eucariote. Primul controlează iniţierea catenei poli- 
peptidice prin blocarea funcţionării factorului de iniţiere e 
IF-—2, blocare care este realizată prin fosforilarea uneia dintre 
cele trei subunități ale sale. Această fosforilare este catalizată 
de proteinkinaza. 

Al doilea mecanism de blocare a traducerii implică degra- 
darea ARNm pe calea activării unei endonucleaze prin inter- 
mediul unei oligonucleotide ce are o structură neobişnuită ppp 
A 2'p5' A2'p5' A. Această nucleotidă este sintetizată din 
ATP sub acţiunea tot a unei protein-kinaze. 

Anumite oligonucleotide mici, aflate în celulele eucariote, 
formate aparent în urma digestiei endonucleazice a ARN ce- 
lular pot afecta traducerea la nivelul elongaţiei catenei. Ele pot 
fi implicate în tranziţia de la o stare dormantă sau liniştită la 
o stare activă ca în emergența din criptobioză a artropodului 
Artemia salina sau în fecundarea ovulului. 

Blocarea funcţiei e IF—2 şi degradarea ARNm după cu- 
noştințele actuale inhibă traducerea într-o manieră neselec- 
tivă. Cercetările viitoare vor aduce noi date asupra unor căi se- 
lective de modulare a traducerii diferiților mesageri, ca şi asu- 
pra rolului fosforilării proteinelor ribozomale şi factorilor ce 
intervin în biosinteza proteinică, alţii decît e IF—2. 

Recent s-a descoperit o proteină stimulatoare a e IF—2 de- 
semnată ESP, care determină ca e IF—2 să formeze un complex 
ternar cu GTP şi ARNt metionil inițiator. Acest complex ter- 
nar se leagă la o subunitate 40 S a ribozomului eucariotic dînd 
naştere la un. complex de inițiere în care intră şi ARNm. În 
urma fosforilării subunităţii mici a e IF—2 este blocată inter- 
acţiunea e IF—2 cu ESP şi astfel nu se poate forma comple- 
xul ternar de iniţiere, fiind inhibată în consecinţă traducerea 
(Ochoa şi Haro, 1979). 

Capitolul V 


CARACTERISTICILE ORGANIZĂRII 
ȘI FUNCȚIONĂRII FACTORILOR EREDITARI 
(GENELOR) 


Cel care s-a ocupat pentru prima dată de problema organi- 
zării şi funcţionării factorilor ereditari, stabilind caracteristi- 
cile lor a fost Gregor Mendel, părintele Geneticii — știința 
eredității. 

La organismele procariote funcţionarea şi transmiterea fac- 
torilor ereditari prezintă un tablou mai puţin complex compa- 
rativ cu organismele eucariote. Ciclul de viaţă al organismelor 
procariote este simplu. Reproducerea lor se realizează prin 
diviziune celulară, neexistînd diferențieri celulare majore. Exis- 
tenţa unui singur cromozom-genofor — substratul fizic unic al 
tuturor genelor pe care le prezintă o celulă procariotă, face ca 
de regulă fiecare genă să fie prezentă într-un singur exemplar, 
într-o singură copie, în genomul procariot. Ea se va exprima 
deci liber în fenotip, în funcţie de necesităţile de moment ale 
celulei (vezi reglarea activităţii genice). 

La eucariote lucrurile sînt ceva mai complicate. Existenţa 
mai multor genofori — cromozomii — creează premisa pre- 
zenței în genotipul unei celule, respectiv individ, a mai multor 
copii ale aceleiaşi gene, adică a unor stări alternative ale aces- 
teia. Comportamentul factorilor ereditari depinde nu numai de 
aspecte legate de mecanismul reglării activităţii genelor, dar 
şi de complexitatea organizării genomului eucariot şi de pre- 
zenţa unei gene date, în aceeaşi celulă, în cel puţin două stări 
alternative. 

1. CICLUL DE VIAŢĂ LA ORGANISMELE SUPERIOARE 


Organismele eucariote se pot reproduce fie pe cale asexuată 
(vegetativ la plante, somatic la animale) fie pe cale sexuată 
propriu-zisă, cu diferenţiere de sexe opuse, mascul şi femel. 
Reproducerea asexuată se realizează cel mai adesea pe calea 
diviziunii celulare la eucariotele inferioare, unicelulare (alga 
Chlorella bunăoară) sau prin diferențiere de organe de repro- 
ducere vegetativă, la plante. 

Eucariotele, mai ales cele superioare, se caracterizează însă 
prin reproducerea sexuată tipică, în care se diferenţiază anizo- 
gameţi — gameţi diferiţi morfofiziologic — ovulul la animale 
şi oosfera la plante, pentru sexul femel, spermatozoidul la ani- 
male și nucleul spermatic (derivat din diviziunea nucleului 
generativ rezultat în urma diviziunii nucleului haploid al mi- 
crosporului — grăunciorul de polen) pentru sexul mascul. 

În ciclul de viaţă la organismele cu reproducere sexuată 
alternează o fază sexuată (gametofitică) şi a fază vegetativa 
(sporotitică). 

La animalele superioare precum Drosophila şi omul, faza 
sexuată este reprezentată doar de celulele din linia germinală 
care produc gameţii. Ele sînt diploide (2n), se diferenţiază din 
celulele liniei somatice prin diviziuni mitotice succesive încă din 
primele faze ale embriogenezei și doar ele vor suferi meioza 
spre a deveni gamețţi. 

Plantele nu posedă o linie germinală. La plantele care se 
reproduc pe cale sexuată, în floare, reprezentind o parte a 
sporofitului, unele celule vor fi induse spre a se diferenţia în 
megasporofit la sexul femel și microsporofit la cel mascul şi 
aceste celule vor suferi meioza. În urma meiozei rezultă mega- 
spori (ovulul) şi microspori (polenul) care se divid mitotic spre 
a produce ceea ce se cheamă gametofit. La plantele inferioare 
(talofite) gametofitul este foarte dezvoltat pe cînd sporofitul 
este redus. La plantele cu flori în special angiosperme, gameto- 
fitul este foarte redus pe cînd sporofitul (reprezentînd planta 
întreagă) este foarte dezvoltat. În procesul de fecundaţie din 
unirea ovulului cu spermatozoidul respectiv a oosferei cu nu- 
cleul spermatic, se reface garnitura diploidă de cromozomi, re- 
zultînd oul sau zigotul diploid care, prin diviziuni succesive va 
genera un nou organism. Meioza și fecundarea sînt fenomene 
compensatorii. 

2. CARACTERISTICILE GENETICE ALE MEIOZEI 


Meioza este diviziunea celulară care duce la formarea ce- 
lulelor reproducătoare. În cadrul ei, după o singură rundă de 
replicare a ADN se desfăşoară două diviziuni nucleare suc- 
cesive. În urma replicării ADN, o celulă 2n cu o cantitate 2C 
de ADN va dobiîndi o cantitate dublă de ADN de nivel tetra- 
ploid — 4C. l 

După prima diviziune meiotică rezultă două celule care au 
o cantitate diploidă de ADN (2C) şi cu număr de cromozomi 
redus la jumătate (n). Aceste celule suferă o a doua diviziune 
meiotică şi vor da patru celule cu cantitate haploidă de ADN 
(1C), dar cu acelaşi număr de cromozomi redus la jumătate (n). 

În prima diviziune meiotică, anume în profaza acesteja eve- 
nimentul cel mai important este sinapsa cromozomilor omologi 
care condiționează reducerea aparentă a numărului de cromo- 
zomi. Cromozomii bicromatidici avînd o cantitate 4C de ADN 
(duplicați) se asociază în perechi, pe bază de omologie, for- 
mînd bivalenţii. În metafaza primei diviziuni meiotice fiecare 
bivalent se aşază în placa metafazică, astfel ca unul dintre 
cromozomii omologi să fie deasupra, iar celălalt dedesubtul pla- 
nului ecuatorial al acesteia. Această aşezare a cromozomilor 
omologi ce alcătuiesc bivalenții condiționează o disjuncție 
(segregare) ordonată spre poli a cromozomilor omologi, din 
fiecare bivalent unul dintre omologi migrind spre un pol (deci 
într-un gamet), celălalt în mod obligatoriu, legic determinat, 
migrînd spre polul opus (într-un alt gamet). Din prima diviziu- 
ne meiotică rezultă doi nuclei fii, fiecare avînd un număr de 
cromozomi reprezentind jumătate din garnitura diploidă a 
celulei somatice. De asemenea, acești nuclei au o cantitate 
de ADN redusă la jumătate faţă de cantitatea de ADN a nu- 
cleului interfazic de dinainte de meioză. 

Prima diviziune meiotică este reducţională. Nucleii ha- 
ploizi rezultați din prima diviziune meiotică suferă, fără a mai 
avea loc o sinteză interfazică de ADN, o a doua diviziune me- 
iotică care se desfăşoară după mecanismul mitotic tipic, cu cli- 
varea longitudinală a centromerului şi migrarea spre poli nu de 
cromozomi bicromatidici ca în prima diviziune meiotică, ci de 
cromozomi monocromatidici. A două diviziune meiotică desă- 
vîrșeşte astfel şi reducerea cantităţii de ADN, care de la 2 C 
ajunge la 1 C, cantitate specifică gameţilor haploizi. Iau naştere 

patru nuclei haploizi ca rezultat a două diviziuni meiotice suc- 
cesive. 

Celulele organismelor diploide care se reproduc pe cale 
sexuată, prezintă două seturi de cromozomi, unul provenind 
de la mamă, adus la nivelul zigotului de către ovul, altul pro- 
venind de la tată, adus la nivelul zigotului de către sperma- 
tozoid. Fiecare set de cromozomi este alcătuit din cromozomi 
neomologi, neasemănători. În cadrul complementului diploid 
însă, doi cîte doi cromozomi sînt asemănători adică omologi, unul 
fiind de provenienţă maternă iar altul de proveniență paternă. 
Asemenea cromozomi omologi poartă aceleași gene în loci co- 
respunzători şi prezintă aceeași morfologie. Astfel, starea di- 
ploidă a organismelor eucariote implică existenţa locilor omo- 
logi și a genelor alele; cel puţin cîte două gene din genotipul 
organismului eucariot controlează același caracter. În timpul 
meiozei aceşti cromozomi omologi se împerechează, formînd 
bivalenţii. În împerecherea omologilor un rol esenţial revine 
complexului sinaptinemal. 


3. LOCALIZAREA GENELOR PE CROMOZOMI 


În anul 1903 Sutton a stabilit relaţia dintre comportamen- 
tul cromozomilor în meioză (segregare) pe de o parte şi disjunc- 
ţia (asortarea) independentă a genelor pe de altă parte, fapt 
care a stat la baza elaborării teoriei cromozomale a eredității 
de către Morgan şi şcoala sa, în 1919. 

S-a putut constata că o genă nu poate să corespundă la un 
cromozom întreg de vreme ce oricare organism, fie el proca- 
riot (unde există un singur cromozom) fie eucariot posedă 
mai multe gene decît cromozomi. Singura posibilitate rămînea 
ca pe un singur cromozom să se afle mai multe gene care 
sînt lincate sau înlănţuite. S-a stabilit că fiecare genă ocupă 
o anumită poziţie (locus) strict determinată pe cromozom și că 
pe cromozomii omologi alelele unei gene ocupă poziţii cores- 
punzătoare. Mai exact alelele unei gene ocupă același locus pe 
cromozomii omologi. Ulterior poziţia ocupată de o genă pe 
cromozom a fost asimilată cu gena ca atare, încît atunci cînd 
se vorbeşte de un locus genic se înţelege gena propriu-zisă. 
Pluralul de la locus este loci. 

Genele plasate pe un acelaşi cromozom manifestă tendinţa 
de a se transmite înlănţuit la descendenți, în virtutea faptului 

că ele sint fizic înlănţuite, iar cromozomul este trecut ca en- 
titate integră, discretă, din celula iniţială în celulele fiice. 

Pe de altă parte, genele care sînt localizate pe diferiţi cro- 
mozomi (pe cromozomi neomologi) nefiind înlănţuite segregă 
independent unele de altele căci și perechile de cromozomi în 
anafaza primei diviziuni meiotice (AI) segregă independent 
unele de altele. Dacă dintr-o pereche dată de cromozomi, cro- 
mozomul de origine maternă migrează spre un pol, în mod 
legic determinat cromozomul de origine paternă migrează spre 
polul opus. Dar, considerînd o altă pereche de cromozomi, nu 
este obligatoriu să migreze spre polul spre care a migrat din 
prima pereche cromozomul matern tot, cromozomul de ori- 
gine maternă. Astfel, spre poli, în nuclei fii, rezultați din 
prima diviziune meiotică, vor migra cromozomi de origine di- 
ferită, maternă și paternă, migrarea fiind un eveniment deter- 
minat stohastic, probabilistic. În asemenea nuclei vor apare 
constelații genetice de cromozomi, respectiv de gene diferite ca 
origine (materne și paterne), ca provenienţă, de cele care au 
fost la genitori. 

Aceste concluzii au fost desprinse însă după ce s-a studiat 
fenomenul ereditar la nivel celular. 

Dar, înainte de a fi cunoscute mecanismele intime ale me- 
iozei şi implicarea cromozomilor în ereditate, Gregor Mendel, 
studiind hibridarea la mazăre, a ajuns la concluzii care îşi 
păstrează în totalitate valabilitatea şi astăzi, astfel că el, călu- 
gărul augustin Gregor Mendel, născut la Heinzendorf (Cehos- 
lovacia) în 1822, este considerat fondatorul ştiinţei eredității. 


4. DESCIFRAREA NATURII GENOMULUI (GENOTIPULUI) 
PRIN STUDIUL FENOTIPULUI (ANALIZA GENETICĂ) 
(GENETICA FACTORIALĂ SAU FORMALĂ) 


Cercetările lui Mendel se deosebesc radical de cele ale pre- 
decesorilor săi (cei mai reprezentativi fiind Knight, Goss, Ch. 
Naudin) prin trei elemente de noutate: modul de a privi expe- 
rienţa şi de a alege materialul potrivit, introducerea disconti- 
nuităţii și folosirea marilor populaţii, ceea ce permite exprima- 
rea rezultatelor prin numere și prelucrarea lor matematică, ca 
şi folosirea unor simboluri simple pentru desemnarea facto- 
rilor ereditari de natură corpusculară, prin care devine posi- 

bil un neîncetat dialog dintre experiment și teorie, dintre expe- 
rimentator şi experiența sa. 

Noua metodologie, prelucrarea statistică și reprezentarea 
simbolică impun eredității o logică internă. Cu Mendel, inter- 
pretarea fenomenelor biologice dobîndeşte dintr-o dată rigoare 
matematică. Gîndirea sa a fost o gîndire revoluţionară. El a 
ajuns la concluzia că trăsăturile (caracterele) ereditare ale unui 


individ sînt distincte, fiecare transmiţindu-se ca unităţi sepa- 


rate de la părinţi la descendenţi nu direct, așa cum credeau 
predecesorii săi, ci indirect, prin intermediul unor factori ere- 
ditari. Astfel, deși un individ poate să posede mii de trăsături 
distincte care alcătuiesc individualitatea sa, fiecare din aceste 
trăsături sînt controlate de către unități ereditare sau factori 
ereditari care au un caracter discret (în sens de distinct din 
punct de vedere fizic). Mendel a stabilit că ereditatea urmează 
legi simple și exacte pe baza cărora poate fi prezis comporta- 
mentul oricărui factor ereditar care dirijează un anumit carac- 
ter. Moștenirea caracterelor se face după reguli foarte exacte, 
matematice. 

Prin experienţă dar și intuiție genială, Mendel a statuat că 
diferitele caractere ale unui organism dat sînt determinate de 
factori ereditari de natură materială, localizaţi în nucleul ce- 
lular, fiind în doză dublă în celulele somatice şi în doză simplă 
în celulele reproducătoare (gameţi). Prezenţa factorului ere- 
ditar în doză dublă a fost probabil sugerată lui Mendel de par- 
ticiparea a doi indivizi diferiţi la naşterea unui singur individ 
la organismele ce se reprodue pe cale sexuată. Este acum uşor 
pentru noi să apreciem că această situaţie corespunde cu aceea 
a numărului de cromozomi sau a cantității de ADN, dar Mendel 
nu știa acest lucru, deoarece la vremea cînd a elaborat tezele 
sale nu se descoperise nici cromozomii, nici ADN, nici meioza. 

Mendel a mai stabilit că factorii ereditari în celulele soma- 
tice fiind în doză dublă se află sub formă de pereche sau cum 
a definit el cu termenul grecesc sub formă de alele. 

Acum ştim că factorul ereditar mendelian este o genă și 
că gena poate exista sub forma a două stări alternative, nu- 
mite alele din care una este dominantă (A) și alta recesivă (a). 
Aceste două stări alternative ale aceleiași gene sînt rezulta- 
tul posibil al mutaţiei bidirecţionale: AZ a. Existenţa genelor 
poate fi sesizată numai cînd ele determină un caracter ce poate 
să apară sub două stări alternative. Abia atunci vom putea ști 
că există o genă care, într-o anumită stare determină o anumită 

formă a caracterului considerat (bob neted în cazul formei bo- 
bului de mazăre) şi într-o altă stare determină cealaltă formă 
a caracterului (bob zbiîrcit). 

Cele două alele ocupă același locus pe o pereche dată de 
cromozomi omologi. Astfel, dacă alela A se află pe cromozomul 
de origine maternă, într-un anumit sit sau locus, pe cromozo- 
mul omolog de origine paternă, în același locus se va afla fie 
gena „A“, fie alela sa „a“. Situarea alelelor poate fi şi reci- 
procă, „A“ pe cromozomul de origine paternă şi „a“ pe cel 
de origine maternă. 

Într-un alt locus pe aceeași pereche de cromozomi omologi 
se află altă genă „B“ prezentă sub forma alelelor „B“ şi „b“. 
Genele A şi B, fiind plasate pe acelaşi cromozom se transmit 
de regulă împreună la descendenți. 

Pe celelalte perechi de cromozomi se află alte gene (X, Y, 
Z etc.) şi transmiterea lor la descendenţi nu este legată direct 
de transmiterea genelor A şi B. 

Gena A prezentă cu alelele sale A şi a în acelaşi locus pe 
cei doi cromozomi omologi poate determina variaţia expresiei 
fenotipice de regulă a unui singur caracter. 

Prezenţa unei gene sub forma a două stări alternative (ale- 
le) poate fi comparată cu un întrerupător electric care prezintă 
două stări posibile, alternative: 

— închis şi în acest caz lumina este stinsă; 

— deschis şi în acest caz lumina este aprinsă. 

Să exemplificăm din experienţele lui Mendel. El a efectuat 
hibridări de mazăre. Mazărea prezintă mari avantaje pentru 
-studiul comportării factorilor ereditari (genelor) deoarece este 
o plantă autogamă (fiecare plantă produce atit polen cît şi 
ovule) şi prin autofecundare se păstrează nealterată puritatea 
genetică. Din această cauză mazărea prezintă multe soiuri pure 
care se deosebesc tranşant între ele prin caractere contrastante 
(bob neted — bob zbiîrcit; bob galben — bob verde; flori roşii 
— flori albe; port înalt — port pitic etc.) care se mai numesc 
şi caractere alelomorfe şi care pot fi observate cu uşurinţă. Pu- 
ritatea genetică a unui soi este dovedită de faptul că prin auto- 
fecundare se păstrează nealterate caracterele sale, adică se 
transmit fidel, neschimbate, de-a lungul generaţiilor, dînd o 
descendență uniformă și asemănătoare formei iniţiale. Pe de 
altă parte, un soi impur genetic va da naștere prin autofecun- 
dare la o descendență neuniformă, adică va segrega. 

4.1. MONOHIBRIDAREA 


Încrucișînd un soi pur de mazăre cu bob neted, cu un soi 
pur de mazăre cu bob zbîrcit Mendel a obţinut în prima gene- 
rație (F1) organisme hibride care prezentau fenotipic (exterio- 
rizau) doar caracterul de bob neted. Experienţa de încrucișare 
în care se ia în consideraţie doar o pereche de caractere alelo- 
morfe se numeşte experienţă de monohibridare. În al doilea an, 
a cultivat boabele hibride din F4 lăsînd plantele să se autopole- 
nizeze şi a obţinut cea de-a doua generaţie (F) de plante. În 
acest caz pe lîngă plante care făceau boabe netede au apărut şi 
plante care făceau boabe zbiîrcite. Deoarece în prima genera- 
ție, dintre cele două caractere contrastante neted-zbiîrcit, s-a 
manifestat doar caracterul de bob neted, Mendel a numit acest 
caracter, caracter dominant, iar factorul ereditar care îl deter- 
mină l-a considerat factor ereditar dominant şi l-a simbolizat 
cu litera mare „A“. În acelaşi timp caracterul de bob zbircit, 
neexprimat în F4, a fost considerat caracter recesiv, iar facto- 
rul care îl determină a fost considerat factor ereditar recesiv 
și a fost notat cu litera mică „a“. În virtutea celor spuse pînă 
acum, experienţa de hibridare a lui Mendel poate fi astfel sche- 
matizată (fig. 44). 

Analiza fenotipică a celei de-a doua generaţii (F) a arătat 
că proporţia dintre plantele cu boabe netede şi plantele cu boa- 
be zbiîrcite era de 75%/ neted la 25% zbiîrcit sau simplificat 
de 3:1. Acesta a fost numit raport de segregare și s-a constatat 
a fi aproximativ acelaşi în toate experiențele de hibridare de 
acest tip. Analiza genotipică judecată după fenotip şi bazată pe 
intuiţie a sugerat că există trei categorii diferite genotipice de 
organisme AA, Aa şi aa. Apariţia doar a două categorii fenoti- 
pice de organisme în cadrul unei populaţii în care probabi- 
listic apar patru posibilități de combinare a gameţilor i-a su- 
gerat lui Mendel că în cazul structurii genotipice Aa se ex- 
teriorizează şi ca în cazul hibrizilor din F., doar caracterul do- 
minant. Probabilitatea apariţiei caracterului dominant este de 
3/4, iar a celui recesiv este de 1/4, de unde raportul fenotipic 
de segregare 3:1, cel genotipic fiind de 1 AA :2 Aa: 1 aa. De 

Fig. 44. Monohibridarea (segregarea sau separarea factorilor 
ereditari). 


fapt, rezultatele experimentale obținute de Mendel privind ra- 
portul fenotipic de segregare în cîteva experiente sînt redate 
în tabelul 3. 


Să considerăm cîteva aspecte legate de comportamentul fac- 


torilor ereditari. Factorul ereditar A este dominant. El condi- 
ționează un caracter dominant, caracter care se manifestă în 
toate generațiile, indiferent dacă intră sau nu alături de fac- 
torul ereditar recesiv în structura genetică (în genotipul) ce- 
lulei, respectiv organismul considerat. El se exprimă în fenotip 
atit cînd se află în doză dublă (AA) cît şi atunci cînd se află 

Tabel nr. 3 
Raportul fenotipie de segregare în experienţele lui Mendel 


Genitori (Părinți) PR] Razer de 
Plante de bob neted x | bob neted | 5474 | plante cu 2,96: 1 
| | boabe 
| netede | | 
Plante cu bob zbîrcit | 1850 | plante cu 
i boabe zbîr- 
cite 
Plante cu bob galben x bob galben | 6022 | galbene i 3,01:;1 
plante cu bob verde 2001 | verzi 
Plante cu flori roşii x flori roşii 705 | roşii 3,15: 1 
Plante cu flori albe 224 | albe 
plante cu păstăi verzi x păstăi verzi | 428 | verzi 2,82:1 


plante cu păstăi galbene 152 | galbene 


în doză simplă (Aa). Structura genetică AA este homozigotă 
dominantă pe cînd structura genetică Aa este heterozigotă. 

Factorul ereditar a este recesiv. El condiţionează un ca- 
racter recesiv şi nu se poate exprima atunci cînd intră în struc- 
tura genotipului alături de factorul ereditar dominant (A) la 
formele heterozigote (Aa). Se spune că la organismele hetero- 
zigote dominanța poate să mascheze genotipul. La organismele 
homozigote recesive (aa) fenotipul reflectă genotipul. 

Factorul ereditar recesiv nu se manifestă decit atunci cînd 
se află în doză dublă, adică este plasat pe ambii cromozomi 
omologi, stare care se numește homozigotă recesivă (aa). 

O singură situaţie se cunoaște în care în mod normal fac- 
torul ereditar recesiv se exprimă atunci cînd se află în doză 
simplă. Este cazul factorilor ereditari plasați pe cromozomii de 
sex la masculul de drosofilă sau mamifere. Formula cromo- 
zomală a sexului mascul în aceste cazuri este XY. Cei doi cro- 
mozomi de sex nu alcătuiesc o pereche, nefiind omologi. De- 
altfel ei nici nu se împerechează intim pe toată lungimea lor în 
meioză. Cromozomul Y poartă foarte puţine gene printre care 
şi cele care intervin în masculinizare. Cromozomul X este un 
cromozom activ genetic. El poartă multe gene. Dacă o genă de 
pe cromozomul X se află în stare recesivă (a), ea se exprimă fe- 
notipic chiar fiind în doză simplă, căci pe cromozomul Y, ne- 
fiind omolog cu X, nu se poate afla miciodată alela sa domi- 
nantă (A). Această stare, în care gena recesivă „a“ se exprimă 
fenotipic, chiar cînd se află într-un singur exemplar se numeşte 

stare de hemizigoţie. Hemizigoţia poate apare și la organismele 
aneuploide monosomice la care lipsește unul din cromozomi 
unei perechi de cromozomi. 


Un alt aspect legat de factorii ereditari mendelieni se referă 
la segregare. În procesul hibridării, factorul ereditar dominant 
nu se amestecă cu factorul ereditar recesiv. Fiind de natură 
corpusculară, aceşti factori numai coexistă în genotipul hibrid, 
se alătură, fără însă a se contopi. Factorul ereditar dominant 
nu determină nici o alterare a factorului ereditar recesiv, ci 
numai nu-i permite exprimarea sa fenotipică (îl „domină“). 
Acest lucru este dovedit de reapariția factorului ereditar rece- 
siv în generaţia F». Raporturile dintre factorii ereditari, domi- 
nant şi recesiv sînt mai degrabă raporturi funcţionale, cel re- 
cesiv meputind funcţiona în prezența celui dominant, sau pro- 
dusul său de sinteză este acoperit de produsul specificat de fac- 
torul dominant. 

Reapariţia factorului recesiv în F, a sugerat lui Mendel 
fenomenul de segregare. Segregarea factorilor ereditari se su- 
prapune segregării cromozomilor omologi din bivalenţi în 
timpul meiozei. Fiecare din cei doi cromozomi omologi conține 
fie factorul ereditar „A“, fie factorul ereditar „a“ aşa încît prin 
separarea lor spre poli opuși, acești factori ereditari vor fi se- 
paraţi şi ei în nuclei diferiţi respectiv în gameți diferiți atît 
la părintele de sex femel cît şi la părintele de sex mascul. 

Cînd într-o celulă se află două alele (Aa) acestea vor fi dis- 
tribuite egal în gameţi. Din cei patru produși ai meiozei (ga- 
meţi) doi vor primi alela „A“ şi alți doi alela „a“. Raportul de 
segregare a.elică este 2A:2a sau simplificat 1:1. Acest fenomen 
de segregare, disjuncție sau dezbinare a factorilor ereditari se 
numește principiul segregării sau prima lege a lui Mendel. Ea 
statuează că dacă organismele pot fi pure din punct de vedere 
genetic (homozigote dominante AA sau homozigote recesive aa) 
sau impure din punct de vedere genetic (heterozigote Aa), game- 
ţii sînt legic puri din punct de vedere genetic prin faptul că, 
deriviînd în urma divizunii meiotice, cînd are loc reducerea nu- 
mărului de cromozomi respectiv separarea factorilor ereditari, 
ei conţin fie factorul ereditar A, fie factorul ereditar a, nicioda- 
tă, în condiţii normale, ambii factori ereditari. Principiul segre- 
gării (separării factorilor ereditari) 


| Aa Z, aa 4 d, AA Z4] se aplică în cazul factorilor ereditari 


plasați în acelaşi locus pe cromozomi omologi. 

Ade ai 


Considerind fenomenul segregării, se constată că dacă în 
F; organismele rezultate din încrucișarea a doi genitori puri 
genetic (soiuri pure sau linii pure) sînt 1000 heterozigote, 
datorită fenomenului de segregare, procentul organismelor he- 
terozigote se reduce, cu fiecare generație la jumătate (fig. 45) 
astfel că teoretic, după circa 8 generaţii, în populaţia respecti- 
vă predomină organismele homozigote. Prin autopolenizarea 
organismelor homozigote rezultă doar organisme homozigote 
conform schemei din fig. 45. 

Prin autofecundarea organismelor heterozigote are loc se- 
gregarea caracterelor. Aceasta este o cale de a deosebi orga- 
nismele homozigote de cele heterozigote. 

Reducerea heterozigoţiei şi creșterea homozigoţiei are mare 
importanță în practica ameliorării. De exemplu, fenomenul de 
heterozis (vigoare hibridă) are la bază, ca mecanism genetic, 
constituția 1000/, heterozigotă, a organismelor hibride. Înseam- 
nă că acest fenomen se manifestă cel mai intens în prima ge- 
nerație. În celelalte generaţii prin segregare se reduce gradul 
de heterozigoţie și implicit valoarea heterozisului. Totodată se- 
gregarea are importanţă practică în obținerea de forme homo- 


F; (organisme 100% heterozigi te) 


(segregă] 


|urorecunzare 


75% 50% 25% N 
Autorec indare „ o 
Autofecundare | (segregă) AutofEPONO-FA N 
(nu sere (nu seyieyă] 


T 


25% 12,5% 25% 12,5% 25 “fe 
=— < 
375% 17.5 A 


Fig. 45. Schema reducerii heterozigoției și creşterii homozigoției cu 
fiecare generație de autofecundare (autopolenizare). 

zigote — linii pure (linii consangvinizate) din a căror încruci- 
şare se obţin hibrizi simpli care, la rîndul lor, prin încrucișare 
dau hibrizi dubli. Aceste aspecte genetice stau la baza obține- 
rii liniilor consangvinizate, a hibrizilor simpli și dubli de po- 
rumb, floarea soarelui ete. 

La animale consangvinizarea se realizează prin încrucișări 
de tip incest, mamă-fiu, tată-fiică, soră-frate etc. încît nu se 
obţine o puritate absolută a liniilor consangvinizate. De ase- 
menea segregarea are mare importanţă în sfatul genetic. O ma- 
ladie ereditară umană, determinată de o genă recesivă care s-a 
manifestat la bunici, sare peste o generaţie (părinţi) și se ma- 
nifestă din nou la copii. În funcţie de natură dominantă sau 
recesivă a genei şi de fenomenul de segregare se poate stabili 
riscul de apariţie a bolii. 

Cazul acesta în care un element (alelă) al perechii de fac- 
tori ereditari este complet dominant iar celălalt element este 
complet recesiv se numește dominanță completă. În cadrul său, 
în general nu se poate spune, judecînd după fenotip, dacă un 
individ este homozigot sau heterozigot pentru alela dominantă. 
Genotipul unui individ care prezintă fenotip dominant poate fi 
totuși determinat după fenotipurile și frecvența lor analizate 
la descendenţii pe care acesta îi produce în urma; încrucișării 
sale cu un individ homozigot recesiv pentru acea pereche de 
factori ereditari. Această încrucișare se numeşte test cross. Fe- 
notipurile şi frecvenţa lor la descendenţii rezultați din test cross 
corespund tipurilor şi frecvențelor genotipice ale gameților 
produși de organismul al cărui genotip este necunoscut. Cînd 
individul testat a avut unul dintre părinţi sau strămoşi recesiv 
pentru perechea de factori ereditari analizată, test crossul se 
mai numeşte back cross sau retroîncrucișare. Dominanța face 
ca numărul claselor fenotipice să fie mai mic decît numărul 
claselor genotipice. De asemenea dominanţa cauzează regresia, 
adică părinţii care sînt fenotipic extremă pentru un caracter 
cantitativ (productivitate) dau descendenţi care sînt în medie 
mai puțin extremi. Deoarece dominanța maschează prezența 
genelor recesive, o încrucișare dintre doi indivizi de acelaşi 
fenotip (de exemplu cu blana neagră, culoarea fiind un ca- 
racter cantitativ A) luaţi la întîmplare poate produce descen- 
denţți de culoare deschisă (a). Această tendinţă a părinţilor (A) 
care fenotipic sint extreme, de a da descendenţi care nu sînt 
extreme se numește regresie. 

La organismele poliploide fenomenul de segregare este mai 
complicat, în sensul că raportul de segregare este de 35 4:1a, 

deci frecvenţa cu care apare organismul homozigot recesiv este 
foarte mică (tabelul 4) 


Tabelul 4 


Rezultatul încrueişării a două organisme poli- 

ploide reprezentind linii pure genetie (homo- 

zigote AAAA x aaaa) în a doua generaţie 
(AAaa x AAaa) 


Gameţi 
1AA 4Aa laa 
8 
Q 
1AA IAAAA | 4AAAa lAAaa 
4Aa 4AAAa |IGAAaa 4Aaaa 
laa lAAaa 4Aaaa laaaa 


Cînd se consideră perechi de factori ereditari plasați pe cro- 
mozomi diferiţi se constată că apar aspecte noi ale comportă- 
rii acestora. 


4.2. DIHIBRIDAREA 


Mendel şi-a propus să urmărească modul cum se transmit 
simultan două perechi de factori ereditari: una care determină 
forma bobului (A=—neted; a—zbiîrcit) şi alta care determină cu- 
loarea bobului (B-—galben; b=—verde). Pentru aceasta a încru- 
cișat un soi pur cu boabe netede şi galbene (AABB) cu un soi 
pur care prezenta boabe zbircite şi verzi (aabb). Asemenea ex- 
perienţă de încrucișare în care se iau în consideraţie două pe- 
rechi de caractere se numeşte dihibridare. În prima generaţie 
a obţinut o populație hibridă pentru ambele caractere (AaBb), 
care prezenta caracterele de bob neted şi galben, ceea ce în- 
seamnă că acestea sînt caracterele dominante, cele de bob 
zbîrcit și verde fiind deci caractere recesive. Pentru a obţine 
a doua generaţie a lăsat să se autopolenizeze plantele dublu- 
“hibride din prima generaţie după schema din fig. 46. 

Analizind tabelul, numit în unele lucrări mai vechi în 
mod sugestiv „șahul combinărilor mendeliene“ sau tabelul lui 
Punett se constată că prin segregarea factorilor ereditari în 
meioză derivă patru categorii distincte de gameţi masculi şi tot 

atitea de gameti femeli. În pro- 
cesul de fecundare are loc uni- 
rea pe bază de probabilitate a 
gameţilor masculi cu cei femeli, 
adică fiecare gamet mascul (sau 
femel) are şanse egale cu ale 
celorlalţi 3 de a se uni cu fie- 
care din gameţii de sex opus. 
binare, respectiv 16 combinații 
de factori ereditari. În virtutea 
relaţiei  dominanţă-recesivitate, 
oriunde se întîlnesc factorii ere- 
ditari dominanţi A respectiv B 
va fi exprimat în fenotip carac- 
terul respectiv (neted sau gal- 
ben). Cînd ei sînt prezenţi si- 
multan în același genotip, vor 
fi exprimate fenotipic atît ca- 
racterul neted cît şi caracterul 
galben. Caracterele recesive vor 
fi exprimate fenotipic doar în 
cazul în care factorii ereditari 
recesivi (a și b) nu sînt în pre- 
zența factorilor ereditari domi- 
nanți corespunzători (A şi B). 


Ab la ab | 


to ENE 
|AaBB iAaBb 
pr 


Se na | 


AABB | AABS 


Fig 46. Dihibridarea (Segregarea in- 
dependentă a perechilor de factori 
ereditari). 


Din analiza celor 16 combinări de factori ereditari se constată 


următoarele : 


9/16 prezintă simultan ambii factori dominanți (4AB) condi- 
ționînd expresia caracterului neted și galben ; 

3/16 prezintă un factor ereditar dominant şi altul recesiv 
condiționînd dezvoltarea unui caracter dominant și a 
altui caracter recesiv (Ab = bob neted și verde); 

3/16 prezintă celălalt factor ereditar dominant și pe celălalt 
recesiv (aB = bob zbircit și galben); 

1/16 prezintă ambii factori ereditari recesivi condiționînd 
exprimarea fenotipică a caracterelor recesive de bob 


zbîrcit şi neted. 


De fapt, în experiența sa, Mendel a obținut în F, 556 de 
plante dintre care 315 au produs boabe netede și galbene, 108 
boabe netede şi verzi, 101 boabe zbiîrcite și galbene şi 32 boabe 


zbîrcite şi verzi. 

Deoarece probabilitatea apariției unui caracter dominant 
este de 3/4 iar a unuia recesiv este de 1/4, şi probabilitatea 
apariției simultane a două evenimente îndependente este egală 
cu produsul probabilității apariției lor separate (individuale) este 
uşor să desprindem de unde rezultă raportul de segregare 9:3:3:1. 
Probabilitatea apariției lui A este de 3/4, a lui B tot de 3/4, 
a lui a de 1/4 iar a lui b tot de 1/4. Probabilitatea apariției simul- 
tane a lui A și B este de 3/4 x 3/4 = 9/16. 


AB = 3/4 x 3/4 = 9/16 bob neted şi galben 
Ab = 3/4 x 1/4 = 3/16 bob neted şi verde 
aB = 3/4 x 1/4 = 3/16 bob zbircit şi galben 


ab = 1/4 x 1/4 = 1/16 bob zbiîrcit și verde 
De fapt raporturile rezultă din desfacerea expresiei 


Eat linie) 


Admiţind că p reprezintă probabilitatea evenimentului X 
(gameți nerecombinaţi) iar q probabilitatea evenimentului Y 
(gameţi recombinați) respectiv contaprobabilitatea evenimen- 
tului X (1—7) se poate calcula frecvența apariției recombinări- 
lor în cazul unei încrucișări dintre organisme dublu heterozigote 
(AaBb x AaBb). Rezultă patru tipuri de gameţi femeli și patru 
tipuri de gameţi masculi. Dintre acestea, două sînt nerecombinante 
(AB şi ab) şi două sînt recombinate (4b şi aB). Probabilitatea 
apariţiei unui eveniment este egală cu raportul dintre numărul 
cazurilor favorabile şi numărul cazurilor posibile. Probabilitatea, 
apariţiei simultane a două evenimente este egală cu produsul pro- 
babilității apariției lor separate. Probabilitatea X = $ = > . 
Probabilitatea Y = g = =; $+4=1;q=1—2;p=1—q 
Frecvența gameților nerecombinați = 1—p 


Frecvența gameților recombinanți = 2 


Pentru a calcula probabilitatea de apariție a unui anumit 
fenotip se procedează astfel: pentru fenotipul 4b : 


P POP | PU—p) P tp- ptp p _29—p! pl p 
4 4 4 4 4 4 

Tot astfel se procedează în vederea calculării probabilității 
de apariție a celorlalte fenotipuri (4 B, aB și ab) folosind datele 
din tabelul 5. 

Analiza fenotipică a indivizilor din generaţia Fə a arătat ci- 
teva aspecte importante privind comportamentul factorilor ere- 
ditari. În primul rînd s-a dovedit încă o dată realitatea segre- 
gării factorilor ereditari. Dar mai importantă este apariţia unor 
categorii noi de indivizi. Astfel, în dihibridare s-a pornit de la. 
două tipuri de plante: cu bob neted şi galben (AB) şi cu bob 
zbircit şi verde (ab) şi în F» au apărut pe lîngă aceste două 
tipuri inițiale încă două tipuri care prezentau un caracter de 
la un genitor şi alt caracter de la celălalt genitor. Avea loc deci 
la descendenţi o dezbinare a cuplurilor de caractere parentale. 
Singura explicaţie plauzibilă era următoarea: 

La nivelul hibridului din prima generaţie (AaBb) perechea 
de factori ereditari care determină forma bobului (Aa) segregă 
independent de perechea de factori ereditari care determină 
culoarea bobului (Bb) şi astfel se creează posibilitatea proba- 
bilistică a asortării independente a factorilor ereditari astfel 
încît în acelaşi gamet va putea trece un factor ereditar de la 
o pereche și un factor ereditar de la cealaltă pereche (fig. 47). 
Acești gameţi se numesc gameți recombinaţi. Dacă nu ar fi o 
segregare independentă a celor două perechi de factori eredi- 
tari, atunci ar lua naştere doar două categorii de gameți și anu- 
me gameţii nerecombinanţi AB şi ab care ar condiţiona for- 
marea a două categorii de organisme cu bob neted și galben 


AABB 9 x aabb 0 


Fig. 47. Segregarea indepen- 
dentă a perechilor de cromo- 
zomi însoțită de segregarea 
(disjuncția) independentă a pe- 
rechilor de factori ereditari, 
evenimente care se presupun 
reciproc şi se suprapun, des- 
fășurîndu-se în meioză, la for- 
marea gameţilor. 


gometi nereconbinanhi gameti recombinenti 


11 — Descitrind tainele eredității, vol. I 161 


091 


Tabelul 5 
Probabilităţile de apariţie a diferitelor ienotipuri 


Gameţi AB l | 


AB ABAB ABAb ABaB ABab 

=) 1—p l-p_(Qü-p°| p i-p_ pU- P i-p P_PU- P |l-p l-p (l-— p? 
2 2 2 4 2 2 4 2 2 4 2 2 4 
Ab ABAb AbAb AbaB Abab 
2) p 1—P p(l- p) P P_P P P_ P P l=p_ pU-pP) 
2 2 2 4 2 2 4 2 2 4 2 2 4 
aB ABaB AbaB aBaB aBab 
p. p 1—P _p(l —p) P P_P P P_P P l-p_pUl-p) 
7) 2 2 4 2 2 4 2 2 4 2 2 4 
ab ABab Abab aBab abab 


(AB) şi cu bob zbircit şi verde (ab), adică s-ar păstra tipurile 
inițiale, parentale, de organisme.” 

Cunoscind că în meioză are loc disjuncţia independentă a 
perechilor de cromozomi omologi și știind că factorii ereditari 
sînt plasați pe cromozomi, este uşor de tras concluzia că pen- 
tru a segrega independent una de alta, cele două perechi de 
factori ereditari Aa şi Bb trebuie să fie plasate pe perechi di- 
ferite de cromozomi. 

Segregarea independentă a două perechi de factori ereditari, 
respectiv de caractere în care apare raportul de segregare 
9:3:3:1 poate fi uşor redusă la segregarea a două caractere 
alelomorfe, dacă se consideră segregarea separată a fiecărei 
perechi de caractere. Astfel, considerînd perechea Aa, făcînd 
abstracţie de perechea Bb raportul de segregare va fi 

9 3 1 


2 . 
Lp = tru factorul A si 
16 + 16 16 pen i 


3 +4 == pentru factorul a sau simplificînd va fi deci 
3. l adică 3A la la 
4 4 


Situația este identică pentru perechea Bb, cînd se face 
abstracție de perechea Aa. 


Pentru a căpăta o anumită certitudine, mai exact pentru 
a se asigura statistic că segregarea este o lege, Mendel a aplicat 


testul chi-pătrat y% = 2 Ï în care se introduc valorile aștep- 
e 


tate potrivit raportului de sgregare stabilit în alte experiențe 
(9:3 :3 : 1) şi valorile care se determină în experiența curentă 
actuală. 


* Disjuncția independentă a perechilor de factori ereditari impor- 
tantă şi în practica ameliorării face ca din organisme dublu-heterozigote 
de tip AaBb, prin autofecundare, să se obţină pe lingă organismele du- 
blu homozigote iniţiale (AABB și aabb) noi categorii de organisme dublu 
homozigote (AAbb şi aaBB) ca și alte categorii homozigote pentru o 
singură pereche de caractere (Aabb sau aaBb). Acestea, alături de orga- 
nismele recombinante, pot să reprezinte obiective importante în progra- 
mele de ameliorare. 

Astfel, dacă într-o experienţă de tip AABBXaabb se obtin 
următoarele date (tabelul 6) 
Tabelul 6 


Caleulul lui x: pentru segregarea în F, a raportului 9: 3:3:1 


Valeri AB Total 


ebservate (0) 2834 | 920 | 951 | 287 4992 
Diferenţa (d=0— e) 
q2 


valoarea lui X? de 2,75 pentru eele 3 grade de libertate (4 
clase fenotipice — 1) corespunde la o probabilitate de trans- 
gresiune care este mai mare de 0,30 dar mai mică de 0,50 
(p = 0,50 — 0,30). Aceasta înseamnă că din 100 de repetări ale 
unei experiențe date, la 30 pînă la 50 dintre ele vor apare de- 
vieri probabile de la raportul 9:3:3:1, egale sau mai mici 
decît cele observate. Cum valoarea lui p este clar mai mare 
de 0,05, rezultatele observate pentru raportul 9:3:3:1 sînt 
în acord cu cele aşteptate pentru asortarea independentă a 
două perechi de alele. Repetabilitatea lor cu o asemenea free- 
vență nu se poate datora întîmplării ci mai curînd unor cauze 
intrinsece a desfăşurării mecanismului ereditar la nivelul ce- 
lulei după anumite legi exacte. Astfel, segregarea apare legic 
determinată şi statistic asigurată. Considerarea caracterului sta- 
tistic al fenomenului ereditar se bazează pe admiterea că fiecare 
dintre produșii meiozei (gameţi) prezintă șansă egală de a par- 
ticipa în procesul de fecundare. Marile evenimente genetice 
se desfăşoară însă în meioză. 

Cea de-a doua lege elaborată de Mendel este legea asor- 
tării sau disjuncţiei independente a perechilor de factori ere- 
„ ditari (gene) şi se referă la gene care sînt plasate pe cromozomi 
neomologi. 

Niciodată gameţii nu vor fi Aa, Bb, ABb etc. decit numai în 
cazurile anormale, rare cînd are loc nondisjuncţia meiotică a 
cromozomilor care este însoţită în consecinţă de nesegregarea 
factorilor ereditari. Cînd se fac încrucișări între două soiuri 

pure, luîndu-se în considerare trei perechi de factori ereditari 
(AA, BB, CC Xx aa bb cc) tabloul segregării este mult mai com- 
plex. Asemenea experiențe se numesc experienţe de trihibri- 
dare. Se obţin cîte 8 tipuri diferite ca genotip de gameţi atit 
masculi cît și femeli şi rezultă 64 de combinaţii dînd un raport 
de segregare de 27:9:9:9:3:3:3:1, ceea ce înseamnă că 
frecvența de apariţie a formelor homozigote este proporţional 
mai redusă decît în monohibridare sau dihibridare. 

Segregarea independentă a perechilor de factori ereditari, 
respectiv. a perechilor de cromozomi reprezintă în sine un me- 
canism de recombinare genetică intercromozomală. Acest tip de 
recombinare genetică caracterizează doar organismele eucariote 
căci doar ele conțin mai multe grupe de lincaj, respectiv mai 
mulți cromozomi neomologi. Recombinarea intercromozomală 
reprezintă segregarea de cromozomi întregi în meioză care 
determină segregarea de gene nelincate adică de perechi de 
aleie localizate în cromozomi neomologi. 

Fenomenul disjuncţiei independente a perechilor de cro- 
mozomi respectiv a perechilor de factori ereditari este de fapt 
un fenomen predeterminat de așezarea randomizată a omolo- 
gilor din bivalenţi faţă de planul ecuatorial al plăcii metafazice. 
În virtutea acestui fapt, probabilitatea ca toţi cromozomii de 
origine maternă de la nivelul tuturor bivalenţilor să se aşeze 
deasupra planului ecuatorial sau toţi cromozomii de .origine 
paternă de la nivelul tuturor bivalenţilor să se aşeze sub planul 
ecuatorial al plăcii metafazice este egală cu probabilitatea ca 
acești cromozomi de origini diferite să se așeze unii deasupra, 
alții dedesubtul planului ecuatorial. Asemenea așezare rando- 
mizată a cromozomilor de origine maternă şi paternă faţă de 
planul ecuatorial al plăcii metafazice în metafaza I condiţio- 
nează distribuţia independentă a perechilor de cromozomi, res- 
pectiv de factori ereditari spre poli în anafaza I. Din această 
cauză este corectă interpretarea în termeni de predeterminare 
pe care o dăm fenomenului de disjuncţie independentă a pe- 
rechilor de factori ereditari. În absența unei asemenea prede- 
terminări factorii ereditari de origine maternă (AB) ar migra 
totdeauna la un pol, pe cînd cei de origine paternă (ab) ar 
migra la polul opus, rezultind doar două tipuri de gameţi (AB, 
respectiv ab), neexistind posibilitatea apariţiei de gameţi re- 
combinanți (Ab şi aB). 

Distribuţia polarizată a cromozomilor particulari la un pol 
al fusului de diviziune are loc foarte rar și duce la o asortare 
nerandomizată şi la o segregare nerandomizată de markeri ge- 

netici. Segregarea independentă a perechilor de factori eredi- 
tari respectiv a perechilor de cromozomi care asigură recom- 
binarea genetică intercromozomală face ca probabilitatea ca 
doi gameți să fie asemănători să fie foarte mică. Astfel, con- 
siderînd omul, care are în garnitura diploidă 46 cromozomi, iar 
în gameți 23 de cromozomi şi admiţind că în fiecare cromozom 
s-ar afla doar o genă, probabilitatea ca doi gameţi să fie iden- 
tici genotipic este de (z) iar ca doi indivizi umani să fie 


1 148 
identici genetic este de (z) . Aceasta reprezintă o probabilitate 


extrem de mică şi este posibil ca în. populaţia umană de la ori- 
ginile sale să nu fi existat doi indivizi asemănători. Excepţie ar 
putea să facă gemenii monozigoţi care pot avea o constelație 
identică de factori ereditari nucleari dar şi în acest caz pot să 
apară diferențe în constelația de factori ereditari extranucleari 
(mitocondriali de exemplu), distribuirea mitocondriilor în 
timpul diviziunii fiind mai puţin echilibrată. Distribuţia echi- 
librată a factorilor ereditari nucleari este asigurată de mecanis- 
mul mitotic de diviziune. 

Dar probabilitatea ca doi indivizi ai unei specii date să fie 
identici este şi mai mică dacă luăm în consideraţie faptul că 
pe fiecare cromozom nu se află o singură genă ci mai multe 
gene. Considerînd specia umană reiese că fiecare individ este 
o entitate genetică irepetabilă. 

Cercetările lui Mendel au pus piatra de temelie a Geneti- 
cii. Publicate într-o revistă de slabă circulaţie subtitlul „Ver- 
suche über Pflanzenhybriden“ ele au fost date uitării. Savanţii 
timpului erau încă cu atenţia îndreptată spre teoria lui Darwin 
asupra originii speciilor prin selecţie naturală, uitind de alte 
descoperiri tot atît de geniale. Se spune că Mendel nu a avut 
loc în secolul lui. E] a fost pur şi simplu mutat în secolul nos- 
tru. Destinul lui ştiinţific a fost şi mai dramatic dacă ne gîndim 
că Mendel a murit cu gindul că ceea ce a descoperit el s-ar 
putea să nu fie o realitate a naturii. Acest fapt s-a datorat efec- 
tuării unor experienţe de hibridare la Hieracium, plantă apo- 
mictică, care nu are deci o meioză tipică şi, cum este şi firesc, 
` nu s-a supus legilor mendeliene ale eredității. 

Cercetările lui Mendel au revoluționat biologia. Pentru pri- 
ma dată, după 23 de secole, era dărîmată concepţia lui Hippo- 
crate despre transmiterea directă a caracterelor de la părinţi 
la descendenți. 

Reluate la alte plante şi la animale, legile descoperite de 
Mendel, privind comportarea factorilor ereditari s-au dovedit 
universal aplicabile, iar excepţiile nu au făcut decît să confir- 
me regula, extinzind şi dezvoltind concepţia lui Mendel despre 


4.3. EXCEPȚII DE LA RAPORTURILE MENDELIENE 
DE SEGREGARE 


CAZURI PARTICULARE DE EREDITATE 
4.3.1. DOMINANȚA INCOMPLETĂ SAU SEMIDOMINANȚĂ 


Correns, redescoperitorul legilor lui Mendel alături de 
Tschermak și Hugo de Vries, încrucişînd un soi de Mirabilis ja- 
lapa cu flori roşii (AA) cu un soi cu flori albe (aa) a obţinut 
în prima generaţie hibridă (Aa) doar plante care făceau flori 
roz. Prin autopolenizarea acestora (Aa X Aa) a obținut în Fə un 
raport de segregare diferit de cel mendelian obişnuit (3:1). 

25% 50% 25% 
Acesta a fost de 1: AA :2 Aa : 1 aa. După cum se vede, în acest 
roșu roz alb 

caz raportul de segregare genotipică corespunde cu raportul de 
segregare fenotipică, iar homozigoții dominanți (AA) se expri- 
mă fenotipic diferit (roşu) de heterozigoţi (roz). Gena A nu se 
manifestă ca total dominantă asupra lui „a“ iar „a“ nu se ma- 
nifestă ca total recisivă faţă de A. Cele două gene se ma- 
nifestă cu intensitate egală. Fenomenul s-a numit dominanță 
incompletă sau semidominanţă. În experiențele pe mazăre era 
o dominanţă completă şi segregarea în acest caz s-a numit se- 
gregare de tip Pisum. La Mirabilis este vorba de o dominanţă 
incompletă iar segregarea s-a numit de tip Zea căci fenomenul 
a fost prima dată observat la porumb prin încrucișarea unei 
varietăţi cu boabe albastre cu o varietate cu boabe albe din 
care au ieşit plante hibride cu boabe violacee. Tot astfel din 
încrucișarea unor găini cu penaj negru cu găini cu penaj alb, 
rezultă găini de Andaluzia care au penajul albăstrui. Cum găi- 
nile de Andaluzia (cu penajul albăstrui) sînt impure genetic 
(hibride) ele segregă în fiecare generație, din care cauză n-a 
fost posibilă crearea unei rase de găini cu penajul albăstrui. 

La om, cel mai cunoscut exemplu de dominantă incompletă 
este cel al anemiei falciforme. Gena mutantă s condiţionează 

sinteza unei forme mutante a catenei f a hemoglobinei şi face 
ca să apară hemoglobina HbS în locul hemoglobinei normale 
HbA. 


Indivizii homozigoți s/s de regulă mor înainte de maturitate, 
prezentînd anemia falciformă. Heterozigoții S/s sînt viabili şi 
prezintă eritrocite falciforme, dar anemia lor nu este atît de se- 
veră ca la indivizii s/s, prezentînd numai tulburări de respira- 
ție la altitudini mari, unde cantitatea de oxigen e redusă. Cînd 
hemoglobina unor asemenea indivizi este analizată electrofore- 
tic se constată că aceasta conţine cantităţi echimolare de catene 
normale şi de catene mutante $. Acesta ar fi un caz de codo- 
minanţă, dacă se consideră „fenotipul in vitro“. Aceasta înseam- 
nă că ambele gene S şi s funcţionează cu aproximativ aceeaşi 
eficienţă. Dominanţa lui S este incompletă, dar adesea se con- 
sideră că cele două alele S și s sînt codominante. 


4.3.2. SUPRADOMINANŢA. 


__ Cînd fenotipul heterozigotului (Aa) depăşeşte prin caracte- 
risticile sale cantitative ambii genitori homozigoţi se înregis- 
trează fenomenul de supradominanţă. Supradominanța s-a în- 
registrat în cele mai multe cazuri în care se analizează mări- 
mea, productivitatea și viabilitatea descendenților. De exemplu, 
la Drosophila, gena care determină culoarea albă a ochilor este 
vecesivă (w) iar gena care determină culoarea roșie, normală 
a ochilor este dominantă (wt). În stare heterozigotă (wt/w) se 
constată o creștere notabilă a cantităţii de pigmenţi (în special 
a sepiapterinei) atît față de homozigoţii cu ochii albi. (w/w) cît 
și față de homozigoții normali (wt/wt). 


4.3.3. CODOMINANȚA 


„În cazul codominanței genotipul heterozigot dă naştere la un 
fenotip diferit faţă de cele determinate de genotipurile homo- 
zigote. Acest fenomen se înregistrează şi în semidominanţă 
(dominanţă incompletă). În cazul codominanţei. însă, spre de- 
osebire de semidominanță, genele alele nu au raport de domi- 
nanţă sau recesivitate, ele fiind dominante faţă de. alte gene 

dintr-o serie de mai multe alele, dar codominante una în ra- 
port cu cealaltă. 


De exemplu, la om grupele sanguine au un determinism ge- 
nic polialelic. Grupa sanguină A are formula genotipică 7474 
homozigot dominant sau [4/0 — heterozigot. 


Grupa sanguină B are determinismul genetic LBZ respectiv 
181°. 

Grupa sangvină 0 are determinismul genetic 2070, 

În toate aceste cazuri alelele JA și [3 se manifestă ca domi- 
nante față de alela ¿° care este recesivă. Cînd însă cele două 
alele dominante se întîlnesc în genotipul indivizilor cu grupa 
sangvină AB, care are deci formula /4/8, nici una dintre ele 
nu manifestă dominantă sau recesivitate față de cealaltă. Ele 
codomină şi condiționează apariția unui nou fenotip (grupa 
sangvină AB) diferit de cel al părinților (mama — grupa sangvi- 
nă A, tata — grupa sangvină B sau viceversa). 


Un exemplu tipic de codominanţă este locusul esterazei-6 
de la Drosophila melanogaster. Una din cele două alele ale 
acestei gene produce o formă F ce migrează rapid (fast migra- 
ting) pe gelul electroforetic iar cealaltă alelă produce o formă 
S a enzimei esterazice, ce migrează încet (slow migrating). 

Analiza extractelor din indivizi heterozigoţi, desemnați F/S 
arată că cele două tipuri de enzimă sînt prezente în cantități 
egale. Prezenţa unei proteine nu are vreun efect aparent asu- 
pra cantităţii sau activităţii celeilalte enzime. Asemenea enzi- 
me se numesc îsozime. 

Majoritatea izozimelor sînt determinate printr-o interacțiune 
alelică de tip codominanţă, și ele se pun în evidenţă în extracte 
celulare nu prin analiză fenotipică propriu-zisă a întregului or- 
ganism căci indivizii F/F, F/S, S/S nu pot fi deosebiti după 
fenotip, ci doar prin analiză electroforetică, tipurile homozigote 
prezentind o singură bandă electroforetică pe cînd tipul hete- 
rozigot prezintă două benzi, una F, alta S. 


4.3.4. ALELE MULTIPLE (POLIALELIA) 


Alelele reprezintă alternative ale aceleiaşi gene, controlînd 
expresii diferite ale aceluiași caracter. În urma mutației genei 
de tip sălbatic care de regulă este dominantă (A) apare alela 
sa recesivă (a). Mutaţia este mult mai rară în sens invers 


169 


(a—— A). Genele la organismele diploide se află sub formă de 
pereche (alele) şi sînt dispuse în același locus pe cromozomi 
omologi. Fiecare din cei doi cromozomi omologi ai unei perechi 
va conține în locusul corespunzător doar cîte o alelă dintr-o 
pereche de alele ale unei gene, fie A, fie a. Niciodată cele 
două alele nu vor fi plasate (suprapuse) în același locus, pe 
acelaşi cromozom. 

Procesul de mutație s-a desfăşurat progresiv în timp şi el 
a dus mai întîi la apariţia din gena iniţială A a alelei sale re- 
cesive „a“. Dar într-o altă etapă, din aceeași genă iniţială A, a 
putut deriva alela a care controlează o altă expresie a aceluiaşi 
caracter. Mutaţia genei A, desfășurată în diferite sensuri a 
determinat apariţia unei serii de alele a, a, a... Qn, care 
controlează variaţia expresiei aceluiaşi caracter. Asemenea gene 
poartă numele de polialele sau alele multiple. Seria a, a», 0... 
4, este o serie polialelă. Toate aceste alele ocupă același locus 
pe cromozomii omologi. Aceasta nu înseamnă că toate alelele 
vor fi plasate în acelaşi timp, într-un singur locus pe perechea 
de cromozomi omologi. Fenomenul polialeliei este un fenomen 
populaţional, ceea ce înseamnă că la unii indivizi ai populaţiei 
considerate, pe o pereche de cromozomi omologi se află într-un 
locus precis delimitat perechea AA; la alţi indivizi pe aceeaşi 
pereche de cromozomi omologi, în acelaşi locus, se va afla 
perechea Gu, la alţii apa» ş.a.m.d. La indivizii heterozigoţi pe 
un cromozom omolog, într-un locus dat se va afla alela domi- 
nantă A, iar pe celălalt cromozom omolog, în acelaşi locus (lo- 
cus corespunzător) se va afla fie alela recesivă q, fie alela re- 
cesivă a» etc. 

Cazul citat la codominanţă este în același timp un caz de 
polialelie. Cele trei gene 1^, 18 şi 10, ocupă acelaşi locus pe 
cromozomii omologi şi controlează variaţia grupei sangvine în 
populaţia umană, făcînd ca unii indivizi să aibă grupa sangvină 
A, alţii grupa sangvină B, alţii grupa sangvină AB și alţii gru- 
pa sangvină 0. 

Există un principiu fundamental al imunologiei potrivit 
căruia un organism, în condiţii normale, nu va produce anti- 
corpi împotriva sa. Astfel, dacă una dintre proteinele produse 
de un organism este antigenul-P, atunci anticorpul anti-P nu 
se va produce în serul aceluiaşi organism. Eritrocitele umane 
prezintă antigene, pe cînd serul sangvin conţine anticorpi. Cînd 
serul de la un individ cu grupa sangvină A se amestecă cu 
eritrocitele de la un individ cu grupa sangvină B, apare reacţia 
de aglutinare. Tot la fel se întîmplă cînd serul de la indivizi cu 

grupa B se amestecă cu eritrocitele de la indivizi cu grupa 
sangvină A. Pe de altă parte, amestecul de ser şi de celule 
de la același individ, sau mai exact de la indivizi care au 
aceeaşi grupă sangvină nu determină coagularea. Aceste răs- 
punsuri diferite sînt determinate de o clasă de antigene loca- 
lizată pe suprafaţa eritrocitelor. Astfel, alela dominantă 1^ 
specifică antigenul A şi anticorpi anti-B, alela dominantă 15 
specifică antigenul B şi anticorpi anti-A, iar alela recesivă 10 
nu specifică nici o structură antigenică. 

Analiza biochimică a evidenţiat faptul că antigenul A este 
o a-N-acetil-D-galactozamină, ataşată de un glicolipid sau glico- 
proteină, aflate la suprafaţa eritrocitului. Antigenul B este o 
a-D-galactoză. Persoanele cu grupa sangvină A au enzima 
a-N-acetilgalactozamiltransferaza care ataşează galactozamina 
la lipidul sau proteina de la suprafaţa eritrocitului. Persoanele 
cu grupa sangvină B posedă o a-D-galactosiltransferază care 
ataşează galactoza la compușii de pe suprafaţa eritrocitului. 

Persoanele cu grupa sangvină AB au ambele tipuri de anti- 
gene şi deci ambele tipuri de enzime, aparent în cantităţi echi- 
molare (alelele 14 şi 18 sînt codominante). 

Serul persoanelor cu grupa sangvină AB nu conţine anti- 
corpi anti-A, nici anticorpi anti-B, din care cauză persoanele 
cu grupa sangvină AB sînt primitori universali de transfuzii 
de sînge. 

Alela 10 nu condiţionează sinteza vreunei enzime şi per- 
soanele cu grupa sangvină 0 nu prezintă antigene A şi nici 
antigene B. Eritrocitele lor sînt neutre, dar în serul lor se află 
atât anticorpi anti-A cât şi anticorpi anti-B. 

Pentru detectarea celor patru fenotipuri se folosește reac- 
ţia de aglutimare (fig. 48) cu două tipuri de antiser (anticorpi) 
anti-A şi anti-B, conform tabelului 7. 

Ierarhia dominanţei celor trei alele este (14 = 15) > 10 (ta- 
bel 8). De regulă o alelă recesivă (precum este alela 10) care 
specifică o proteină inactivă este rară comparativ cu alela sa 
dominantă (aşa cum sînt alelele 141 sau 15). În cazul acestor 
alele însă apare o excepţie de la regulă, căci persoanele cu gru- 
pa sangvină 0 sînt mult mai frecvente în populaţia umană decît 
persoanele cu alte grupe sangvine, ceea se înseamnă că frec- 
venţa genei 10 în populaţia umană este mare. | 

Există o anumită distribuţie geografică a grupelor sangvine 
în populaţia umană. Cea mai constantă distribuţie o are grupa 
B. Frecvența cea mai mare este înregistrată în Asia centrală 
şi este de 25—309/,. De aici, frecvenţa descreşte în toate di- 

Receptor (anticorpi) 
Reacţia serutui din grupa: 


Donor 
{antiyene) 


“Grupa de . 
singe Genotipul 


AB 1418 (AD) 


[e] | 1010f00) 


Fig. 48. Acţiunea serului de la persoane cu grupe sangvine va- 

riate (receptorijasupra diferitelor tipuri de eritrocite (donori). 

Aglutinarea celulelor indică reacţia anticorpilor serului cu anti- 
genele celulare. 


Tabelul 7 


Reacţia de aglutinare în stabilirea celor pairu fenetipuri ale grupei sangvine 


PR N N E A ae 


| 
Fenotipul | Tipul de 
Genotipul (Grupa Antigen Anticorpi | eritrocite Transfuzii accep- 
i Folii , tate de la: 
sanguină) aglutinate 
| | 
„AA sau | A Galactozamina | anti-B B, AB A și 0 
14,0 i (A) 
„BB sau B Galactoza anti-A A, AB B şi 0 
1B+0 (B) 
„AB AB Galactozamina | nici un Nici A, B, AB şi O 
(A)+ tip unul (primitor univer- 
Galactoza (B) sal) 
100 0 Nici un tip anti-A +| A, B și | Numai de la 0 
+ anti-B AB (donator univer- 


sal) 


Tabelul 8 


Stabilirea grupelor sanguine ale copiiilor rezultați din căsătoria unor persoane 
cu diferite grupe sangvine se faee după următoarea schemă : 


b, 


Grupa sanguină Formula Grupa sanguină 


| 
(fenotip) genotipică | Pomana, Eao PICĂ (fenotipul) 
a părinților posibilă | a copiilor 
0x0 | 1019 x 101° pp .. lo ZI 
Ox A i | pre x IATA! | JAP A i | 
1010 x 1410 | 1410 și J0]? A sau 0 E 
o. 3 pox BB | Be B | 
o | x Be 1Bţ0 şi 1010 | B sau 0 | 
0 x AB l p x:141B |1 P şi PP A sau B | 
| JAJA x AA | MA. A 
AXA | 18A x ai mA şi A0 LA | 
10 x 1A O | 1AȚA și 1010 A sau 0 
“| IATA x Be 1AB AB 
Ax z lajo x 1818: “1418 şi'1B0 AB, B 
1AP x 181° 1418, 1410, 1810, 1010 A, B, AB, O 
141A x 1810 11A1B, 1410 AB, A 
|] IBIB: x; 1B1B 1815 B 
| 1818; x:1810 1B1B şi 1810 B 
1810 x 1810 1818, 15810: şi 1010 B sau 0 
BX AB IBIB x 1418 IAB și 1BIB AB sau B 
IB10 x 141B IAB, 1810, 1410, 1B]B AB, B, A 
AB x AB | 1418 x 14B IAB, AA, 1BIB A, B, AB 


recţiile, ajungînd în Franţa și Anglia la 5—100%/, iar în popu- 
laţiile naturale ale Australiei şi Americii de sud este foarte 
mică sau nulă. 

De asemenea, o distribuţie asemănătoare se înregistrează în 
Africa, unde frecvența genei 13 este cea mai mare în Congo, 
de unde descrește în toate direcţiile. 

Gena 14, prezintă frecvenţa cea mai mare în Europa de 
Vest, Australia şi unele zone din America de Nord. Modelul său 
de distribuţie este mai universal, dar mai puţin regulat. O 
frecvenţă mai mare a sa se înregistrează în populaţiile din 
Tibet, la boşimanii din Africa de sud, pigmeii din Congo, negrii 
din Filipine şi unele populaţii din sudul Indiei. 

Gena 10 este cea mai frecventă în toată lumea, dar cea mai 
înaltă frecvenţă (75%) apare în populaţiile naturale din Ame- 
rica (indieni americani), în unele regiuni ale Africii, Australia 
şi Orientul mijlociu. În Europa ea are o frecvenţă de 55—60%/. 
Unele triburi de indieni americani prezintă frecvenţa de 100%/ 
a genei 10. Altele au o frecvenţă de 49/, 10 şi 51%/ 1^ sau 
870/9 10 şi 13% 14. 

În cazul- căsătoriilor A X 0, BX 0 sau AB x 0, în care fe- 
meia are grupa sangvină 0 apare o reducere cu 25%/, a numă- 
rului de copii cu grupa sangvină A sau B. Indivizii cu grupa 
sangvină 0 produc în serul sangvin anticorpi A şi B. În timpul 
vieţii intrauterine, unele celule sangvine de tip A, formate de 
foetusul A, intră în circulaţia sangvină a mamei (mai ales în 
timpul nașterii cînd se rupe placenta) şi acționează ca antigene 
care stimulează producerea de anticorpi anti-A. La naşterea 
următoare anticorpii formaţi în timpul sarcinii precedente trec 
în circulaţia sangvină a fătului, producîndu-i moartea. 

Asemenea căsătorii dintre femei cu grupa 0 şi bărbaţi cu 
alte grupe sangvine se numesc ABO-incompatibile. 

Există de asemenea o corelaţie directă dintre grupa sang- 
vină 0 şi incidenţa ulcerului duodenal, persoanele cu grupa 
sangvină 0 prezentind o probabilitate de 40%, mai mare de a 
face boala, faţă de persoanele cu celelalte grupe sangvine. 

La om au mai fost descriși şi alți loci genici ce specifică şi 
alte antigene ale grupelor sangvine. Aşa sînt determinanții 
genici M, N şi Rh. 


5. FACTORUL Rh 


Studiindu-se asemănarea imunologică dintre sîngele uman 
și cel al maimuţei Maccacus rhesus, s-a constatat că serul iepuri- 
lor imunizați cu eritrocite de maimuță dă o puternică reacție 
de aglutinare a eritrocitelor la un număr mare de oameni. S-a 
admis că oamenii pot conține un factor responsabil de această 
reacție, factor desemnat R/ de la denumirea speciei de maimuță. 
Ulterior s-a dovedit că factorul este ereditar şi reprezintă alelele 
rh* (Rh) şirk (Rh-) ale aceleiaşi gene implicate în determinismul 
reacției imunologice. Alela dominantă rht (Rh) condiţionează 
reacția de aglutinare, pe cînd alela recesivă rk (Rh) nu deter- 
mină reacţia de aglutinare. Oamenii pot avea deci R% pozitiv 
şi Rk negativ. Cînd cuplurile parentale sînt homozigote, nu 
apar probleme de aglutinare și descendenţii se nasc normal. 
Complicaţiile apar însă atunci cînd tata are Rk pozitiv iar mama 

Rh Rọ X Rh'Rhtof 


Rh” Rh? fcopii heterozigati) 


50*/ Rh? Rh7 50*/ Rh-Rh- 


( Rh pozitiv dar (Rh negativ} 


heterozigoti ) 


Fig. 49. Transmiterea factorului Rh. 


Rh negativ fig 49. În acest caz se nasc copii heterozigoți (rh + 
rh+ xrh- rh = rh*t rh). La prima sarcină, antigenul speci- 
ficat de factorul rh- al fătului heterozigot pătrunde în circulația 
sangvină a mamei şi determină aici formarea de anticorpi anti— 
Rh. Anticorpii apoi pătrund în circulația sangvină a fătului. 
Viaţa acestui, dacă e vorba de prima sarcină nu este periclitată, 
dat fiind faptul că titrul anticorpilor nu este prea ridicat. Prima 
naştere se desfăşoară normal. La a doua naştere însă, embrionul 
heterozigot (rhtrh-) determină și de această dată, prin prezența 
factorului r4 +, sinteză de anticorpi anti —7h în organismul matern. 
Titrul anticorpilor anti— Rh sintetizați la a doua naștere se 
adaugă aceluia realizat la prima naștere, dublindu-se. Mama este 
imunizată față de antigenul rkt de la sarcina precedentă prin 
anticorpii deja prezenți în corpul său. Dar aceşti anticorpi pă- 
trund în circulația sangvină a fătului și, fiind în cantitate mare, 
determină o puternică reacție de aglutinare a eritrocitelor fătu- 
lui. Această reacție de aglutinare stă la baza maladiei eritro- 
blastosis foetahs, în urma căreia fătul moare. 

Accidentele de eritroblastoză pot fi prevenite fie prin trans- 
fuzii masive de sînge prin care se înlocuiește o parte din sîngele 
matern, reducîndu-se astfel titrul anticorpilor, fie prin scoaterea 
fătului cu mult timp înainte de termenul nașterii (corespunzînd 
perioadei în care titrul anticorpilor creşte exponențial) și creşte- 
rea lui în incubator. 

Sînt încă dispute privind natura Jocusului Rh. Unii admit 
că este vorba de un singur locus genic cu mai multe alele, pe 

cînd alții consideră că în determinarea acestei reacții de tip 
antigen-anticorp intervin mai multe gene strîns lincate (siste- 
mul c d e), fiecare cu o alelă dominantă şi alta recesivă. Alela 
recesivă rh este cea mai frecventă (55%) în populaţia bască a 
Spaniei. În Europa, frecvența genei rh este de 40%, în Africa 
de 23% iar la negrii americani 28%. Alela este foarte puțin 
frecventă sau chiar absentă în populația chineză şi japoneză 
ca și în populațiile indiene ale Americii și Australiei. 

Alela rkt are o distribuție mai neregulată, prezentînd toto- 
dată mai multe tipuri. De exemplu, tipul RhO sau cDe are o 
frecvență de 5% în populațiile europene, chineze, indiene ameri- 
cane şi aborigene australiene și 60% la negrii africani și pigmei. 
Un alt tip, Rk 1 sau CDe are o frecvență de 55% în populația 
europeană şi 60% în populațiile asiatice, 58% în populația de 
aborigeni australieni şi numai 25% în populațiile africane şi 
indiene americane. 

Persoanele cu R> negativ produc anticorpi față de celulele 
roșii Rh pozitive, dar nu are loc şi o reacție reversă. 

Un interesant fenomen de polialehe a fost descris la Droso- 
Phila melanogaster, la care diferitele nuanţe ale culorii ochilor 
sînt determinate de o serie polialelă. Astfel, tipul sălbatic are 
ochi de culoare roşie, nuanță determinantă de gena dominantă 
wt., Diferitele nuanţe ale culorii ochilor, altele decit culoarea 
roşie, se manifestă recesiv față de culoarea roșie a tipului normal. 
Aşa sînt culoarea coral, determinată de alela 1%, culoarea sîn- 
gerie (blood), determinată de alela wè, culoarea eosină (w°), 
cireşie (cherry — w&), honey (w*), buff (Wf), tinged (u*), peari 
(wt) şi ivory (wi). Alela w este recesivă față de toate aceste alele, 
descrise mai sus și determină în stare homozigotă (w/w) culoarea 
albă (white) a ochilor la drosofilă, ea condiționînd absența oricărui 
pigment pentru culoarea ochilor. 

Celelalte alele condiționează producerea unor cantităţi varia- 
bile de pigment, ele fiind recesive față de alela wt dar dominante 
unele față de altele, ordinea descrescîndă a dominanţei fiind: 


wE — w — pl e oe re oP ph a ob apt sr oP ip, 


Culoarea ochilor la om este tot un caracter determinat prin 
alelism multiplu. Seria polialelă în acest caz redată în sensul 
descreșterii dominanţei este următoarea : | 


Et (ochi negri) — E” (ochi căprui-verzui) — E2! (ochi albaştri 
E6— E” (ochi negri cu reflexe verzui) 

6. VARIANTELE ELECTROFORETICE 
ŞI SEMNIFICAȚIA LOR 


Electroforeza s-a dovedit a fi o metodă foarte utilă în stu- 
diul genetic al populațiilor, în stabilirea relaţiilor interalelice 
și în studiul fenotipului, la nivel molecular. 

Principial ea se bazează pe faptul că moleculele care pre- 
zintă o anumită încărcătură electrică, suspendate într-un me-. 
diu conductor de electricitate vor migra în cîmpul electric spre 
polii acestuia, în funcţie de natura încărcăturii lor. Mediul con- 
ductor constă din tampon menţinut într-un mediu de susţinere 
poros precum hiîrtia de filtru, acetat de celuloză sau gel agar, 
amidon sau poliacrilamidă. Moleculele identice migrează cu 
aceeași rată şi după o perioadă dată de timp se vor concentra 
într-un același punct în mediu formînd o bandă distinctă, bine 
delimitată. Datorită structurii sale particulare în aminoacizi, 
fiecare proteină are pe de o parte o formă şi o dimensiune 
caracteristică, iar pe de alta o încărcătură electrică netă pozi- 
tivă sau negativă. Într-un cîmp electroforetic, are loc o sepa- 
rare clară a diferitelor tipuri de molecule proteinice. Mobili- 
tatea electroforetică reprezintă un criteriu fenotipic de studiu 
al structurii genetice şi variabilităţii, iar puterea sa de rezoluţie 
este atît de mare încît pot fi decelate diferenţe dintre două 
peptide de ordinul a numai un aminoacid. O proteină constă 
dintr-o singură catenă polipeptidică (monomer), din două catene 
polipeptidice (dimer), din trei (trimer), patru (tetramer) sau 
mai multe catene polipeptidice (multimer). Fiecare catenă poli- 
peptidică este sintetizată de cîte o alelă. O proteină multime- 
rică poate fi formată din catene polipeptidice identice sau ne- 
identice. Dacă are loc omogenizarea drosofilelor omorite într-o 
soluţie tampon și omogenatul este supus electroforezei, se 
poate studia modelul electroforetic al unor enzime cum ar fi 
enzimele esterazice specificate de locusul est-6. S-a constatat 
că anumite stocuri de musculiţe diferă prin mobilitatea electro- 
foretică a esterazelor, unele prezintă esteraze ce se deplasează 
rapid într-o unitate dată de timp, formînd o bandă numită ,F“ 
de la cuvîntul englez „fast“. Genotipul unor asemenea mus- 
culiţe este considerat a fi FF. Alte stocuri de musculițe au un 
tip de esterază-6 care se deplasează încet în aceeași perioadă 
de timp, formînd o bandă numită „S“ (de la slow) avînd geno- 
tipul SS. În urma unei încrucișări FF X SS rezultă în F; indi- 


vizi heterozigoţi (FS) care prezintă ambele modele electrofore- 

+ tice pentru enzimă, ne- 


` fiind o combinație dintre 
diferite unități proteinice 

l sau subunități produse de 

~ fiecare alelă (fig. 50). Re- 
multă că după modelul 
electroforetic, enzima este- 


il K *  rază-6 esteo proteină mo- 
Fenotip F __Fs proteinelor nomerică. Faptul că la he- 
Genotip FF! SS FS , terozigoţi apar ambele mo- 
dele electroforetice cores- 
Fig. 50. Reprezentarea diagramatică a fe- punzătoare atît alelei F 
notipurilor electroforetice privind enzima çît şi alelei S înseamnă că 
esterază — 6 la D. melanogaster (din este vorba de o relație de 
Levine, 1973). codominanță dintre cele 
două alele. Studiul electro- 
foretic al fosfatazei alcaline la drosofilă a relevat apariția în F, 
a unei benzi de mobilitate intermediară FS care reprezintă de 
fapt o proteină hibridă. S-a apreciat că enzima este un dimer 
care în stare homozigotă este reprezentată de catene polipepti- 
dice identice, pe cînd în stare heterozigotă poate fi formată fie 
din subunități identice, fie din subunități neidentice. De ase- 
menea formarea unei benzi intermediare, suplimentare benzii 
F şi benzii S, indică existenţa unei relaţii de codominanţă din- 
tre alele. Descoperirea unei alele O care condiţionează absenţa 
oricărei benzi pe coloana electroforetică indică existenţa, în de- 
terminismul genetic al fosfatazei alcaline, a unei serii polialele 
(F, S şi O). 

Din combinaţia S X O rezultă un fenotip SO în care se ma- 
nifestă un fenomen de dominantă incompletă. 

Electroforeza a devenit astfel un excelent mijloc de dece- 
lare indirectă a genotipului prin analiza femotipului la nivel 
molecular. 

Tot un caz de polialelie se întilnește şi în determinismul 
genetic al culorii blănii la iepuri de casă și a fost evidenţiat prin 
încrucișări dialele între iepurele albino (cc) complet lipsit de 
pigment melanic, himalaian (*cœ*) de culoare albă, dar cu extre- 
mitățile de culoare neagră şi chinchilla (c**) de culoare gri 
şi tipul sălbatic (CC) de culoare neagră. Alela C este dominantă 
tă „de toate celelalte alele (tabelul 9). Ierarhia dominanţei este 

ch că c. 

Tabelul 9 


Seria de alele pentru piymentarea 


blănii la iepuri 
Fenotipuri Genotipuri posibile 
negru CC, Cock, Cch, Cc 
Chinchilla ceh ceh 7 
gri deschis ceh cch, cehe 
himalaian chch, chc 
albino cc 


7. INTERACȚIUNEA GENELOR 


Sînt numeroase cazurile în care pentru exteriorizarea unui 
singur caracter colaborează mai multe perechi de gene din 
interacţiunea cărora pot apare în F; caractere cu totul noi, iar 
în Fo apar alte raporturi de segregare ce se abat aparent de la 
raporturile mendeliene. Perechile de gene care interacționează, 
nu ocupă același locus pe cromozomi omologi, ci ele sînt pla- 
sate fie în loci diferiţi pe acelaşi cromozomi sau în cromozomi 
diferiți, neomologi. Asemenea gene sînt nealele. 

Interacțiunea genelor nealele poate schimba uneori felurile 
fenotipului fără a schimba numărul fenotipurilor. De asemenea 
cînd două perechi de gene nealele afectează același caracter, 
numărul fenotipurilor poate fi mai mic decît numărul genoti- 
purilor. Genele nealele pot interacționa contribuind prin catenele 
polipeptidice pe care le specifică la alcătuirea unei molecule 
complexe care serveşte ca produs genic funcțional. Holoenzima 
transcriptazei de la E. coli (a2ffB'aw) este codificată de 5 gene 
nealele «, B, B’, œ şi o . La fel, enzima lactic dehidrogenaza 
de la om şi alte animale reprezintă un tetramer (A,B,), cele 
patru catene polipeptidice fiind specificate de două gene nelin- 
cate A şi B, care codifică catene de aceeaşi lungime, dar care: 
au secvenţe diferite de aminoacizi. Se pot produce cinci tipuri 
de molecule de Zactic dehidrogenază care diferă în reacția lor 
față de diferite substraturi A, AsBa, AB; şi B,. Iată deci că 
doi loci produc în mod normal 5 produși funcționali. Se cunosc 
însă şi alele rare ale locilor A şi B şi indivizi hibrizi care pot 
forma 12 tipuri diferite de lactic dehidrogenază. Un al treilea 

locus C codifică o altă polipeptidă care intră în alcătuirea enzi- 
mei lactic dehidrogenază din testicule și spermatozoizi, crescînd 
numărul potenţial de lactic-dehidrogenaze diferite ce se pot 
forma în țesuturile germinale. În acest caz interacțiunile genice 
apar imediat după traducere, înainte ca produsul genic să fie 
pus în circuitul metabolic. 


Diferiți loci nealelici care codifică acelaşi produs sau un 
produs similar se numesc îizoloci. Nonalelele de la nivelul izo- 
locilor se numesc izogene. 

În cazul enzimei lactic dehidrogenaza pot interacţiona trei 
izoloci spre a produce mai multe izoenzime similare lacticde- 
hidrogenazice care s-au numit isozime. 

Izoloci sub forma a două perechi de gene duplicate sînt 
implicaţi în determinarea pigmentaţiei pielii la om și a ca- 
riopsei la grîu ca și a pigmentaţiei unor flori. 

Tipurile de ARNt şi ARNr pot fi codificate de izoloci. La 
E. coli se pare că există gene unice pentru fiecare tip de ARNt. 
La drosofila există circa 60 izoloci pentru ARNt reprezentînd 
circa 750 gene, localizate în circa 100 situri în tot genomul. 
Există deci în medie circa 12 izoloci pentru fiecare tip de 
ARNt. 

Un caz de interacțiune a genelor fără a se modifica rapor- 
tul de segregare, dar care duce la apariția de fenotipuri noi a 
fost întîlnit la încrucișarea dintre rasa de găini Wyandotte cu 
creasta tip „trandafir“ şi rasa de găini Brahmas cu creasta tip 
„mazăre“. Cele două caractere sînt dominante față de tipul 
„creastă simplă“ întîlnit la rasa Leghorn. 

Bateson şi Punnett au admis că tipul de creastă este de- 
terminat de interacţiunea a două gene nealele R şi P. 


RRpp x rrPP 
Wyandotte Brahmas 
RrPp 

creastă nucă” 
Din interacțiunea genelor do- RrPp x RrPp 
minante R şi P apare un nou 9/16 RP creastă „nucă” 
fenotip-creasta „nucă? iar 3/16 Rp creastă „trandafir” 
din interacțiunea genelor re- 3/16 rP creastă „„mazăre” 
cesive 7 şi p apare alt nou fe- 1/16 rp creastă simplă 


notip, creasta simplă. 

Se cunosc însă și cazuri de interacțiune genică în care are 
loc atît schimbarea raportului de segregare cît şi apariţia de 
fenotipuri noi. Acestea sînt complementaritatea, epistazia și 
polimeria. 


8. COMPLEMENTARITATE GENICĂ 


Este fenomenul prin care, din interacțiunea a două sau mai 
multe gene nealele rezultă o expresie fenotipică diferită de 
aceea determinată de fiecare genă în parte. Genele comple- 
mentare pot fi dominante sau recesive. 

Se deosebeşte o complementaritate dominantă şi o comple- 
mentaritate recesivă. În cazul complementarităţii dominante 
este vorba de o interacţiune dintre gene nealele în care expri- 
marea unui anumit caracter necesită prezenţa concomitentă a 
două sau mai multe alele dominante. Astfel, Bateson și Pun- 
nett au încrucişat două varietăţi de Lathyrus odoratus cu flori 
albe și au obţinut în F; plante cu flori roşii. Aceste plante din 
F;, autopolenizate au dat o descendentă în Fə, care a segregat 
în raportul de 9 roșii la 7 albe. Simbolizată, experienţa arată 
astfel: | 


A Abb x aaBB 
albă albă 


F, AaBb 
roşii 
AaBb x AaBb — 9/16 AB 9 roşii 
3/16 4b) 
3/16 aB }7 albe 
1/16 ab ] 


Pentru apariția culorii roşii a petalelor, este necesară in- 
teracțiunea a două gene nealele dar în stare dominantă, A şi B. 
Toate combinațiile în care în stare dominantă apare doar una 
din aceste gene nealele condiționează culoarea albă a petale- 
lor. De asemenea, culoarea albă este determinată şi de alelele 
recesive ale acestor gene nealele. 

Abaterea de la raportul mendelian de segregare este numai 
aparentă. Altfel, chiar şi acest fenomen de complementaritate 
confirmă legile mendeliene ale segregării. 


F 

Există şi o complementaritate recesivă, în care manifestarea 
unui anumit caracter necesită prezenţa concomitentă a două 
sau mai multe gene nealele, recesive. Acest tip de interacţiune 
genică a fost observat cînd s-a studiat ereditatea formei capsu- 
lelor de la traista ciobanului (Capsella bursa-pastoris). Încru- 
cisîndu-se o varietate cu capsulă triunghiulară cu o varietate 
cu capsula ovoidă se obţin în F, plante cu capsule triunghiu- 
lare. În F, apare un raport de segregare de 15/16 plante cu 
capsula triunghiulară şi 1/16 plante cu capsula ovoidă. Sim- 
bolizînd experiența se poate scrie: 


A, A, Ap Ap X aq 8 Ag âa 
„triunghiulară |  ovoidă 
F, A, a, Åz aa 
triunghiulară 
|  autopolenizare 

9/16 A, — A2—] 

3/16 A, — a a 315/15 triunghiulară 
F, 3/16 aa, 4,—] 

1/16 a, asaza, } 1/16 ovoidă 


Linia (—) semnifică prezenţa fie a alelei dominante (A, sau 
A») fie a celei recesive (a sau a). 

Rezultă că pentru a se exprima caracterul de capsulă ovoi- 
dă, trebuie să interacţioneze două gene nealele în stare rece- 
sivă (4 şi ap). 

S-a constatat că această plantă este un tetraploid prezen- 
tind nu doi cîte doi cromozomi omologi ci patru cîte patru cro- 
mozomi omologi pentru fiecare pereche, din care cauză s-a creat 
posibilitatea duplicării genice prin poliploidie, rezultind gene 
similare ca acţiune dar care sînt nealele situate în. loci diferiţi, 
moştenindu-se independent. 


9. GENE INHIBITOARE SAU INTERACŢIUNE 
DOMINANTĂ ȘI RECESIVĂ 


Gene inhibitoare dominante au fost observate la numeroase 
organisme. La păsări, din încrucișarea rasei Leghorn (penaj 
alb), cu rasa Wyandotte (penaj alb) se obţine în generaţia F; 
păsări cu penaj alb, iar în generația F, rezultă o proporţie de 

13 alb :3 colorat. Acest raport care apare ca o excepţie de la 
segregarea mendeliană se datorește faptului că rasa Leghorn 
cu penaj alb posedă, în acelaşi timp, gena dominantă C (de la 
colour), care determină culoarea neagră şi o genă inhibitoare 
I care, în stare dominantă, supresează manifestarea genei C. 
Rasa Wyandotte posedă gena c (alela recesivă a genei domi- 
nante C) care determină în fenotip absenţa pigmentației și gena 
i, alela recesivă inactivă în supresia genei C. 

În îmcrucişări cu rase cu penaj colorat, rasa Leghorn se 
comportă ca dominantă pe cînd rasa Wyandotte se comportă 
ca recesivă. 

Indivizii de culoare albă apar în toate cazurile în care este 
prezentă gena I ca şi în cazurile în care este prezentă alela 
recesivă c. Indivizii cu penaj colorat apar numai în cazul în 
care gena C scapă de controlul genei I şi este alături de gena i. 

C CII Leghorn alb x ccii Wyandotte alb 
F, Cc I+ (alb) 
9/16 Cc It alb 
3/16 cc Iti alb 
F, 3/16 Ccii negru 
1/16 cc alb 


13 alb:3 negru 


10. GENE EPISTATICE 


Cînd două sau mai multe gene acţionează asupra aceluiaşi 
caracter, o genă poate masca efectul celeilalte gene, cam în 
aceeaşi măsură în care efectul unei gene recesive este mascat 
de alela sa dominantă. Acest fenomen prin care o genă poate 
masca sau supresa efectul altei gene nealelice (situată într-un 
alt locus) a fost numit epistazie. Gena epistatică este o genă ce 
aparține unei perechi de alele, care împiedică manifestarea ale- 
lei dominante dintr-o altă pereche de alele. Gena supresată 
poartă numele de genă hipostatică. 

Fenomenul de epistazie este implicat în aproape toate ti- 
purile de interacţiune genică. Dominanţa implică supresia ge- 
nică intra-alelică (mascarea expresiei unei alele recesive de 
către alela dominantă din acelaşi locus). Epistazia cuprinde su- 
presia genică înter-alelică (mascare pe care o exercită un locus 
genetic asupra expresiei unui alt locus genic). Raportul fenoti- 

pic clasic de 9 :3 :3 : 1 observatla descendenţii unor părinţi di- 
hibrizi se modifică datorită epistaziei în raporturi care repre- 
zintă combinații ale acestuia. 

Gena epistatică poate fi dominantă sau recesivă. 


a) Gene epistatice dominante (12 :3 : 1) 

Fenomenul epistaziei dominante a fost observat la o încru- 
cişare între Avena fatua cu boabe negre şi Avena sativa (ovăz 
cultivat) cu boabe galbene. 


. AABB (boabe negre) Xx aabb (boabe galbene) 


} 
F; AaBb boabe negre 
A A Bb negre 
A abb 
3 aabb cenușii 
1 aabb galben 


12 
F, 


Cele 12 combinații care conțin gena dominantă A, în stare 
homozigotă sau heterozigotă sînt de culoare neagră; 3 combi- 
nații care au gena dominantă B în stare homozigotă sau hete- 
rozigotă şi nu conțin gena A sînt de culoare cenuşie iar o 
combinație cu genele recesive ab produce boabe galbene. 

Din cele de mai sus rezultă că gena dominantă A împiedică 
expresia gensi dominante B ce determină culoarea cenușie şi 
este deci epistatică pe cînd gena dominantă B, a cărei acţiune 
este înhibată, este hipostatică. | 


b. Gene recesive epistatice (9 :3 : 4) 


Un exemplu de epistazie recesivă ni-l oferă ereditatea cu- 
lorii blănii la anumite rase de cîini. La încrucișarea o două 
rase de cîini, una homozigotă albă cu una .homozigotă maron, 
se obțin în F, numai descendenți de culoare neagră. Încruci- 
șările indivizilor din F4 au produs descendenţi în raportul de 
segregare 9 negru :4 alb :3 maron, ceea ce se poate demonstra 
în diagrama de mai jos: 

BBcc (alb) BbCC (maron) 


X 
F, doc c (negru) 
} 


9 BbCc negru = 9 
F 3 Bbcc alb~———— 
2 3 bbCc maron =3 4 
l1 Bbcc alb _—— 


În acest caz, alelele B şi b produc culoarea neagră şi res- 
pectiv maron, dar numai în prezența alelei dominante (C) de la 
un alt locus. Pentru a distinge această interacțiune de o relație 
dominantă şi recesivitate, se spune că cc este epistatic față de 
B sau b; adică homozigoţia alelei c previne formarea oricărui 
pigment, indiferent de alelele pentru alte culori. Efectul pe 
care alelele cc îl au asupra lui B poartă numele de epistazie 
recesivă. 


- 11. GENE DUPLICATE CU EFECT CUMULATIV (9:6:1) 


Dacă condiţia dominantă (fie homozigotă, fie heterozigotă) 
la unul din loci (dar nu la amîndoi) produce acelaşi fenotip, ra- 
portul de segregare în F> va fi 9:6:1. De exemplu, unde sînt 
implicate gene epistatice în producerea anumitor substanţe cum 
ar fi pigmenţii, genotipurile dominante de la fiecare locus pot 
fi considerate ca producînd în mod independent o unitate de 
pisment. Astfel, genotipurile A-bb şi aaB — produc fiecare cîte 
o unitate de pigment, avînd deci același fenotip. Genotipul aabb 
nu produce pigment, dar în genotipul A-B- efectul este cumu- 
lativ și în consecință vor produce două unități de pigment (o 
cantitate dublă). 

Se poate constata că atunci cînd epistazia operează între doi 
loci genici numărul fenotipurilor ce apar la descendenții unor 
părinţi dihibrizi, va fi mai puţin de patru deși segregarea are 
loc pentru două perechi de gene cu efecte fenotipice diferite. 
Aceasta se datoreşte mascării efectului unei gene de către 
cealaltă, generaţia F> conținînd numai trei clase fenotipice în 
loc de patru iar în cazul complementarităţii numărul claselor 
fenotipice se reduce la două aşa cum rezultă din tabelul 10. . 

- Tabelul 10 


Cele şase tipuri de raporturi epistatice 


Genotipurile A—B— Aa aaB—| aabb 
Raportul clasic 9 | 3 | 3 la 
1 | Complementaritate dominantă 15 | 1 
2 | Complementaritate recesivă 9 | 7 
3 | Interacţiune dominantă şi recesivă 13 | 3 | 
4 | Epistazie dominantă 2 | 3| ı 
"5 | Epistazie recesivă 9o | 8] 4 
6 e |! 


6 | Gene duplicate cu efect cumulativ 


Exprimarea în fenotip a genelor 


12. PENETRANȚĂ ŞI EXPRESIVITATE GENICĂ 


Genotipul reprezintă totalitatea factorilor ereditari (gene- 
lor) pe care o specie, un individ îi prezintă în structura sa ge- 
metică (genom). Aceste gene se manifestă în anumite condiţii 
de mediu. Din interacţiunea genotipului cu mediul rezultă fe- 
notipul, care reprezintă totalitatea caracterelor şi însuşirilor 
(morfologice, biochimice, de comportament etc.) pe care un 
organism le prezintă la un moment dat, în condiţii determinate 
de mediu. În interacţiunea complexă genotip-mediu, genotipul 
determină limitele între care se poate manifesta fenotipul. În 
fenotipul a doi indivizi ce aparţin aceleiași specii pot să apară 
diferenţe, nu numai determinate de natura genelor, natură care 
poate fi dominantă sau recesivă, ci şi de variaţia condiţiilor de 
mediu. Mediul deci poate influenţa raportul fenotipic de segre- 
gare. O genă prezentă la toţi indivizii de o anumită categorie 
 genotipică în anumite condiții de mediu poate să se exprime în 
fenotip la toţi indivizii, caz în care se spune că manifestă o 
penetranţă completă sau de 100%/, dar în alte condiţii de me- 
diu, deşi prezentă la toți indivizii, ea nu se manifestă decît 
la unii dintre ei şi în acest caz se spune că o asemenea genă 

are o penetranţă incompletă sau are o penetranţă sub 100%. 
Prin penetranţă se înțelege deci frecvenţa cu care o genă sau 
o combinaţie de gene este exprimată fenotipic. De exemplu, 
genele care au fost analizate de Mendel (A, B etc.) prezintă o 
penetranță completă, ele manifestîndu-se la toţi indivizii pur- 
tători ai lor, pe cînd genele care condiţionează rezistența sau 
sensibilitatea la boli: au penetranţă redusă, incompletă, deoare- 
ce ele nu se exprimă la toţi indivizii, ci doar la aceia care au - 
fost supuşi unei infecţii caracteristice (aceasta reprezentînd o 
anumită condiţie de mediu). 

Penetranţa este un fenomen de tip totul sau nimic: pene- 
tranţă completă sau penetranţă incompletă. Un exemplu foarte 
convingător de penetranţă ni-l oferă cazul a doi gemeni mono- 
zigoţi, deci care au aceeaşi structură genotipică, dar la care la 
unul gena pentru „buză iepure“ este penetrantă (se exprimă în 
fenotip) iar la celălalt este nepenetrantă (nu se exprimă în 
fenotip). 

Penetranţa incompletă caracterizează multe gene dominante. 
Schizofrenia este determinată în unele cazuri de două gene do- 
mimante cu penetranţă incompletă. 

Influenţa mediului se exercită nu numai asupra numărului 
de indivizi care exprimă în fenotip o anumită genă ci şi asu- 
pra intensității exprimării în fenotip a acelui caracter, as- 
pect care se numeşte expresivitate genică. 

Odată ce gena este penetrantă ea va manifesta frecvent va- 
riaţiuni în expresia sa fenotipică. De exemplu, polidactilia la 
om, determinată de o genă dominantă, prezintă expresivităţi 
diferite: mîini normale — degete suplimentare la picior, pi- 
cioare normale — degete suplimentare la mînă, polidactilia 
apare la mîna dreaptă dar nu la stinga, la stinga dar nu la 
dreapta, sau la ambele miîini şi picioare etc. În condiţie hetero- 
zigotă (Pp) gena polidactiliei are o penetranţă de mai puţin de 
1000/, căci uneori ea nu reuşeşte să producă vreun efect feno- 
tipic detectabil. 

Nepenetranţa unor gene înseamnă 0% expresivitate. 

Datorită condiţiilor diferite de mediu, aceeaşi genă poate 
produce efecte foarte evidente la unii indivizi în timp ce la 
alţi indivizi efecte abia vizibile. 

Gena recesivă vg care determină caracterul de aripi vesti- 
giale la drosofilă prezintă o expresivitate diferită în funcţie de 


187 


temperatură: la temperatura camerei apar aripi vestigiale dar 
care se pot apropia de dimensiunea aripilor normale, pe cînd la 
temperaturi scăzute apar aripi vestigiale propriu-zise (extrem 
de mici, rudimente de aripi). 


Mediu! intrauterin la mamifere, chiar pentru gemeni mono- 
zigoţi poate fi foarte variabil, din punct de vedere al poziţiei 
ocupate de gemeni în uter, al conexiunilor placentale și acestea 
pot afecta diferit expresivitatea genelor la cei doi gemeni. 


Variația expresivităţii unor gene se poate datora însă și 
influenţei unor alte gene care se numesc gene modificatoare, 
dintre care unele sînt reducătoare, slăbind expresia fenotipică 
a altei gene nealele, iar altele sînt amplificatoare, întărind ex- 
presia fenotipică a unei alte gene nealelice. 


Penetranța şi expresivitatea pot altera raporturile cunos- 
cute de segregare și să determine ca adesea fenotipul să nu 
exprime fidel genotipul. Primul care și-a dat seama de impor- 
tanța mediului în expresia genică a fost Wilhelm Jahonnsen, 
cel care de fapt a introdus şi noțiunile de genă, genotip și 
fenotip. 


Există şi cazuri de imitație fenotipică numită fenocopie. În 
acest caz un acelaşi caracter poate fi produs de alele diferite 
dar care acționează în medii diferite. 


Indivizii care diferă genotipic și care sînt diferiţi în același 
mediu pot deveni fenotipic similari cînd condiţiile lor de mediu 
diferă. Astfel, tulpini de E. coli hist si his— cresc şi respectiv 
nu cresc pe mediu de cultură lipsit de histidină. Dar tulpina 
his— va putea creşte ca şi tulpina hist dacă mediul de cultură 
conţine histidina. Astfel o celulă his— pe un mediu de cultură 
care conţine histidina este o fenocopie sau o imitație fenotipică 
a unei celule hist. Tot astfel un individ uman care suferă de 
diabet — maladie ereditară care determină producerea unei in- 
suline anormale — dacă ia insulina sub formă de medicament 
va deveni o fenocopie a persoanelor genetic normale pentru 
gena insulinei şi care nu iau insulină. Există şi cazuri de feno- 
copiere a caracterelor anormale. Astfel, embrionii umani nor- 
mali ai căror mame au folosit talidomida se vor dezvolta în 
copii cu diferite malformații care imită (fenocopiază) persoane 
anormale ce suferă de maladia ereditară focomelia cauzată de 
o singură genă mendeliană în condiție homozigotă. 

13. DETERMINISMUL GENETIC AL CARACTERELOR 
CANTITATIVE 


Cercetările lui Mendel s-au referit la analiza unor caractere 
discrete, discontinui, care se încadrează în clase discrete de tip 
neted — zbîrcit; galben — verde. 

Johansen a cercetat însă modalitatea de transmitere a unor 
caractere ce prezintă variabilitate continuă, cunoscute drept 
caractere cantitative. El a lucrat tot pe o plantă autogamă și 
anume pe fasole. Dintr-un lot iniţial el a selecționat 19 boabe 
de fasole, fiecare avînd o greutate specifică şi le-a cultivat 
spre a obţine 19 linii de fasole, care în virtutea faptului că fa- 
solea. este o plantă autogamă erau pure” şi în ceea ce privește 
caracterul greutății. Din fiecare linie de fasole a selectat apoi 
boabele cele mai ușoare şi boabele cele mai grele pe care le-a 
cultivat separat. În fiecare an a ales din descendența boabelor 
ușoare, pe cele mai grele pe care de asemenea le-a cultivat se- 
parat. Din cele 19 linii pure de fasole sînt reprezentate grafic 
doar liniile 3, 11, 13, şi 17 (fig. 51A). Comparînd această distri- 
buţie cu distribuţia greutăţii boabelor la genitori, în mod sur- 
prinzător acestea erau similare. 

Astfel, o plantă ieșită din boabe de 150 mg aparţinînd liniei 
a 3-a dă naştere prin autofecundare la descendenţi ale căror 
boabe au o greutate medie de 200 mg aflată între limitele 150 
și 250 mg. O situaţie asemănătoare se înregistrează în celelalte 
linii. Johansen a atribuit greutatea medie a boabelor ca dato- 
rindu-se constituţiei genotipice, pe cînd variațiile pozitive sau 
negative faţă de aceasta ca datorîndu-se fluctuaţiilor de mediu. 
Din suprapunerea unei multitudini de curbe de distribuţie de- 

Fig. 51. A. Selecţia celor patru linii în experiența lui 
Johansen (explicaţii în text). 


* Linia pură reprezintă totalitatea descendenților unei plante auto- 
game homozigote. 


189 


Pa Distributie globală 


200 900 


Fig. 51. B. Ineficienţa selecţiei în cadrul liniilor 
pure (explicații în text). 


terminată de genotip a rezultat o curbă a distribuţiei normale . 
a frecvenţelor (fig. 51B). Această experienţă a demonstrat că 
diferitele condiții de mediu pot produce diferenţe fenotipice 
între indivizi, dar aceste diferenţe nu se moștenesc. 

“Greutatea boabelor de fasole apare ca un caracter cantita- 
tiv care prezintă o variabilitate de tip continuu, oscilind de 
la o valoare minimă la una maximă în cadrul unei populaţii 
date. 

Johansen a tras din experiențele sale o concluzie cu im- 
portanță majoră pentru practica ameliorării plantelor şi anima- 
lelor (caracterele cantitative fiind de o excepţională valoare 
pentru aceasta, referindu-se la caracteristicile de pro- 
ducție) și anume că selecția este ineficientă în cadrul liniilor 
pure. Selecția este eficientă numai în cadrul unei populații 
heterogene (cele 19 linii de fasole luate în ansamblu). Dar 
cercetările sale nu au oferit o rezolvare cu privire la natura 
genotipurilor care stau la baza celor 19 linii pure diferite. 

Observațiile efectuate de suedezul Nilłsson-Ehle (1910) 
au aruncat o lumină și asupra acestei probleme. 

Încă din 1906, Yule sugerase că variațiile cantitative con- 
tinue ar avea la bază o multitudine de gene individuale al 
căror efect se cumulează, este aditiv. Asemenea idei avusese 
şi Mendel cînd a fost pus în situaţia de a explica variațiile în 
intensitatea culorii roşii la florile de mazăre (de la roșu 
deschis la roşu închis). 

Nilsson-Ehle a stabilit prin experiențe de hidridare la 
grîu că în determinismul culorii boabelor intervin trei perechi 
de gene nealele care condiționează sinteza unei cantităţi anu- 
mite de pigment. | 

Încrucişînd un soi de grîu cu boabe roșii (AA, BB, CC) cu 
un soi cu boabe albe (aa, bb, cc) în F+ se obţin plante care for- 
mau boabe de culoare roşie (AaBbCc). Prin autofecundarea in- 
divizilor din F; a obţinut în Fə un raport general de segregare 

de 63 roşii la 1 albă. Dar cu- 
loarea roșie prezenta diferite 
nuanţe, sugerind existența 
unei segregări pentru trei ge- 
ne echivalente cu efect cu- 
mulativ (aditiv) fig. 52.) 

Se deduce că apariţia cu- 
lorii roșii este determinată de 
trei perechi de gene nealele 
cu efect cumulativ „AA, BB 
CC, iar culoarea albă de ale- 
lele lor aa, bb, cc. Nilsson- 
Ehle a tras concluzia că nu- 
mărul total al alelelor domi- 
nante a celor trei perechi de 
gene determină gradul de 
pigmentare. Cu alte cuvinte 
fiecare genă dominantă poate 
fi considerată cu o contribu- 
ţie de o doză la culoare roşie 
iar efectul fiecărei doze este 
egal şi aditiv. 

Lăsind la o parte a treia 
pereche de gene, se poate 
calcula probabilitatea de a 
obţine 0, 1, 2, 3 şi 4 doze ale 
alelelor dominante din în- 
crucișarea AaBb X AaBb aşa 
cum rezultă din fig. 53. 

Observațiile făcute de 
Nilsson-Ehle pot fi explicate 
prin prezența genelor dupli- 
cate, avînd în vedere faptul 
că griul este o plantă hexa- 
ploidă, la care, deci, fiecare 
locus este reprezentat prin 3 
perechi de alele, ceea ce dis- 


o 
GENERAȚIA a 
PARENTALĂ (9 o 


elb e ros 


Fig. 52. Segregarea caracterelor în cazul 
încrucișării a două soiuri de grîu ce 


` diferă prin trei, perechi de gene care 


determină culoarea boabelor. Distribuţia 
frecvenţei culorilor este prezentată în 
histogramă (după Strickberger, 1976). 


tinge însă aceste rezultate de cazurile simple de complementa- 
ritate recesivă este faptul că, în abesnţa dominanţei, segregarea 
nu duce la apariţia a numai două clase fenotipice, ci caracterul 
culoarea boabelor se comportă asemănător unui caracter canti- 


tativ. 

Fig. 53. Segregarea caracterelor în cazul încrucișării unei varietăți de grîu cu 
boabe roșii cu o varietate de grîu cu boabe albe. Raport de segregare: 15 (1: 
:4:6:4):1. 


Prezenţa fiecărei gene se face simțită în schimbarea gradată 
a fenotipului, genele cumulîndu-și efectele parţiale. Ideea unui 
efect de aditivitate cantitativă a genelor asupra fenotipului 
(adesea numită ereditate cantitativă) a fost o idee revoluţionară, 
ea furnizînd baza genotipică pentru curba normală adesea gă- 
sită la variațiile caracterelor cantitative cum ar fi înălțimea, 
greutatea, culoarea etc. | 
Williams (1964) prezintă un interesant exemplu de polime- 
rie aditivă la porumb, al cărui endosperm are o constituţie tri- 
ploidă (rezultat din fecundarea nucleului secundar al sacului 
embrionar care este 2 n de către unul din nucleii spermatici 
(n). Relaţia dintre numărul dozelor din gena Y, care condi- 
ționează culoarea galbenă a endospermului şi conţinutul în 
vitamina A al acestuia și gena y care determină culoarea 
albă a endospermului este redată în tabelul 11. 
Tabelul 11 
Corelaţia dintre numărul de alele Y şi conținutul 


de vitamină A în endospermul porumbului 
(din Giosan şi Săulescu, 1972) 


| Vit. A (unităţi | 
Doze de Y | Genotipul la gram) 
0 yyy ` 0,05 
1 yyY 2,25 
2 yyy 5,00 
3 | Yyy 7,50 

Se cunesc foarte multe cazuri de polimerie cu situaţii si- 
milare celor descrise mai sus, dar probabil cea mai familiară 
este aceea a pigmentaţiei pielii la om în care participă cel pu- 
țin patru perechi de gene (gene cuadruplicate). Presupunîndu-se 
dominanța genelor care produc pigementațţie și aditivitatea sim- 
plă a fiecărei alele dominante, se cunosc nouă clase diferite 
de pigmentatie în care numărul genelor dominante este cu- 
prins între 0 şi 8. | 

Cazul simplificat al pigmentaţiei pielii la om este redat de 
formulele genotipice P,P.P,P, pentru negri; Pip Pap pentru 
mulatri tipici și ıı pentru albi, din care rezultă că în 
determinismul acestui caracter cantitativ (determinat în ultimă 
imstanță de cantitatea de pigment melanic sintetizată în mela- 
nofori) intervin două perechi de gene nealele PP, și PaPe și 
că intensitatea pigmentației este cu atît mai mare cu cît mai 
multe alele dominante intră într-o constituție genotipică dată. 
Bin căsătoria unui negru (P,P,P,P2) cu o femeie albă (P1P1P2P2) 
rezultă copii mulatri. Din căsătoria a doi mulatri (PP, Popa X 
x P,P1P.P.) va rezulta o descendentă în care apare o segregare 
într-un raport diferit de cel mendelian în cazul dihibridării și 
anume l negru (P,P,P,P,) 4 mulatru închis (P PPP sau 
P p PP), 6 mulatru tipic (PP Papa), 1 alb (PiPrPaP2). 


Se poate deci conchide că bazele geneticii mendeliene pot 
explica ereditatea caracterelor cantitative (care se prezintă cu 
o variație continuă) prin acțiunea unui număr mare de gene 
(polimerie sau poligenie). 


14. GENE LETALE 


În 1905 geneticianul francez Cuenot a studiat o varietate 
de şoareci cu blana galbenă în contrast cu șoarecii cu blană 
cenușie ce reprezintă tipul sălbatic. Prin încrucișarea șoarecilor 
galbeni cu şoareci cenușii dintr-o linie pură, el a observat un 
raport de segregare 1:1. Aceasta sugerează că alela pentru 
blana galbenă este dominantă asupra alelei pentru blana cenușie, 
În urma încrucișării între ei a şoarecilor galbeni, Cuénot a regă- 
sit descendenții galbeni şi cenușii în raportul 2: 1, o deviere 
clară de la proporția mendeliană de 3: 1. Aceasta l-a dus la 
concluzia că şoarecii galbeni sînt heterozigoți. Raportul de 

segregare de 2: 1, în loc de 3:1 arată că 1/4 din indivizi au 
dispărut și anume homozigoţii dominanți. 


Y/+ x Y/+ 
Y/Y ¥Y/+ ¥/+ +/+ 
neviabili galben galben agouti 
[ee NO, 
25% 50% 25% 


Segregarea genei pentru culoare galbenă (Y) la şoarece, într-o 
încrucișare Y/+ X Y/+ 


De fapt, raportul 1:2:1 este transformat în raportul 2:1 prin 
moartea clasei homozigote galbene în uter.. Trebuie de remar- 
cat că gena Y este dominantă prin efectele fenotipice asupra 
culorii blănii, în plus ea este şi recesivă în efectul letal, deoare- 
ce alela trebuie să fie homozigotă pentru a determina moartea 
fătului. Se spune că gena Y este dominantă vizibil și recesivă 
letal. Efectele acestei gene sînt pleiotropice adică gena are un 
efect fenotipic multiplu asupra culorii şi asupra viabilităţii. 

În afară de letalitatea de dominanţă, în natură se întîlneşte 
şi o letalitate de recesivitate descoperită de Baur (1930) la 
Antirrhinum majus var : aurea. În urma autofecundării are loc 
în F, următoarea segregare: 1/3 plante cu frunze verzi, 1/3 
plante cu frunze verde-pal şi 1/3 plante cu frunze galbene, așa 
cum rezultă din tabelul 12. 


Tabelul 12 


Letalitatea de recesivitate la Antirrhinum 


Genotipul Fenotipul 


CC verde (normal) 
Ce verde pal (aurea) 
ce gălbui (letal) 


Cantitatea de clorofilă la Antirrhinum este controlată de 
către o genă recesivă incompletă care manifestă un efect letal 
în stare homozigotă şi un efect fenotipic distinct în stare he- 
terozigotă. 

Pemetranţa genelor letale fie recesive fie dominante poate 
să varieze, astfel că nu toţi indivizii afectaţi genotipic vor fi 
leiali fenotipic. Anumite gene letale au un înalt grad de pe- 
netranță și expresivitate, permiţind un mic procent de supra- 
viețuire sau chiar deloc (penetranţă 10004) printre genotipurile 
afectate în stadiul embrionar sau postembrionar. Alte gene nu- 
mite semiletale sau subvitale permit supraviețuirea unei pro- 
porţii mai mari de genotipuri afectate (500/—300/). Se vede 
deci că vitalitatea este un caracter influenţat de un spectru larg 
de gene, care variază de la letalitatea completă la subletal, la 
subvital, apoi normal și în mod ocazional la supervital sau la 
genotipuri superioare celor medii. Dar, ca regulă, genele letale 
sînt considerate acelea ale căror efecte cauzează moartea or- 
ganismului, în mod obişnuit, în primele stadii de dezvoltare, 
oricum înainte de reproducere. 


15. PLEIOTROPIA 


Reprezintă un fenomen genetic opus polialeliei. El se înre- 
gistrează atunci cînd o singură genă nu controlează expresia 
unui singur caracter, ci a mai multor caractere. Pleiotropia ar 
putea fi definită ca efectul fenotipic multiplu al unei singure 
gene. 

La mazăre, chiar Mendel a constatat că perechea de gene 
care determină culoarea florii acţionează și asupra culorii se- 
minţelor și asupra prezenţei sau absenței petelor roşietice de 
pe stipele. 


La drosofilă, gena vg care determină forma vestigia!ă a ari- 
pilor, controlează în acelaşi timp şi alte caractere precum dis- 
tribuţia perişorilor pe partea dorsală, modificarea spermatecii, 
ducînd şi la reducerea vitalităţii și fecundității. 

La mamifere, incluzînd omul, gena care este implicată în 
albinism, afectează de asemenea văzul și auzul. În acest caz 
toate sectoarele corpului care sînt afectate au o origine comună 
în dezvoltarea embrionară timpurie şi anume ectodermică. 
Astfel la om, în cazul sindromului Lobstein, este implicată o 

ditai 


genă care determină deopotrivă surditatea, fragilitatea vaselor 
şi modificări ale scleroticii. 

Nu este exclus ca marea majoritate a genelor să se mani- 
feste pleiotropic, aspect care este izvorît din caracterul de in- 
tegralitate al celulei, respectiv al individului biologic care, 
funcţionînd ca sistem unitar şi avînd o stare alterată într-unul! 
din componentele sale subordonate, prezintă alterări şi în alte 
elemente în urma interacțiunilor structural-funceţionale. 

